
ZAGREB, 1965. 


OD IZDAVAČA UZ DRUGO IZDANJE 


Drugo izdanje »Školskog leksikona« razlikuje se od 
prvog osim po grafičko-likovnoj opremi i opsegu, 
također po mnogim svojim sadržajnim karakteristi- 
kama. Znatno veći broj autora i recenzenata pokušao 
je, na osnovu vlastitih kritičkih zapažanja kao i suge- 
stija i prijedloga određenog broja drugih stručnjaka 
(npr. pismo Saveznog zavoda za ispitivanje školstva) 
izmijeniti i nadopuniti prvih dvanaest leksikona i is- 
praviti neke propuste i greške što su se potkrale u 
Prvom izdanju. 


Autori ovih knjiga svjesni su ne samo objektivnih 
teškoća, koje su izvanredno velike u takvoj vrsti posla, 
već i svojih subjektivnih mogućnosti pa stoga ne 
smatraju da je napor koji su uložili uvijek nužno 
urodio najboljim i najpozitivnijim rezultatima. Uza 
svu koncentraciju pažnje, savjest naučnih radnika i 
stručnu rigoroznost koja se može uložiti u takav rad, 
leksikoni ove vrste nikad, ni kod naroda koji imaju 
veliku tradiciju na tom području, ne mogu biti pot- 
puno bez grešaka. I u njima će se nesumnjivo naći 
nedovoljno preciznih objašnjenja i propuštenih poj- 
mova, pa i zapostavljanje pojedinih područja. 

Smatrali smo, međutim, da ti leksikoni mogu ipak 
mnogo pomoći učeniku i našem čovjeku koji želi biti 
upućen u temeljne, ključne pojmove raznih znanstve- 
nih područja, jer mu omogućuje relativno lako, brzo 
i jednostavno snalaženje u obimnoj materiji osnovnog 
obrazovanja. Kao tumači pojmova, ovi leksikoni mogu 
na određen način, kao pomoćna odnosno dopunska 
sredstva u nastavi, poslužiti upravo svojim specifičnim. 


leksikografskim načinom informiranja. Takav leksiko- 
grafski oblik upućivanja u pojedina područja prijeko 
je potreban suvremenom čovjeku u vijeku ubrzanog 
napretka svih posebnih znanosti, u epohi ekonomskih, 
društvenih i političkih promjena, znači i svakodnevnog 
pojavljivanja novih pojmova. No ovi leksikoni imaju 
skromnu namjeru da pruže samo prva uputstva, da 
budu sintetički pisani vodiči kroz pojedina područja, 
da ukažu na najbitnije karakteristike određenog pojma, 
a nikako da zamijene studiozan rad nastavnika na 
produbljivanju i usavršavanju znanja iz određenih 
predmeta. Oni nisu niti mogu biti zamjena udžbe- 
nicima koji sistematski i postupno uvode učenika u 
pojedine predmete, tumačeći građu bilo kronološkim 
redom, bilo od jednostavnijih do složenijih, teže shvat- 
ljivih pojmova. Iz njih učenik ne može učiti, ali mu 
oni mogu pružiti dragocjenu pomoć pri učenju, 
kad naiđe na nejasan termin, kad traži sažetu defini- 
ciju nekog pojma, kad mu je potreban određeni poda- 
tak, činjenica, godina, formula, broj stanovnika, kad ne 
zna kojem razdoblju pripada neka pojava ili umjet- 
nički pravac, u koje vrijeme i unutar kojih idejnih 
strujanja da smjesti određenu književnu, socijalnu ili 
filozofsku koncepciju, koje su joj glavne karakteristike 
i predstavnici itd. Premda rađeni uglavnom na osnovu 
plana i programa naših općeobrazovnih škola, oni su 
kadikad morali i odstupiti od tih koncepata, jer tumače 
i moraju tumačiti i one termine koji se posebno ne 
obrađuju u školskoj nastavi. 

U nizu objektivnih teškoća autora ovih leksikona, 
treba prije svega istaknuti neujednačenu terminologiju 
za pojedina područja. Ne treba zaboraviti, bez obzira 
na to što je opseg leksikona povećan u usporedbi sa 
prvim izdanjem, da se mnogim autorima pojavio go- 
tovo nerješiv problem relativno vrlo skučenog prostora, 
što se posebno ispoljilo kod onih predmeta koji se više 
godina uče u školama. 


Predgovor autora 


S obzirom na povećanje raspoloživog prostora u drugom iz- 
danju, autori su nastojali proširiti dosadašnji tekst tako što su 
obradili oko 120 natuknica više negoli u prvom izdanju. Pri tome 
su uzeli u obzir prije svega natuknice iz područja opće i primi- 
jenjene biologije kao i medicine. Mjestimično su proširene neke 
već postojeće natuknice, a dodan je i izvjestan broj novih. Na taj 
način postao je čitav tekst znatno kompletniji i pregledniji. 

Ovo izdanje obogaćeno je | brojnim ilustracijama, naročito 
u onim pojmovima, kojih je prostorna predodžba naročito zna- 
čajna. 

Autori će i ubuduće rado prihvatiti svaku sugestiju u pogledu 
poboljšanja teksta. 

ABDOMEN, trbuh, kod rakova, paučnjaka i ku- 
kaca; zadak. 

ABIOGENEZA (grč. a bez, bios život, genesis 
nastajanje), teorija po kojoj je život nastao od ne- 
žive tvari. 

Biogeneza, teorija po kojoj živa materija nastaje 
samo od žive materije. 

ADVENTIVNI KORIJEN, korijen koji nastaje 
naknadno na izdanku (stabljici ili listu), najčešće 
iznad ili ispod čvorova stabljike. Kod papratnjača 
(v.) i gotovo svih jednosupnica (v.) sve korijenje je 
(izuzev klicin korijenka) adventivno. Pomoću ad- 
ventivnong korijenja često se razmnažaju biljke 
vegetativnim putem (npr. begonija). Najobičniji su 
primjeri za adventivni korijen bršljan i kukuruz. 

AEROBNI ORGANIZMI, v. Disanje. 

AGAR-AGAR, želatini slični materijal koji služi 
kao podloga za kulture raznih mikroorganizama. 
Dobiva se od staničnih membrana (v.) nekih crve- 
nih alga (v.), naročito vrsta koje žive u Pacifiku 
(npr. rod Gelidium). 

AGRONOMIJA, v. Poljoprivreda. 


Agrotehnika — Alantois 


AGROTEHNIKA (grč. agros njiva i tehne vješ- 
tina), svi tehnički radovi prilikom obradbe i gno- 
jidbe tla, sjetve, žetve uopće njega poljoprivred- 
nih kultura. Primjenom tzv. maksimalne agroteh- 
nike postižu se i maksimalni prinosi u poljoprivredi. 

AKOMODACIJA, sposobnost oka (v.) da se pri- 
lagodi promatranju predmeta na različitim uda- 
ljenostima. Stezanjem i popuštanjem mišića leća 
u oku može mijenjati svoju ispupčenost (konveks- 
nost). Tako leća mijenja svoju debljinu i žarišnu 
daljinu i baca na mrežnicu (žutu pjegu) oštru i ja- 
snu sliku. Starošću opada elastičnost leće, pa se 
smanjuje i sasvim prestaje sposobnost akomodacije. 


AKSOLOTL, meksikanski repati vodozemac 
(Amblystoma  tigrinum); zbog slabog djelovanja 
štitne žlijezde (v.) ne preobražava se u odrastao 
oblik, nego kao ličinka sa škrgama postaje spolno 
zreo i rasplođuje se (neotenija, v.). Uvođenjem 
hormona štitne žlijezde u tijelo Aksolotla postiže 
se njegova preobrazba u odrasli oblik. 


AKVARIJ (lat. aqua voda), bazen ili posuda sa 
slatkom ili morskom vodom gdje se uzgajaju vo- 
dene životinje i biljke. Ako je u akvariju uz vodu 
i suho tlo, zove se akvaterarij. 

AKVATERARIJ (lat. aqua voda, terra zemlja), 
v. Akvarij. 

ALANTOIS, embrionalni organ kojim je obavijen 
zametak gmazova, ptica i sisavaca. Razvija se u 
obliku mjehurastog ispupčenja zadnjeg dijela cri- 
jeva, a leži između amniona i serozne opne. Kod 
gmazova i ptica isprepleten je mnogobrojnim krv- 

Alantois — Eleuron 


nim žilama koje zametku dovode kisik. U alantoisu 
se skupljaju i proizvodi disanja, pa on u razvoju 
zametka obavlja i ulogu mokraćnog mjehura i or- 
gana za disanje. Kod sisavaca, osim kljunaša i 
tobolčara, ovaj organ sraste preko serozne opne sa 
sluzokožom maternice i stvara posteljicu ili placen- 
tu (v.) pomoću koje se izmjenjuje krv između za- 
metka i majke. 

ALBINIZAM (lat. albus bijel), nedostatak pig- 
menta u koži, kosi i očima. Pojavljuje se kod ljudi, 
životinja i bilja. A. je nasljedan. Kod potpunog 
albinizma koža ljudi i životinja je svjetloružičaste 
boje; kosa, dlaka ili perje bijelo ili žućkastobijelo, 
a šarenica oka crvenkasta, 

ALERGIJA, povećana osjetljivost organizma 
kada u nj prodru mikroorganizmi, odnosno njihovi 
produkti ili druge supstancije — alergeni. Naj- 
češći oblici alergije: hunjavica, peludna hunjavica, 
bronhijalna astma, alergični bronhitis, urtikarija, 
neki slučajevi migrene, 
alergični ekcemi, alergija 
na lijekove, alergija na 
neku vrstu hrane i dr. 

ALEURON, bjelančevi- 
nasta zrnca, često u sje- 
menkama bilja (naročito 
kod uljarica). Sjemenke 
žitarica, naročito u svom 
vanjskom dijelu, bogate 
su aleuronom. Aleuronska Aleruon. Stanica iz sje- 


A R kad i menke ricinusa s ale- 
Zrnca imaju ponekad 1 uronskim zrncima. 

Aleuron — Alge 


uklopine slične kristalima. Aleuronska se zrnca 
prilikom klijanja biljke otapaju te tako ishranjuju 
mladu biljku. 

ALGAŠICE, primitivna skupina gljiva (v.) čija 
je steljka (v.) slična algama (u obliku tankih niti). 
Među njima ima mnogo parazita koji uzrokuju 
razne biljne bolesti (trulež repe, rak krumpira, »pe- 
ronospora« vinove loze i dr.) i neke plijesni. 

ALGE, steljnjače (v.) redovno obojene raznim 
mastilima za asimilaciju. Mogu biti zelene, ali i 
drugih boja (smeđe, crvene i dr.) jer pored kloro- 
fila sadrže i druga mastila koja ga često prekrivaju. 
Steljka najprimitivnijih alga je jednostanična 
(često i gibiva), dok je kod naprednijih skupina 
višestanična i ponekad složene građe (u njoj se, 
naime, mogu već razlikovati pojedina tkiva). 


smeđealge = Jarmašce 


crvene alge 


modrozelene 
alge 


prvi bičaši 
prvi organizmi 


Shematski prikaz razvoja alga. 


A. žive najčešće u vodama (slatkim i slanim), ali 
i na vlažnim mjestima; neke su slobodno pokretne, 

Alge — Alkoholizam 


a mnoge prirasle. Rasprostranjene su po čitavoj 
površini zemlje. 

Značenje alga za živi svijet veoma je veliko, 
jer su to najjednostavniji organizmi koji stvaraju 
iz anorganskih tvari organske spojeve potrebne 
organizmima na višem stupnju razvoja. 

Najvažnije skupine alga: modrozelene a., bičaši, 
zelne a., kremenjašice, jarmašice, smeđe a. i crve- 
ne a. 

U područjima gdje neke alge (naročito smeđe) 
rastu u golemim količinama (obale Pacifika), sabiru 
ih stanovnici za hranu jer sadrže znatne količine 
škroba, šećera pa čak i vitamina. 

ALGINATI, tvari slične želatini, dobivaju se 
uglavnom od morskih alga, a služe u tekstilnoj 
industriji, za čišćenje šećernih sokova i dr. 

ALGONKIJ, mlađa formacija prekambrija (v.). 
Zbog metamorfoza stijenja fosilni (v.) ostaci su sla- 
bo sačuvani. Sigurno je da su već tada postojale 
alge i beskralježnjaci (v. Geološka doba). 

ALKOHOLIZAM, pretjerano i kronično konzu- 
miranje alkoholnih pića. Sam po sebi a. ne pred- 
stavlja bolest, no dovodi do teških posljedica za 
fizičko i psihičko zdravlje čovjeka. Trajno uzima- 
nje alkohola uzrokuje smanjenje teka i slabljenje 
organizma kao cjeline. Zbog toga je znatno sma- 
njena otpornost i obrambena moć tijela prema 
utjecaju klimatskih, temperaturnih i patogenih 
faktora koji ugrožavaju ljudsko tijelo. A. dovodi 
do degeneracije važnih unutarnjih organa — jetre, 
srca, bubrega i krvnih žila, napokon i mozga. 


n 

Alkoholizam — Ameba 


Kod alkoholičara javljaju se i promjene karak- 
tera i temperamenta koje se manifestiraju u sla- 
bosti volje, slabljenju pamćenja, gubitka kritič- 
nosti te napokon promjeni socijalnog stava i opho- 
đenja. Pod utjecajem alkohola bitno se smanjuje 
sposobnost rasuđivanja i orijentacije, što često 
dovodi do kriminalnih djela. Zbog toga je potreb- 
no da se teški alkoholičari izoliraju i liječe u 
posebnim ustanovama. 

ALOGAMIJA, stranooplodnja, tj. oprašivanje 
polenom drugog cvijeta (za razliku od autogamije 
ili samooplodnje, tj. oprašivanja vlastitim polenom, 
što najčešće dovodi do degeneracije). Kod aloga- 
mije može se razlikovati oprašivanje polenom 
drugog cvijeta iste biljke (geitonogamija), odnosno 
polenom drugog cvijeta druge biljke (ksenogamija). 
Ksenogamija daje najplodnije potomstvo. 

ALUVIJ, najmlađi odsjek geološke formacije 
kvartara (v.), koji još i danas traje. Životinjski i 
biljni svijet toga doba sličan je današnjem (v. Geo- 
loška doba). 

ALVEOLE, šupljine u različitim organima. Tako 
npr. šupljine u čeljusti u kojima su zubi, ili plućni 
mjehurići u plućima gdje se izmjenjuju plinovi. 

AMBRA, siva mirisava tvar, slična vosku, koju 
izlučuju crijeva kita — ulješure glavate. 

AMBULAKRALNI SISTEM, v. Bodljikaši. 

AMEBA, praživotinja najjednostavnije građe, 
pripada skupini korjenonožaca (Rhizopoda v.). Ti- 
jelo joj je od jedne stanice s jezgrom bez opne. A. 
neprestano mijenja oblik tijela, kreće se stvara- 

Ameba — Ameboidno 


njem izraštaja — lažnih nožica (pseudopodija, v.). 
Hrani se mikroorganizmima, koje probavlja u hra- 
nidbenim vakuolama. Razmnožava se diobom na 
dva dijela. Živi u vodi ili vlažnoj zemlji, a za 
vrijeme suše obavija se čvrstom čahurom i živi 


sa \Ć “ONTRAKTILNA VAKUOLA 


HRANIDBENA 
VAKUOLA 


Ameba 


latentnim životom (v.). Poboljšaju li se prilike 
(bara se ispuni vodom), a. počinje živjeti aktivnim 
životom. Neke amebe žive kao paraziti u crijevima 
čovjeka i životinja. Među njima je najpoznatija 
srdoboljna ameba koja živi u sluzokoži crijeva čo- 
vjeka i uzrokuje tropsku dizenteriju ili srdobolju. 

AMEBOIDNO, slično amebi (v.), a. kretanje pro- 
toplazme koja nije opkoljena membranom: kreće 
se pružanjem izdanaka (pseudopodija, v.). 

Ameriji — Amnion 


AMERIJI (grč. a bez, meros članak), koljeno 
nečlankovitih višestaničnih životinja. Nemaju ve- 
ćih tjelesnih šupljina osim crijeva, a ne postoje ni 
pravi organi za pokretanje. Žive u slatkoj vodi, 
u moru, na kopnu ili kao nametnici na čovjeku i 
životinjama. Drevni virnjaci (v.) početna su sku- 
pina amerija, nakon toga razvili su se žarnjaci 
(v.), rebraši (v.), metilji (v.), trakavice (v.), kolnjaci 
(v.), oblići i među amerijima najrazvijenija sku- 
pina — mekušci (v.). 

AMINOKISELINE, organske kiseline karakteri- 
zirane NH, skupinom, koje nastaju u biljci kao prvi 
produkt sinteze ugljičnih hidrata i dušika. Do sada 
je proučen relativno mali broj aminokiselina (npr. 
glicin CH,NH,COOH, alanin CH,CHNH.,COOH itd). 
Izvanrednog su značenja, jer predstavljaju kariku 
u lancu sinteze bjelančevina (kondenzacijom amino- 
kiselina, i najčešće sumpora i fosfora, nastaju bje- 
lančevine). 

A. nastaju u tijelu životinja tako da se djelova- 
njem fermenata razgrađuju bjelančevine. 

AMITOZA, direktna dioba stanične jezgre, re- 
lativno rijetka (npr. kod alga parožina). A. je obi- 
čno pojava starosti, a nastale jezgre često su neje- 
dnake. 

AMNION, unutrašnja zametna ovojnica. Okru- 
žuje embrio gmazova, ptica i sisavaca; to dokazuje 
zajedničko porijeklo svih kopnenih kralježnjaka. 
Zatvara šupljinu koja sadrži amnionsku tekućinu, 
u kojoj je plod djelomično zaštićen od pritiska i 
udarca. 

Amoniti — Analogni organi 


AMONITI, izumrla skupina mekušaca (v.). Srodni 
su i građom tijela slični indijskoj lađici (Nautilus 
pompilius). Ravne kućice savile su se tokom vre- 
mena spiralno, pa se po oblicima kućice mogu pra- 
titi promjene vrste. Pojavili su se početkom paleo- 
zojskog doba (v.), a izumrli su za krede (v.). Veoma 
su se rasprostranili u jurskoj formaciji (v.). Takvi 


Amoniti 


fosili, vremenski ograničeni na manja geološka 
razdoblja, naročito su važni za geologiju (v.) jer 
služe za određivanje relativne starosti stijena u 
kojima se nalaze (provodni fosili). (V. Geološka 
doba.) 


AMPHIOXUS, v. Kopljača. 
ANAEROBNI ORGANIZMI, v. Disanje. 


ANALOGNI ORGANI, organi istih ili sličnih 
funkcija a različiti po postanku i gradi. Analogni 
organi su npr. krila kukaca ptica i šišmiša, škrge 
školjaka i riba, vitice graha i vinove loze. 

Anatomija — Anemogamija 


ANATOMIJA (grč. anatemnein rasijecati), nauka 
o unutarnjoj građi i sastavu tijela svih živih bića, 
obuhvata građu čovječjeg tijela, životinja i biljaka. 

Usavršavanjem raznih pomagala (mikroskop, 
mikrotom i dr.), anatomiji su se u novije vrijeme 
otvorile goleme mogućnosti istraživačkog rada. 

ANDRECEJ, v. Cvijet. 

ANEMIJA, stanje u kojem je smanjen broj cr- 
venih krvnih tjelešaca, eritrocita (v.), ili oni sadrže 
manje količine krvne boje hemoglobina (v.), a naj- 
češće jedno i drugo. U kubičnom milimetru krvi 
muškarca ima normalno oko 5 milijuna eritrocita 
i 80—100% hemoglobina, a kod žena 4,5 milijuna 
eritrocita i 70—90% hemoglobina. Simptomi ane- 
mije: bljedoća, umor, teško disanje, pomanjkanje 
apetita. 

Perniciozna anemija, bolest, nastaje zbog nedo- 
statka vitamina B u hrani, odnosno nemogućnosti 
njegovog pravilnog iskorištavanja u organizmu. 
Ova je bolest bila smrtonosna dok nije u ovom 
stoljeću otkriven njezin uzrok; danas se liječi us- 
pješno jetrenim ekstraktom, vitaminom B 12 i 
folnom kiselinom. 

ANEMOGAMIJA, (grč. anemos vjetar, gamein 
oploditi), oprašivanje cvijeta pomoću vjetra (npr. 
kod crnogoričnog drveća, trava i sl.). Glavne ka- 
rakteristike takvih cvjetova su suhi, lagani, bra- 
šnavi polen (v.), stvaranje velike količine polena 
u cvijetu, povećana njuška tučka (najčešće pera- 
stog oblika), neugledno ocvijeće i prašnici s tankim 
prašničkim nitima (njihanje na vjetru). 

Anemohorni plodovi — Angina 


ANEMOHORNI PLODOVI 
(grč. anemos vjetar i horos 
prostor; plodovi koji se ras- 
prostranjuju pomoću vjetra 
te posjeduju i razne prila- 
godbe na takav način ras- 
prostranjivanja. A. p. ma- 
slačka i mnogih drugih gla- 
vočika rasprostranjuju se po- 
moću posebnih dlačica (pa- 
pus) nastalih preobrazbom 
čaške, kod graba i javora tu 
ulogu imaju posebna krilca 
na plodu, a lipin plod leti 
pomoću velikog pricvjetnog 


Anemogamija. 


lista (brakteje). Gibanje prašnika 
ANESTEZIJA (grč. ana- ogranienja. 


istesia neosjetljivost), ne- 

osjetljivost izazvana uvođenjem nekih kemijskih 
spojeva (anestetika) u tijelo radi uklanjanja osjeta 
za kirurškog zahvata. Ovim postupkom se uklanja 
osjetljivost određenog dijela tijela (lokalna 4a.), ili 
cijelog tijela, koje se dovodi u stanje duboke nesvi- 
jesti (opća a. ili narkoza) 

ANGINA, upala u području vratnih mandula 
(žabica, krajnika, tonzila). Započinje otokom i cr- 
venilom u tom području, a gutanje je otežano i 
bolno. Ove pojave prati uvijek povišena tjelesna 
toplina, a često i oticanje limfnih žlijezda u podru- 
čju vrata. U toku bolesti često dolazi do gnojenja 
mandula. A. se javlja kao samostalno oboljenje 
najčešće kod djece, no može se pojaviti i kao jedan 

Angina — Antibiotici 


od simptoma u toku drugih bolesti, npr. gripe, 
difterije, upale bubrega i dr., pa je zbog toga po- 
trebno da dijagnozu postavlja uvijek liječnik. Du- 
gotrajne ili česte upale mandula dovode do njiho- 
vog povećanja ili skvrčavanja, te ih je u tom 
slučaju najbolje operativno odstraniti; u protivnom 
slučaju može nakon upale doći i do veoma teških 
posljedica (upala osrčja, bubrega, zglobova i sl). 

ANIZOGAMIJA, v. Izogamija. 

ANTENE, ticala člankonožaca (v.), osjetilo mirisa 
i osjetilo opipa. 

ANTERIDIJI, rasplodni organi u kojima nastaju 
muške spolne stanice. Mogu biti jedno- ili više- 


Anteridij. Spolni rasplodni_ organi 
papratnjača: a = arhegonij, b = an- 
teridij, c = spermatozoid 


stanični, a rasplodne stanice koje sadrže a. gibive 
su (spermatozoidi) ili negibive. Anteridija nema 
samo kod najprimitivnijih (bakterije i neke alge) 
i najsavršenijih (kritosjemenjače) biljnih skupina. 

ANTIBIOTICI, tvari koje sprečavaju razvoj iz- 
vjesnih bakterija (v.), a dobivaju se od pojedinih 
vrsta gljivica ili bakterija. 

Antibiotici — Antocijan 


Otkriće antibiotika predstavlja u bakteriologiji 
jedan od najepohalnijih događaja, jer se oni široko 
primjenjuju za suzbijanje raznih, do sada često 
veoma opasnih, zaraznih bolesti (upala pluća i dru- 
ge upale, angina, škrlet, tuberkuloza (v.) menin- 
gitis i dr.). Prvi izolirani i primjenjeni antibiotik 
bio je penicilin (dobiva se od nekih zelenih plije- 
sni), na kome su gotovo dvadeset godina radili 
biolozi, kemičari i liječnici (najzaslužniji je bio 
engleski liječnik Fleming), a počeli su ga primje- 
njivati potkraj II svjetskog rata. Poslije toga otkri- 
ven je niz antibiotika: streptomicin (otkrivač Wa- 
ksman), aureomicin, kloromicetin, geomicin, sig- 
mamicin itd., koji se primjenjuju u određenim 
slučajevima, jer ne djeluju svi jednako. Prečestom 
upotrebom stvaraju se otporni sojevi bakterija, i 
organizam često postaje alergičan prema odre- 
đenom antibiotiku (v. Alergija). 

Antibiotika ima znatno više nego što se primje- 
njuju u medicini, jer su mnogi otrovni za ljudski 
organizam. Izolacija i proizvodnja prikladnih anti- 
biotika veoma je složen i dugotrajan proces. 

U najnovije je vrijeme otkriveno da izvjesni 
antibiotici djeluju čak i na neke viruse (v.). 

ANTITOKSINI, (grč. anti protiv, toksikon otrov), 
zaštitne tvari koje stvara organizam radi obrane 
od otrova što ga izlučuju neke bakterije (v.) ili 
drugi mikrobi (v.). 

ANTOCIJAN, biljna boja otopljena u staničnom 
soku; najčešće u laticama cvijeća, plodovima, po- 

Antocijan — Areal 


nekad u podzemnim organima (cikla) i u lišću 
crveno zelje, crvena bukva i dr.), naročito u jesen. 
Boja antocijana je promjenljiva i ovisi o reakciji 
staničnog soka: kod kisele reakcije antocijani su 
crveni, kod neutralne ljubičasti a kod bazične mo- 
dri. Stoga se kod nekih biljaka vremenom mijenja 
boja cvijeta (npr. plućnjak). 

ANTROPOLOGIJA (grč. antropos čovjek, logos 
nauka), nauka koja proučava zakone prirodnog 
razvitka čovjeka i njegovih predaka (biološka a.). 
Somatska a. bavi se građom tijela čovjeka. 

ANUS, otvor na kraju zadnjeg crijeva. 

AORTA, najveća arterija kralježnjaka (v.). Raz- 
nosi krv po tijelu preko svojih ogranaka. Kod 
čovjeka izlazi iz lijeve srčane klijetke, penje se 
prema gore, svija se u luku nalijevo i spušta uz 
kralježnicu kroz prsnu i trbušnu šupljinu. Tu se 
dijeli u dvije arterije koje opskrbljuju krvlju 
zdjelične organe i noge. Iz luka aorte izlaze tri 
arterije koje opskrbljuju glavu, vrat i ruke. 

APLACENTALIA, v. Placentalia. 

APPENDIX, v. Crvuljak. 


ARCHAEOPTERYX, fosilna ptica nađena u lito- 
grafskom škriljavcu gornje jure (v.) kod mjesta 
Solnhofena u Bavarskoj. Zubi u kljunu, dugi rep, 
prsti na krilima i dr. dokazuju porijeklo od gma- 
zova (v.), pa se ova fosilna ptica smatra prelaznim 
oblikom između gmazova i ptica (v. Geološka doba). 

AREAL, površina zemlje koju nastava neka bilj- 
na ili životinjska vrsta, odnosno i ostale sistematske 

Areal 


skupine. U širem smislu danas se pojam a. upotre- 
bljava i za biljne, odnosno životne zajednice (bio- 
cenoza). Mnoge vrste imaju veliki areal (kozmopo- 
liti), dok su neke ograničene na vrlo malu povr- 
šinu (endemi). Na postanak areala manje utječu 


Archaeopteryz. 


današnje klimatske prilike, a znatno više one u 
prošlosti (raspored kopna i mora, izdizanje kopna, 
utjecaj ledenjaka, vlaga i dr.). Poznavanje areala 
važno je za tumačenje postanka i razvitka flore 
i faune u toku Zemljine povijesti, kao i za razu- 
mijevanje povijesti pojedinih vrsta. 

tense... Veliki vrijes (Erica arborea) 


—-— Vrste roda greb (caroinus) 


Areal. Areal graba i velikog vrijesa. 


Arcal — Asimilacija 


Postoje cjeloviti (kontinuirani) areali i ispre- 
kidani (disjunktni) areali, kada se zbog raznih 
faktora (geografska izolacija planinama, morem 
i sl.) došlo do rascjepkanosti areala. 


ARHAIK (grč. arhaios star), najstarije razdoblje 
Zemlje, starija formacija prekambrija (v.). Nisu 
nađeni tragovi organizama. Tvrda Zemljina kora 
i prve vode, koje u to vrijeme nastaju, stvaraju 
preduvjete za postanak života (v. Geološka doba). 


ARHEGONIJ, rasplodni organ u kojem nastaje 
ženska spolna stanica (jaje). A. je uvijek višesta- 
ničan, a nalazimo ga kod mahovina (v.), paprat- 
njača (v.) i (donekle u promijenjenom obliku) kod 
golosjemenjača (v.). Redovno ima oblik boce u 
čijem se donjem dijelu nalazi jajna stanica. Kad 
ona dozre, izlučuje a. neku sluzastu tvar (razne 
organske kiseline i sl.), koja privlači spermatozoide. 


ARTERIJE, kucavice, elastične krvne žile blije- 
dožućkaste boje, vode krv iz srca u sve dijelove 
tijela. A. izlaze iz klijetke. Najveća arterija je 
aorta (v.) koja pomoću svojih ogranaka snabdijeva 
sve organe arterioznom krvi. Krv koja teče arte- 
rijama sadrži kisik pa je jasno crvene boje. Jedino 
plućna arterija nosi venoznu krv iz srca u pluća. 

ASIMILACIJA (lat. asimilare izjednačavati), u 
najširem smislu skup procesa izgradnje organskih 
spojeva iz anorganskih tvari. Kod biljaka se među- 
tim, pod asimilacijom u užem smislu misli na 
asimilaciju CO,, tj. stvaranje škroba iz vode i CO, 

Asimilacija 

pod utjecajem sunčanog svjetla i uz prisustvo klo- 
rofila (v.). Stoga se u tom slučaju govori i o foto- 
sintezi (grč. fos svjetlo i sinthezis spajanje). S 
kemijske strane nije još ni danas a. u svim svojim 
fazama potpuno razjašnjena. Sigurno je da svjetlo 
služi kao izvor energije za taj proces, a klorofil 


M kudkork 4, ; 


4 Pa 


Asimilacija 


kao katalizator (pospješuje proces a ne ulazi u 
njega). Iz CO,, koji biljka prima kroz puči iz zraka 
i vode, nastaje ugljična kiselina (H,CO,), koja pro- 
dire u kloroplaste. Tamo se oslobađa kisik (stoga 
je u šumi uvijek svjež zrak), a onda dolazi do 
kondenzacije u jednostavne šećere, što se poje- 
dnostavnjeno može prikazati ovom jednadžbom: 

Asimilacija — Alavizam 


H,CO, —0,—> H.CO X 6 > C;H,,O,, a dalje kon- 
denzacijom šećera (glukoza) škrob tj: C,H,,0,; — 
—H.O -> (CEH,,O5) n 

Asimilacija, a prema tome i zeleno bilje na koje 
je vezana, značajno je za život na Zemlji: to je 
sigurno najvažniji proces koji se neprestano odvija, 
i tako nastaju organski spojevi koji predstavljaju 
(direktno ili indirektno) hranu za sav živi svijet 
na Zemlji. 


ASKUS, naročito građena mješinica u nekih 
gljiva (mješinarke ili askomiceti), u kojoj nastaju 
izv. askospore, nespolne rasplodne stanice. Naj- 
češće se veći broj askusa nalazi u posebnom sloju 
na plodištu, a jedan a. sadrži redovno po osam 
askospora. 


ASTIGMATIZAM, mana oka (v.); zrake svjetla 
što padaju na rožnicu oka, zbog nepravilno zaob- 
ljene rožnice ili leće, ne sastaju se u zajedničkom 
žarištu na mrežnici, tako da je slika gledanog 
predmeta na mrežnici razvučena. Posebno bruše- 
nim staklima ova se mana ispravlja. 


ATAVIZAM (lat. atavus šukundjed), ispoljava- 
nje osobina predaka što ih nisu imale generacije 
potomaka koje su u međuvremenu živjele. Takve 
pojave kod čovjeka dokazuju evoluciju čovjeka od 
Životinja. Poznati su slučajevi jako razvijene dla- 
kavosti, razvijenog repa, prekobrojnih mliječnih 
žlijezda, pojava pobočnih prstiju uz kopito konja 
kakve je imao i izumrli, fosilni konj. Pojave atavi- 

Atavizam — Atrofija 


Atlas A = atlas, 
B — Epistropheus 


zma pokazuju da svojstva mogu 
ostati pritajena kroz niz genera- 
cija, pa da se ponovno jave pod no- 
vim nepoznatim uvjetima. 
ATLAS, prvi vratni kralježak. 
Nema trup, nego samo dva luka, 
tako da je sličan prstenu. A. nosi 
dlalićam: Di: glavu. Na njemu su dvije plitke 
čak s repom zglobne čašice u koje ulaze zglob- 
ne izbočine zatiljne kosti. Na dru- 
gom kralješku jedan razvijeni zuboliki izraštaj 
ulazi u prednji dio prstena atlasa. Glava i atlas 
okreću se zajedno oko toga zubolikog izraštaja kao 
oko osovine. Zato se drugi kralježak zove obrtač 
(epistropheus). 


ATOL, prstenasti koraljni greben, okružuje plit- 
ku lagunu, a vanjske stijene strmo se spuštaju 
u more. 


ATROFIJA, (grč. a bez i trofe hrana), smanjiva- 
nje organizma ili njegovih pojedinih dijelova zbog 

Atrofija — Autotrofni organizmi 


manjkave prehrane ili zbog toga što su organizam, 
organ ili stanica bili prije oštećeni, pa nisu mogli 
primati odnosno iskoristiti hranu. 

AUKSIN, hormon rasta, složeni organski spoj 
koji pospješuje rast biljke, odnosno pojedinih tkiva 
u biljci. Svjetlo djeluje nepovoljno na stvaranje 
auksina, pa zato dijelovi biljke izloženi svjetlu ra- 
stu polaganije od onih u tami (tako se npr. tumači 
okretanje biljke prema svjetlu: na strani odakle 
dopire svjetlo stvara se manje auksina, pa je i 
rast polaganiji). 

Danas se auksini i umjetno primjenjuju da bi se 
pospješio rast biljke (npr. u vrtlarstvu, poljopri- 
vredi i dr.). 

AUTOGAMIJA, v. Alogamija. 


AUTOTOMIJA (grč. autos sam, iemno rezati), 
osakaćivanje oikidanjem pojedinih dijelova tijela; 
u opasnosti to čine mnogobrojne niže životinje (neki 
kukci, raci, bodljikaši), ali i neki kralježnjaci (gu- 
šterice). U većini slučajeva otkinuti dijelovi opet 
narastu (regeneracija, v.). 

AUTOTROFNI ORGANIZMI (grč. autos sam i 
trofein hraniti se), organizmi sposobni da iz anor- 
ganskih tvari sintetiziraju organske, pa se na taj 
način »sami prehranjuju«. Autotrofna je golema 
većina biljaka (izuzev bakterija, gljiva i nekih 
drugih rijetkih izuzetaka), jer prilikom asimilacije 
(v.) stvaraju organske tvari: stoga su i za čitav živi 
svijet na Zemlji vrlo značajne, jer životinje, a i sam 
čovjek — kao heterotrofni (v.) organizmi —- ovise 
o njihovoj djelalnosti. 

Avitaminoža 


AVITAMINOZA, bolest izazvana nedostatkom 
određenog vitamina (v.) u organizmu. Pomanjkanje 
vitamina smanjuje otpornost organizma prema za- 
raznim bolestima. Najčešće avitaminoze su beri-beri 
(v.), skorbut (v.), rahitis (v.) i pelagra (v.). 

Hipovitaminoza, djelomično pomanjkanje vitami- 
na koje izaziva lakše poremećaje u organizmu. 

BACILI, v. bakterije. 

BAKTERIJE (grč. bakteria štap), mikroskopski 
malene, jednostanične biljke, redovno bez tipične 
stanične jezgre i klorofila (v.). Razmnažaju se po- 
prečnom diobom (cijepanjem), dakle nespolno. 

Najmanje b. imaju ponekad i manje od 1 mikron 
u promjeru, pa se primjenjuje posebna tehnika za 
promatranje (bojanje preparata, ultramikroskop, 
imerzija). Oblik bakterija je veoma različit, pa se 
nekada na tome zasnivala i njihova sistematika: 
koki (okruglaste b.), bacili (štapičaste b.), vibrioni 
(u obliku zareza) i spirili (zavojite b.). Neke vrste 
bakterija udružuju se u tanke niti. 

U stanici bakterija nalazi se difuzno raspoređena 
dezoksiribonukleinska kiselina (DNK), koju inače 
nalazimo u staničnoj jezgri (v. Citologija) a sama 
je stanica okružena membranom u kojoj se nalaze 
hemiceluloze, tvari slične pektinima i često hitin. 
Mnoge su b. pokretne pomoću finih plazmatskih 
bičeva, koji na površini stanice mogu biti različito 
raspoređeni. 

Bakterije 


U nepovoljnim uvjetima stvaraju mnoge b. traj- 
ne spore veoma otporne na štetne utjecaje (isuše- 
nje, povišena temperatura). B. su rasprostranjene 
po čitavoj površini Zemlje, a u povoljnim uvjetima 
razmnažaju se izvanredno brzo (u toku 24 sata mi- 
lijuni potomaka od jednog individua). 

Golema većina bakterija jesu heterotrofni (v.) or- 
ganizmi (paraziti ili saprofiti), te primaju gotove 
organske spojeve. Velik broj parazita je patogen. 
Uzrokuju razne bolesti kod čovjeka, životinja i bi- 
ljaka, izlučujući u organizam domadara otrovne 
spojeve (tzv. toksine). Za život na Zemlji b. su 
vrlo značajne jer su pokretači raznih izvanredno 
važnih procesa (vrenje, truljenje, raspadanje or- 
ganskih tvari). Neke bakterije (željezne, sumporne, 
dušične b.) su autotrofne (v.). One i bez klorofila i 
sunčanog svjetla mogu asimilirati, a izvor enrgije 
su u tom slučaju izvjesni anorganski spojevi, koji 
se oksidiraju (H,S, NHL), pa taj proces zovemo 
kemosinteza (v.). Veoma su važne i tzv. dušikove 
b), koje žive na korijenju raznih lepirnjača u obliku 
malih gomoljića (simbioza), a sposobne su da vežu 
atmosferski dušik te na taj način povećavaju koli- 
činu dušikovih soli u tlu, što je za poljoprivredu 
vrlo važno (»zelena gnojidba«). 

Najvažnije skupine bakterija: prave b. (npr. uz- 
ročnik tifusa, bedrenice, raznih gnojnih upala i 
crijevnih oboljenja, kolere i dr.), aktinomiceti (uz- 
ročnik tuberkuloze i difterije te rod streptomices, 
od kojeg se dobiva poznati antibiotik streptomicin) 
i spirohete (npr. uzročnik sifilisa). 

Bakterije — Bazedovljeva bolest 


Bakteriologija, posebna grana boilogije, bavi se 
izučavanjem bakterija. Osnivač francuski biolog 
Louis Pasteur (1822—1895). Nakon njega istakli su 
se na tom polju Robert Koch (otkriva uzročnika tu- 

Bakterije. Razliciti tipovi vaklterija 


berkuloze), Loejffler (difterija), Kitasato (tetanus) 
i dr. Bakteriologija se razvijala postepeno, a posve 
naročiti napredak učinjen je u posljednjih dvadeset 
godina od kada se primjenjuju antibiotici (v.) (ot- 
krivač prvog antibiotika, tj. penicilina, jest engle- 
ski liječnik Fleming). 

BASTARDI, v. Hibridi. 

BAZEDOVLJEVA BOLEST, nazvana po njemač- 
kom liječniku Basedowu koji ju je opisao 1870. god. 

Bazedovljeva bolest — Beri-Berl 


Smatra se da je uzrok ovoj bolesti poremećaj funk- 
cije štitne žlijezde koja izlučuje suviše hormona 
u krv. Zbog pretjerane aktivnosti štitne žlijezde (v.) 
povećava se tvarna izmjena, potrošak kisika je veći, 
a izlučuje se veća količina kisika i dušikovih spo- 
jeva u mokraći. Zbog povišene oksidacije bolesnik 
naglo mršavi i slabi. Simptom te bolesti je i ubr- 
zano kucanje srca. Često su kod bolesnika oči izbu- 
ljene, ruke i noge vlažne, pojavljuju se psihičke 
smetnje, preosjetljivost i razdražljivost. Češće 
obole žene negoli muškarci. 

BAZIDIJA, nespolni rasplodni organ, tzv. gljiva 
stapčara ili bazidiomiceta, najčešće od jedne hife 
na kojoj se na posebnim stapkama nalaze četiri 
spore. Redovno je mnogo bazidija u posebnom sloju 
na plodištu takvih gljiva, najčešće na tankim listi- 
ćima (npr. pečurka), ili u posebnim kanalima (npr. 
vrganj). 

BELEMNITI, fosilni ostaci izumrlih glavonožaca. 
Nalazimo ih u naslagama jure (v.) i krede (v.). (V. 
Geološka doba.) 

BENTOS, živi svijet mora prirastao za podlogu, 
te prema tome nije pokretan (npr. smeđa alga bra- 
čić, koralji i sl.). Suprotan je pojam plankton (v.), 
organizmi koji lebde u vodi. 

BERBANK, Luter, v. Burbank Luter. 

BERI-BERI, oboljenje koje nastaje zbog pomanj- 
kanja B, vitamina: u Evropi rijetko, najčešće u 
krajevima gdje se stanovništvo prehranjuje prete- 
žno oljuštenom rižom (Kina i Japan). 

Beri-Beri — Bičaši 
Bolest karakterizira dugotrajna slabost, mlita- 
vost i pomanjkanje apetita, kasnije se javljaju upa- 
le živaca koje prati gubitak opipa, klijenut, naglu- 
host i smetnje vida. Kod nekih oblika priključuje 
se ovim simptomima i zatajivanje i oštećenje srca, 
te otekline zbog poremećenog prometa vode u ti- 
jelu. Bolest je veoma dugotrajna, bez ispravnog 
liječenja prije ili kasnije završava smrću zbog za- 
kazivanja srca. Ispravnim liječenjem, uz dovoljne 
količine B, vitamina i odgovarajuću prehranu, za- 
vršava potpunim ozdravljenjem. 
BE-SE-ŽE (BCG), v. Tuberkuloza. 


BESKRALJEŽNJACI, životinje koje nemaju kra- 
lježnicu: praživotinje, spužve, ameriji, polimeriji i 
oligomeriji, a od svitkovaca bezlubanjci i plašte- 
njaci. 

BIČAŠI (Flagellata), jednostanični (rijetko više- 
stanični) planktonski organizmi s jednim ili više 
bičeva za pokretanje. Najprimitivniji b. nemaju 
stanične membrane i ameboidno se pokreću, a kod 
onih na višem stupnju razvoja membrana (v.) često 
ima razne izrasline koje potpomažu lebdenje u vodi. 

Većina je bičaša autotrofna, posjeduje razne bo- 
je za asimilaciju (zelena, žućkastosmeđa, modra 
i dr.), ali ih ima i heterotrofnih (v.). Uspjelo je po- 
sebnim postupcima (organska hrana, isključenje 
svjetla) od autotrofnih dobiti heterotrofne oblike. 
Stanica bičaša je još uvijek relativno primitivna, a 
sadrži redovno pulzirajuću vakuolu i često crvenu 
očnu pjegu (»stigma« osjetljiva na svjetlo). 

Bičaši 


B. se razmnažaju najčešće vegetativno (v.), i to 
uzdužnom diobom stanice, a samo rijetko spolno 
(izogamija). Žive u vodi (slatkoj i slanoj), često u 
velikom broju, te predstavljaju jednu od glavnih 
skupina u planktonu (lebdeći biljni i životinjski 
svijet jezera i mora). 

Najpoznatiji predstavnici bičaša: euglena (u raz- 
nim lokvama i sl.), u normalnim okolnostima zelena 

Bičaši. Razni tipovi bičaša. 

i autotrofna, a u posebnim (tama, suvišak organske 
hrane) heterotrofna; hlamidomonas (slatka voda); 
volvoks (višestaničan, slatka voda) i tzv. dinoflage- 
lati (morski plankton); svjetnjak, koji svjetluca u 

Bičaši — Biljka 


moru; tripanosomi, uzročnici izvjesnih zaraznih 
bolesti. 

B. su veoma važna skupina u filogenetskom po- 
gledu. Smatra se da je to ishodišna skupina za ve- 
ćinu viših biljaka, odnosno da su se od predaka 
današnjih bičaša razvile u jednom pravcu biljke, u 
drugome životinje. 

BILATERALNA SIMETRIJA, v. Simetrija. 

BILO, ritmički pokreti krvi u arterijama, izazva- 
ni ritmičkim stezanjem lijeve srčane klijetke. Sva- 
kom udarcu srca odgovara jedno stezanje srčanog 
mišića. Broj udaraca bila odraslog čovjeka iznosi 
oko 70 otkucaja u minuti (u djece više, a u novo- 
rođenčadi čak 140 otkucaja u minuti). B. se može 
napipati na mjestima gdje su arterije (v.) najizlože- 
nije dodiru. 

BILJKA, iako među nekim najnižim organizmi- 
ma (bičaši, v.) ne postoji oštra granica između bilja- 
ka i životinja (v.), ipak se većina biljaka, dakle sve 
one koje se nalaze na višem stupnju razvoja, mo- 
gu po slijedećim obilježjima jasno razlikovati od 
životinja: površina koja služi ishrani razvijena je 
prema van (površina korijena, lista), dok je ona 
kod životinja razvijena prema unutra; biljne sta- 
nice imaju (za razliku od životinjskih) stijenke od 
celuloze; velika je većina biljaka autotrofna (v.); 
biljke rastu u toku čitavog života, ali na tačno od- 
ređenim mjestima, dok kod životinja rastu svi di- 
jelovi tijela, ali samo određeno, ograničeno vrijeme. 

Biljke su u pogledu građe veoma raznolike. Da- 
nas na Zemlji poznajemo nekoliko stotina tisuća 
vrsta biljaka. 

Biljka 


Najjednostavnije su jednostanične (bakterije, 
mnoge alge, v.), često mikroskopski malene, a zatim 
sve do pravih gorostasa, npr. australski eukaliptus, 
visok do 150 m s opsegom do 30 m, ili golemi ma- 


UGLJIČNI 
DIOKSID 


Biljka. Sta sve dobivamo od biljaka? 


mutovac iz Kalifornije koji dosiže starost i do 3000 
godina. Ipak je pojedina stanica, elementarni dio 

Biljka — Einarna nomenklatura 


biljnog tijela, u svojoj biti građena slično kod svih 
biljaka, dapače slično životinjskoj stanici. 

S gledišta evolucije (v.) biljke ne predstavljaju 
jedinstvenu skupinu, već su se u toku historije raz- 
vijale u više razvojnih pravaca, pa kažemo da su 
polifiletske. 

Biljke su za život čovjeka izvanredno važne. Slu- 
že, direktno ili indirektno (preko životinja) za 
hranu. Budući da su to jedini organizmi koji mogu 
iz anorganskih tvari stvarati organske, ne može se 
ni zamisliti život na Zemlji bez njih. Biljke, nada- 
lje, daju čovjeku materijal za odjeću (pamuk, lan 
i sl.) i stanove, pokućstvo i dr. (drvo). Drvo služi i 
za ogrjev, a iz njega se dobiva čitav niz industrij- 
skih proizvoda. Biljke daju velik broj lijekova, od 
biljaka se dobiva agar (v.), lakmus i mnoge druge 
materije. Treba, međutim, istaći da je čovjek u 
iskorištavanju biljaka ponekad i pretjerao, pa je 
npr. uništavanjem šuma omogućio otplavljivanje 
plodnog tla (eroziju), čime se onemogućuje život 
čovjeka u pojedinim krajevima. Stoga se danas 
biljni pokrov naše Zemlje zaštićuje raznim propi- 
sima i zakonima (rezervati, park-šume, nacionalni 
parkovi). 

BILJNA GEOGRAFIJA, v. Biogeografija 

BILJNA ZAJEDNICA, v. Fitocenoza. 

BINARNA NOMENKLATURA, naučna termino- 
logija za biljke i životinje, sastavljena od dva latin- 
ska imena (jedno za rod, a drugo za vrstu). U nauku 
je to nazivlje uveo C. Linne u 18. st. i time stekao 
goleme zasluge, jer su na temelju tog načina u na- 

Binarna nomenklatura — Biogeografija 


uci sređeni biljni i životinjski oblici. Po binarnoj no- 
menklaturi nazivamo npr. hrast kitnjak »Quercus 
sessiliflora«, gdje riječ »Quercus« označuje rod 
(hrast), a »sessiliflora« vrstu (kitnjak). 
BIOCENOZA (grč. bios život i koinos zajednički), 
životna zajednica raznovrsnih organizama (biljaka 
i životinja) koji naseljuju određeni prostor. U pri- 
rodi zapravo postoje samo biocenoze, a ne posebne 
biljne (fitocenoze) ili životinjske (zoocenoze) zajed- 
nice, kakve često pojedini biolozi opisuju iz prak- 
tičnih razloga. Najpoznatije su biocenoze npr. šu- 
ma, livada, močvara i dr. Svi članovi jedne bio- 
cenoze žive u određenom međusobnom odnosu, a 
svaka biocenoza predstavlja zapravo odraz prilika 
koje vladaju na određenom staništu (biotopu, v.). 
BIOGENETSKI ZAKON, zakon koji je formuli- 
rao njemački zoolog Ernst Haeckel: jedinka pona- 
vlja u svom razvoju sve najvažnije promjene ob- 
lika kroz koje je prošla njezina vrsta u toku evo- 
lucije. Osnovni put embrionalnog razvitka prolaze 
sve višestanične životinje koje se spolno razmnoža- 
vaju, osim spužava i nekih nižih amerija u kojih 
se ne razvija treći zametni listić (mezoderm). 
BIOGENEZA, v. Abiogeneza. 


BIOGEOGRAFIJA, grana biologije koja se bavi 
proučavanjem rasprostranjenja biljaka (geobota- 
nika, fitogeografija, biljna geografija), odnosno ži- 
votinja (zoogeografija) na Zemlji. 

U novije vrijeme istražuje b. i raspored biljnih, 
odnosno biljnih i životinjskih zajednica na Zemlji. 

Biologija — Biološka izolacija 


BIOLOGIJA (grč. bios život, logos nauka), nauka 
o živim bićima. Prema objektu istraživanja, b. se di- 
jeli na botaniku i zoologiju. B. ispituje osnovna za- 
jednička svojstva živih bića. Iz takvih ispitivanja 
razvio se veći broj posebnih grana biologije. Mor- 
fJologija proučava oblik i građu živih bića, fizio- 
logija životne pojave i procese, ekologija odnos or- 
ganizma prema okolini, živoj i neživoj, a genetika 
ispituje nasljedne pojave, biogeografija rasprostra- 
njenost živih bića u prostoru, paleontologija živa 
bića koja su u prošlosti živjela na Zemlji, nauka 
o evoluciji govori o porijeklu i razvitku živih 
bića, sistematika razvrstava živa bića prema nji- 
hovoj sličnosti u skupine. 

Pojedine grane biologije, kao anatomija i fizio- 
logija, imaju svoje početke još u starom vijeku. U 
srednjem vijeku je b. kao i ostale nauke stagnirala. 
Za puni razvitak biologije bio je najznačajniji pro- 
nalazak mikroskopa u XVII stoljeću, jer je omogu- 
ćio otkriće stanice, bitne značajke svih živih bića. 

BIOLOŠKA IZOLACIJA, nemogućnost međusob- 
nog parenja organizma iste vrste zbog razlike u 
građi tijela ili načinu života. B, i. je važan faktor 
u procesu stvaranja novih vrsta. Tako npr. vrabac 
domaći i vrabac poljski potječu od zajedničkog 
pretka. Oni zimuju zajedno u selima i gradovima, 
ali se u proljeće, u doba parenja, razdvajaju. Vra- 
bac poljski odlazi u šumu i tamo pravi svoje gnije- 
zdo. Vrabac domaći ostaje u naseljima i gradi gni- 
jezdo na strehama kuća. Zbog razlike u načinu 
života oni su se odavna prestali međusobno križati. 

Biološka izolacija — Blizanci 
Danas postoje među njima već jasne razlike ne 
samo u načinu života nego i u građi i vanjskom 
obliku. 

BIOTOP, v. Stanište. 

BISER, proizvod školjke bisernice, nastaje u 
unutrašnjosti školjke, kao reakcija na neko strano 
tijelo. 

BISUS, čvrste svilenaste niti kojima se neke 
morske školjke pričvršćuju za podlogu. Naročite 
žlijezde koje se nalaze u stopalu ovih životinja iz- 
lučuju ove niti. 

BJELOOČNICA, v. Oko. 

BJESNOCA, v. Zarazne bolesti, 


ELASTULA, (grč. blastos klica), stadij embrio- 
nalnog razvitka mnogih mnogostaničnih životinja 
kojim se završava brazdanje (v.) jajeta. Stanice na- 
stale brazdanjem jajeta (blastomere) stvaraju je- 
dan površinski sloj stanica, koji zatvara unutrašnju 
šupljinu ispunjenu tekućinom. Sloj stanica naziva 
se blastoderm, a unutarnja šupljina blastocel, 

BLIZANCI, ljudski ili životinjski organizmi isto- 
vremeno zaplođeni i iznošeni. Višejajni b. razvijaju 
se iz dvaju ili više istovremeno oplođenih jaja, a 
jednojajni iz jednog jajeta. Višejajni b. mogu biti 
istog ili različitog spola, a jednojajni su uvijek istog 
spola i veoma naliče jedan na drugoga. 

Sijamski blizanci, nazvani tako po djelomice sra- 
slim dvojcima rođenim u Sijamu 1811. Kod jedno- 
jajčanih blizanaca može se dogoditi da se dvojci ne 
odijele potpuno nego ostanu srašteni. 

Boba — Hodljikaši 


BOBA, plod s mesnatim, sočnim usplođem i re- 
dovno više sjemenaka (npr. plod borovnice, vinove 
loze, rajčice i dr.). 

BOČNA PRUGA, osjetilo riba (v.); dva uzdužna 
bočna kanala u koži u kojima se nalaze ogranci živ- 
ca. Pomoću ovih organa ribe se orijentiraju o prav- 
cu i jačini strujanja vode. 

BODLJIKAŠI (Echinodermata), morske životinje, 
tijelo im je pokriveno vapnenim pločicama i obra- 
slo bodljama. Karakteristično je za njih da se 
kreću pomoću vodožilnog ili ambulakralnog sistema: 
tj. cijevi napunjenih morskom vodom, koju u tijelo 
propušta sitasta pločica. Većinom su radijalno si- 
metrični, što je osobina većine sesilnih životinja 
(v.). Međutim, većina bodljikaša kreće se slobodno 
po podlozi. To znači da su nekadašnji b. bili sesilni 
organizmi. Njihove ličinke, naprotiv, imaju jasno 


Bodljikaši. A = zmijača, B =ježi- 
nac 


izraženu bilateralnu simetriju, što ukazuje na nji- 
hovo porijeklo od bilateralnih životinja (v.). Prema 
tome može se zaključiti da su b. nekada bili po- 

Bodljikaši — Bronnitis 


kretni, zatim nepokretni, jer su se pričvrstili za 
podlogu, a nakon toga su se ponovno počeli gibati. 
B. se dijele na pet skupina: stapčari, zvjezduče, 
zmijače, ježinci i trpovi. 

BOTANIKA (grč. botane biljka), nauka o bilj- 
kama. B. se razvila već nekoliko stoljeća pr. n.e, 
jer su već tada ljudi uočili ljekovita svojstva poje- 
dinih biljaka i u vezi s time ih proučavali. Kao i os- 
tale prirodne nauke, b. je stagnirala u srednjem 
vijeku, da bi naglo krenula naprijed početkom XIX 
stoljeća zbog uvođenja egzaktnih metoda (eksperi- 
ment) kao i usavršenja pomagala (mikroskop). Da- 
nas je b. razgranata nauka (primijenjena je npr. u 
šumarstvu, poljoprivredi, farmaciji i dr.). Kao i u 
zoologiji mogu se i u botanici razlikovati razne gra- 
ne, npr. anatomija (nauka o unutarnjoj građi bilj- 
ke), fiziologija (nauka o životnim procesima u bilj- 
ci), genetika (nauka o nasljeđivanju), geobotanika 
(nauka o rasprostranjenju bilja) i sistematika (na- 
uka o međusobnom srodstvu i razvoju biljaka). 

BOTULIZAM, v. zarazne bolesti. 


BRAZDANJE, proces dijeljenja oplođenog jajeta 
u više stanica koje se nazivaju blastomere. 

BRONHIJE, v. Dušnik. 

BRONHIOLE, v. Dušnik. 

BRONHITIS, akutna upala sluznice dušnika i 
bronha, uzrokovana raznim vrstama patogenih kli- 
ca; mogu je uzrokovati i kemijski i mehanički po- 
dražaji (obično u dugotrajnijem tzv. kroničnom ob- 
liku). Takve kronične upale koje nisu uzrokovane 
patogenim klicama pojavljuju se naročito u nekim 

Bronhitis — Bubrezi 


zanimanjima (rudari u ugljenokopima, radnici u 
kamenolomima, predionicama i u kemijskoj indu- 
striji). 

Od simptoma karakterističnih su grebenje u grlu, 
bolovi u grudima, osobito ispod grudne kosti, obilan 
suhi kašalj nakon kojega se izbacuje dosta sluzavo- 
gnojnog sekreta, nešto povišena temperatura i gla- 
vobolja praćena umorom i klonulošću. Bolest za- 
hvata uvijek bronhije obiju plućnih krila. Kod 
mlađih i zdravih ljudi prolazi bez posljedica, obično 
najduže za 2 sedmice. Opasna je osobito kod sta- 
raca i srčanih bolesnika, jer može izazivati razne 
komplikacije. Akutni bronhitis koji put može pred- 
stavljati samo početni simptom nekih zaraznih bo- 
lesti (tifus, ospice i sl.). 

BUBNJIĆ, opna koja kod vodozemaca, gmazova, 
ptica i sisavaca zatvara srednje uho (v.). U sisavaca 
je b. granica između vanjskog i srednjeg uha. B. re- 
agira na zvučne podražaje titrajima i prenosi ih 
preko slušnih koštica na unutarnje uho. 

BUBREZI, organi koji izlučuju mokraću (v.) i 
uklanjaju iz tijela štetne i suvišne materije nastale 
procesom izmjene tvari, a naročito razlaganjem 
bjelančevina, reguliraju količinu soli i vode u krvi. 
Kod čovjeka se b. nalaze s jedne i s druge strane 
kralježnice na leđnoj strani trbušne šupljine. Bu- 
breg je dug oko 10 cm, a težak oko 150—160 gra- 
ma. Na njemu je malena nadbubrežna žlijezda (v.) 
s unutrašnjim izlučivanjem. S udubljenih strana 
ulaze u bubrege bubrežne arterije, a izlaze bubre- 
žne vene i mokraćovodi. Dugi su oko 30 cm i ulaze 
u mokraćni mjehur građen od glatkih mišićnih vla- 

Bubrezi 

kana. Mokraća izlazi kroz mokraćnu cijev. Bubreg 
je izvana čvrsto obavijen vezivnom opnom, ispod 
nje je bubrežna kora koja se sastoji od velikog 
broja okruglih tjelešaca — bubrežnih čahurica i 
mnogobrojnih cjevčica koje prolaze u unutrašnji, 
najveći dio bubrega — bubrežnu sredinu. Broj 
cjevčica je vrlo velik, one su grupirane u 10—12 

Bubreg čovjeka 


snopova u obliku piramida. Vrhovi tih piramida 
završavaju sa 13—30 otvora kroz koje neprestano 
istječe mokraća u bubrežne čašice a iz njih u mo- 
kraćovod. Svaka čahurica isprepletena je malim 
klupkom arterijskih kapilara, a početni je dio sva- 

Bubrezi — Burbank 
kog kanalića u vezi s krvotokom. U bubrežne čahu- 
rice prolazi iz krvi kroz kapilare mokraćevina i 
ostali produkti tvarne izmjene i protječu dalje k 
izlaznim otvorima kao mokraća. 

BURBANK, Luter, (Berbank 1849—1926) ame- 
rički selekcionist. Primjenjujući u praksi Darvi- 
novo učenje o odabiranju, uzgojio je nove sorte 
kulturnog bilja. Usporedo s odabiranjem izvršio je 
i križanje, povećavajući promjenljivost biljaka i 
mogućnost odabiranja. 

CAKLINA, v. Zub. 


CELULARNA TEORIJA, teorija koju su u prvoj 
polovini XIX stoljeća stvorili njemački biolozi 
Schleiden i Schwann, a prema kojoj je pojedina 
stanica osnovna jedinica organizma. 

CELULOZA (lat. celula stanica), ugljični hidrat 
iz skupine tzv. polisaharida, formule (C;H,,O.) n. 
C. sačinjava glavni dio većine biljnih membrana, 
pa su celulozne membrane i jedna od biljnih karak- 
teristika. Celuloza nije topiva u vodi (čak niti pri- 
likom kuhanja), u razrijeđenim kiselinama i luži- 
nama, dok je otapa tzv. Švajcerov reagens (amo- 
nijakalna otopina bakrenog oksida). 

CENOBIJ, skupina primitivnih, jednostaničnih 
alga (najčešće zelenih) koje se udružuju u kolonije 
posebnih oblika. Razlika prema običnim kolonijama 
je u tome što ove potonje nastaju diobom, a ceno- 
bij nastaje udruživanjem. 

CENOGENEZA (grč. kainos nov, gencsis posta- 
nak), pojava novih osobina u razvoju jedinke kao 
posljedica prilagođavanja zametka sadašnjim uvje- 

Čenogeneza — Cikadine 


tima njegovog embrionalnog života. Cenogenetičke 
osobine su npr. zametni ovoji koji obavijaju za- 
metke gmazova, ptica i sisavaca. Pojavili su se zbog 
naročitih uvjeta u kojima se razvijaju zameci, te 
imaju zaštitnu ulogu i druge funkcije važne u em- 
brionalnom stanju. 

CENTROSOM,, v. Stanica. 

CIJEPLJENJE  (vakcinacija), umjetna aktivna 
imunizacija kojom se unošenjem oslabljenih i usmr- 
ćenih bakterija, njihovih toksina ili virusa u tijelo 
čovjeka ili životinja izaziva stvaranje protutijela 
u organizmu. Ova protutijela sprečavaju oboljenja 
organizma, a ako organizam oboli, bolest je mnogo 
lakša. 

Cijepljenje u botaničkom smislu znači poseban 
način vegetativnog razmnažanja (v.), redovno, ople- 
menjivanje neke manje vrijedne biljke (najčešće 
divljake). Obično se prenosi dio stabljike jedne 
biljke na stabljiku druge, te se one spajaju na u- 
liranje i cijepljenje pod koru). Tako se npr. cijeplje- 
njem divlje trešnje dobiva uzgojena odlika čiji su 
plodovi mnogo krupniji i slađi. 

CIKADINE, skupina golosjemenjača (v.), živi u 
tropima, a njeni su predstavnici vanjskim oblikom 
slični palmama. Oplođuju se pomoću gibivih sper- 
matozoida, za razliku od gotovo svih ostalih golo- 
sjemenjača (izuzev Ginkgo). Po tome primitivnom 
obilježju podsjećaju na papratnjače (v.), pa ih sma- 
tramo prelaznom skupinom između drevnih paprat- 
njača i golosjemenjača. C. danas izumiru: kod nas 

nalazimo uzgojene c. samo u najjužnijem dijelu 
Dalmacije. 

CILIJE, protoplazmatski izraštaji u obliku dla- 
čica ili treplja, gusto pokrivaju površinu tijela tre- 
petljikaša (v.) i služe pretežno za pokretanje. 

CITOLOGIJA, grana biologije, bavi se proučava- 
njem stanice (biljne, životinjske i čovjekove). Sta- 
nice su zapravo prvi put promatrali prvi mikrosko- 
pičari u XVII st. (Malpighi, Grew, Hooke, Leuwen- 
hoek), ali pravi razvoj citologije počinje tek u XIX 
st, kada je već detaljnije poznata struktura sta- 
nice. 

Osnovno saznanje do kojeg je c. došla u to doba 
da je bitni sastavni dio stanice njen sadržaj, naj- 
češće koloidnog karaktera, tzv. protoplazma, a da 
unutar nje možemo redovno lučiti staničnu jezgru 
(nukleus) i tzv. citoplazmu. Poslije otkrića mitoze 
(ranije »kariokineza«) potkraj XIX st. protumačen 
je ispravno i postanak novih stanica, a tada je za- 
počet i studij kromosoma, koji su osim citologa na- 
ročito intenzivno nastavili i genetičari: uskoro je 
ustanovljeno da su kromosomi, odnosno njihovi di- 
jelovi (»geni«), nosioci nasljednih svojstava. 

Uz jezgru proučavan je i ostali dio stanice, tj. 
citoplazma (v.), a naročito tzv. plastidi, koji su u 
biljnim stanicama nosioci raznih boja za asimi- 
laciju. 

Danas se citolozi služe kemijskim i fizikalnim 
metodama (citokemija, citofizika), a u proučava- 
nju stanice stvorio je goleme mogućnosti elektron- 
ski mikroskop, koji povećava i do 100.000 pula. Na- 
ročito su podesne za takav studij najprimitivnije 

stanice, bakterije. U kemijskom pogledu u stanici 
su najznačajniji proteini (bjelančevine). Dugo se 
vremena nije znalo na koji način nastaju. Danas je 
i sinteza bjelančevina poznata u osnovnim crtama, 
a veoma je važno otkriće posljednjih godina da pri 
tom igraju najvažniju ulogu tzv. nukleinske kise- 
line. Dijelovi stanice u kojima se odvija sinteza 
bjelančevina veoma su bogati ribonukleinskom ki- 
selinom (RNK). S druge je strane ustanovljeno da 
razne vrste organizama karakteriziraju i razne 
vrste dezoksiribonukleinske kiseline (DNK), a vje- 
rojatno i ribonukleinske kiseline (RNIK). Čini se 
da su i razna tkiva i organi istog organizma karak- 
terizirani specifičnim nukleinskim kiselinama. 
CITOPLAZMA, vodenasta, tekuća masa u sva- 
koj živoj stanici (v. Citologija), zapravo vodena 
koloidna otopina koja samo u posebnim prilikama 
može prijeći u gotovo kruto stanje (gubitkom vo- 
de, npr. u sjemenkama). Životne pojave u stanici 
(gibanje i sl.) vezane su na citoplazmu, a događaju 
se uvijek unutar određenih temperaturnih grani- 
ca. Kemijski je c. vrlo heterogena, ali je karakte- 
ristično da reagira uvijek alkalično. Jedan dio nje- 
nih spojeva stalno se mijenja (izuzev u latentnom 
stanju kao npr. u sjemenkama), i upravo na tim 
promjenama počiva većina životnih procesa u or- 
ganizmu. Najvažniji su dijelovi citoplazme bje- 
lančevine, ugljični hidrati, masti, mineralne soli, 
encimi i drugi spojevi. C. sadrži u većoj ili manjoj 
mjeri razne uklopine (kristali, kapljice ulja i sl.), 
koje često predstavljaju važne rezervne tvari. Pre- 
ma periferiji i prema vakuolama (»staničnim šu- 

pljinama«), plazma je ograničena tzv. plazminom 
membranom, koja je neobično važna jer je polu- 
propusna (semipermeabilna), pa o njoj ovisi pri- 
manje tvari u stanicu. 

COELOM, šupljina između probavila i tjelesne 
stijenke u tijelu viših životinja (Coelomata) u ko- 
joj se nalazi većina vegetativnih organa. Od tjele- 
sne stijenke odijeljena je epitelnom opnom, koja 
se u sisavaca naziva trbušna maramica ili perito- 
neum. 

CRET, skup biljnih zajednica na naročitim pod- 
vodnim staništima, gdje biljke postepeno tonu, te 
pod povišenim tlakom i temperaturom u procesu 
suhe destilacije pougljenjuju nastaje najmlađa vr- 
sta ugljena, tzv. treset (male kalorične vrijedno- 
sti). Na cretovima koji su djelomično razvijeni i 
kod nas (Hrv. zagorje, Gorski kotar, Ljubljansko 
barje i drugdje), razvija se često naročiti biljni 
svijet, u kome se posebno ističu tzv. mah tresetar 
(Spahagnum) i kukcožderna biljka rosika (Dro- 
sera). 

Bušenjem cretova može se u velikoj mjeri re- 
konstruirati biljni svijet prošlih epoha u tom kra- 
ju, i to na temelju ostataka polena u tresetu. Po- 
negdje (SSSR) treset se upotrebljava i kao indu- 
strijsko gorivo. 

CRIJEVO, dio probavnog sistema. Kod čovjeka 
se proteže od želuca (v.) do analnog otvora. Dio 
koji se nadovezuje na želudac naziva se tanko cri- 
jevo. Zadnji, širi dio crijeva, debelo crijevo, zavr- 
šava analnim otvorom. Na prelazu između ova dva 
dijela crijeva nalazi se slijepo crijevo s crvuljkom, 


52 


Crijevo 


koji je kod čovjeka i čovjekolikih majmuna zakr- 
žljao. Taj dio crijeva naročito je dobro razvijen 
kod biljoždera. Početni dio tankog crijeva koji se 
neposredno nadovezuje na želudac naziva se dva- 
naesnik (duodenum); njegova dužina iznosi kod čo- 
vjeka oko 12 palaca ili 30 cm. U taj dio crijeva iz- 
lijevaju se sokovi iz gušterače (v.) i jetre (v.). Iz- 
nutra su crijeva obložena sluznicom. Sluznica tan- 
kog crijeva pokrivena je crijevnim resicama koje 
upijaju probavljenu hranu u krv. Izvana je crijevo 
obloženo vezivnom opnom, koja je dio potrbušnice 
(v). U sluzokoži crijeva više vrsta žlijezda izlučuju 
crijevni sok, tekućinu bogatu fermentima (koji ra- 
stvaraju i probavljaju hranu) i hormonom sekreti- 
nom koji izaziva lučenje gušteračina soka. Razli- 
čiti fermenti gušterače i crijeva nastavljaju pro- 
bavni proces zinočet u želucu. Velika količina bie- 
lančevina pretvara se u aminokiseline, velik dio 
ugljikohidrata u šećer glikazu, a masti u glicerin i 
masne kiseline. Tako restvorene hranjive tvari gi- 
baju se pod utjecajem crijevnih pokreta tankim 
crijevom (peristaltičko pokretanje, v.). Tu ih cri- 
jevne resice usišu. U njima ponovno dolazi do ke- 
mijskih promjena. Iz aminokiselina u resicama na- 
staju posve nove bjelančevine. Te nove bjelanče- 
vine kao i ugljikohidrati i soli dospijevaju kapila- 
rama u crijevnim resicama u krvni tok. Rastvo- 
rene masti ulaze u limfni sistem. Posljednja faza 
probave obavlja se u debelom crijevu. Debelo cri- 
jevo usisava najviše vodu i neke tvari otopljene 
u vodi. Neprobavljeni ostaci pomiču se postepeno 
zbog peristalvičkog kretanja prema zadnjem crije- 

vu, ali se opet vraćaju zbog antiperistaltičkog kre- 
tanja. Tako se neprobavljene tvari dugo zadržavaju 
razlažu i zgušćuju, pa tek onda ulaze u zadnje cri- 
jevo. Kad je zadnje crijevo puno, njegovi se mišići 
kontrahiraju i potiskuju sadržaj crijeva prema iz- 
metnom otvoru. Na pritisak tih tvari on se reflek- 
sno otvara i propušta ih iz tijela. 


Crvotočine, Obična crvotočina. A = stariji 

protalij, B = protalij s mladom biljkom, 

C = anteridij (prerez), D = spermatozoidi, 

E = arhegonij (prerez), F = arhegonij 

(stariji), G = blljka, H = list sa sporangi- 
jem, J, K = spore 

CRVOTOČINE, skupina primitivnih papratnja- 
ča (v.), najčešće s puzavom, viličasto razgranje- 
nom stabljikom i ljuskavim listovima. Razmnažaju 
se sporama, a sporangiji se nalaze redovno u kla- 
sastim nakupinama na vrhu stabljike. Neki izu- 
mrli predstavnici (lepidodendron, sigilarija) dali su 
materijal za stvaranje kamenog ugljena. 

CRVULJAK, tanki i dugački (2—20 cm) dio de- 
belog crijeva, kao privjesak visi na slijepom cri- 
jevu. U čovjeka i čovjekolikih majmuna je zakr- 
žljao. 

CUVIER, Georges (Kivije, 1769—1832), francuski 
učenjak. Osnivač paleontologije (v.) i uporedne ana- 
tomije. Promatrajući anatomsku građu životinja, 
C. je otkrio da postoji uzajamni odnos između po- 
jedinih organa tijela i da promjena jednog organa 
izaziva promjenu drugih organa. Otkriće zakona 
o korelaciji (v.) organa omogućilo je Cuvieru da iz 
okamenjenih ostataka organizama izvrši rekon- 
strukciju nestalih organa i cijelog organizma. Una- 
toč tome C. je vjerovao u nepromjenljivost vrsta, 
pa je razlike između organizama različitih geo- 
loških razdoblja objasnio tako da je svaka geolo- 
ška epoha imala svoj zasebni biljni i životinjski 
svijet koji se nije mijenjao nego su ga prirodne 
katastrofe uništile. Nakon katastrofe počinju nove 
geološke epohe u kojima se novi organizmi doselju- 
ju iz krajeva koji nisu bili uništeni (teorija kata- 
strofa). 

CVAT, skup osi koje nose cvjetove. Cvatovi su 
ili grozdasti (grozd, klas, klip, resa, štitac i glavi- 
ca), glavna os im je jače razvijena od bočnih osi, 

ili paštitasti (pravi paštitac, dvokraki i jednokraki 
poštitac), bočne osi nadrašćuju glavnu os. 

Cvatovi. A = klas, B =grozd, C = metlica, D = 


= gronja, E = štitac, F — glavica, G = dvokra- 
ki paštitac 


Ponekad se iz čitavog cvata razvija plod, koji zo- 
vemo skupni plod (dud, smokva, ananas). 


CVIJET, izdanak koji nosi preobražene listove 
što služe spolnom rasplodu. Iako se u običnom ži- 
votu govori o cvijetu tek kod kritosjemenjača (v.), 
dakle biljaka na najvišem stupnju organizacije, 
ipak nailazimo na cvijet -—— naravno u mnogo pri- 
mitivnijem obliku — već kod nekih papratnjača 
(selagina, v.) i kod golosjemenjača (v.). 

Prošireni dio cvjetne osi, na kome su smješteni 
cvjetni dijelovi, zove se cvjetište. Kod golosjeme- 
njača raspoređeni su cvjetni dijelovi zavojito, a 
kod kritosjemenjača (osim najprimitivnijih) redov- 
no u krugovima. Vanjska dva kruga listova zovu 
se ocvijeće (kod golosjemenjača nije razvito), a 
ono je kod kritosjemenjača najčešće razlučeno u 

vanjsku čašku, koja se sastoji od zelenih lapova, 
i unutarnji vjenčić, sastavljen najčešće od oboje- 
nih latica. Ako nema razlučivanja u čašku i vjen- 
čić, govori se o perigonu (dud, tulipan). Ocvijeće 
može biti pravilno (višesimetrično), ili nepravilno 
(jednosimetrično ili asimetrično). 

Unutar ocvijeća nalaze se u jednom ili dva kruga 
prašnici, a zatim tučak, koji neposredno služe ras- 
plođivanju. Cvjetove s prašnicima i tučkom zove- 
mo dvospolnim (5), one samo s prašnicima — pra- 
šnički ili muški (df), a one samo s tučkom — tuč- 
kovi ili ženski (9). Biljke s jednospolnim cvjetovi- 
ma mogu biti jednodomne (hrast), ukoliko se na 
istoj biljci nalaze obje vrste cvjetova, odnosno dvo- 
domne (vrba), ako na jednoj biljci nalazimo samo 
J', a na drugoj samo ? cvjetove. 

Prašnici su zapravo preobraženi listovi u kojima 
nastaje polen. U biti su uvijek slično građeni, tj. 
od tanke prašničke niti (filament) i proširene pra- 
šnice (antera): u njoj su najčešće po 4 polenovnice 
(šupljine), u kojima od matičnih stanica nastaju 
polenova zrnca. Polena obično nastaje mnogo: kod 
biljaka što se oprašuju pomoću vjetra on je suh, 
sitan i brašnjav (bor, trave), a u onih gdje polen 
prenose kukci on je ljepljiv i pun raznih izraslina 
na površini. Skup svih prašnika jednog cvijeta 
zovemo andrecej. 

U središnjem je dijelu cvijeta tučak. Sastoji se 
od 1 ili više plodnih listova. Oni mogu biti među- 
sobno srasli ili slobodni, te svaki takav list tvori 
posebni mali tučak (žabnjak). Tučak ima obično 
oblik sličan boci: donji prošireni dio ili plodnica 

skriva u unutrašnjosti sjemene zametke (iz kojih 
će se nakon oplodnje razviti sjemenke), a na njoj 
je najčešće tanki vrat, koji na vrhu nosi njušku ili 
žig što služi prihvatanju polena, pa je najčešće 
ljepiva ili perasta. 

Golosjemenjače nemaju tučka, jer na plodnim 
listovima leže otvoreno sjemeni zameci. Naravno, 
s tim u vezi ne nastaje ni plod već samo sjemenka. 


Sama plodnica može po svome položaju biti pod- 
rasla i nadrasla. U prvom slučaju ona se nalazi 
na izbočenom cvjetištu (tulipan), u drugom u udu- 
benom cvjetištu i s njim srasla (kruška). Skup svih 
plodnih listova jednog cvijeta zove se ginecej. 


Cvijet. A = s nadraslom pladnicom, B = s pod- 
raslom plodnicom. a = lapovi, b = latice, c = 
= prašnici, d = tučak, e = cvjetište 


Muške spolne stanice nalaze se u zrelom pole- 
novom zrnu, a ženske u sjemenom zametku. Da bi 
došlo do oplodnje, potrebno je da polen bude pre- 
nesen na njušku tučka (odnosno kod golosjeme- 
njača izravno na sjemeni zametak), što se zbiva 
najčešće pomoću vjetra i kukaca, a rjeđe na druge 
načine (vodom, pticama). Na njuški tučka polen is- 

klije u malu mješinicu u koju ulazi o spolna sta- 
nica, te tako, probijanjem mješinice kroz njušku i 
vrat u samu plodnicu, dospije do sjemenog zamet- 
ka. Sada se o spolna stanica stapa s ? spolnom 
stanicom (jajem) u sjemenom zametku, nakon čega 
se razvija plod: iz sjemenog zametka nastaje sje- 
menka što sadrži klicu (embrio) mlade biljke i re- 
dovno -- rezervne hrane, a iz same plodnice raz- 
vija se usplođe. Ostali dijelovi cvijeta — prašnici, 
latice i lapovi — nemaju više značenja, pa se osu- 
še i otpadaju. 

Oprašivanje se danas izvodi i na umjetan način 
(voćarstvo, vrtlarstvo) da se dobiju naročite odlike 
bilja. 

CVJETIŠTE, v. Cvijet. 

CVJETNA LOŽA, v. Cvjetište. 

CVJETNJAČE, biljke koje imaju cvijet, tj. golo 
i kritosjemenjače. Prema današnjim shvaćanjima 
nalazimo cvijet u veoma primitivnom obliku već 
i u nekih papratnjača (selagina, v. Heterosporne 
papratnjače). 

C. su biljke na najvišem stupnju razvoja, a poja- 
vile su se u velikom broju tek u kredi (u mlađem 
mezozoiku). 


59 


h-4 


C 


ČAŠKA, vanjski krug redovno zelenih listova 
ocvijeća (lapovi) cvjetova, gdje je ocvijeće razlu- 
čeno u čašku i vjenčić. Č. može biti sulapna (me- 
đusobno srasli lapovi) i prostolapna (lapovi slo- 
bodni). Zaštićuje cvijet, naročito dok je u pupu. 

ČEŠER, ženski cvijet kod četinjača (crnogorično 
drveće): sastoji se od produžene osi, na kojoj su 
zavojito poredani plodni listovi sa sjemenim za- 
mecima. Isprva (najčešće prve dvije godine) plod- 
ni listovi su zeleni, a postepeno otvrdnu te (u tre- 
ćoj godini) odrvene. Tada je to skupina drvenih lju- 
saka sa sjemenkama. 

ČETINJAČE, skupina golosjemenjača (v.): poro- 
dice borova, čempresa i tisa. To su drvenaste bilj- 
ke, a drvo im je anatomski vrlo jednolično građe- 
no, tj. sastoji se od tzv. traheida (produžene stani- 
ce sa tzv. ograđenim jažicama). Č. se oprašuju 
isključivo uz pomoć vjetra. U drvetu, a i u listo- 
vima, nalazi se veliki broj posebnih kanala, tzv. 
smolenica, u kojima se izlučuje smola, (v. Smola- 
renje). 

ČLANAK, produženi valjkasti dijelovi stabljike 
između tzv. čvorova, tj. mjesta gdje su pričvršćeni 
listovi. Rast u dužinu je redovno mnogo intenziv- 
niji u člancima nego u čvorovima. 

ČLANKONOŠCI (Arthropoda), životinje koluti- 
ćava tijela i člankovitih nogu. Noge su im zglobovi- 
ma povezane s tijelom. Građene su od članaka ta- 
kođer međusobno povezanih zglobovima. Tijelo je 
zaštićeno pokrovom od hitina; a kod nekih je in- 
krustiran i vapnenac. Osnovni dijelovi tijela: gla- 
va, prsa i zadak kod nekih su međusobno srasli. 
Srce im je na leđnoj strani. Dišu škrgama, plućnim 
kesicama ili uzdušnicama (trahejama). Gotovo svi 
su rastavljena spola. Razvijaju se ili direktno ili 
preobrazbom. Prilagođeni su različitim životnim 
prilikama, te su danas najbrojnija skupina životi- 
nja. Smatra se da su njihovi zajednički preci bili 
davno izumrli morski kolutićavci. Dijele se u 4 
skupine: raci (v.), paučnjaci (v.), stonoge (v.) i 
kukci (v.). 

ČMAR, v. Anus. 

ČOVJEČJA RIBICA, repati vodozemac; živi sa- 
mo u podzemnim vodama našeg krša, pa je prema 
tome naš endem (v.). Č. r. zaostala je u stanju li- 
činke, te čitav život ima vanjske škrge. Na tijelu 
dugom 30 cm ima male nožice. Prilagodivši se ži- 
votu u tami izgubila je kožni pigment pa je bez- 
bojna, a i oči su joj sasvim zakržljale. U hladnoj 
spiljskoj vodi ispod 15"C leže žive mlade, a u topli- 
joj vodi leže jaja. 

ČOVJEK, sa stanovišta sistematske zoologije č. 
pripada u red sisavaca. Budući da je po svojoj tje- 
lesnoj građi najsličniji čovjekolikim majmunima 
(antropoidima), svrstali smo ga u red majmuna, ali 
ga izdvajamo u posebnu porodicu (Hominidae). 
Sličnost je između čovjeka i čovjekolikih majmu- 
na u vanjskom izgledu i unutrašnjoj građi. Čovje- 
koliki majmuni nemaju rep a imaju poluuspravan 
položaj tijela, pa je stoga položaj njihovih unutra- 
šnjih organa sličan položaju organa u čovjeka. Ge- 
stama, mimikom lica podsjećaju na čovjeka. Čo- 
vjek i čovjekoliki majmuni imaju sličnu tjelesnu 
temperaturu i sličan sastav krvi. Č. i čimpanza 
imaju iste krvne grupe. Sve te i mnoge druge slič- 
nosti dokazuju zajedničko porijeklo čovjeka i čo- 
vjekolikih majmuna. Ali između čovjeka i dana- 
šnjih čovjekolikih majmuna postoje i veoma velike 
razlike. Čovječji mozak je znatno teži od mozga 
svih majmuna, a i građa mozga je mnogo složenija. 
Između čovjeka i čovjekolikih majmuna postoje 
velike razlike u anatomiji kostura, što je u vezi s 
uspravnim hodom čovjeka. Kod čovjeka veći dio 
glave sačinjava kostur lubanje, a kod čovjekolikih 
majmuna kostur lica. Čovjekove ruke su kraće od 
nogu, a kod čovjekolikih majmuna je to obrnuto, 
ruke su duže od nogu. Kod čovjekolikih majmuna 
zadnji udovi služe za hvatanje, i zato su prsti na 
stopalu dugački a palac se može suprotstaviti osta- 
lim prstima. Zubi čovjekolikih majmuna su veći i 
snažniji od čovječjih. Koža majmuna je na cijelom 
tijelu pokrivena dlakom. Ali razlike između čovje- 
ka i čovjekolikih majmuna su sve manje i potpuno 

nestaju ako usporedimo pretke čovjekolikih maj- 
muna i pretke čovjeka. 

Najstariji poznati čovjekoliki majmuni otkrive- 
ni su u tercijarnim naslagama, te su prema tome 
stari 2—3 mil. godina. Nešto mlađi čovjekoliki maj- 
muni, driopiteci, približuju se čovjeku po građi 
kutnjaka. Smatra se da je iz grupe driopiteka je- 
dna evolutivna grana išla u pravcu sadašnjih čo- 
vjekolikih majmuna, a druga u pravcu australo- 
piteka, čiji su ostaci nađeni u Južnoj Africi, i da je 
australopitek neposredan predak čovjeka. Njegove 
čeljusti i zubi slični su ljudskima i nisu toliko istu- 
reni kao kod čovjekolikih majmuna. Opseg mozga 
ovog majmuna, položaj nosa prema očnim šuplji- 
nama i druge pojedinosti također podsjećaju na 
čovjeka. 

Najstariji fosilni ostaci bića s jasnim ljudskim 
karakteristikama otkriveni su 1391. na otoku Javi 
(Pithecanthropus erectus). Ta bića su živjela na 
početku ledenog doba prije 500—700 hiljada go- 
dina. Pitekantrop je hodao uspravno, što mu samo 
ime kaže (erectus lat. uspravan). Kapacitet luba- 
nje veći je nego kod drugih poznatih majmuna 
(750-—900 cem, dok kod majmuna iznosi 400—550 
ccm). Visina tijela mu je 150—160 cm, ima koso 
čelo, naprijed istureno lice, ali s ljudskim zubima, 
bez koštane brade i položaj tijela gotovo je potpu- 
no uspravan. 

Ostaci bića istog tipa, s nešto većim mozgom 
(1000 cem), otkriveni su 1928. kod Pekinga u Kini 
(Pekinški čovjek ili sinantrop). Sinantrop predsta- 
vlja novu etapu u razvitku čovjeka. Živio je počet- 

kom kvartara. Sličnog tipa je i Heidelberški čovjek 
čija je donja čeljust otkrivena 1907. u Njemačkoj. 
Sinantrop i Heidelberški čovjek upotrebljavali su 
već primitivna kamena oruđa, služili se vatrom 
i bavili se lovom. Potkraj srednjeg kvartara javlja 


Glava i lubanja predhistorijskih ljudi. 1 (a i b) australopitek, 

2 tip pitekantropa i sinantropa (2 b lubanja pitekantropa, 

2 c lubanja sinantropa), 3 (a i b) neandertalac, 4 (a i b kro- 
manjonski čovjek 

se neandertalski čovjek, najpoznatiji tip izumrlih 
ljudskih vrsta. Do danas je otkriveno oko 40 pri- 
lično sačuvanih kostura u Evropi, Aziji i Africi. 
Naš učenjak Dragutin  Gorjanović-Kramberger 
otkrio je i kod nas takve fosile, koji su u nauci po- 
znati pod imenom Krapinski čovjek (v.). Neander- 
talac se po svojim osobinama jako približava da- 
našnjem čovjeku. Veličina njegova mozga iznosila 
je oko 1400 cem, ali se oblik lubanje ipak razliko- 
vao od lubanje današnjeg čovjeka. Neandertalac 
je već pravio oruđa od grubo klesanog kamena, pa 
se stoga smatra da pripada ranom starom kame- 
nom dobu. Potkraj ledenog doba živio je u Evropi 
kromanjonski čovjek, koji se neposredno nastavlja 
na neandertalca, a ni po čemu se ne razlikuje od 
suvremenog čovjeka. 

Dok su neandertalci živjeli u pećinama i bavili 
se pretežno lovom, na što ih je prisiljavala oštra 
klima, kromanjonci su živjeli u slobodnoj prirodi 
i počeli se baviti zemljoradnjom i stočarstvom. Kro- 
manjonac je bio visok kao današnji čovjek, imao 
je savremeni oblik lubanje i veličinu mozga. Če- 
ljusti i zubi nisu ispupčeni, a koštana brada je ja- 
sno istaknuta. Kromanjonac je bio na znatno višem 
stupnju civilizacije od neandertalca. On je upotre- 
bljavao kameno oruđe, ali izrađeno znatno vještije 
(kasnije staro kameno doba), i oruđe od kostiju i 
roga. Pojavom kromanjonca počinje razvitak čovje- 
ka kao društvenog bića. Naime, uspravljanje čo- 
vjeka i oslobođenje ruke predstavljaju prekretnicu 
u čovjekovoj evoluciji, jer ruke postaju slobodne 
za upotrebu oruđa za zadovoljenje životnih potreba. 

Ali kao što je rad utjecao na razvitak ruke, on je 
utjecao i na razvitak mozga. U kori velikog mo- 
zga razvijaju se složeni moždani centri i mozak po- 
staje organ mišljenja i svjesnih radnji. Oslobođenje 
ruke i razvoj mozga doveli su dotle da je čovjek 
počeo praviti oruđa. Izrada oruđa za rad pridonijela 
je daljem brzom razvitku čovječjeg mozga. Ana- 
tomski razvitak ruke i mozga odvija se istovreme- 
no i u međusobnoj ovisnosti. Kao posljedica po- 
trebe čovjekolikih predaka da se međusobno spo- 
razumije, pojavljuje se i artikulirani govor. Tako 
je rad u stvari stvorio čovjeka i uzdigao ga nad 
ostalu prirodu. Izišavši iz reda ostalih životinja, 
život čovjeka počeo se odvijati po zakonitostima 
ljudskog društva. 

ČVOR, kratki dio stabljike gdje izbijaju i gdje 
su pričvršćeni jedan ili više listova (koljenice ili 
nodij). Čvorovi su međusobno odijeljeni člancima. 
U čvorovima je rast u dužinu redovno znatno sla- 
biji nego u člancima. 

DALEKOVIDNOST, nesposobnost oka (v.) da 
stvori jasnu sliku bližih predmeta. Slabije vidi 
predmete u neposrednoj blizini nego udaljene. 
Zbog prekratke očne jabučice zrake svjetla lome se 
tako da se sastaju u tački tek iza mrežnice, pa na 
mrežnici (žutoj pjegi) nastaje nejasna slika pred- 
meta. D. se ispravlja ispupčenim (konveksnim) 
lećama. 

Kratkovidnost, nesposobnost oka da stvori jasne 
i oštre slike udaljenih predmeta. Zbog preduge 
očne jabučice zrake svjetla lome se tako da se 
iza leće sastaju u jednu tačku nešto prije mrežnice, 
a poslije se razilaze i na mrežnicu dolaze kao više 
zraka. U tom slučaju na mrežnici (žutoj pjegi) na- 
staje nejasna slika. K. se ispravlja izdubljenim 
(konkavnim) lećama. 

DALTONIZAM, mana neraspoznavanja boja, oso- 
bito crvene i zelene, nazvana po engleskom fizičaru 
Daltonu. Ova mana može biti naslijeđena ili ste- 
čena, nakon oboljenja mrežnice i vidnog živca. 


nazvana po Ch. Darwinu (v.) koji je postavio prvu 

materijalistički dosljednu teoriju evolucije. Blijedu 
ideju o razvoju životinja nalazimo već kod grčkih 
filozofa. Međutim, u srednjem vijeku pod utjeca- 
jem crkve vladalo je shvaćanje o nepromjenljivosti 
organizama. Tek u XVIII st. pojavljuju se začeci 
evolucionih ideja i mišljenje o ograničenoj pro- 
mjenljivosti vrsta. Lamarck (1774—1829) bio je 
prvi dosljedan evolucionista koji je dao potpuno 
razrađenu teoriju o evoluciji organskog svijeta. On 
je smatrao da je promjenljivost opća pojava i da 
je sav živi svijet podvrgnut postepenom razvoju. 
Okolina je glavni faktor koji stvara nove oblike. 
Prilagođujući se prilikama okoline živa bića upo- 
trebljavaju i usavršavaju neke organe dok im ne- 
upotrebljeni organi slabe i nestaju. Stečene 0oso- 
bine prenose se naslijeđem na potomke. Lamarck 
se kolebao između materijalističkog pogleda na 
svijet i metafizičkog načina mišljenja, pa je sma- 
trao da vanjski faktori, a ne prirodno odabiranje, 
izazivaju na organizmu svrsishodne promjene u 
građi tijela. Tek Darwin postavlja teoriju o evolu- 
ciji na strogo naučne temelje. U toku historije or- 
ganska bića su se mijenjala, a različite nove 0oso- 
bine su se naslijeđem prenosile na potomke. Uzro- 
ke mijenjanja organizama nalazi Darwin u djelo- 
vanju životnih uvjeta, u upotrebi i neupotrebi or- 
gana, u korelaciji pojedinih osobina, tj. da se i dru- 
gi dijelovi nužno mijenjaju kad se jedan dio pro- 
mijeni. Darwin je istovremeno s dokazima o pro- 
mjenljivosti vrsta iznio i svoju teoriju o faktorima 
prirodnog razvitka. Prema njegovu mišljenju, gla- 
vni faktor evolucije je prirodno odabiranje, pa se 

njegova teorija zove i teorija selekcije (v.). Uzgoj 
domaćih životinja i kulturnih biljaka uvjerio je 
Darwina ne samo da su vrste promjenljive nego 
mu je pokazao i put kojim treba ići da se nađe 
glavni faktor stvaranja novih vrsta u prirodi. Dar- 
win ga nalazi na sličan način kao i kod domaćih 
oblika: kao što čovjek uzgajanjem domaćih ži- 
votinja i kulturnih biljaka stvara sebi korisne obli- 
ke, tako i priroda u toku vremena odabire: u pri- 
rodi svaka vrsta rađa više jedinki nego što se mo- 
gu održati na životu. Zbog toga dolazi do borbe za 
opstanak u kojoj nadživljuju bolje prilagođene 
jedinke. Svaka pa i najmanja prednost u borbi 
znači za organizam vjerojatnost da će ostati na ži- 
votu i rađati nove potomke. Nagomilavanjem kori- 
snih promjena putem prirodnog odabiranja u toku 
generacija zbog borbe za opstanak nastaju nove 
vrste. Darwinova je zasluga što je prikupio i si- 
stematizirao mnoge nove kao i već poznate činje- 
nice koje su dokazivale stvarnost evolucije. Još 
veće su njegove zasluge što je objasnio faktore 
evolucije i tako formulirao prvu materijalističku 
i dijalektičku evolucionu teoriju. Teoretske i eks- 
perimentalne osnove darvinizma dalje su razra- 
dili i proširili Hurley (1825—1895), E. Haeckel 
(1834—1919) Timirjazev (1843—1920) i dr. 
DARWIN, Charles (1809—1882), engleski priro- 
doslovac, osnivač naučne teorije o razvoju živih 
bića kao posljedici selekcije u borbi za opstanak. 
Još kao dijete D. je zavolio prirodne nauke. Po na- 
govoru oca liječnika studirao je medicinu. Kako 

nije pokazao mnogo sklonosti za taj studij, nago- 
vorio ga je otac da prijeđe na teologiju. Za sve vri- 
jeme studija D. se mnogo bavio botanikom i zoolo- 
gijom. Od god. 1831—1836. sudjelovao je u ekspe- 
diciji oko svijeta na brodu Beagle. Na raznim mje- 
stima gdje se brod zadržavao proučavao je floru 
i faunu tih zemalja, geološke formacije, a sabirao 
je i materijal za razne prirodoslovne zbirke. Vra- 
tivši se u Englesku počeo je sređivati svoj opsežni 
materijal i baviti se uzgajanjem novih rasa doma- 


Charles Darwin. 


ćih životinja i sorta kulturnih biljaka. Živio je veo- 
ma povučeno na svom imanju kraj Londona i raz- 
rađivao teoriju evolucije. Na osnovu svojih zapa- 

žanja na putu oko svijeta stekao je uvjerenje o 
promjenljivosti vrsta, te je više od 20 godina sa- 
kupljao različiti materijal koji mu je poslužio da 
svoju teoriju potkrijepi mnogobrojnim činjenica- 
ma. U novembru 1859. objavio je svoje glavno dje- 
lo »Postanak vrsta pomoću prirodnog odabiranja«. 
Djelo je izazvalo pravu revoluciju u biologiji. Dar- 
wina su žestoko napadali predstavnici različitih re- 
ligija. God. 1871. izdao je djelo »Porijeklo čovje- 
ka« i dokazao životinjsko porijeklo čovjeka. Dar- 
winova je zasluga da je sakupio velik broj činje- 
nica koje ukazuju na evoluciju živih bića i obja- 
snio faktore te evolucije. 

DEGENERACIJA OPĆA, evolucioni razvoj u ko- 
jem slabe organi s aktivnom funkcijom, a razvija- 
ju se pasivni, zaštitni organi, npr. regresivna evo- 
lucija plaštenjaka (v.). 

Degeneracija djelomična, gubitak nekog organa 
u toku evolucije, koji je postojao kod predaka. Ovi 
organi obično se sačuvaju u rudimentarnom (v.) 
obliku (npr. crvuljak na slijepom crijevu čovjeka). 

DENDRITI v. Živčana stanica. 

DENTIN, v. Zub. 

DEPLAZMOLIZA, v. Plazmoliza. 


DESCENDENTNA TEORIJA (lat. descendo sila- 
zim), stari naziv za nauku o evoluciji (v.). D. t. 
smatra da su se sva živa bića razvila iz istih jed- 
nostavnih početnih oblika. 

DEVON, treća formacija paleozoika (v.). Mnogi 
ostaci kopnenih biljaka pokazuju da je postojala 

dosta razvijena flora, zelene alge i gljive, a na ko- 
pnu prve papratnjače. Ova perioda već je bogata 
ribama (oklopnjače, resoperke, v.). U slatkim vo- 
dama žive ribe dvodihalice (v.). Pri kraju perioda 
i prvi kopneni kralježnjaci — najstariji vodozem- 
ci — stegocefali (v.). (V. Geološka doba). 

DEZINFEKCIJA (lat. des od, infectio zaraza), 
raskuživanje, postupak uništavanja klica zaraznih 
bolesti na tijelu i na predmetima, Dezinfekcijska 
sredstva ubijaju mikroorganizme ili sprečavaju nji- 
hov razvitak. Primjenjuju se fizička i kemjiska 
sredstva za dezinfekciju. D. toplinom: okuženi 
predmet izlaže se djelovanju temperature od 100"C 
određeno vrijeme (fizička sredstva dezinfekcije). 
Za dezinfekciju se obično upotrebljavaju karbolna 
kiselina, karbol, krečno mlijeko itd. (kemijska sred- 
stva dezinfekcije), 

DEZINSEKCIJA (lat. des od, insectum kukac), 
uništavanje insekata. U novije vrijeme mnogo se 
upotrebljava za dezinsekciju prašak DDT (diditi). 
Taj otrov uništava uši, muhe, stjenice i dr., a upo- 
trebljava se kao prašak ili kao tekućina. Cijano- 
vodik je najuspješnije sredstvo za ubijanje inse- 
kata u zatvorenim prostorijama. 

DIJAFIZA, v. Kost. 

DIJAFRAGMA, v. Ošit. 

DIJAGNOZA (grč. diagnosis razlikovanje), u bio- 
logiji sažet prikaz najosnovnijih oznaka neke bilj- 
ne ili životinjske svojte, po kojima se ona bitno ra- 
zlikuje od ostalih, a naročito od srodnih organiza- 
ma. D, se najčešće piše latinskim jezikom. 

U medicini se pod dijagnozom razumijeva odre- 
đivanje vrste oboljenja, a piše se latinskim jezikom. 

DIJASTOLA, v. Srce. 

DIKOTILEDONE, v. Dvosupnice. 

DILUVIJ, stariji odsjek formacije kvartara (v.). 
Temperatura pada i zaleđuju se velike površine, 
osobito na sjevernoj hemisferi (ledeno doba). Ali i 
za vrijeme ledenog doba bilo je klimatskih promje- 
na, pa je dolazilo do toplijih perioda (međuledena 
doba). Iz krajeva gdje su se rasprostrli ledenjaci 
sele organizmi u toplije predjele ili se prilagođa- 
vaju novim prilikama, dok su neki organizmi, na- 
učeni na toplu klimu, izginuli. Diluvijalna flora 
međuledenih doba sastojala se većinom od biljaka 
koje u tim predjelima još i danas nalazimo. Flora 
ledenog doba sastojala se od vrsta koje danas na- 
lazimo samo u visokim planinama. Za diluvij su ka- 
rakteristični sisavci, izumrle vrste mamuta, noso- 
rozi, veliki jeleni, pećinski medvjedi, pećinske hi- 
jene i dr. U diluviju se pojavljuju prvi fosilni 
ostaci čovjeka (v. Geološka doba). 

DIMORFIZAM (grč. dis dvaput, morfe oblik), 
spolni, razlike u vanjskom izgledu između mužja- 
ka i ženke iste vrste (npr. pijetao i kokoš, lav i la- 
vica itd.) 

DISANJE, proces koji je u biti veoma sličan kod 
biljaka, životinja i čovjeka: osnovno značenje je 
razgrađivanje složenih organskih spojeva na jed- 
nostavnije organske pa i anorganske spojeve (di- 
similacija), pri čemu se oslobađa energija. Oslo- 
bođena se energija iskorištava za ostale životne 

procese u organizmu. S kemijskog je gledišta disa- 
nje oksidacija, tj. jedna vrsta organskog izgaranja. 

D. kod biljaka možemo shematski prikazati jed- 
nadžbom 
(C,H,Os)n+n H,O>C;H,04; +6 0,>6 CO, +6 H,O 

škrob +voda—>glukoza +kisik—>uglj. d. + voda 
Takvim raspadanjem ugljičnih hidrata oslobađa se 
ujedno sunčana energija, jednako kao što se oslo- 
bađa prilikom sagorijevanja ugljena, drva i sl. 

D. biljaka najjače je za rasta (klijanja sjemenki, 
otvaranja pupova i dr.). Tom prilikom biljke se 
donekle i zagriju, što se ponekad može i primijetiti 
bez posebnih mjerenja (npr. vlažno sijeno postaje 
toplo zbog disanja izvjesnih bakterija; ponekad se 
pojavljuje i svjetlo prilikom disanja (svijetljenje 
nekih bakterija, gljiva na trulim panjevima, mor- 
skih bičaša i sl.). 

Iz navedene kemijske jednadžbe vidljivo je da 
se d. biljaka sastoji od dvije osnovne faze: prvo 
je otapanje škroba u vodi (hidroliza), a drugo 
oksidacija glukoze, pri čemu je nužno potreban ki- 
sik. Sve biljke koje dišu na taj način jesu aerob- 
ne (lat. aer zrak). Postoji, međutim, kod bilja i di- 
sanje bez pristupa kisika, to je tzv. anaerobno di- 
sanje ili vrenje. Najpoznatije je alkoholno vrenje, 
gdje mošt prevrije u vino prema jednadžbi: 

C,H,204 > 2C,H;OH + 2 CO, 
glukoza —> etilni alkohol + uglj. dioksid 

To pokazuje da je vrenje proces koji ne ide do 
potpune mineralizacije (tj. krajnji rezultati tog pro- 
cesa nisu voda i CO., kao kod anaerobnog disanja, 

već organski spoj etilni alkohol i CO.), a to je 
osnovna karakteristika svih vrenja. Kod alkoholnog 
vrenja izaziva taj proces zapravo ferment cimaza, 
koji izlučuju sitne kvaščeve gljivice (saharomiceti) 
što žive u grožđanom soku: na taj način dobivaju 
kvaščeve gljivice energiju potrebnu za životne 
procese. 

Uz alkoholno vrenje postoji u prirodi čitav niz 
sličnih vrenja, a uzrokuju ih njačešće razne bakte- 
rije. Tako je npr. poznato mliječno vrenje, gdje iz 
šećera nastaje mliječna kiselina (kiselo mlijeko!), ili 
maslačno vrenje, kod kojeg nastaje maslačna kise- 
lina (pokvareni maslac!), vrenje u kruhu prije pe- 
čenja (dodaje se kvasac!) i dr. 

Mnoga vrenja vrlo su značajna u industriji i go- 
spodarstvu (industrija piva, jogurta i sl.), dok su 
druga štetna (kvarenje jela, gnjiljenje voća i dr.). 

Ima i vrenja uz pristup kisika (aerobna vrenja), 
kao što je npr. ocatno vrenje, gdje vino prevrije 
u ocat, tj. nastaje octena kiselina. Ovo vrenje uzro- 
kuju tzv. octene bakterije. Prema tome vrenja ne 
možemo karakterizirati kao »disanje bez pristupa 
kisika« (što je ranije često bio slučaj), već kao di- 
sanje koje ne ide do potpune mineralizacije. 

Kod životinja razlikujemo vanjsko i unutrašnje 
disanje. Vanjsko disanje je izmjena plinova iz- 
među vanjske sredine (zraka ili vode) i tjelesnih 
sokova životinja, a unutrašnje disanje je izmjena 
plinova između krvi i tkiva životinjskog tijela. 
Vanjsko disanje omogućuju organi za disanje (plu- 
ća, škrge, koža, v.), a unutrašnje disanje sve žive 
stanice tijela (v. Dišni organi). 

DISIMILACIJA (lat. desimilis različit), u širem 
smislu svi oni procesi gdje se razgrađuju organski 
spojevi na jednostavnije spojeve, pri čemu se re- 
dovno oslobađa energija. Najčešći oblik disimila- 
cije je disanje (v.). 

DISJUNKCIJA, v. Areal. 

DIŠNI ORGANI, organi za izmjenu plinova iz- 
među organizma i njegove okoline. Za održavanje 
života, svim živim bićima neophodan je kisik. Sa- 
mo mali broj organizama, tzv. anaerobni organi- 
zmi, ne trebaju za život slobodnog kisika. Kop- 
nene životinje uzimaju kisik iz atmosferskog zraka, 
vodene životinje troše kisik iz zraka otopljenog u 
vodi. Kod najnižih životinja, kao što su praživoti- 
nje, razne sitne gliste koje žive u vodi, neki niži 
račići itd., proces disanja ili uzimanja kisika oba- 
vlja se cijelom površinom tijela. Kod viših životi- 
nja pojavljuju se dišni organi koji obavljaju funk- 
ciju disanja. Kod vodenih životinja to su škrge (v.), 
a kod kopnenih životinja traheje (v.) i pluća (v.). 
U isto vrijeme koža (v.) i dalje zadržava svoju di- 
šnu funkciju. Kožno disanje je naročito intenzivno 
kod vodozemaca, a neznatno kod čovjeka i ostalih 
sisavaca. 

DIVERGENCIJA (lat. divergentia odvajanje), 
osnovni princip nauke o evoluciji (v.) po kojem vr- 
ste prilagođavanjem na nove životne uvjete stječu 
nova svojstva. U životnoj borbi nadživljuju organi- 
zmi s novim svojstvima, jer su prilagođeniji sre- 
dini. Tako dolazi do izdvajanja novih vrsta koje se 
sve više razlikuju od zajedničkih predaka. Ovaj 

Divergencija — Dlake 


osnovni princip nauke o evoluciji Darwin (v.) je 
dokazao na primjerima prirodnog i umjetnog oda- 
biranja. 

DIZENTERIJA, bolest poznata i pod imenom 
griže ili srdobolje, zarazno oboljenje debelog cri- 
jeva, često se javlja kao epidemija. Uzrokuju je 
dvije vrste zaraznih bakterija i jedna vrsta ameba 
(v.). Prenose je kliconoše putem zagađene vode, 
voća i povrća. Bolest je karakterizirana glavobo- 
ljom, proljevima koje prate grčeviti bolovi, a stoli- 
ca je sluzava, gnojna ili krvava. Bolesnik može na 
dan imati 40—50 stolica. Tjelesna temperatura je 
povišena. Bolest traje po nekoliko nedjelja, rjeđe 
i nekoliko godina. Katkada nastupa i smrt zbog 
slabosti srca, a kod amebne dizenterije može doći 
i do gnojenja jetre. Bolest se liječi prema vrsti uz- 
ročnika izolacijom, dijetom i lijekovima koji čiste 
i zatvaraju crijeva. Važno je otkriti kliconoše, oso- 
bito među radnicima u prehrambenoj industriji i 
ugostiteljstvu, te provesti izolacione mjere prili- 
kom epidemije. 

DLAKE, tanke rožnate niti naročito značajne za 
sisavce (v.). Dlaka sisavaca sastoji se od donjeg 
dijela koji leži u usmini kože i naziva se korijen 
dlake, i vanjske niti koja izlazi na površinu tijela. 
Korijen se sastoji od živin stanica koje se stalno 
razmnažaju pa dlake neprekidno rastu. U korijen 
dlake krvne žilice donose hranu. Vanjski je dio dla- 
ke od mrtvih stanica čija je protoplazma oroža- 
vila, Uz dlaku su lojne žlijezde (v.) koje luče loj. U 
dlakama je pigment koji im daje boju. 

Dominantna svojstva — Dušnik 


DOMINANTNA SVOJSTVA (lat. dominare vla- 
dati), nasljedna svojstva koja kod potomstva 
»nadvladaju«, tj. prekriju na neki način druga 
svojstva (npr. ako potomstvo biljaka s crvenim i 
bijelim cvijetom nema ružičaste cvjetove nego 
crvene, tada je crvena boja dominantna). Svojstva 
koja ostaju prekrivena jesu recesivna svojstva (u 
navedenom primjeru bijela boja cvijeta). 

DROGE, sirovine ili poluprerađevine biljnog, ži- 
votinjskog ili iz mineralnog carstva, koje se zbog 
svojih ljekovitih svojstava upotrebljavaju u lje- 
karstvu (farmaciji). 

DUDOV SVILAC, koristan kukac koji se uzgaja 
radi svilenih niti. Gusjenica se hrani dudovim li- 
šćem. Kad odraste isprede oko sebe čahuricu ili 
kokon od svilene niti, duge do 1000 m. U kokonu 
se gusjenica preobražava u kukuljicu, a iz nje izlazi 
odrastao leptir. Svilene niti tvornički se predu iz 
kokona, a prije toga se ubija kukuljica u njima. D. 
s. prenesen je u VI stoljeću iz Kine u Evropu. Uz- 
gaja se i u našoj zemlji. 

DUODENUM, v. Crijevo. 

DURA MATER, v. Moždane opne. 

DUŠNIK, elastična cijev za disanje kod kopnenih 
kralježnjaka i čovjeka, počinje od donjeg kraja 
grkljana (v.), račva se u dvije dušnice (bronhije) 
koje ulaze u desno i lijevo plućno krilo. U plućima 
se dušnice granaju u sve tanje cjevčice (bronhiole). 
Hrskavični prstenovi na stijenkama dušnika drže 
ga otvorenim, pa zrak lako prolazi. Iznutra je du- 

Dušnik — Dvosupnice 


šnik pokriven osjetljivom sluzokožom s velikim 
brojem trepljastih stanica. 

DVANAESNIK, v. Crijevo. 

DVODIHALICE, posljednji ostaci davno izumr- 
lih slatkovodnih riba. Potječu još iz devona (v.), a 
danas postoje još svega tri vrste tih riba u slatkim 
vodama tropskih krajeva. Imaju gotovo posve hrs- 
kavičav kostur, a sačuvan je i svitak (v. Svitkovci). 
Riblji mjehuri ovih riba snabdjeveni su mrežom 
krvnih žila i za suše služe kao pluća. U vodi dišu 
škrgama, ali za suše udišu atmosferski zrak (v. 
Geološka doba). 

DVODOMAN CVIJET, v. Cvijet. 

DVOSPOLAN CVIJET, v. Cvijet. 


DVOSUPNICE, dio kritosjemenjača (v.), koje su 
okarakterizirane ovim osnovnim oznakama: mre- 
žasto razgranjene žile u listu, dvije supke (prvi li- 
stovi), razvijen glavni korijen, cvijet sastavljen na 
osnovi broja 5 ili 4, te pravilan raspored žila (u 
krugu) u stablu. 

EHINOKOK (pasja trakavica), parazitski crv iz 
razreda trakavica (v.). Spolno zrela životinja živi 
u crijevu psa. Duga je 3—5 mm, a ima samo 3—4 
članka. Zreli, oplođeni članak otkida se i s nepro- 
bavljenim tvarima izlazi iz psa. U članku ima ne- 
koliko stotina ličinaka. Iz psećih izmetina mogu 
ličinke dospjeti u crijevo čovjeka ili domaćih ži- 
votinja, a iz crijeva u jetru, pluća, a rjeđe i u os- 
tale unutrašnje organe. Tu se ličinka razvije u 
mjehur koji naraste katkad i do veličine dječje 
glave. U njegovoj unutrašnjosti razvija se velik 
broj novih mjehurića s mladim trakavicama. Tako 
od jedne ličinke mogu nastati stotine mladih tra- 
kavica. 

EKOLOGIJA (grč. oikos kuća i logos nauka), 
grana biologije koja proučava odnos biljaka i živo- 
tinja prema svojoj okolini. Pod okolinom razumije- 
vamo neživi i živi sastavni dio životnog prostora 
pojedinog organizma (tzv. stanište). Kako su sta- 
ništa (v.) veoma različita (šuma, močvara, pustinja 
i dr.), to su i veoma različite ekološke prilagodbe 
biljaka i životinja na njih. 

EKSKRECIJA (lat. excretum izlučeno), izluči- 
vanje iz tijela nepotrebnih i štetnih produkata 
tvarne izmjene. Izlučena tvar zove se ekskret: 
mokraća (v.), znoj, a izlučuju je razne žlijezde ili 
organi: bubrezi (v.), koža (v.). 

EKSTREMITETI, krajnji dijelovi tijela čovjeka 
i životinja (ruke, noge, ticala kod člankonožaca 
itd.). 

EKTODERM (grč. ektos vani, derma koža), vanj- 
ski zametni listić, vanjski sloj stanica gastrule (v.) 
svih višestaničnih životinja. E. nastaje u toku pro- 
cesa gastrulacije (v.). Iz njega se diferenciranjem 
razvija koža, usna šupljina i analni otvor, te ner- 
vni sistem s osjetilnim organima. 

Endoderm (grč. endos unutra), unutarnji zame- 
tni sloj stanica gastrule svih višestaničnih životi- 
nja. Iz endoderma postaje epitel probavnih i dišnih 
organa i žlijezde s unutrašnjim izlučivanjem. 

ELEKTROKARDIOGRAM (krat. EKG), krivulja, 
grafički nalaz električnih struja koje stvara srce. 
Električne struje mogu se bilježiti posebnim apa- 
ratom (elektrokardiograf) i na taj način otkriti 
poremećaj u radu srca. 

EMBOLIJA, začepljenje krvne žile, vene, kapi- 
lare ili arterije tzv. čepom, koji prenosi krvna stru- 
ja. Ovaj čep može biti tromb, mast, zrak, bakterije, 
tumorsko tkivo ili životinjski parazit. Posljedice 
embolije ovise o veličini čepa (embolusa), organu 
u kojem se nalazi i o materiji od koje je sasta- 
vljen. 

Embrio — Endemi 


EMBRIO (zametak), životinjski i biljni organi- 
zam u ranim stadijima razvoja nakon oplodnje. 
Za organizam do osmog tjedna razvoja čovjeka 
upotrebljava se naziv embrio, a za naredne sta- 
dije do poroda — fetus. 

EMBRIOLOGIJA (grč. embryon zametak, logos 
nauka), nauka koja proučava postanak i razvoj 
zametka višestaničnih organizama od začeća do 
rođenja. 

EMBRIONSKA KESA (zametna kesa), razvija 
se u posebnom staničju (nucelu) sjemenog zametka 
(v.) golo- i kritosjemenjača i odgovara makrospori 
heterospornih papratnjača (v.). U embrionskoj 
kesi razvija se ženska spolna generacija, koja se 
kod golosjemenjača sastoji od hranjivog staničja 
i promjenljivog broja arhegonija s jajnom stani- 
com, a kod kritosjemenjača od osam jezgara, od 
kojih je jedna jajna stanica. 

ENCIMI, v. Fermenti. 


ENDEMI (grč. en u, demos narod), biljne, odno- 
sno životinjske vrste (ili općenito svojte), koje su 
s obzirom na svoje rasprostranjenje ograničene na 
posve određeni, redovno maleni, prostor na povr- 
šini Zemlje. 

Endeme možemo razlučiti u tzv. paleoendeme 
(ili konzervativne), koji predstavljaju samo ostatke 
nekad obilnije razvijenih svojta, i neoendeme (ili 
progresivne e.), svojte što se još danas razvijaju 
te tako stvaraju oblike vezane za mala područja. 
Poznati paleoendemi kod nas su npr. velebitska 
degenija, poznata jedino s Velebita, ili omorika, 

Endemi 


Vetebltska degenija Kalnički karanfil 
(degenia velebitica) (Dianthus serrulatua) 
Hrvutska sibireja Sitno zvonce “ 
(Sibiraea croaticaj (EPumilio) 


Hrvatska vučja zik Dinorsko zvonce 
(2 


(Aristolochia croa (E.dinaricus) 
Mitaibelov jaglac Bijelo zvonce 
(Primula kitaibaliana) (E niveug) 
Omarika ——— UsSkolisno zvonce 
(Picea omorica) (E.Tenuifolius) 
Kalnička šašika Dalmatinsko zvonce 
(Sesieria Katnikenaigj “ (EDalmahicus) 
Piješevički karanfil SNA Pele zvonce 
(Dianthus monanthos) (E.Serpyilifolius) 
Hofmannova zvončika . 

( Symphyandra Hofmanni) 


vrste roda zvonce 
fedraeanthus) 


-izi4 


sreza. 


Rasprostranjenost nekih naših enđema 

Endemi — Endosperm 


koja je nađena samo u istočnoj Bosni uz Drinu 
i u najužoj okolici. Neoendemi su npr. razne vrste 
ruža, runjike, karanfila i dr., koji su kod nas 
zastupani velikim brojem vrsta. 

U životinjskom svijetu kod nas su poznati paleo- 
endemi čovječja ribica i ohridska pastrva, a neo- 
endemi izvjesne gušterice na jadranskoj obali i 
nekim otocima (viška, brusnička, velebitska, mo- 
sorska itd.). 

ENDODERM,, v. Ektoderm. 

ENDOKRINE ŽLIJEZDE, žlijezde s unutrašnjim 
izlučivanjem. Zovu se tako jer izlučuju izravno u 
krv ili limfu hormone, kemijske tvari, koje se 
stvaraju u stanicama tih žlijezda. Produkti endo- 
krinih žlijezda utječu na funkcije raznih organa 
a njihovo odstranjenje izaziva teške poremećaje 
u organizmu. Među endokrinim žlijezdama naj- 
poznatije su: hipofiza, epifiza, štitna žlijezda, nuz- 
štitne žlijezde, grudna žlijezda, nadbubrežne žlije- 
zde, gušterača i spolne žlijezde. 

ENDOKRINOLOGIJA (grč. endon unutra, kri- 
nein lučiti, logos nauka), nauka o žlijezdama s 
unutrašnjim izlučivanjem i hormonima (v.). 

ENDOSPERM, hranjivo  staničje koje služi 
uglavnom prehrani klice (embrija) prilikom klija- 
nja sjemenke. E. nastaje kod golosjemenjača (v.) 
već prije oplodnje u embrionskoj kesi, dok se kod 
kritosjemenjača (v.) stvara u embrionskoj kesi tek 
nakon oplodnje. Glavni su sastavni dijelovi endo- 
sperma: škrob, bjelančevine i masna ulja. Prema 
tome koja vrst spojeva prevladava u endospermu, 

Endosperm — Entomogamija 


EPIFIZA 
HIPOFIZA 


ŠTITNA ŽLIJEZDA 
UZŠTITNE ŽLIJEZDE 


PRSNA ŽLIJEZDA 


NADBUBREŽNA 
ŽLIJEZDA 


Endokrine žlijezde 


ovisi i njegova građa, pa e. može biti brašnav 
(trave), mastan (kokos), rožnat (ljiljan) i sl. 
ENTOMOGAMIJA, oprašivanje cvjetova pomoću 
kukaca (najčešće leptiri, opnokrilci, tvrdokrilci). 
Entomogamni cvjetovi pokazuju čitav niz prila- 
godbi na takav način oprašivanja: žive boje (vjen- 
čić, pricvjetni listovi), stvaranje nektara, tj. teku- 

Entomogamija — Epiderma 


ćine koja sadrži razne šećere, a izlučuju je posebne 
žlijezde u cvijetu, tzv. nektariji, mirisi u cvijetu, 
koji su za čovjeka često i neugodni (npr. neki 
cvjetovi smrde na izmetine), ljepljivi polen koji 
se često drži u grudicama i sl. E. je ograničena 
na jedan dio kritosjemenjača, dok su gotovo sve 
golosjemenjače anemogamne. 


ENTOMOLOGIJA (grč. entomon kukac, logos 
nauka), dio zoologije koji se bavi proučavanjem 
kukaca (v.) i ostalih člankonožaca (v.). 


EPIDEMIJA, pojava neke zarazne bolesti među 
većim brojem ljudi na nekom području u kratkom 
vremenskom razdoblju. Ako epidemija zahvati 
cijele kontinente, naziva se pandemija. 

EPIDERMA (grč. epi na i derma koža), kožno 
tkivo. Kod biljaka je to najčešće jednoslojno kožno 
tkivo koje zaštićuje mla- 
de biljne organe, a kod 
nekih se zadržava doži- 
votno (list latice). E. je 
najčešće prevučena raz- 
nim masnim tvarima (ku- 
tin), redovno u obliku 
tanke kožice (kutikula), 
koje su uglavnom nepro- 
pusne za vodu i plinove, 
te na taj način zaštićuju 
biljku od prevelikog gu- 
bitka vode i uvenuća. Na 
epidermi se često nalaze 
posebni otvori ili puči /".) 


Epiderma. Površina lista 
s pučima 

Epiđerma — Epitel 


kroz koje se izmjenjuju plinovi (vodena para, kisik 
i ugljični dioksid). 

E. je kod životinja vanjski površinski sloj kože 
(v. epitel). 

EPIFITI (grč. epi na i fiton biljka), biljke koje 
trajno žive na drugim biljkama, najčešće u krošnji 
raznog drveća. E. su autotrofne (v.) biljke, s raz- 
ličitim prilagodbama na takav način života. Kod 
nas epifite nalazimo uglavnom samo među algama, 
lišajevima i mahovinama; u tropskim kišnim šu- 
mama živi, međutim, golem broj epifita na drveću 
(orhideje, kozlaci, paprati). 

EPIFIZA (grč. epifysis priraslina), žlijezda s 
unutrašnjim izlučivanjem, smještena između ma- 
log i velikog mozga. Duga je oko 8—12 mm, a 
široka 6—8 mm. U starosti nalazimo u njoj mnogo 
uložaka od vapnenca, tzv. moždani pijesak. Sma- 
tralo se da se e. razvija do puberteta, a onda da 
prestaje djelovati. Međutim, najnovija istraživanja 
pokazuju da ova žlijezda djeluje do duboke sta- 
rosti. Hormoni (v.) epifize utječu na rad spolnih 
žlijezda, djeluju na rast tijela. Djelovanje hormo- 
na epifize još je uvijek u fazi proučavanja. 

EPISTROPHEUS, v. Atlas. 

EPITEL (grč. epi na, thela bradavica), tkivo koje 
pokriva površinu tijela i unutrašnjih tjelesnih 
šupljina životinja i čovjeka. Stanice ovog tkiva 
imaju pločast, kockast ili cilindričan oblik, a mogu 
biti poredane u jednom ili više slojeva. Osnovna 
uloga im je zaštita organizma od nepovoljnih utje- 

caja vanjske sredine. Kod kralježnjaka je površina 
tijela pokrivena višeslojnim epitelom, čiji se vanj- 
ski površinski sloj naziva epiderma. Gornji povr- 
šinski sloj orožnjava i otpada (perutanje), a obna- 
vlja se iz stanica donjeg sloja koje neprekidnom 
diobom stvaraju iznad sebe gornje rožne slojeve. 
E. ima i druge funkcije. Žljezdani e. sastoji se od 
stanica koje luče različite materije, crijevni e. 
izlučuje sokove za probavu itd. 

ERITROCITI (grč. erythros crven, kytos stanica), 
crvena krvna zrnca, krvne stanice organizma. Kod 
riba, vodozemaca, gmazova i ptica eliptičnog su 
oblika i imaju jezgru. Kod sisavaca (osim deve) 
okrugla su i nemaju jezgru, osim u embrionalnom 
stanju. E. nastaju u koštanoj srži, a kod riba i 
vodozemaca, koji nemaju koštanu srž, e. se stva- 
raju u slezeni. E. sadrže u sebi crvenu krvnu boju 
ili hemoglobin (v.). U 1 mm? krvi ima ih kod čo- 
vjeka oko 4,5—5 mil (v. Krv). 

ETIOLMAN (franc. etiolement bljedilo), naziv 
za pojavu kod biljaka kada zbog preslabog odnos- 
no potpunog pomanjkanja svjetla, organi (naročito 
stabljika) postaju veoma dugi i slabi. Njihova je 
boja većinom žućkasta, a ne zelena kao kod nor- 
malne biljke, gdje se stvara klorofil. 

EUGLENA, rod bičaša (v.) koji živi u slatkoj 
vodi. To su jednostanične alge s dva biča za pokre- 
tanje i više kromatofora (v.) u stanici, a na pred- 
njem dijelu stanice nalazi se tzv. crvena očna pjega, 
ili stigma, koja je osjetljiva na svjetlo. 

E. je veoma značajan rod, jer se može prehra- 
njivati asimilacijom CO,, dakle na tipično biljni 
način, ali u posebnim prilikama (pomanjkanje 


svjetla, obilje organskih tvari u 
vodi), i heterotrofno, dakle kao ži- 
votinja (to se može postići i ekspe- 
rimentalnim putem). U takvim je 
prilikama e., inače normalno zele- 
na, bezbojna. Ova se činjenica 
smatra kao naročito važna u tu- 
mačenju zajedničkog = porijekla 
biljaka i životinja od predaka da- 
našnjih bičaša. 

EUSTAHIJEVA CIJEV, v. Uho. 

EVOLUCIJA (lat. evolutio raz- 
voj), nauka o postanku i razvoju 
životinjskih i biljnih vrsta (v. Dar- 
vinizam). 


Euglena 

FACETIRANO OKO, v. Kukci. 

FAGOCITOZA, v. Leukociti. 

FEKALIJE, izmetine koje čovjek i životinje iz- 
bacuju kroz crijevni otvor, čmar. Sastoje se od 
neprobavljene hrane, uginulih crijevnih bakterija 
i oljuštenih stanica crijevne sluznice. 

FENOTIP, izvanji lik (cjelokupni izgled) neke 
biljke ili životinje. F. ovisi o nasljednim faktorima 
(v. Genotip), ali i o prilikama okoline. Pod feno- 
tipom se, dakle, misli na organizam sa svim nje- 
govim morfološkim, fiziološkim, biokemijskim i 
drugim osobinama. 

FERMENTI (encimi), katalizatori koloidnog ka- 
raktera, nastaju u živim organizmima. Po kemij- 
skom su sastavu proteini, a karakteristično je da 
su prisutni uvijek u malim količinama te da djelu- 
ju samo unutar određenih temperaturnih granica. 

F. potiču i reguliraju razne fiziološke procese 
u organizmima i vrlo su značajni za život. 

Veoma važni biljni encimi jesu npr. amilaza 
(dijastaza) koja regulira raspadanje škroba na 
šećere, što se zbiva prilikom disanja, proteaza 

koja rastvara proteine na aminokiseline, lipaza 
koja rastvara masti (ulja) na masne kiseline i gli- 
cerin i mnogi drugi. 

F. životinja su npr. ptijalin i maltaza u pljuvački, 
djeluju na ugljične hidrate, pepsin koji uz prisut- 
nost solne kiseline rastvara u želucu složene bje- 
lančevine i pretvara ih u jednostavne i dr. 

FERTILAN, plodan, tj. takvi organi (ili čitave 
jedinke) koji stvaraju rasplodne stanice ili tje- 
lešca, te tako sudjeluju prilikom razmnažanja. 

FETUS, v. Embrio. 

FIKOCIJAN, posebna modrozelena boja (mastilo) 
koja se nalazi u stanicama modrozelenih, a i nekih 
crvenih alga (v.). F. prekriva klorofil, pa su takve 
alge stoga drukčije obojene a ne zelene, iako imaju 
sposobnost asimilacije CO,. 

FIKOERITRIN, posebna crvena boja (mastilo) 
koja se nalazi u stanicama crvenih alga. F. prekriva 
klorofil, pa su stoga te alge crvene, iako imaju spo- 
sobnost asimilacije CO,. 

FILAMENT, v. Prašnik. 

FILOGENEZA (grč. fyle rod, genesis postanak), 
proces razvitka organizama od njihova postanka 
do danas. 

FILOGENIJA, nauka koja proučava historijski 
razvoj organizama na Zemlji. 

FILOKLADIJI, naročito preobraženi dijelovi 
stabljike nekih predstavnika porodice ljiljana, npr. 
veprine. F. su najčešće plosnati i zeleni, te na 
prvi pogled sliče listu: međutim tek na njima se 
razvija mali list, a kasnije i cvijet odnosno plod. 

FITOCENOZA, biljna zajednica, značajna po 
svome florističkom sastavu i prilagođenosti na 
određene uvjete staništa. Tako npr. u šumama na- 
lazimo velik broj fitocenoza: u kopnenim kraje- 
vima kod nas među inim: šumu hrasta kitnjaka 
i običnog graba, hrasta kitnjaka i kestena, bukve, 
bukve i jele i dr, a u primorskim krajevima 
hrasta crnike i crnog jasena, hrasta medunca i 
bjelograba i dr. Različite fitocenoze razvile su se 
na livadama, druge opet u močvarnim predjelima, 
na planinskim rudinama, u pukotinama stijena, 
na siparištima, na grebenima uz morsku obalu itd. 
Fitocenoze sličnog sastava ujedinjuju se u jedinice 
višeg reda (redove, i dr.). Prilikom izradbe vege- 
tacijskih karata unose se uglavnom samo one (f. 
koje predstavljaju konačan stadij u razvoju vege- 
tacije pod određenim prilikama. 

FITOPATOLOGIJA, nauka o biljnim bolestima, 
kojom se danas bave uglavnom na primijenjenim 
fakultetima (poljoprivredni, šumarski), ili u poseb- 
nim naučnim institutima odnosno u sličnim usta- 
novama. 

FIZIOLOGIJA, nauka o životnim procesima u 
biljnom, životinjskom, odnosno čovječjem orga- 
nizmu. F. je relativno mlada naučna grana, jer je 
njen prvi razvoj započeo tek nakon napretka u 
fizici i kemiji potkraj XVIII st. Taj je napredak 
u fiziologiji također usko povezan s uvođenjem 
novih naučnih metoda, prije svega eksperimenata. 


FLEMING, Alexander (1881 — 1955), engleski 
bakteriolog. Godine 1928. otkrio je da gljivice pli- 

jesni (Penicillium notatutum) izlučuju tvar koja 
u vrlo malim količinama zaustavlja množenje ne- 
kih patogenih bakterija. F. je ovu tvar nazvao 
penicilin po imenu te plijesni (v.). Tek 10 godina 
nakon toga uspjeli su kemičar Chain i liječnik 
Florey prirediti ekstrakte penicilina koji su se 
mogli upotrijebiti za liječenje bolesti koje uzrokuju 
razni mikroorganizmi. Fleming, Chain i Florey 
dobili su 1945. Nobelovu nagradu za medicinu 
(v. Antibiotici). 

FLOEM, dio žile (providnog snopića) kod paprat- 
njača (v.) i sjemenjača (v.) kroz koji se provode asi- 
milati (produkti asimilacije u širem smislu) iz li- 
stova (gdje su nastali) u ostale dijelove biljke. 

F. se sastoji od provodnih elemenata (sitaste 
cijevi), mehaničkih (likovnice) i rezervnih eleme- 
nata (parenhim). 

Kod drvenastih biljaka f. se redovno nalazi u 
kori. Kemijski su membrane floemskih elemenata 
većinom od celuloze. 

FLORA, skup svih biljnih vrsta nekog određenog 
područja. Tako možemo npr. govoriti o flori nekog 
otoka, planine, države ili kontinenta. Izučavanjem 
flore bavi se geobotanika (v.). 

FORMACIJA, (u geologiji) sistem istovjetnih 
slojeva koji su nastali u određeno geološko doba. 
(v. Geološka doba). 

FOSILI (lat. fossilis iskopan), ostaci i tragovi 
izumrlih biljnih i životinjskih organizama sačuvani 
u zemljinim slojevima. Svaki vremenski odsjek 
imao je svoje posebne životinje i biljke. Od tog ve- 

likog broja životinja i biljaka, koje su živjele na 
Zemlji, ostao je u zemlji, u obliku fosila, sasvim 
mali dio. Ali i ovi neznatni ostaci omogućili su 
nam da saznamo kojim putovima je išao razvitak 
osnovnih grupa životinja i biljaka, a u nekim slu- 
čajevima i da pratimo sve faze evolucije pojedinih 
životinjskih rodova (v. Geološka doba). 

FOTOPERIODIZAM, stadij koji biljka prolazi 
nakon jarorizacije (v.), a prije cvatnje. U tom po- 
gledu razlikujemo tzv. biljke dugog odnosno krat- 
kog dana: kod prvih je potrebno da budu osvijet- 
ljene barem 10—12 sati dnevno (npr. pšenica), dok 
druge cvatu pri osvijetljenju od 6—8 sati na dan 
(npr. proso). Iz istih razloga cvate npr. djetelina 
ili mrkva ljeti, kad je dan dug, odnosno dalije ili 
proso u jesen, kad je dan kratak. Biljke kratkog 
dana mogu se većinom također natjerati da cvatu 
i za dugog dana, tj. ljeti: potrebno je samo da ih 
zasjenimo, tako da dobije svega 6—8 sati svjetla 
dnevno. 

Ima i takvih biljaka koje nisu osjetljive na du- 
žinu dana (npr. ružmarin). 


FOTOSINTEZA, v. Asimilacija. 
FOTOTROPIZAM, v. Tropizmi. 

GAMETA, spolna rasplodna stanica. Ako su ga- 
mete vanjskim oblikom jednake (a seksualno dife- 
rencirane), riječ je o tzv. izogametama. U većini 
slučajeva gamete se razlikuju i svojim vanjskim 
oblikom, pa ih zovemo anizogamete. 

GAMETOFIT, spolna generacija biljaka, tj. onaj 
odsječak u razvoju neke biljke koji završava stva- 
ranjem spolnih rasplodnih stanica (gameta). 

Kod biljaka se najčešće izmjenjuju spolna i ne- 
spolna generacija u toku razvoja, a ima i takvih 
koje proživljavaju čitav razvoj u obliku gametofita 
(npr. spirogiza), druge kao sporofit (npr. jadran- 
ski bračić). 

GANGLIJ (grč. ganglion nakupina), nakupina 
živčanih stanica, međusobno povezanih živčanim 
vlaknima u živčanom sistemu životinja i čovjeka. 

GASTRULA (grč. gaster želudac), stadij razvitka 
zametka svih višestaničnih životinja. U tom sta- 
diju zametak ima oblik čašice i sastoji se od dva 
sloja. Vanjski ili površinski sloj naziva se ekto- 
derm (v.) a unutarnji endoderm (v.). Proces raz- 
vitka ovog oblika naziva se gastrulacija. Unutarnja 

šupljina koja obuhvaća endoderm naziva se pra- 
crijevo, a otvor blastopor. Na kraju gastrulacije 
u većine životinja stvara se između ova dva po- 
vršinska sloja stanica i treći sloj ili mezoderm (v.). 
Iz ova tri sloja stanica razvijaju se zatim svi organi 
i tkiva. 

GASTRULACIJA, proces razvitka višestaničnih 
životinja do oblika gastrule. 

GENERATIVNA STANICA, v. Vegetativna sta- 
nica. 

GENERATIVNI ORGANI, organi koji služe raz- 
mnažanju biljaka. Samo kod najprimitivnijih bi- 
ljaka (jednostanične alge (v.) i bakterije (v.) i 
najprimitivnije višestanične alge) ne postoje g. 
organi, jer svaka stanica može imati i rasplodnu 
i prehrambenu funkciju. Kod svih ostalih razvi- 
jeni su posebni g. 0., koji su s obzirom na čitavo 
tijelo redovno veoma maleni. 

GENETIKA, nauka o nasljeđivanju, odnosno 
zakonitostima nasljeđivanja (u biljnom i životinj- 
skom svijetu i kod čovjeka). G. je relativno mlada 
naučna grana biologije, ali se njeni rezultati da- 
nas široko primjenjuju u poljoprivredi, šumarstvu, 
hortikulturi itd. 

GENOTIP, skup svih nasljednih faktora neke 
biljke ili životinje, odnosno čovjeka. Biljke, odnos- 
no životinje razne genotipske konstitucije mogu 
imati jednaki fenotip (v.). 

GEOBOTANIKA, v. Biogeografija. 

GEOGRAFSKA IZOLACIJA, nemogućnost pare- 
nja organizama iste vrste zbog geografskih pre- 

preka. Geološki procesi stvaraju razne geografske 
prepreke (more, rijeke, jezera, planinske lance, 
pustinje) koje prostorno razdvajaju organizme 
jedne vrste, pa se oni poslije stvaranja prepreka 
ne mogu više pariti. U tako izoliranim predjelima 
stvaraju se nove forme, a to postepeno vodi razila- 
ženju svojstava, stvaranju novih vrsta, 

GEOLOGIJA (grč. ge zemlja, logos nauka), na- 
uka o razvoju, sastavu i građi Zemljine kore. Dijeli 
se na opću i historijsku geologiju. 

Opća geologija, proučava sastav Zemljine kore, 
promjene koje se u njoj i na njezinoj površini 
događaju i sile koje te promjene izazivaju. 

Historijska geologija, proučava starost stijena 
koje su nastale u toku razvitka Zemlje; kako se 
mijenja raspored kontinenata i oceana. 

Za određivanje relativne starosti stijena važni 
su ostaci organizama — fosili (v.), sačuvani u raz- 
nim slojevima zemlje i karakteristični za pojedina 
gcološka razdoblja (v. Geološka doba). 

GEOLOŠKA DOBA, veliki vremenski odsjeci 
Zemljine historije. Svaki vremenski odsjek ostavio 
je svoje tragove u taloženim stijenama i u njima 
sačuvanim organskim ostacima — fosilima. Po 
taložnim stijenama i po fosilima dijeli se Zemljina 
historija u četiri doba ere: prekamorij (v.), pale- 
ozoik (v.), mezozoik (v.) i kenozoik (v.). (V. geološka 
doba — pregled). 

GEOTROPIZAM, v. Tropizmi 

GINECEJ, v. Cvijet. 

GLASNICE, v. Grkljan. 

GEOLOŠKA DOBA — PREGLED 


I 
< | FORMA- 
ŠE CIJA  |ODSJEK 
rd EPOHA 
S= PERIOD 
ALU- 
VIJ 
a IKVARTAR——— 
Š | DILU- 
E VIJ 
Zo 0 
oz 
Š šE 
gšs TERCIJAR 
KREDA 
S 
ko 
ŠE 
< 88| JURA 
Bos 
Ng i 
SE 
o H = 
E = 
TRIJAS 


98 


BILJNI I 
ŽIVOTINJSKI 
SVIJET 


Čovjek 


Prethistorijski ljudi 


Sisavci slični današ- 
njim vrstama. —Naj- 
značajniji su konji, 
slonovi i prvi antro- 
poidni majmuni. 


Razvoj kritosjemenja- 


ča. Gorostasni gmazo- 
vi. Prve prave ptice. 
Prvi placentalni sisav- 


a. 


Amoniti. Belemniti. 
Razni gmazovi, među 
njima leteći gušteri. 
Archaeopteryx. 


Četinjače. Ribe s koš- 


tanom kralježnicom. 
Teriodonti. Primitivni 
sisavci, 


Geološko doba — pregled — Glavočike 

Četinjače. Amoniti. 


PERM Primitivni gmazovi. 
Bujna vegetacija od 

KARBON gljen. Prvi kukci. Vo- 

GLAVICA, v. Glavočike. 


GLAVOČIKE, jedna od najvećih porodica krito- 
sjemenjača (dvosupnica), koja danas broji oko 
15.000 raznih vrsta. Okarakterizirana je, uz ostalo, 

tipičnim cvatom, a to je glavica (npr. maslačak, 
suncokret, različak i dr.): to je grozdasti cvat, 
gdje je glavna os skraćena i odebljala, a na njoj 
se nalaze sjedeći cvjetovi. 

GLAVONOŠCI, najrazvijenije životinje iz raz- 
reda mekušaca (v.). Žive isključivo u moru. Tijelo 
im je bilateralno simetrično, a sastoji se od glave 
i trupa. Na prednjoj strani glave je usni otvor 
i oko njega 8—10 krakova s prianjalkama koje 
služe za lovljenje plijena. Trup im je obavijen 
plaštem koji je otvoren na trbušnoj strani. U pla- 
štanoj šupljini nalaze se škrge i ostali unutrašnji 
organi. Ljuštura je obično zakržljala ili posve ne- 
stala, a dobro je razvijena samo kod najstarijih 
ostataka izumrlih glavonožaca Nautilusa (indijska 
lađica). Stopalo kao zaseban organ ne postoji. Od 


Glavonošci. Sipa 


njega se na trbušnoj strani razvio organ za kre- 
tanje u obliku lijevka i krakovi oko usta. Oči su 
dobro razvijene i nalikuju na oči kralježnjaka. 
U tijelu sipe i još nekih glavonožaca nalazi se 
jedna žlijezda koja luči crnu tekućinu, zvanu se- 
pija (v.). Ovim crnilom zamuti životinja vodu oko 
sebe i na taj način uzmakne pred neprijateljem. 
G. mogu vrlo brzo mijenjati boju svoga tijela. 
Love se zbog tečna mesa i crnila od kojeg se izra- 
đuje boja sepija. 

GLAVOPRŠNJAK, v. Člankonošci. 

GLIKOGEN, rezervni šećer koji se stvara u ži- 
votinjskom i čovječjem organizmu iz viška ugljiko- 
hidrata. Naročito ga mnogo ima u jetri i mišićima. 
G. ostaje u jetri kao rezerva. Služi za dobijanje 
potrebne energije. Naziva se još životinjski škrob. 
Kada organizam ne prima hranu, glikogen se po- 
novo pretvara u šećer i ulazi u krv. 

GLJIVE, posebna skupina steljnjača (talofita v.), 
karakterizirana pomanjkanjem klorofila (v.) a zbog 
toga i parazitskim ili saprofitskim načinom života. 
Steljka je kod gljiva također naročite građe, a 
sastoji se najčešće od dugih niti, tzv. hifa. Takvu 
steljku zovemo micelij. Stijenke hifa su kod gole- 
me većine gljiva (izuzevši one najprimitivnije) od 
hitina, spoja koji inače nalazimo u životinjskom 
carstvu (naročito u kukaca). G. se mogu podijeliti 
u gljive algašice, g. mješinarke i stapčare. 

GMAZOVI (Reptilia), razred kralježnjaka koji 
su se potpuno prilagodili životu na kopnu. Koža 
im je zaštićena slojem orožnjelih stanica izgrađenih 
od ljusaka ili ploča. Neki ih povremeno odbacuju 
a kod drugih okoštaju. Kralježnica je koštana, 
svitak je rijetko sačuvan, i to samo djelomice kod 
najprimitivnijih oblika. Dišu plućima. Ženka pola- 
že jaja u pijesak ili vlažnu zemlju, a mladi se legu 
pod utjecajem sunčane topline. Manji broj rađa 
žive mlade (npr. sljepić, poskok). Za embrionalnog 
razvitka formiraju se zametni ovoji: vanjski ovoj, 
seroza (v.) i unutrašnji ovoj, amnion (v.). Za di- 

sanje zametka kasnije se razvija embrionalni or- 
gan alantois (v.) koji se utisne između seroze i 
amnija. Zametni ovoji značajni su i za ptice i si- 
savce, što ukazuje na njihovo zajedničko porijeklo. 
G. su nestalne tjelesne topline (poikilotermne živo- 


Gmazovi. Gušterica, 
zmija, kornjača, kroko- 
du 


tinje). Srce je podijeljeno 
na dvije pretklijetke i je- 
dnu klijetku koja je djelo- 
mično pregrađena, osim 
kod krokodila koji imaju 
dvije klijetke i dvije pret- 
klijetke. U umjerenom 
pojasu g. spavaju zimski 
san, a u vrućim krajevi- 
ma mnogi spavaju ljetni 
san. Žive pretežno na 
kopnu, samo krokodili i 
većina kornjača u vodi ili 
pokraj vode. Fosilni osta- 
ci najstarijih — predaka 
gmazova nađeni su u 
permskim slojevima. U 
toku mezozojskog doba g. 
su postigli vrhunac raz- 
vitka. Oni su tada sači- 
njavali glavne predstav- 
nike kralježnjaka i nase- 


ljavali slatke vode i mora i kopno, a neki od njih 
su i letjeli. Neki g. iz grupe Dinosauria dostigli 
su goleme dimenzije od preko 20 m dužine i pred- 

stavljaju najveće kopnene životinje u historiji 
organskog svijeta. 

GNOJIDBA, poboljšavanje plodnosti tla: na umje- 
tan način, tj. dodavanjem raznih soli (nitrati, fosfa- 
ti, karbonati i dr.) koje su biljci najpotrebnije, a 
kojih u tlu često nema u dovoljnoj količini. Gno- 
jiti se može prirodnim putem (izmetine životinja), 
ili dodavanjem tzv. umjetnih gnojiva (čilska salitra 
itd.). 

»Zelena gnojidba« povećanje dušika u tlu na taj 
način što izvjesne bakterije (nitrogene b.) koje žive 
kao simbioze na korijenju raznih mahunarki (dje- 
telina ili sl.) u obliku malih gomoljića, vežu atmos- 
ferski dušik i tako obogaćuju tlo dušikom. Stoga 
se u poljoprivredi često sade mahunarke (djete- 
lina, lucerna, grah, grašak) izmjenično s drugim 
kulturama i tako se provodi »zelena gnojidba«. 

GODOVI, više ili manje jasno izraženi koncen- 
trični krugovi u drvetu višegodišnjih drvenastih 
biljaka. God nastaje zapravo tako da se u proljeće 
stvaraju u drvetu velike stanice, a prema jeseni 
sve manje (zimi potpuno prestaje rast). Tako se 
između jesenjeg i proljetnog drveta zapaža prilično 
jasna granica, koju zovemo god. Svake godine na- 
staje po jedan god, pa se na temelju brojanja go- 
dova može tačno odrediti starost drveta. 

GOLOSJEMENJAČE, cvjetnjače kod kojih su 
sjemeni zameci (v.) smješteni otvoreno na plodnim 
listovima (nema tučka kao u kritosjemenjača, v.). 
G. se oprašuje pomoću vjetra, a nakon oplodnje 
ne nastaje plod već samo sjemenka. 


103 


Golosjemenjače — Graafov folikul 


Najpoznatiji predstavnici su: četinjače (bor, jela, 
smreka i dr.), a uz njih cikadine (tropi) i ginkgo 
(ist. Azija). Ove posljednje dvije skupine imaju 
još pokretne spermatozoide, pa po tome podsjećaju 
na papratnjače (v.), te ih smatramo važnim pre- 
laznim oblicima. 

GOMOLJ, vrsta podzemne stabljike u biljaka, 
služi kao spremište hrane: iz njega crpe mlada 
biljka potrebnu hranu za razvoj. G. imaju najčešće 
dvogodišnje biljke; one ga u toku prve godine 
stvaraju, ali tada obično ne cvatu. Tek druge go- 
dine ponovo raste nadzemni dio biljke, koristeći 
hranu iz gomolja, ie cvate i donosi plod. G. može 
nastati preobrazbom stabljike (npr. krumpir, ci- 
klama), u tom slučaju nosi pupove, odnosno pre- 
obrazbom korijena (dalija, orhideja), pa onda nema 
ni pupova ni zametka listova, ali ima tzv. korije- 
novu kapu. 

GONADE, v. Spolni organi. 


GONOHORIZAM, pojava kad jedna jedinka 
posjeduje samo muške ili samo ženske spolne or- 
gane. Životinje s razdvojenim spolovima nazivaju 
se gonohoristi. Ovamo pripadaju gotovo svi kra- 
lježnjaci. 

GRAAFOV FOLIKUL (lat. folliculus kesica), 
mjehurić koji se stvara u jajnicima sisavaca oko 
jajne stanice. Unutrašnjost grafovog folikula ispu- 
njena je tekućinom. Kada jaje dozri, grafov folikul 
pukne i jajašce s tekućinom mjehurića izlije se u 
trbušnu šupljinu, odakle dospijeva u jajovod. Pro- 
ces sazrijevanja jaja naziva se evolucija (v.) i oba- 

vlja se kod raznih životinja uvijek u određenim 
vremenskim razmacima. Nakon evolucije, stanice 
grafova folikula se promijene. U njima se naku- 
pljaju lipoidi koji im daju žutu boju, tako nastaje 
žuto tijelo. Ono izlučuje hormon koji sprečava do- 
zrijevanje novog jajeta, a djeluje i na promjene u 
maternici. 

GRINJE, sitni paučnjaci. Većina živi parazitski 
na čovjeku, životinjama i biljkama, pa su im usni 
organi pretvoreni u rilce kojim grizu, bodu ili sišu. 
Najpoznatiji među njima je krpelj koji napada 
razne životinje pa i čovjeka, zatim mikroskopski 
sitni svrabac ili šugavac koji živi parazitski u 
koži čovjeka i drugih sisavaca i izaziva svrab. 
Veliki broj sitnih grinja živi u zemlji gdje se hrani 
uginulim biljkama i pridonosi stvaranju humusa. 
G. žive i u tekućim i stajaćim vodama. 

GRIPA (influencija), akutna zarazna bolest koja 
se najčešće javlja epidemijski u početku hladnijeg 
godišnjeg doba, odnosno pri kraju zime (neotpor- 
nost organizma). Uzrokuju je neki bacili i virusi. 
Prenosi se kao kapljična infekcija s čovjeka na 
čovjeka kašljem, kihanjem i sl. Počinje obično 
naglo s povišenom temperaturom, glavoboljom i 
bolovima u krstima i udovima, te stanjem opće 
malaksalosti. Zahvaća razna područja te se javlja 
kao kataralna, želučana ili živčana gripa. Kod naj- 
težih oblika tzv. toksičnih, javlja se žutilo kože, 
otežano disanje i halucinacije te napokon smrt. 
Tok bolesti može, međutim, biti i veoma blag i 
kratkotrajan. Liječenje bolesti je često otežano 

promjenom kvaliteta uzročnika. U toku epidemija 
potrebno je izolirati bolesnike, zatvoriti škole i 
javne ustanove te zabraniti održavanje masovnih 
skupova. Poznata je velika evropska epidemija 
1918. kao »španjolska gripa«, te epidemije poslije 
drugoga svjetskog rata u Evropi i Americi, koje su 
pokosile milijune žrtava (»azijska gripa«). 

GRKLJAN, gornji dio dušnika kopnenih kralje- 
žnjaka i čovjeka. Najrazvijeniji je kod sisavaca 
kojima služi prije svega za disanje, a zatim za 
izvođenje glasa. G. čovjeka sačinjavaju četiri hrs- 
kavične pločice i jedan hrskavični prsten. Najveća 
pločica je na prednjoj strani grkljana, koja je u 
sredini izbočena i stvara ispupčenje. Naročito je 
razvijena kod muškarca. Pločice i prsten među- 
sobno su spojeni zglobovima. Širenje i sužavanje 
grkljana omogućavaju mišići. Na ulazu u grkljan 
nalazi se grkljani poklopac (epiglotis) koji sprečava 
ulaženje hrane u grkljan za vrijeme gutanja. U 
grkljanu se nalaze glasnice. To su dva mišićasta 
nabora, koja ostavljaju između sebe pukotinu što 
služi za proizvođenje glasa. 

GUANO, materija koja nastaje raspadanjem 
izmetina ptica pod utjecajem zraka bez djelovanja 
vode. Velike naslage guana nalaze se na obalama 
Južne Amerike. Upotrebljava se kao gnojivo. 

GUBAR, noćni leptir; jaja, koja ženka odlaže na 
koru drveta, slična su gubi. G. se periodički javlja 
u velikom broju i tada njegove gusjenice uništa- 
vaju pretežno hrastove šume, ali i drugo šumsko 
drveće i voće. 

GUŠTERAČA (pancreas), najznačajnija crijevna 
žlijezda, smještena je iza želuca između dvanaes- 
nika i slezene. Kod čovjeka je duga oko 20 cm, a te- 
ška oko 70—100 grama. Gušteračin sok sadrži fer- 
mente (v.): tripsin, dijastazu i lipazu, koji otječu 
izvodnim kanalom u dvanaesnik te razgrađuju bje- 
lančevine, ugljikohidrate i masti. Među stanicama 
gušterače nalaze se otočni dijelovi gušterače (Lan- 
gerhansovi otoci) koji nisu u vezi s izvodnim kana- 
lom i koji predstavljaju žlijezdu s unutrašnjim iz- 
lučivanjem, čiji hormon inzulin (v.) regulira koli- 
činu šećera u krvi. 


GUŠTERI, najmnogobrojniji gmazovi (v.). Imaju 
dugoljasto tijelo, glava je jasno odijeljena od trupa 
a rep dugačak. Tijelo im je pokriveno sitnim ro- 
žnatim ljuskama, a glava, trbuh i rep pločicama. 
Imaju dva para nogu, koje su kod nekih zakržljale 
pa podsjećaju na zmije. Rep se kod nekih lako 
lomi, ali ga mogu opet obnoviti (gušterica). Ženka 
polaže oplođena jaja, obavijena ljuskom, pod ka- 
menje ili u mahovinu. Neki g. međutim kote žive 
mlade (sljepić). Rasprostranjeni su gotovo po cije- 
loj Zemlji, a najviše ih živi u tropskim krajevima. 
Naša je Zemlja veoma bogata raznim vrstama i 
podvrstama guštera, od kojih su neke endemične 
(v. Endemi). 

GUTACIJA, izlučivanje suvišne vode u obliku 
kapljica na lišću, najčešće na samom rubu. G. je 
lijepo vidljiva na nekim ukrasnim biljkama (npr. 
dragoljub). 

HABITUS, vanjski izgled neke biljke ili životi- 
nje, po kome se redovno dobro razlikuje od ostalih 
organizama. 

HADŽI, Jovan (1884-), profesor zoologije na Uni- 
verzitetu u Ljubljani, autor niza naučnih radova 
iz područja biologije. Proučavajući sličnost virnja- 
ka s trepetljikašima, došao je do zaključka da su 
se neke skupine izumrlih virnjaka (v.) razvile iz 
nekih skupina izumrlih trepetljikaša (turbelarna 
teorija). 

HAECKEL, Ernst (Hekl, 1834—1919), njemački 
zoolog, istaknuti borac za darvinizam (v.) i pred- 
stavnik materijalističkog shvatanja svijeta i pri- 
rode. Mnogo se bavio problemom evolucije pojedi- 
nih grupa životinjskog svijeta i njihovim srodstve- 
nim vezama. On je formulirao »biogetski zakon« 
(v.) po kojem svaka jedinka u svojem inđividual- 
nom razvitku prolazi stadije koje je prošla njezina 
vrsta od najstarijih vremena do danas. 


HAŠIŠ, omamljujuće sredstvo  priređeno od 
mladih listova konoplje. Mnogo se proizvodi na Bli- 

skom istoku i u Africi. H. je jedna od opojnih droga 
kojom se naveliko nedopušteno trguje. 

HATERIJA (pilasti premosnik), jedini pred- 
stavnik gmazova premosnika, koji su u Evropi izu- 
mrli još u permskoj formaciji. Živi samo na No- 
vom Zelandu i nekim okolnim otocima. Tjelesna 
organizacija ove životinje, s obzirom na današnje 
gmazove, vrlo je primitivna. Između kralježaka na- 
laze se ostaci svitka, kvadratna kost je čvrsto srasla 


Haterija 


s lubanjom, a tjemeno oko, kakvo su imali pređi 
današnjih gmazova, dobro je razvijeno. Po svojim 
svojstvima, h. spaja današnje gmazove s pragma- 
zovima (v. Geološka doba). 

HAUSTOHIJI (sisulje), jednostanične ili višesta- 
nične tvorevine koje razne parazitske ili polupara- 
zitske biljke ispuštaju u tijela svog domadara, te 
tim putem sišu najčešće gotovu organsku hranu. 
Tako npr. razne parazitske gljive razvijaju hausto- 
rije (žitna rđa, kukuruzna snijet, peronospore i 
dr.); u tom su slučaju h. razna izbočenja hifa (v.). 
No i kod nekih cvjetnjača postoje h., kao npr. kod 

bijele i žute imele (poluparaziti), viline kose (para- 
zit) i dr. U tom su slučaju h. višestanične tvorevine, 
koje redovno prodiru sve do žila domadara iz ko- 
jih crpu hranu (vodu s anorganskim solima ili go- 
tove organske spojeve). 

HAVERZOVI KANALI, v. Kosti. 

HEIDELBERŠKI ČOVJEK, v. Čovjek. 

HEKL, Ernst, v. Haeckel Ernst 

HEMOFILIJA, bolest, očituje se sklonošću krva- 
renjima, što se veoma teško zaustavljaju, osobito 
ako su opsežnija, npr. prilikom povreda, vađenja 
zuba i sl. Bolest nastaje zbog pomanjkanja nekih 
faktora u krvi koji su bitni za proces zgrušavanja. 
Najpoznatija je nasljedna hemofilija od koje bo- 
luju isključivo muškarci, a nasljeđuje se preko 
žena koje služe samo kao konduktori, a same nikada 
ne obolijevaju. Osim ove vrsti hemofilije postoje i 
hemofilička oboljenja koja nisu nasljedna. 

HEMOGLOBIN, (Hb; grč. haima krv i lat. globus 
kuglica), crveni krvni pigment, najvažniji sastavni 
dio crvenih krvnih tjelešaca. U organima za disa- 
nje hemoglobin se veže s kisikom i prelazi u oksi- 
hemoglobin. Na taj se način kisik preko krvi raz- 
nosi po cijelom tijelu i dospijeva u sve stanice. 

HERMAFRODITIZAM, pojava kod nižih životi- 
nja (npr. kod metilja, trakavica, gujavica i dr.) da 
se muške i ženske spolne žlijezde nalaze u istom 
organizmu. Takve jedinke nazivaju se hermafro- 
diti. Kod viših životinja i kod čovjeka obično ne- 
ma pravih hermafrodita. 

HETEROFILIJA, pojava listova različitog oblika 
na istoj biljci. H. je poznata npr. kod bršljana, gdje 
su drukčiji listovi na plodnim, a drukčiji na ne- 
plodnim stabljikama, ili kod vodenog žabnjaka, 
gdje su potpuno različiti nadvodni (plivajući) od 
podvodnih listova (nadvodni su cjeloviti, a pod- 
vodni razdijeljeni da bi se povećanom površinom 
izlučila suvišna voda u biljci). Listovi različitog 
oblika razvijaju se kod heterofilije uvijek u raznim 
zonama na biljci. 

HETEROGONIJA (grč. heteros drugačiji, goneia 
rađanje), smjenjivanje jedne spolne generacije s 
dvije ili više partenogenetskih, tj. onih koje se raz- 
vijaju iz neoplođenih jaja. Na taj način se razmna- 
žaju mnogi kukci (npr. filoksera), neki račići (npr. 
vodenbuha) i dr. 

HETEROSPORNE PAPRATNJAČE, papratnjače 
koje razvijaju dvovrsne spore (u vezi s tim i dvo- 
vrsne sporangije): male mikrospore iz kojih nasta- 
je protalij koji nosi samo muški rasplodni organ 
(anteridij), odnosno velike makrospore iz kojih se 
razvija protalij što nosi samo ženske rasplodne or- 
gane (arhegonije). Od papratnjača heterosporne su 
samo selagina (crvotočine) i vodene paprati (prave 
paprati). U Zemljinoj prošlosti živjelo je više tak- 
vih predstavnika (lepidodendroni, neke preslice). 

H. p. su veoma važne jer se kod njih prvi put 
susreće cvijet, iako još u veoma primitivnoj formi. 
Tamo, naime, skupine listova, koji nose dvovrsne 
sporangije, smatramo primitivnim cvijetom: listovi 
s mikrosporangijima odgovaraju prašnicima (mi- 

krospora polenovom zrnu), a listovi što nose ma- 
krosporangije plodnim listovima (makrospora za- 
metnoj kesi). Takav je cvijet primitivan još i zato 
što je za oplodnju nužno potrebna voda. 


Heterosporne papratnjače. Selagina. A = 
== dio »klasića« B = mikrosporangij, C — 
== makrosporangij 


Sve su ostale papratnjače izosporne: kod njih 
nastaju istovrsne spore, pa se iz svake spore raz- 
vije protalij, koji nosi i anteridije i arhegonije (npr. 
obična paprat, oslad, jelenjak i dr.). 

HETEROSTILIJA, tzv. raznovratnost. Pojava 
koju nalazimo kod nekih cvjetnjača (jaglac, pluć- 
njak, vrbica i dr.) da biljka ima dvije (ili čak tri) 
vrste cvjetova: u jednima se prašnici nalaze iznad 
njuške tučka (»kratkovrati« cvjetovi), a u drugima 
ispod njuške (»dugovrati« cvjetovi). S time u vezi 
je i veličina polena kao i gustoća izraslina (papila) 

Heterostilija kođ jaglaca 


na njušci; posljedica je svega toga da se cvjetovi 
mogu samo unakrsno oprašivati (tj. uvijek polenom 
iz »iste visine«, tj. kratkovrati cvijet iz dugovratog, 
i obratno), što pridonosi stvaranju klijavog sjeme- 
na. Heterostiliju je protumačio već Darwin. 

HETEROTROFNI ORGANIZMI, organizmi koji 
primaju gotovu organsku hranu, dakle nemaju spo- 
sobnost da sami pretvaraju anorganske spojeve u 
organske. Heterotrofne su sve životinje, a i jedan 
dio biljaka (bakterije, gljive i neke cvjetnjače, kao 
npr. potajnica, volovod i dr.). Ako h. o. primaju 
hranu od živih domadara, tada je riječ o parazi- 
tima, a ako je dobivaju od uginulih, govorimo o 
saprofitima. 

HETEROZIS, pojava da križanjem kržljavih po- 
tomaka (»inbreda«), nastalih samooplodnjom kri- 

žanci u prvoj generaciji često nadmašuju svoje ro- 
ditelje veličinom, bujnošću, plodnošću i sl. H. se 
najviše primjenjuje u poljoprivredi kod kukuruza 
(»hibridni kukuruz«), ali je važan i u šumarstvu, 
vrtlarstvu i drugdje. 


HIBRIDI (križanci, bastardi), potomci nastali 
križanjem dviju različitih rasa iste vrste. H. sadr- 
žavaju svojstva i jednog i drugog roditelja (npr. 
potomci križanja jedne vrste ukrasne biljke s crve- 
nim i bijelim cvijetom ružičasti su, ali sadrže gene 
za bijelu i crvenu boju, pa su dalji potomci bijeli, 
ružičasti, odnosno crveni). 


HIDRA, slatkovodni 
polip iz skupine žarnja- 
ka (v.). Tijelo joj je 
jednim krajem pričvr- 
šćeno za podlogu, a na 
drugom kraju su usta 
okružena lovkama koje 
su pune otrova — žar- 
nici. Služe im za hva- 
tanje sitnih račića. H. 
je radijalno simetrična 
životinjica čija tjelesna 
dužina iznosi nekoliko 
milimetara. Tijelo joj 
se sastoji od površin- 
skog sloja stanica — 
ektoderma i unutar- 
njeg sloja stanica — 
entoderma. Živčani si- 

Hidra — Hidrofiti 
stem hidre sličan je mreži, čvorovi mreže su živ- 
čane stanice. Razmnožava se spolno i nespolno (pu- 
panjem). H. ima svojstvo regeneracije (v.), jer iz 
najmanjih djelića regenerira čitav organizam. 

U našim barama živi siva hidra i zelena hidra. 
Zelena boja potječe od jednostaničnih alga (zooklo- 
rela) koje žive u njezinu tijelu. To je simbioza iz- 
među životinjskih i biljnih organizama. 

HIDROFITI, biljke koje žive u vodi ili nepo- 
sredno uz vodu. Zbog suviška vode na staništu po- 
kazuju razne prilagodbe koje pospješuju izlučivanje 
vode iz biljke: razdijeljeni listovi (povećana povr- 
šina brže izlučuje vodu; velik broj puči (v.) na mm? 


Hidrojiti. List vođenih biljaka (presjek). Obilno 
razvijeni međustanični prostori za prozračivanje 


— i do 1000; reducirani korijenov sistem (manje 
vode prima); pomanjkanje kutikule (kožice na po- 
vršini lista koja je nepropusna za plinove i vodu) 
i sl. Naši poznati hidrofiti su npr. krocanj, mrijes- 
njača, vođeni žabnjak i dr. 

HIFE, tanke, bezbojne, redovno obilno razgra- 
njene niti koje sačinjavaju steljku (v. Gljiva, Mi- 
celij). H. su zapravo cijevi ili nizovi stanica, a nji- 
hove su membrane kod velike većine gljiva od hi- 
tina (v.), izuzev neke najprimitivnije kod kojih su 
od celuloze (v.). 

HIGROTROPIZAM, v. Tropizmi. 


HIPOFIZA, žlijezda s unutrašnjim izlučivanjem. 
Nalazi se na bazi mozga, pa se zove i moždani pri- 
vjesak. Velika je kao grah, a teška pola grama. H. 
je vrlo složen organ, sastavljen od prednjeg i straž- 
njeg režnja. Oba ova dijela različita su po razvoju 
i funkciji. Prednji režanj hipofize izlučuje različite 
hormone koji znatno djeluju na izlučivanje hor- 
mona svih ostalih žlijezda s unutrašnjim izlučiva- 
njem. Ovi hormoni utječu na rast tijela, potiču 
sazrijevanje spolnih stanica, utječu na rad štitne 
žlijezde, a prema tome i na tvarnu izmjenu u orga- 
nizmu itd. Hormoni stražnjeg režnja hipofize dje- 
luju na stezanje krvnih žila, na izlučivanje mokra- 
će, na peristaltiku crijeva itd. 

HIPOVITAMINOZA, v. Avitaminoza. 

HIRUDIN, tvar koju izlučuju žlijezde slinovnice 
medicinske pijavice (Hirudo medicinalis); sprečava 
grušanje krvi, pa se iskorištava u medicini. 

HISTOLOGIJA, nauka o tkivima. Tkivo je skup 
istovrsnih stanica, a svako tkivo ima redovno i od- 
ređene funkcije. Tako npr. razlikujemo kod viših 
životinja koštano, mišićno, živčano i druga tkiva, 
a kod biljaka provodno, mehaničko, osnovno i dru- 
ga. H. se prema tome bavi unutarnjom građom or- 

Histologija — Hooke 


ganizma, a danas ima često odsudno značenje za 
dijagnosticiranje bolesnih promjena u organizmu 
(npr. zloćudni tumori ustanovljuju se isključivo na 
bazi histoloških nalaza). 

HITIN, složeni dušikov organski spoj čest u živo- 
tinjskom carstvu, npr. kod kukaca (oklopi tvrdo- 
krilaca i sl.), ali i drugih skupina, pa čak i čovjeka 
(nokti). H. je u biljnom carstvu mnogo rjeđi, ali su 
ipak stanične membrane nekih biljnih grupa (ve- 
ćina gljiva, neke bakterije) od hitina. 

HOMEOTERMNE ŽIVOTINJE (grč. homoios jed- 
nak, therme toplota), životinje sa stalnom tjeles- 
nom toplinom, nezavisnom od promjene okolne 
temperature (ptice i sisavci). 


HOMOLOGNI ORGANI, organi slični po unutra- 
šnjoj građi, položaju i postanku, a nekad su imali 
i istu funkciju. H. o. su različitog vanjskog oblika 
zbog naknadne promjene funkcije, ali im je unu- 
trašnja građa slična, što ukazuje na njihovo zajed- 
ničko porijeklo. Tako su npr. homologni organi 
prednje noge gmazova i vodozemaca, krila ptica, 
prednje noge svih sisavaca i čovječja ruka. Svi ovi 
organi predstavljaju prednje ekstremitete ovih 
životinja koji su se samo na razne načine modifi- 
cirali prema raznim ulogama koje imaju u tijelu. 
H. o. su i riblji mjehur i pluća kopnenih kraljež- 
njaka, jer pluća kralježnjaka potječu od ribljeg 
mjehura. Homologija je vrlo značajna za nauku o 
evoluciji. 

HOOKE, Robert (Huk, 1635—1703), engleski is- 
traživač, prvi je uočio pod mikroskopom primitivne 


117 


Hooke — Hrskavica 


konstrukcije stanice. Promatrao je komadić pluta 
i opisao stanice kao mrtve tvorevine, usporedivši 
ih sa pčelinjim saćem. To je bilo i razumljivo jer su 
stanice pluta doista mrtve. Premda je njegov opis 
vrijedio samo za mali broj stanica (kasnije je otkri- 
veno da u stanicama postoji živi sadržaj ili proto- 
plast, najvažniji dio stanice), ipak je značio veliko 
otkriće na temelju kojeg se naglo počela razvijati 
citologija (nauka o stanici, v.). 

HORION, vanjska embrionalna ovojnica sisavaca 
na kojoj se nalaze izrasline bogate krvnim žilama. 
H. urašćuje svojim izraslinama u stijenku uterusa 
i zajedno s njim stvara placentu (v.). 


HORMONI (grč. hormao podražujem, pokrećem), 
produkti koje stvaraju i luče izravno u krv ili 
limfu žlijezde s unutrašnjim izlučivanjem (endo- 
krine žlijezde). H. dospijevaju krvotokom u udalje- 
ne organe i utječu na njihovu funkciju. H. reguli- 
raju funkcioniranje organizma, ubrzavaju i poja- 
čavaju ili slabe i usporavaju procese koji se odigra- 
vaju u organizmu. Pri tom različite žlijezde utječu 
jedna na drugu. Za održavanje ravnoteže u orga- 
nizmu potrebno je da sve žlijezde s unutrašnjim 
izlučivanjem normalno funkcioniraju. Zbog nedo- 
statka ili prekomjernog izlučivanja jednog ili više 
hormona, u organizmu nastaju lakši ili teži pore- 
mećaji. 

HRSKAVICA, vrsta čvrstog i elastičnog potpor- 
nog tkiva. Ovu međustaničnu tvar izlučuju samo 
hrskavične stanice. Kod nekih nižih kralježnjaka 
unutrašnji kostur izgrađen je samo od hrskavice. 

Kod viših kralježnjaka čitav kostur u embrional- 
nom stanju izgrađen je od hrskavice koju kasnije 
zamjenjuje koštano tkivo. Gotovo sve kosti čovje- 
čjeg tijela nastaju okoštavanjem hrskavice. Kod 
odraslog čovjeka zadržava se hrskavica samo još 
na krajevima zglobova, na pločicama između kra- 
lježnjaka, na krajevima rebara, na vrhu nosa, na 
uškama, grkljanu i dušniku. 

HUK, Robert, v. Hooke Robert. 

HUMUS, tlo nastalo od obamrlih dijelova bilja 
što se rastvaraju pod utjecajem mikroorganizama. 
U humusu ima mnogo bakterija, gljivica i raznih 
soli, pa je h. izvanredno plodno tlo (»zemlja cr- 
nica«). 

IHTIOLOGIJA (grč. ichthys riba, logos nauka), 
dio zoologije, bavi se proučavanjem riba. 

IKRA, jajašca riba, mekušaca, bodljikaša i dru- 
gih vodenih životinja. 

IMAGO, v. Kukci. 

IMUNITET, otpornost organizma prema nekoj 
zaraznoj bolesti. 

Prirodni imunitet, poslije preboljele zarazne bo- 
lesti ostaju u tijelu protuotrovi preboljele bolesti 
koji stvaraju trajni ili privremeni imunitet prema 
toj bolesti. 

Umjetni imunitet, stječe se pasivnom i aktivnom 
imunizacijom. Kod aktivne imunizacije unose se u 
organizam oslabljene ili usmrćene bakterije i tako 
stvaraju protutijela u organizmu (npr. BCG cije- 
pivo), dok se kod pasivne imunizacije uštrcavaju 
u organizam serumi životinja koje su prije toga 
cijepljene protiv tih bolesti (imunizacija protiv 
difterije, tetanusa i dr.). 

INDUSTRIJSKE BILJKE, biljke koje služe kao 
sirovine za pojedine grane industrije. Iskorišćuju 
se u cjelini ili djelomično. I. b. su npr. tekstilne 

Industrijske biljke — Infuzorije 
biljke (pamučika, lan, konoplja, juta i dr.), od njih 
se dobivaju vlakna koja se industrijski prerađuju, 
ili uljarice (gorušica, repica, suncokret, maslina 
i dr). od kojih se dobiva (najčešće iz sjemenaka) 
ulje, jestivo ili industrijsko. 

INFEKCIJA, prodiranje patogenih mikroorgani- 
zama ili virusa u tijelo čovjeka odnosno životinje, 
pa čak i viših biljaka, gdje se onda razvija određe- 
na zaraza ili bolest. 

I. može kod čovjeka biti direktna ili indirektna: 
u prvom slučaju prenose se uzročnici neposredno 
od čovjeka na čovjeka, u drugom putem posredni- 
ka, najčešće izvjesnih životinja (kukci, domaće ži- 
votinje i sl.). 

U pogledu putova infekcije postoji također ne- 
koliko osnovnih mogućnosti: kontaktni način, gdje 
se zaraza prenosi dodirom (npr. trahom, guba ili 
lepra), kapljična i. putem dišnih organa (npr. tuber- 
kuloza pluća, gripa i sl.) i kroz rane (dakle putem 
krvotoka), kao što je npr. tetanus, antraks i dr. 

INFILTRAT, upalni čvor koji nastaje u zaraže- 
nom tkivu, a često u sebi sadrži upalne klice. Na- 
staje kao obrambeni mehanizam u tijelu koje na- 
stoji zadržati upalu na mjestu zaraze. Pojam infil- 
trata upotrebljava se najčešće kod tuberkulozne 


skida» 


lesti. 

INFUZORIJE (naljevnjaci), mikroskopski sitni 
biljni i životinjski organizmi, razvijaju se u usta- 
jaloj vodi u kojoj se raspada organska materija. 
Ovaj naziv upotrebljava se često samo za skupinu 

Infuzorije — Insektivorne biljke 
trepetljikaša (Ciliata), jednostaničnih mikroskop- 
ski sitnih životinja koje imaju najsloženiju građu. 

INKUBACIJA, vrijeme koje protekne kod zaraz- 
nih bolesti od ulaska uzročnika u organizam do 
prve pojave bolesti. 

INKUBATOR, sprava za umjetno leženje peradi. 
Održava stalnu toplinu. U njemu se može najednom 
izleći i do nekoliko tisuća komada peradi. Za 60—70 
dana pile postigne težinu 1—1 1/2 kg. Upotrebljava 
se na velikim peradarskim farmama. U našoj ze- 
mlji najveća je peradarska farma na poljoprivred- 
no-industrijskom kombinatu Belje (Kokin-grad). 


INSEKTARIJ, prostor u kojem se čuvaju i uz- 
gajaju kukci. 

INSEKTIVORNE BILJKE (kukcožderne ili me- 
sožderne b.), biljke koje uz sposobnost normalne 
prehrane, tj. asimilaciju CO,, imaju razne uređaje 
za hvatanje kukaca, koje pomoću posebnih ferme- 
nata probavljuju. U tropima živi veći broj insekti- 
vornih biljaka, a u nas svega tri roda: rosika (naj- 
češće na cretovima), na listovima ima ljepljive iz- 
rasline na koje se kukac prilijepi, tustica, sa žljez- 
dastoljepljivim listovima kojih se nabori previjaju 
i tako omotaju kukca (pretežno u planinskim kra- 
jevima) i mješinka (u barama, jezerima) koja pod 
vodom ima male mješinice u koje se uhvati kukac 
te bude probavljen. 

Hvatanje kukaca predstavlja za insektivorne bilj- 
ke vjerojatno dodatni izvor dušikovih spojeva. Pri- 
če o tome da u tropima žive takve i. b. koje mogu 
biti opasne i za čovjeka, potpuno su izmišljene. 

Integument — Izosporne papratnjače 


INTEGUMENT, v. Sjemeni zametak. 

INZULIN, hormon žlijezde gušterače koji se iz- 
lijeva ravno u krv. Naročito je važan zato što re- 
gulira količinu šećera u krvi resorbirajući suvišan 
šećer u organizmu. Bez tog hormona prelazi sav 
šećer, koji nastaje probavom ugljikohidrata, kroz 
jetra u krv (v. jetra). U krv ulaze velike količine 
šećera, a kako ga u krvi može biti samo 0,1", izlu- 
čuje se kroz bubreg pa se pojavljuje u mokraći kao 
znak šećerne bolesti. Uštrcavanjem hormona inzu- 
lina u tijelo bolesnika liječi se šećerna bolest. 

IZOGAMIJA (grč. izos jednak i gamein oploditi), 
spolni način rasploda kod kojeg su spolne stanice 
(gamete) morfološki, dakle vanjskim oblikom, jed- 
nake, pa ih zovemo izogamete. I. je relativno pri- 
mitivan način spolnog rasploda, jer je kod napred- 
nijih organizama najčešće riječ o morfološki razli- 
čitim gametama (anizogamija), gdje je ženska ga- 
meta redovno veća od muške. 

IZOSPORNE PAPRATNJAČE, v. Heterosporne 
papratnjače. 

JAJNA STANICA, ženska spolna stanica, redov- 
no se razlikuje od muške po tome što je nepokret- 
na, znatno veća te sadrži rezervnu hranu. Pod ime- 
nom jajne stanice misli se obično na žensku spolnu 
stanicu biljaka, dok se kod životinja ta ista stanica 
obično naziva jaje. Biljke kod kojih postoji jajna 
stanica, već su na višem stupnju razvoja od onih 
gdje su spolne stanice (gamete) morfološki jednake. 

JAJNIK, ženska spolna žlijezda višestaničnih ži- 
votinja u kojoj se razvijaju jaja, ženske spolne 
stanice. 

JAJOVOD, kanal koji provodi zrelo jaje iz jaj- 
nika ili iz trbušne šupljine u maternicu ili u zajed- 
nički izlazni otvor (nečisnicu, kloaku). Kod većine 
beskralježnjaka i većine riba jajovod se izravno 
nastavlja na jajnik, kod većine kralježnjaka dospi- 
jevaju jaja najprije u trbušnu šupljinu i tek odavde 
u jajovod. Kod čovjeka i ostalih sisavaca j. je cijev 
koja leži u blizini jajnika. U njemu se oplođuje jaje 
koje zatim dospijeva u maternicu, gdje se razvija 
zametak. 

JANTAR, fosilna smola davno izumrlog crno- 
goričnog drveća. Najčešće je žute boje, ali ga ima 
smeđeg i crvenog, a rijetko je modar ili zelen. U 
njemu se mogu naći dobro očuvani mnogobrojni 
insekti, što je naročito važno za geologiju. J. se 
mnogo upotrebljava za izradu ukrasnih predmeta. 

JAROVIZACIJA, stadij kroz koji prolaze sve 
biljke ili još u sjemenu ili za vrijeme klijanja. U 
tom stadiju utječu na razvitak biljke temperatura, 
vlaga i zrak: tek nakon tog stadija biljke su spo- 
sobne da se dalje razviju, cvatu i donose plod. Mno- 
ge biljke trebaju za jarovizaciju niske temperature 
(npr. ozima pšenica od 0 do + 2" C), druge srednje 
(jara pšenica + 5 do + 10% C), a neke visoke tempe- 
rature (pamuk 25 do 30" C). 

Danas se jarovizacija provodi i na umjetan način: 
tako se npr. ozima pšenica pretvara u jaru tako da 
se u proljeće nakvasi i pusti da proklije te tada 
drži 40 dana na temperaturi od 0 do + 2"C (sve- 
jedno da li u tami ili pri svjetlu). Na taj se način 
ozima pšenica — koja klija u jesen, prezimi i tek 
onda cvate — pretvara u jaru, koja se sije u pro- 
ljeće i odmah razvija. Na sličan se način mogu »ja- 
rovizirati« i jare vrste, tj. pospješiti njihov razvitak 
odnosno cvatnja, što je često vrlo značajno u poljo- 
privredi. 

Jarovizacija utječe na klijanje, odnosno tjeranje 
vlati pšenice. Međutim, da bi ona još i cvala, treba 
da pređe još jedan stadij, i to osvjetljenja (foto- 
periodizma, v.). 

JAŽICE, = neodebljala 

j | mjesta stanične membra- 
ne (v.) biljaka. J. nalazi- 

mo najčešće na membra- 

nama provodnih eleme- 

nata u žilama (traheide) 

ili u osnovnom tkivu (pa- 

renhim). J. služe komuni- 

kaciji sokova između su- 


sjednih stanica. 

U pogledu građe razli- 
kujemo jednostavne ja- 
žice i građene jažice (npr. 
kod crnogoričnog drveća). 

JEDNODOMNE BILJKE, biljke koje na istoj je- 
dinki (individuumu) imaju i muške (prašničke) i 
ženske (plodne) cvjetove. Jednodomna je biljka npr. 
hrast ili bor gdje na istom stablu nalazimo i praš- 
ničke i plodne rese. 


JEDNOSPOLNI CVJETOVI, v. Cvijet. 


JEDNOSTANIČNI ORGANIZMI, organizmi čije 
se tijelo sastoji od jedne stanice, npr. bakterije, 
papučica, modrozelene alge i dr. Kod jednostanič- 
nih je organizama ipak često već provedena i izvje- 
sna dioba rada unutar stanice: npr. kod papučice 
(paramecij) neki dijelovi stanice služe razmnažanju 
(jezgra), neki izbacivanju suvišne vode (kontraktil- 
na vakuola) i sl. 


Jažice. Membrana s o- 
građenom jažicom 


J. o. često stvaraju kolonije, tj. skupove gdje po- 

Jednostanični organizmi — Jetra 


jedine stanice nemaju nikakve čvršće međusobne 
povezanosti (mnoge nitaste alge i praživi). 


JEDNOSUPNICE, dio kritosjemenjača (v.) koje su, 
za razliku od dvosupnica (v.), karakterizirane: pa- 
ralelnim žilama u listu, jednom supkom, zakržlja- 
lim glavnim korijenom, cvijetom građenim na os- 
novu broja 3, te nepravilno smještenim žilama u 
stablu. 


JEDNJAK, dio probavnog kanala koji se nadove- 
zuje na ždrijelo, a svojim zadnjim krajem prelazi 
u želudac. Ima oblik cijevi, koja je kod čovjeka 
duga oko 25 cm. Sastoji se uglavnom od glatkih 
mišićnih vlakana. Kontrakcijom tih mišića hrana 
se kreće prema želucu (v. Probavni organi). 


JETRA, najveća žlijezda u čovječjem tijelu. Kod 
odraslog čovjeka je teška 11/2—2 kg. Leži većim 
dijelom na desnoj strani trbušne šupljine, ispod 
dijafragme. Ima dva režnja. U nju ulazi vena vra- 
tarnica koja sakuplja krv iz crijevnih resica i iz 
nekih drugih organa, a izlazi jetrena vena koja se 
ulijeva u venu što vodi krv u srce. Unutrašnjost 
jetre sastoji se od velikog broja sitnih režnjića sa- 
stavljenih od mnogo jetrenih stanica. Jetrene sta- 
nice su omeđene malim pukotinama kroz koje teče 
žuč (v.). Sitni kanalići skupljaju se u veće, a ovi 
u jetreni kanal. Kroz njega se odvodi žuč kroz žučni 
odvodnik u dvanaesnik. Na žučnom odvodniku je 
i žučni mjehur gdje se sakuplja suvišna žuč. Uloga 
jetre u organizmu je mnogostruka. Ona luči žuč, u 

Jetra — Juta 


njoj se nagomilava glikogen, ona izlučuje nepo- 
trebne tvari koje se izbacuju putem bubrega itd. 

JEZGRA (nucleus), v. Stanica. 

JEZIK, organ u usnoj 
šupljini kralježnjaka. 
Građen je od poprečno- 
-prugastih mišićnih vla- 
kana koja omogućuju je- 
ziku izvođenje raznih po- 
kreta. Njegova gornja po- 
vršina pokrivena je os- 
jetnim bradavicama, koje 
primaju podražaje okusa. 
J. služi za žvakanje hra- 
ne, pomaže prilikom gu- 
tanja, a kod čovjeka služi 
za artikulaciju govora. 

JURA, druga formacija mezozoika (v.). Klima 
je bila topla na cijeloj površini Zemlje. Od morskih 
životinja rasprostranjeni su amoniti (v.). i belem- 
niti (v.). Od kralježnjaka su značajne ribe i neki 
gmazovi koji su se prilagodili životu u moru. Me- 
đu životinjama na kopnu najznačajniji su gmazovi, 
a postoje i gmazovi koji lete. Javljaju se i prve 
ptice. Među kopnenim biljkama značajne su golo- 
sjemenjače i papratnjače (v. Geološka doba). 

JUTA, tekstilna biljka porijeklom iz Indije. Da- 
nas se uzgaja mnogo i u drugim tropskim krajevi- 
ma. Zapravo je riječ o nekoliko vrsta posebnog 
roda (Corchorus), iz porodice lipa, koje ne daju 


KR 
Jezik čovjeka 

Juta 


sve jednako dobro vlakno: bolje vrste upotreblja- 
vaju se za finije tkanje, dok se iz prostijih prave 
vreće. 

Vlakna jute nemaju istu vrijednost kao npr. vlak- 
no lana ili pamučike, jer zbog jako odrvenjelih sta- 
ničnih stijenki nakon duže upotrebe popucaju. 

KALAMITI, izumrle preslice (v.). koje su u dre- 
vno doba (paleozoik, naročito karbon) sačinjavale 
u močvarnim predjelima čitave šume s nekim dru- 
gim papratnjačama (v.). K. su, za razliku od da- 
našnjih neuglednih preslica, bili drvenaste biljke. 
Važni su i zbog toga što su dali materijal za stva- 
ranje kamenog ugljena. 

KAMBIJ, vrsta embrionalnog (tvornog) biljnog 
tkiva čije stanice imaju sposobnost dijeljenja te na 
taj način stvaraju nova tkiva. K. nalazimo npr. iz- 
među kore i drva, gdje on prema centru stvara nove 
stanice drva (v. Godovi), a prema periferiji stanice 
kore. 

KAMBRIJ, prva formacija paleozoika (v.). More 
je preplavilo gotovo svu Evropu, samo su pojedini 
dijelovi kopna provirivali kao veliki otoci. Naj- 
značajniji sačuvani organski ostaci jesu morske 
životinje brahiopodi, bodljikaši, naročito trilobiti 
(v. Geološka doba). 

KAMENI UGLJEN, ugljen velike starosti (nastao 
pretežno u paleozoiku, i to u karbonu), odlikuje se 
velikim postotkom ugljika. Materijal za stvaranje 

Kameni ugljen — Kapilare 


kamenog ugljena dale su pretežno izumrle biljke 
iz skupine crvotočina (lepidodendroni, sigilarije) i 
preslica (kalamiti). 

Budući da se kameni ugljen stvarao u područji- 
ma tople i vlažne klime (drveta su padala pod vodu 
i bila podvrgnuta suhoj destilaciji!), možemo po na- 
lazima kamenog ugljena danas rekonstruirati kli- 
mu pojedinih područja Zemlje u prošlosti: tako se 
npr. po nalazu kamenog ugljena na Spitzbergima 
zaključuje o toploj klimi u prošlosti na tome po- 
dručju. Danas je to ledeno područje. 

KAMENJARE, biljne zajednice, kod nas prete- 
žno u krškim krajevima. K. se odlikuju vrlo malom 
pokrovnošću biljaka, tj. biljke su vrlo rijetko po- 
razmještene na tlu, što je u vezi s malim količina- 
ma hranjivih tvari u tlu. Sloj zemlje je kamenja- 
rama vrlo siromašan, a mjestimice i gotovo potpu- 
no ispran. Razvitku kamenjara u kršu vrlo je mno- 
go pridonio i čovjek sječom i pašom (koze), jer je 
na taj način ogolio površinu tla i omogućio ispira- 
nje zemlje vodom i vjetrom. Isključenjem štetnih 
utjecaja mogu se kamenjare opet pretvoriti u plod- 
nije tlo, ali to traje veoma dugo. 


KAPILARE (lat. capillus vlas), vrlo tanke krv- 
ne žile koje spajaju završne grane arterija s po- 
čeinim granama vena. K. su kod čovjeka 50 puta 
tanje od najtanje vlasi. Dužina kapilara je obično 
manja od 1 mm. Kroz njihove tanke stijenke iz- 
mjenjuju se tvari. K. donose hranjive sastojke i 
kisik, a odvode nepotrebne i škodljive produkte. 

Karbon — Karcinom 


KARBON (lat. carbo ugljen), četvrta formacija 
paleozoika (v.), nazvana po bogatim naslagama ka- 
menog ugljena. Započela je prije otprilike 275 mil. 
godina, a trajala je oko 90 mil. godina. Značajna je 
po snažnim pokretima koji su tada nastajali u Ze- 
mljinoj kori i doveli do uzdizanja novih kopnenih 
površina. Vlažna i topla klima na cijeloj Zemlji 
pogodovala je razvitku biljnog svijeta. Među bilj- 
kama ističu se drvenaste papratnjače, prve golo- 
sjemenjače, a među životinjama primitivni vodo- 
zemci, prvi gmazovi, kukci i dr, (v. Geološka doba). 

KARCINOM, bolest poznata pod pučkim nazivom 
»rak«; pored srčanih oboljenja predstavlja jednu 
od najčešćih bolesti današnjice. Uzročnik bolesti 
još je i danas nepoznat, te je zbog toga i terapija 
ograničena samo na kirurško odstranjivanje obo- 
ljelog tkiva ili organa, kao i na uništavanje po- 
moću radioaktivnih zračenja ili pomoću medika- 
menata koji koče rast stanica (citostatici). 

Oboljenje se pojavljuje u obliku tumora, tj. na- 
gomilavanja stanica epitelnog porijekla koje ne- 
ograničeno rastu i bujaju. Takav tumor svojim ra- 
stom razara okolno tkivo i organe te dovodi do 
smrti. Karcinom se može javiti na bilo kojem di- 
jelu čovječjeg tijela, a krvnim i limfnim putovima 
Širi se dalje po organizmu stvarajući nova žarišta 
(metastaze). Postoji niz različitih vrsta tumora (sar- 
kom itld.). Neke vrste polaganije se šire i ne prave 
metastaze, te zbog toga nisu toliko opasne. 

U početku bolesti pacijenti ne osjećaju bolove. 
Zbog toga se dijagnoza postavlja najčešće prekasno, 
u doba kad je već i kirurška lerapija isključena. 

Karcinom — Klas 


Važni su sistematski redovni liječnički pregledi 

svakog pojedinca kad se ne osjeća bolesnim. U to- 

ku bolesti dolazi do velikog gubitka tjelesne težine, 

pa ovaj simptom, koji je često jedini, svakako uka- 

zuje na hitnu potrebu liječničkog pregleda. 
KARIOKINEZA, v. Mitoza. 


KEMOSINTEZA, posebna vrst asimilacije CO, 
kod koje izvor energije nije svjetlo (kao kod ([o- 
tosinteze) već naročite kemijske reakcije u samoj 
biljci. 

K. je poznata prije svega kod nekih bakterija 
koje oksidiraju izvjesne anorganske spojeve. Tako 
npr. sumporne bakterije što žive na dnu mnogih 
močvara, u odvodnim kanalima, lukama i sl., mogu 
oksidirati H,S (sumporovodik) oslobađajući sum- 
por ili sumpor do sulfata: pri tome se oslobođena 
energija iskorištava za asimilaciju CO,. 

Slične sposobnosti imaju i tzv. željezne bakte- 
rije, koje oksidiraju fero- u ferisoli, drušične (ni- 
trificirajuće) bakterije koje oksidiraju NH, (amo- 
nijak) do nitrata, metanske bakterije koje oksidi- 
raju CH, (metan) do CO, i neke druge. 

KENOZOIK (grč. kainos nov, zoikos životni), 
posljednje doba u geološkom razvoju Zemlje. Traje 
oko 70 mil. godina. Dijeli se na tercijar i kvartar 
(v. Geološka doba). 

KIVIJE, Žorž, v. Cuvier Georges. 

KLAS, grozdasti cvat, na glavnoj osi je veći broj 
sjedećih cvjetova (npr. trputac, sporiš i dr.). Kod 
trava klas je najčešće sastavljen, tj. na glavnoj osi 

Klas — Klijanje 


je zapravo veći broj malih klasića (pšenica, ljulj, 
Pirika i dr.). 

KLEKOVINA, opčenito vegetacija niskog grmlja 
i malih stabalaca, razvijena redovno kao najviši 
pojas šume u našim planinama. Može se npr. ra- 
zlikovati klekovinu bora, klekovinu bukve ili rjeđe 
nekog drugog drveća. Za razvoj vegetacije u plani- 
nama k. je vrlo značajna jer povezuje tlo korije- 
njem te tako onemogućuje ogoljivanje, odnosno 
omogućuje naseljavanje ostalih biljaka. 

KLICA, mlađa još nerazvijena biljka, isprva je u 
sjemenci u stanju mirovanja, a prilikom nastupa 
povoljnih prilika (vlaga, toplina) počinje se razvi- 
jati u odraslu biljku. 

Značajno je da su na klici (embrio) zametnuti 
već budući prehrambeni organi: iz klicinog pupolj- 
ka razvija se budući izdanak, a od klicinog kori- 
jenka budući korijen (u- 
koliko ne zakržlja, kao 
npr. u jednosupnica, gdje 
se naknadno razvija tzv. 
adventivno korijenje). 

KLIJANJE, početni sta- 
dij razvoja klice u odra- 
slu biljku. Sastoji se od 
čitavog niza kemijskih 
procesa i razvojnih faza, 
a može se odvijati samo 
pod određenim uvjetima 


Klijanje graha. S == (dovoljno vlage, povoljna 
= supke, P = pupoljak, 
ie = korijenak temperatura). 

Klijanje — Klorofil 


Za klijanja pretvara se rezervna hrana iz sje- 
menke u lako topive spojeve (npr. škrob u šećer), 
koji ulaze u klicu te služe u prvo vrijeme izgradnji 
mladih tkiva. 

Na klijanje utječe i svjetlo: neke biljke klijaju 
samo na svjetlu, dok druge mogu proklijati samo u 
tami. 

KLIJETKA, v. Srce. 


KLIP, grozdasti cvat, glavna os je odebljala i na 
njoj se nalazi veći broj sjedećih cvjetova (npr. klip 
kukuruza, kozlaca). 

KLOAKA, nečisnica, završni dio crijeva u koji 
se izlijeva sadržaj crijeva, mokraća i spolni pro- 
dukti kod nekih riba, vodozemaca, gmazova, ptica, 
i nižih sisavaca. 

KLOBUČARKE, skupina gljiva stapčara kod ko- 
jih se nad zemljom razvija posebno plodište, naj- 
češće od stručka i klobuka. Na donjoj strani klobu- 
ka su spore, i to ili na listićima (lamelama), ili u 
posebnim kanalima. Mnoge su klobučarke jestive 
(vrganj, pečurka), a druge teške otrovnice (zelena 
pupavka, muhara i dr.). Za razlikovanje otrovnih 
od jestivih gljiva postoji samo jedan siguran način: 
njihovo dobro poznavanje. 

KLOROFIL, organska boja složenog sastava, na- 
lazi se u golemoj većini zelenih biljaka. Klorofil 
je zapravo ester alkohola fitola, koji osim toga sa- 
drži još i dušik i magnezij (a ne kao što se prije 
mislilo željezo i fosfor), te neke nezasićene uglji- 
kovodike i njihove okside. 

Klorofil — Kijove 


U klorofilu razlikujemo dvije komponente: 


zelena klorofil a — C;;H,,O0,N,Mg 
komponenta klorofil b — C,;;H.,,O,N,Mg 
žuta karotin — C,H. 
komponenta (ENI — CyoH4O, 


Veliko je značenje klorofila za život na zemlji, 
jer djeluje kao katalizator u procesu asimilacije 
CO,, pa bez njega nema mogućnosti stvaranja or- 
ganske materije. 

Alkoholna otopina klorofila (koju dobivamo ku- 
hanjem zelenog narezanog lišća u alkoholu) ima 
neke karakteristike: npr. u prolaznom svjetlu je 
zelena, a u postranom grimizno crvena (zbog fluo- 
rescencije). Ako takvu otopinu mućkamo s nešto 
benzola, odvaja se na površini zeleni prsten u ko- 
me se nalazi klorofil a, b i karotin, a dolje ostaje 
otopina žućkastog ksantofila. 

Kod mnogih alga klorofil je prekrit drugim bo- 
jama: kod smeđih alga smeđim fukoksantinom, kod 
crvenih crvenim fikoeritrinom i sl. Te su alge u 
potpunosti zadržale sposobnost asimilacije CO,,. 

KLOROPLASTI, v. Kromatofori. 

KLOROZA, pojava žute ili blijedozelene boje u 
biljaka zbog raznih poremetnji u ishrani, prije sve- 
ga zbog pomanjkanja željeza. Ukoliko k. nije su- 
više uznapredovala, može se dodavanjem željeza 
tlu (odnosno otopini u kojoj se uzgaja biljka) po- 
stići opet ozelenjavanje. 

KLJOVE, naročito razvijeni zubi nekih sisavaca; 
očnjaci u donjoj čeljusti domaće svinje, vepra, mor- 
ža i vodenog konja, ili gornji sjekutići slona. 

Kljun — Knopova otopina 


KLJUN, rožnata navlaka kojom su obložene če- 
ljusti ptica. Na gornjem dijelu su nozdrve, a kod 
nekih ptica (golubovi, papige) i ružičasta kožica, 
koja se naziva pokljunica. Oblik kljuna je veoma 
različit kod raznih ptica. Služi im za primanje hra- 
ne, čišćenje perja, građenje gnijezda. 

KLJUNAŠI, najprimitivniji sisavci. U tjelesnoj 
građi sačuvali su mnoga obilježja gmazova: na 
kraju crijeva imaju kloaku (v.), nesu jaja, ne ra- 
đaju žive mlade kao ostali sisavci, tjelesna tempe- 
ratura im je niska i dosta nestalna. Ženka ima s 
trbušne strane mliječne žlijezde koje izlučuju mli- 
jeko za prehranu mladih. Čeljusti odraslih kljuna- 
ša prevučene su rožnatom navlakom sličnom klju- 
nu, ali mladi kljunaš ima posve pravilno mliječno 
zubalo. Žive u Australiji, Tasmaniji i N. Gvineji. 
Najpoznatiji predstavnici ove životinjske skupine: 
čudnovati kljunaš i kljunati ježak. 

KNOPOVA OTOPINA, jedna od najpoznatijih 
hranjivih otopina. Hranjive su otopine zapravo oto- 
pine raznih anorganskih soli u destiliranoj vodi, a 
služe da bi se eksperimentalno dokazalo koji su 
elementi i u kojoj količini biljci potrebni. Sastav 
Knopove otopine: 

U 1000 g destilirane vode: 


Ca(NO,), =21E 

KNO, — 0,25 g 
MgS0O, — 0,25 g 
KH.PO, — 0,25 g 
FeSO, — tragovi 

Knopova otopina — Koleoptila 


Uzgajanjem biljaka u takvoj otopini dokazano 
je da biljka treba za normalan razvoj ove osnovne 
elemente: kalij, kalcij, magnezij, fosfor, dušik, že- 
ljezo, sumpor, kisik, vodik i ugljik. Ovaj posljednji 
elemenat biljka međutim ne prima iz tla (nema ga 
u Knopovoj otopini!), već iz uzduha. Ako u tlu ne- 
ma jednog od ovih elemenata, treba ga dodavati 
u formi umjetnog gnojiva. 

Osim Knopove postoje i druge slične otopine 
(Croneova itd.). 

KOCH, Robert (Koh, 1843—1910), njemački bak- 
teriolog, jedan od osnivača medicinske mikrobiolo- 
gije, živio je u vrijeme kada se o mikroorganizmi- 
ma znalo vrlo malo. Pregledavajući tuberkulozne 
bolesnike ustvrdio je da je uzročnik tuberkuloze 
sitni nepomični bacil (Kochov bacil). Smatrao je 
da je otkrio i lijek protiv tuberkuloze (v.): tuberku- 
lin, ali se kasnije pokazalo da to nije lijek, nego 
samo dijagnostičko sredstvo. Koch je u Egiptu i In- 
diji proučavao i pronašao uzročnike kolere. 

KOKI, v. Bakterije. 


KOKON, čahura koju stvaraju oko sebe prilikom 
preobražaja mnoge ličinke kukaca, a naročito gu- 
sjenice leptira. Sastoji se od tvari koju luče po- 
sebne žlijezde u ustima i koja se na zraku pretvara 
u čvrste niti. Neke životinje zaštićuju svoja jaja 
kokonom (kolutićavci, puževi itd.). 

KOLEOPTILA, prvi list koji se razvija u klici- 
nom pupoljku; redovno obavija ostale listove (ko- 
jih ima 2—3) kao neka zatvorena cijev, te prilikom 

Koleoptila — Komarci 


klijanja probija svojim tvrdim vrškom tlo. Tek na- 
kon nekog vremena koleoptila se otvara. 


KOLERA, v. Zarazne bolesti. 


KOLNHICIN, naročiti otrovni alkaloid, nalazi se u 
sjemenkama mrazovca (biljka iz porodice ljiljana). 
K. se eksperimentalno primjenjuje kad se želi iza- 
zvati tzv. poliploidija, tj. povećanje broja kromo- 
soma u jezgri. U tu se svrhu vegetacijski vršci 
(mjesta gdje stablo raste) ili sjemenke stavljaju 
nekoliko sati u 0,1—0,2% otopinu kolhicina. 

KOLNJACI (Rotatoria), najmanje mnogostanične 
životinje; žive pretežno u slatkim vodama. Mali 
broj živi u moru. Po vanjskom izgledu i načinu ži- 
vota slične su infuzorijima. Tijelo im se sastoji od 
glave, trupa i repa. Na glavi imaju treplje kojima 
se kreću i prinose hranu. Trup je zaštićen hitinskim 
oklopom. Repom se pričvršćuju o podlogu. Mužjaci 
su vrlo rijetki i mnogo manji od ženki. Razmnažaju 
se partenogenetski i pomoću oplođenih jaja. U ne- 
povoljnim uvjetima mogu dulje vremena da pro- 
vedu u latentnom stanju. 

KOLUTIĆAVCI (Annelida), životinje kojima se 
tijelo sastoji od većeg broja kolutića. Svaki kolutić 
sadrži obično jednake organe ili njihove dijelove. 
K. imaju ljestvičav živčani sistem, razvijen krvo- 
tok i organe za izlučivanje. Na kolutićima mnogi 
k. imaju čekinje i parapodije. Žive u vlažnoj ze- 
mlji, moru i slatkoj vodi. K. se dijele u tri skupine: 
mnogočekinjaši (v.), maločekinjaši (v.), pijavice (v.). 

KOMARCI, kukci iz skupine dvokrilaca. Imaju 
jedan par krila, a drugi je zakržljao. Usni dijelovi 

Komarci — Konvergencija 


su prilagođeni za bodenje i sisanje. Ženka buši ko- 
žu i siše krv ptica i sisavaca, a mužjak se hrani 
cvjetnim sokovima. Svoja oplođena jaja ženka od- 
laže na površinu vode, na kojoj ona plivaju. Iz ja- 
ja izlaze sitne ličinke bez nogu, koje uzimaju po- 
treban zrak iz atmosfere kroz naročite otvore na 
kraju zatka. Najpoznatiji je obični komarac i ko- 
marac malaričar koji prenosi malariju. K. se uni- 
štavaju isušivanjem bara, prskanjem DDT-a, poli- 
jevanjem petroleja i dr. 

KOMUŠKA, plod od dva plodna lista i pregrade 
u sredini, na čijim su rubovima smještene sje- 
menke. K. je poznata kod porodice krstašica (go- 
rušica, hren, kupus, rusomača i dr.). 

KONEKTIV, v. Prašnik. 

KONIDIJE, vrsta spora (v.) kod gljiva, značajno 
je da nastaju izvana na tijelu gljive, i to tako da 
se na vršcima hifa (dugačkih niti od kojih se sa- 
stoji tijelo gljive) odvajaju konidije te nakon iz- 
vjesnog vremena otpadaju. K. su poznate kod pe- 
nicilinuma, žitne rđe i dr. 

KONTRAKTILNOST (lat. contractio stezanje), 
svojstvo mišića da se steže pod utjecajem različitih 
podražaja. 

KONVERGENCIJA (lat. convergere približavati 
se), sličnost među organizmima iz različitih živo- 
tinjskih odnosno biljnih grupa; uzrokovana je slič- 
nim načinom života u istoj životnoj sredini (bijela 
boja polarnih životinja, gubljenje pigmenta i re- 
dukcija očiju kod životinja koje žive u mračnim, 
podzemnim mjestima itd.). 

Konjugacija — Kopljača 


KONJUGACIJA, način spolnog razmnažanja tre- 
petljikaša (v.). Ulogu spolnih stanica obavlja mala 
jezgra, koja se najprije podijeli. U svakoj jedinki 
razvija se po jedna muška i jedna ženska jezgra. 
Oplodnja se provodi tako da se dvije jedinke pri- 
bliže i spoje mostićem od protoplazme. Ženska je- 
zgra ostane na svom mjestu, a muška prijeđe preko 
protoplazmatskog mosta u drugu jedinku i spoji se 
sa ženskom jezgrom. Tim spajanjem jezgara izvr- 
šena je oplodnja, a zatim se opet jedinke razilaze 
i žive pojedinačno i samostalno. Prema tome, ko- 
njugacijom se ne spajaju dvije jedinke u jednu 
novu stanicu, nego se samo stapaju njihove jezgre. 

KOPLJAČA (Amphioxus lanceolatus), najjedno- 
stavnija morska životinja iz koljena svitkovaca (v.). 
Živi na plitkom pješčanom dnu, zakopana u pijesak 
do usta. K. je duga 5—8 cm, nema lubanje, a na 
oba kraja je zašiljena. Na prednjem dijelu tijela su 


ŽIVČANI SusTav ' 
ŠKRŽNO RIAA PERAJA 
CRIJEVO 


USTA MIŠIĆI 


SPOLNI ORGANI 


Kopljača 


usta oko kojih je vijenac usnih pipala. Stražnji dio 
je obrubljen širokom repnom perajom koja je sli- 
čna koplju, po čemu je nazvana kopljačom. Duž 
tijela kopljače proteže se potporni prutić — svitak 

Kopljača — Koralji 


— obavijen vezivnim tkivom. Nad svitkom je leđna 
moždina. Od leđne moždine odvajaju se živci, a sa 
strane na površini tijela su i vidne stanice. K. diše 
škrgama, nema srca, a krv se kreće pravilnim ste- 
zanjem i rastezanjem velikih krvnih žila. Hrani se 
biljnim i životinjskim planktonom. 

KOPULACIJA (lat. copulare spajati), spajanje 
dviju stanica i njihovih jezgara u jednu zigotu (ja- 
je i spermatozoid kod viših životinja); kod praži- 


Crveni moralji 

votinja cijelo njihovo tijelo 
služi pri oplođivanju kao 
spolna stanica. 


KORALJI, morske životi- 
nje iz razreda žarnjaka (v.). 
Manji broj živi kao samo- 
stalne jedinke, npr. moruz- 
gve kojima pripada smeđa 
vlasulja i crvena moruzgva, 
a većina stvara  životinj- 
ske zadruge. K. su sesilni or- 
ganizmi. Razmnažaju se 
spolno i nespolno. Nespolno 
razmnažanje je češće i oba- 
vlja se dijeljenjem i pupa- 
njem. Pupovi se ne odjeljuju 
od stare životinje, nego os- 
taju u zajednici. Tako nasta- 
ju kolonije koraljnih polipa 
koji stvaraju koraljne grebe- 
ne i koraljne otoke (atole). 
Kod spolnog — razmnažanja 


Koralji — Korijen 


razvija se iz oplođenog jaja u tjelesnoj šupljini po- 
lipa mlada životinja koja kao planula (ličinka) ili 
kao gotova životinja izlazi na usni otvor. 

KORELACIJA, uzajamna ovisnost i međusobna 
povezanost među organima; promjenom jednog or- 
gana mijenja se do neke mjere i drugi organ. Npr. 
zbog jako razvijenog grudnog mišića koji pokreće 
krila, ptice imaju veliku grudnu kost s grebenom. 
Kod ptica trkačica grudni mišići su slabo razvi- 
jeni, a i njihova grudna kost nema grebena. 

KORIJEN, jedan od osnovnih organa za prehra- 
nu biljke (vegetativni organi, v.), razvijen kod pa- 
pratnjača i cvjetnjača. K. nema nikada listova, naj- 
češće je podzeman, ali ima dosta slučajeva kad je 
i nadzeman (adventivni k. bršljana, kukuruza, zra- 
čno korijenje tropskih biljaka i dr.). 

Osnovne su zadaće korijena da upija vodu i mi- 
neralne tvari iz tla i da učvršćuje biljku u pod- 
lozi. 

Po obliku k. može biti veoma različit (čunjast, 
gomoljast, čupav itd.), te ponekad služi i kao spre- 
mište hrane. 

K. se razvija iz korijenka klice, u tom slučaju 
nastaje glavni k. (dvosupnice), ili izbijanjem po- 
bočnih korijena iz klicinog korijenka koji je pre- 
stao rasti, u tom slučaju dolazi do stvaranja čupa- 
vog korijena (jednosupnice). 


Korijen raste na vrhu ispod tzv. korijenove kape; 
neposredno uz tu zonu nalazi se i zona korijenovih 

dlačica, koje služe za upijanje vode i mineralnih 
tvari iz tla. Stariji k. odrveni, nema više korije- 
novih dlačica te ne služi upijanju vode već učvršći- 


vanju u tlu. 


Korijen. Presijek kroz mladi korijen. c == 
= drveni dio, f = sitastt dio žile, p = ko- 
Žno tkivo, s == kora, k = korijenove dlačice 

Mladi korijen izvana. A = korijenova lapa, 
B = korijenove dlačice 


KORJENONOŠCI (Rhizopoda), razred praživoti- 
nja najjednostavnije građe. Jednostanično tijelo 
nema nikakvu zaštitnu opnu, stalno mijenjaju oblik 
(ameba). Kreću se pomoću protoplazmatskih izra- 
štaja koji povremeno nastaju i nestaju i nazivaju 
se lažne nožice (pseudopodije). Služe im i za uzi- 
manje hrane. Hranu probavljaju u hranidbenim 
vakuolama, a hrane se raznim mikroorganizmima. 
Žive u moru, slatkoj vodi i zemlji. Mnogi su na- 
metnici životinja i čovjeka. Dijele se na promjen- 
ljivce, krednjake i zrakaše. 

KORMUS, biljno tijelo na kome razlikujemo 


osnovne prehrambene (vegetativne) organe: kori- 
jen, stablo i list. K. je u punom smislu riječi poznat 

kod papratnjača i cvjetnjača, dok je tijelo maho- 
vina, izuzev sporogona, još uvijek talus (v.). 

KORNJAČE, gmazovi sa čvrstim oklopom koji se 
sastoji od leđnog i trbušnog dijela. Oba su obično 
srasla sa strane, pa tako ostaje samo prostor kroz 
koji izlaze glava, noge i rep. K. nemaju zuba, če- 
ljusti su im pokrivene čvrstom rožnatom navla- 
kom. Žive na kopnu, u slatkim vodama i moru. 
Jaja odlažu uvijek na kopnu. Hrane se životinjskom 
hranom, a neke i biljnom. K. i njihova jaja upotre- 
bljavaju se kao ljudska hrana, a od kornjačevine 
se prave ukrasni predmeti. Od kopnenih kornjača 
kod nas je česta grčka čančara, a od slatkovodnih 
barska kornjača. 

KOROVI, biljke nepoželjne pridošlice unutar od- 
ređene kulture, npr. na oranici, u voćnjaku, vrtu 
i slično. Pojam korova danas se veoma različito 
shvaća, tako da je teško dati njihovu definiciju. 

Borba protiv korova provodi se na najrazličitije 
načine (čišćenjem sjemena kod sjetve, okopavanjem 
polja, množenjem životinja koje uništavaju odre- 
đenu vrstu korova, kemijskim putem i sl.). 

KORTIJEV ORGAN, v. Uho. 

KOSTI, čvrsto tkivo od kojeg je sastavljen ko- 
stur čovjeka i najvećeg broja ostalih kralježnjaka. 
K. se sastoje od elastične organske materije (ose- 
ina) i anorganskih soli. Sa starošću se povećava sa- 
držaj anorganskih soli u tkivu, pa su kosti manje 
gipke i lakše se lome. Po formi se k. mogu podije- 
liti na duge, kratke i pločaste. Srednji dio dugih 
kostiju naziva se dijafiza, a zadebljali krajevi epi- 

fiza. Srednji dio je iznutra šupalj i ispunjen ko- 
štanom srži koja sadržava matične stanice za stva- 
ranje krvnih stanica i sudjeluje pri osifikaciji. Pre- 
ma boji, sadržaju i funkciji razlikuje se crvena i 
žuta koštana srž. Crvena koštana srž nalazi se u svim 
kostima zametka. Kod odraslih se, međutim, na- 
lazi samo u nekim kostima, npr. kralješcima, re- 
brima, zdjeličnim kostima itd. Žuta koštana srž na- 
lazi se u svim ostalim koštanim šupljinama kod od- 
raslih. Sve k. su izvana pokrivene elastičnom op- 
nom — pokosnicom. Ona 
je protkana krvnim žili- 
cama i živcima, koji odat- 
le ulaze u Haverzove ka- 
naliće. To su sitni kana- 
lići koji se provlače kroz 
čvrstu koštanu tvar kosti. 
Iz pokosnice postaju ko- 
štane stanice ili osteobla- 
sti. Ove stanice proizvo- 
de koštanu tvar i naroči- 
to su mnogobrojne oko 
pokosnice i Haverzovih 
kanala. O radu tih sta- 
nica ovisi rast kostiju i 
zarašćivanje kostiju u slu- 
čaju preloma itd. Na u- 
nutrašnjoj površini šu- 
pljih kostiju nalaze se 


stanice  osteoklasti. One Građa kosti (uzdužni 

B a presjek), 1 = crvena ko- 
razaraju koštanu tvar ko- Boa dho 2 = žuta ko- 
ka z e t 5 = 5 ži- 
ju stvaraju  osteoblasti. o i ak 

Koštano tkivo počinje se razvijati kod čovječjeg za- 
metka u trećem mjesecu trudnoće. Prvobitni kostur 
sastavljen je od hrskavice i drugog vezivnog tkiva. 
Od njih se razvija koštano tkivo i postepeno nastaje 
čvrsta kost. Osifikacija ili okoštavanje traje cijelo 
djetinjstvo, sve do oko 24. godine. 

KOSTUR, sve kosti životinjskog i čovječjeg or- 
ganizma. K. čovjeka i većine ostalih kralježnjaka 
sastoji se od kostiju glave, trupa i udova. Većina 
kostiju međusobno je povezana zglobovima. Kosti 
glave čovjeka: kosti lubanje i kosti lica. Lubanja 
je sastavljena od 8 plosnatih kostiju koje zatvaraju 
lubanjsku šupljinu ispunjenu mozgom: čeona kost, 
2 tjemene, 1 zatiljna, 2 sljepoočne, 1 klinasta i 1 
sitasta kost. Lubanjska šupljina je otvorena s donje 
strane zatiljnim otvorom, gdje se spaja mozak s 
leđnom moždinom. Kosti lubanje međusobno su 
spojene tako da izraštaji jedne kosti ulaze u udu- 
bljenja druge kosti. Takva veza među kostima na- 
ziva se šav. Lice se sastoji od 14 kostiju: donja 
čeljust, 2 kosti gornje čeljusti, 2 nosne školjke, 2 
nosne kosti, 2 nepčane kosti, 2 jagodične, 2 suzne 
kosti i ralo. U gornjoj i donjoj čeljusti su usađeni 
zubi. Kosti trupa sastoje se od kralježnice, rebara 
i prsne kosti. Kralježnica čovjeka ima 33 ili 34 kra- 
lješka; 7 vratnih, 12 leđnih, 5 slabinskih, 5 kršta- 
nih i 4—5 trtičnih. Između kralježaka nalazi se 
sloj hrskavice koji omogućuje pokretanje kralje- 
žnice na sve strane. Prvi vratni kralježak nosi gla- 
vu (nosilac — atlas) drugi kralježak ima zubac koji 
služi kao osovina za okretanje glave i nosioca 
(obrtač, epistropheus). Na vratne se nastavlja 12 

leđnih kralježaka. U njihove zglobne čašice ulaze 
zglobne glavice 12 pari rebara. Rebra su plosnate, 
duge i svinute kosti koje se sa stražnje strane drže 
kralježnice, a s prednje su hrskavicom spojene s 
prsnom kosti. Prostor koji ona zatvaraju naziva se 
prsni koš. 

Kosti udova sastoje se od jednog slabo pokre- 
tljivog i drugog lako pokretljivog dijela. Slabo po- 
kretljiv dio ruke, kojima se ona drži kosti trupa, 
zove se oplećje. Čine ga plosnata trostrana lopatica 
i nešto savijena ključna kost. Na te dijelove nasta- 
vlja se pokretljiv dio ruke koji se sastoji od ramene 
kosti, podlaktice s lakatnom i palčanom kosti i šake 
koja se sastoji od zapeščajnih, peščajnih kosti i čla- 
naka prstiju. Slabo pokretljiv dio nogu naziva se 
kukovlje. Kukovlje je srašteno s krstačom i trtičnom 
kosti, a sastoji se od 2 crijevne kosti, 2 sjedne i 2 
preponske kosti koje su međusobno srasle. Pokretni 
dijelovi noge sastoje se od 3 dijela, koji posve od- 
govaraju dijelovima ruke. To su bedro, gnjat i sto- 
palo. Gnjat čine 2 kosti, goljenična i lisna. Na gnjat 
se nastavljaju kosti stopala: zastopalne, stopalne i 
članci prstiju. Bedrena kost s goljeničnom tvori 
koljeno, na kojem se sprijeda nalazi malena košči- 
ca — iver. 

KOŠTANA SRŽ, v. Kost. 


KOŠTUNICA, vrsta mesnatog ploda, gdje se unu- 
tar vanjskog sočnog usplođa nalazi tvrda koštica; 
nastala je od unutarnjeg sloja usplođa koje je odr- 
venjelo, a u sredini se nalazi sjemenka. Takav je 
plod poznat npr. kod trešnje, šljive, breskve, ora- 

ha, masline, kokosa i dr. Iznimno k. može imati i 
više koštica (bazga, mušmula). 

KOŠTUNJAČE, najmnogobrojnija i oblicima naj- 
bogatija skupina riba. Žive u slatkim vođama i mo- 
rima do najvećih dubina, a obuhvaćaju veliku ve- 
ćinu — više od 12.000 vrsta današnjih riba (oko 
95%). K. imaju jako razvijen koštani kostur i škr- 
žni poklopac. Tijelo im je obično pokriveno pra- 
vilno poređanim ljuskama. Većinom imaju plivaći 
mjehur. Oplodnja im je pretežno vanjska. Ovoj 
skupini pripadaju najpoznatije ribe naših slatkih 
voda: šaran, grgeč, štuka, pastrva, i mora: srdela, 
zubatac itd. 


KOTILEDONI (supke), prvi listovi sjemenjača 
(v.) koji služe prehrani mlade klice. Kod golosje- 
menjača (v.) ima redovno više supaka, a kod krito- 
sjemenjača (v.) dvije (dvosupnice ili dikotiledone) 
ili jednu (jednosupnice ili monokotiledone). Kotile- 
done nalazimo već u sjemenci. Oni nakon izvjesnog 
vremena najčešće propadaju, jer nakon razvitka 
pravih listova nemaju više nikakve funkcije. 

K. mogu sadržavati rezervnu hranu, pa su onda 
sočni i mesnati (grah, orah) ili nemaju hrane pa 
služe asimilaciji, odnosno transportu hrane iz sje- 
menke u klicu (trave i sl.). Neki k. razvijaju se nad 
zemljom (grah), a neki pod zemljom (bob). 

KOZMOPOLITI, biljke koje su rasprostranjene 
uglavnom po čitavoj površini zemlje (npr. bujad, 
neke koprive, hudoljetnica, mnoge alge, gljive i li- 
šajevi). 

K. koje je čovjek rasprostranio svojim djelova- 
njem nazivaju se antropofiti, iako mnogi smatraju 
da je o antropofitima riječ i onda ako nisu raspro- 
stranjeni po čitavoj površini zemlje. 

Kozmopolita ima i među životinjama, npr. pas i 
muha. 

KOŽA, organ koji pokriva vanjsku površinu ti- 
jela. Osnovna uloga kože je zaštitna. Ona štiti or- 
ganizam od mehaničkih ozljeda i prodiranja mikro- 
ba zaraznih bolesti u tijelo, regulira temperaturu 
tijela kod toplokrvnih životinja, odstranjuje iz ti- 
jela štetne produkte tvarne izmjene, prima vanjske 
podražaje i raznosi ih putem živaca u centralni 
živčani sistem pomoću različitih osjetnih tjelešca 
koja se nalaze u koži. Već kod praživotinja tijelo 
je obavijeno tankom zaštitnom opnom, pelikulom. 
Svi beskralježnjaci imaju pokrov tijela koji sači- 
njava jednoslojan epitel. Kod mnogih beskralje- 
žnjaka formira se na površini tijela debela i zaštitna 
opna, kutikula (kolutićavci). Kod člankonožaca se 
stvara snažan hitinski oklop. Kod mekušaca se ko- 
žni nabor naziva plašt. On izlučuje vapnenasti 
oklop kojim je pokriveno cijelo njihovo tijelo. Kod 
svih kralježnjaka koža predstavlja višeslojan epitel 
sastavljen od dva različna sloja: vanjski sloj, po- 
usmina i unutarnji, usmina. Pousmina kralježnjaka 
sastoji se od dva sloja od kojih je jedan površinski 
od mrtvih, orožnjelih stanica koje stalno otpadaju, 
a drugi je ispod njega od živih stanica koje se ne- 
prestano dijele i razmnažaju. Ovaj sloj proizvodi 
kožne tvorevine kao što su nokti, pandže, kopita, 

papci, rožnate navlake na rogovima preživača itd. 
Unutarnji sloj kože, usmina, građen je od čvrstog 
elastičnog vezivnog tkiva. Ona sadrži mišićna vlak- 

Koža čovjeka 


na, gustu mrežu krvnih žila, ogranke živaca i mno- 
gobrojne žlijezde. U koži sisavaca nalaze se znojne, 
lojne i mliječne žlijezde. 

KRAJNICI, organi smješteni između prednjeg i 
stražnjeg nepčanog luka. Pripadaju limfnom siste- 
mu i imaju sličnu ulogu kao limfni čvorovi, tj. da 
obrane organizam od zaraznih bakterija. K. su iz- 
loženi stalnim infekcijama, pa se često upale. Gnoj- 

ni k. opasni su jer mogu izazvati oboljenja i drugih 


udaljenih organa. 


KRALJEŽNICA, koštani stup, glavni potporanj 
tijela, sastavljen od kralježaka. K. čovjeka sasta- 
vljena je od 33—34 kralješka: T vratnih, 12 leđnih, 
5 slabinskih, 5 krštanih i 4—5 trtičnih. S leđne 


u 


LJ 

Ca 

» 

| “a 

l » 

m » 

g 

» 

a 
Kralježnica. a =vratni, 
b = leđni, € za slabinski, 
d = krštani, e = trtični 

kralješci 


154 


strane svaki kralježak 
ima prstenast otvor, a 
sve šupljine kralješka, 
poređane jedna nad 
drugom, tvore kralje- 
žničku cijev u kojoj se 
nalazi leđna moždina. 
K. je kod čovjeka du- 
ga 75 cm i blago dvo- 
struko savijena. K. se 
završava trtičnim kra- 
lješcima koji su kod 
čovjeka zakržljali (4—5 
malih koštica), dok ži- 
votinje (kralježnjaci) 
imaju 10—20—25 rep- 
nih kralježaka. 
KRALJEŽNJACI 
(Vertebrata), potkolje- 
no svitkovaca (v.). Na 
bilateralno = simetrič- 
nom tijelu razlikuju se 
tri dijela. Prednji dio, 
glava, sadrži glavna o- 
sjetila i mozak, trup 
sadrži probavne i dru- 


Kralježnjaci 


ge unutrašnje organe, završni dio obično se razvio u 
rep. Tijelo je pokriveno kožom koja sadrži brojne 
žlijezde i proizvodi različite zaštitne tvorevine: lju- 
ske, perje, dlake, pandže, nokte, itd. Kod nižih kra- 
lježnjaka svitak postoji cijeli život, a oko svitka se 
stvara kralježnica. Kod viših kralježnjaka postoji 
svitak samo u embrionalnom stadiju. Glavna os ko- 
stura je kralježnica. Obično postoje dva para udo- 
va. To su parne peraje u riba, krila u ptica i noge 
u ostalih kralježnjaka. Udovi su oplećjem odnosno 
kukovljem povezani s kralježnicom. Na prednjem 
dijelu tijela nalazi se lubanja, u kojoj je zaštićen 
mozak. Na leđnoj strani je leđna moždina do- 
bro zaštićena u kralježnici. Mozak se sastoji od 
5 dijelova: primozak koji povezuje mozak s leđ- 
nom moždinom, stražnji mozak, srednji mozak, 
međumozak i prednji mozak. Iz mozga i leđne 
moždine izlaze živci. K. imaju također vegetativni 
ili autonomni živčani sistem koji upravlja radom 
probavila, srca, krvnih žila itd. Žlijezde s unu- 
trašnjim izlučivanjem izlučuju u krv i tkiva hor- 
mone koji reguliraju rad raznih organa. K. imaju 
dobro razvijena osjetila vida, sluha, njuha i rav- 
noteže te osjetilo okusa, opipa i dr. Probavilo čine 
usta, jednjak, želudac i crijevo koje završava 
crijevnim otvorom. Pomoćni organi za probavu jesu 
jetra, gušterača i pljuvačne žlijezde. Niži k. (kru- 
žnouste, ribe, a u prvom stadiju razvitka i vodo- 
zemci) dišu škrgama. Kopneni kralježnjaci dišu 
plućima. Optok krvi u kralježnjaka je zatvoren, 

tj. u krvnim je žilama. To su arterije, vene i kapi- 
lare. Krv se sastoji od krvne plazme, crvenih i 
bijelih krvnih zrnaca i krvnih pločica. Prema 
stupnju razvitka kralježnjaka, srce je podijeljeno 
na 2, 3 ili 4 dijela. U ptica i sisavaca ono je podije- 
ljeno u dvije pretklijetke i dvije klijetke, pa je 
venozna krv odijeljena od arterijske krvi, dok u 
gmazova i vodozemaca dolazi do miješanja krvi. 
Štetni produkti izlučuju se mokraćom, koja iz bu- 
brega mokraćovodima ulazi u mokraćni mjehur 
i odatle kroz mokraćnu cijev napolje. K. se raz- 
množavaju spolno, spolovi su redovno odvojeni. 
U većini nižih kralježnjaka spolni proizvodi izba- 
cuju se u vodu i tako dolazi do vanjske oplodnje 
jajašca. U kopnenih kralježnjaka, a i u nekih koji 
žive u vodi, oplodnja je unutrašnja. Većina kra- 
lježnjaka nosi jaja. Žive mlade rađaju sisavci i 
neke ribe, vodozemci i gmazovi. 

KRAPINSKI ČOVJEK, 
fosilni ostaci diluvijalnog 
čovjeka otkriveni u jed- 
noj polupećini na brdu 
Hušnjaku u Hrv. zagor- 
ju, koju je proučavao i 
opisao (1899—1905) naš 
učenjak dr Dragutin Gor- 
janović — Kramberger. 
Otkrivene fosilne kosti ži- 
votinja (tura, pećinskog 
medvjeda, mamuta, vuka 
i dr.) pokazuju da je k.č. 


Kraninski čovjek. 

živio za vrijeme treće međuledene periode. Ostaci 
ljudskih kostura različitog spola i različite dobi pri- 
padaju neandertalskoj rasi. Ovdje su nađene razmr- 
skane i nagorjele ljudske kosti, što navodi na za- 
ključak da je Kk. č. bio ljudožder. Veliki broj raznog 
kamenog oruđa iskopanog na ovom nalazištu pruža 
veliki dokazni materijal o načinu života krapinskog 
odnosno neandertalskog čovjeka. 

KRATKOVIDNOST, v. Dalekovidnost. 

KREDA, posljednja geološka formacija mezo- 
zoika (v.). Dobila je ime po bijeloj pisaćoj kredi, 
koja se mjestimično, a naročito u sjev. Evropi, 
nalazi u naslagama u velikim količinama. Od bilja 
susrećemo u kredi prvi put lisnato drveće. Među 
morskim životinjama javljaju se amoniti, belemniti 
i rudisti (školjkaši). Svi 
oni izumiru u toku kre- 
de. Među kopnenim 
životinjama javljaju se 
gorostasni gmazovi ko- 
ji u kredi izumiru. za- 
tim prve ptice i pla- 
centalni sisavci (v. Ge- 
ološka doba). 

KREMENJAŠICE, 
skupina jednostaničnih 
alga (v.) kojima je o- 
snovna značajka da je 
stanična stijenka  in- 
krustirana  kremenom 
(SiO.). K. žive najvi- 
še u slanoj i slatkoj 


Ljušture raznih kremenja« 
šica 

vodi kao lebdeći organizmi (plankton). Njihove lju- 
šture od kremena sačuvaju se i fosilno kao kre- 
mena zemlja, koja se upotrebljava kao izolacioni 
materijal (pune su zraka), sredstvo za poliranje 
kovina i u produkciji dinamita. 

KRILA, organi za letenje kukaca i ptica. Kod 
kukaca su to u pravilu dva para opnastih izraslina 
vanjske stijenke njihova tijela. Kod ptica su to 
izmijenjeni prednji udovi. 


KRITOSJEMENJAČE, cvjetnjače kod kojih su 
sjemeni zameci (v.) smješteni u zatvorenoj plodnici 
(donji dio tučka). S tim u vezi razvija se i plod, 
koji golosjemenjače (v.) nemaju. K. se oprašuju 
najčešće pomoću kukaca i vjetra, rjeđe ptica, vode 
ili šišmiša. 


Kristosjemenjače dijeli- 
mo na dvosupnice i jed- 
nosupnice, a svaka se od 
ovih skupina sastoji od 
velikog broja porodica. 
Najprimitivnije k. su žab- 
njaci i njihovi srodnici, a 
najrazvijenije glavočike, 
trave i srodnici. 

KROKODILI, najrazvi- 
jeniji gmazovi (v.). Žive 
u tropskim rijekama. Po- 
kriveni su velikim rožna- 


Kritosjemenjače. »Dvostru- i šti 1 : : 
ka oplodnja«. č=čaška, M štitovima. Srce im je 


ie venae p dZ antera, podijeljeno u dvije klijet- 
rodnica“ 7" kei dvije pretklijetke, pa 

Krokodili — Kromatofori 


se krv u njemu ne miješa. Ženka odlaže oko 100 ko- 
mada jaja uz obalu i čuva ih dok se ne izlegu mladi. 
K. žive više od 100 godina. Današnji k. predstavlja- 
ju posljednje ostatke jedne prastare grupe gmazova, 
koja je u opadanju. Oni danas u malom broju 
vrsta i rodova žive na svim kontinentima, osim 
u Evropi. 

KROMANJONSKI ČOVJEK, v. Čovjek. 

KROMATOFORI, obojena tjelešca smještena u 
citoplazmi biljne stanice. Ima zelenih kromatofora. 
To su kloroplasti (v.) koji sadrže klorofil: oni su 
kod velike većine biljaka ovalni i izgledaju kao 


Kloroplasti. cl = kloroplasti, k =stanična 
jezgra 


mala zrnca, a samo kod nekih alga mogu biti vrp- 
časti, zvjezdasti, mrežasti i sl. U kloroplastima se 
stvara škrob, jer je za njegovu sintezu nužno po- 


160 


Kromatofori — Krstašice 


treban klorofil (v. Asimilacija). Nasuprot zelenima 
postoje i k. drugih boja, npr. crveni, narančasti, 
žuti i sl, a to su tzv. kromoplasti, koji sadrže ka- 
rotine, ksantofil i druge organske boje. Njihova je 
funkcija najčešće »primamljivanje« kukaca na cvi- 
jet ili životinja na plod, te tako sudjeluju u ras- 
prostranjenju biljke. 

KROMOPLASTI, v. Kromatofori. 

KROMOSOMI, sastavni dijelovi stanične jezgre, 
vidljivi kao posebna tjelešca samo za vrijeme sta- 
nične diobe. Za mirovanja jezgre sačinjavaju k. 
tzv. kromatinsku mrežicu jezgre, koja se vrlo in- 
ienzivno bojadiše. 

Veoma je značajno da svaka biljna odnosno 
životinjska vrsta ima konstantan broj kromosoma. 
S time je u vezi i pojava da spolne stanice (sper- 
matozoidi i jaja) imaju za polovinu kromosoma 
manje od tjelesnih (vegetativnih) stanica: to je i ra- 
zumljivo, jer se na taj način nakon stapanja dviju 
spolnih stanica ponovo dobiva stanica s normalnim 
brojem kromosoma. Do smanjenja broja kromoso- 
ma u spolnim stanicama dolazi nakon mejoze (re- 
dukcijske diobe). 

Po obliku su k. najčešće duguljasti ili okruglasti, 
a svaki se k. sastoji od osnovne (skeletne) supstan- 
cije i ovoja (matrix). Određena mjesta u kromoso- 
mima (geni) jesu centri koji nose nasljedne sup- 
stancije. 

KRSTAŠICE, porodica dvosupnica, značajna po 
četveročlanom cvijetu i plodu koji zovemo ko- 
muška. Najpoznatiji su u nas predstavnici: poljska 
gorušica, repa, repica, kupus, rotkva, hren i drugi, 

od kojih su neki važni kao gospodarske biljke, 
jer se od njih dobiva ulje ili služe kao ljudska 
hrana. 

KRUMPIROVA ZLATI- 
CA, kukac oko 10 mm 
dug, crvenkaste boje s 
crnim prugama na pokri- 
lju. To je opasan štetoči- 
na prenesen iz Amerike 
u Evropu. U našu ze- 
mlju dospjela je nedavno 
(1944). I odrasli i ličinke 
krumpirove zlatice hrane 
se lišćem krumpira i o- 
stalih zeljastih biljaka. 
Poslije parenja ženka od- 
laže jaja obično na nali- 


Razvoj krumpirove zlatice. i ž , 
a=jaja, b i c=iičinka, čje lista krumpira. K. z. 


d=kukuljica_ u zemlji“ uništava goleme površine 


€ == kukac Ke 
krumpirišta, 


KRUŽNOUSTE (Cyclostomata), skupina primi- 
tivno građenih kralježnjaka, koji su oblikom veoma 
slični ribama, naročito jegulji. Do danas se odr- 
žalo oko 40 vrsta koje žive na dnu mora ili kao 
paraziti na ribama. Ove životinje još nemaju parne 
ekstremitete, koji su karakteristični za sve ostale 
kralježnjake, nego imaju samo uzdužni kožni nabor 
u obliku neparne repne i leđne peraje. Okrugla 
usta su bez čeljusti. Koža im je gola. Svitak za- 
državaju cijeli život. Oko svitka nalaze se hrska- 
vični prstenovi, neizgrađeni kralješci. Sa svake 

strane tijela imaju 6—7 škržnih otvora. Kod nas 
žive samo četiri vrste (paklare). 

KRV, tekućina koja stalno kola u tijelu i prenosi 
hranjive tvari i kisik u organe, a odvodi iz organa 
nepotrebne produkte tvarne izmjene u organe koji 
ih izlučuju. Krv kralježnjaka sastoji se od krvne 
plazme u kojoj plivaju krvne stanice. Stanice su 
različitog oblika i imaju različite funkcije. Crvena 
krvna tjelešca (eritrociti, v.) sudjeluju u izmjeni 
plinova i služe kao prenosioci kisika i CO,. Sadrže 
krvni pigment, hemoglobin (v.). Bijela tjelešca 
(leukociti, v.) uništavaju bakterije koje prodru 
u organizam. Krvne pločice (trombociti, v.) sudje- 
luju prilikom grušanja krvi. Tijelo odrasla čovjeka 
ima oko 5—6 1 krvi. Kod većine beskralježnjaka 
kao i kod amfioksusa krv se sastoji samo od bijelih 
tjelešaca ili leukocita. Kod nekih beskralježnjaka 
u krvi se nalazi otopljen hemoglobin, pa krv ima 
crvenu boju kao i krv kralježnjaka (gujavica, 
pijavica). 

KRVNE GRUPE, klasifikacija krvi prema sadr- 
žaju aglutina u krvnoj plazmi. Aglutin je tvar 
koja sljepljuje krvne stanice druge vrste. Kod 
čovjeka postoje 4 krvne grupe: A, B, ABioOi 
njihove podgrupe. Krvne grupe se nasljeđuju (v. 
Transfuzija). Osim toga kod čovjeka nalazimo još 
i tzv. faktor. M i N ili oba zajedno, te Rh (Rhesus) 
faktor s nekoliko podvrsta. 

KSEROFITI (grč. kseros suh i fiton biljka), biljke 
prilagođene životu na suhim staništima (v.). Sve 
prilagodbe (kožnato lišće, dlakavost, udubljene 

puči, smanjena površina lista i dr.) služe zapravo 
smanjenju transpiracije (izlučivanje vode iz biljke). 
K. su biljke kamenjara, stepa, pukotina stijena 
i sl. Suprotno od kserofita jesu hidrofiti (v.): oni 
žive u vodi ili na vlažnim staništima, dok tropojiti 
žive na staništima s umjerenom količinom vode, 


pt 

PITI PRA 
= so NEP 3 

Kserofiti. List biljaka suhih staništa (udubijenje puči, 
dlakavost) 

gdje se osim toga izmjenjuju povoljne (vegetacij- 
ske) i nepovoljne (periode mirovanja) periode za 
razvoj bilja. 

KSILEM, drvenasti dio žile biljaka, sastoji se od 
provodnih elemenata (traheje i traheide), meha- 
ničkih elemenata (drvenčice) i osnovnog (kksilem- 
skog) parenhima. Stanične membrane ksilemskih 
elemenata redovno su odrvenjele, te daju tipične 
reakcije na drvo (lignin), npr. s fluoroglucinom 
i HCI crvenu boju. Što se tiče funkcije, k. je onaj 
dio žile koji provodi vodu i mineralne soli iz kori- 
jena pa sve do lista, gdje onda dolazi do asimilacije. 
Prema tome, kroz k. prolazi tzv. uzlazni tok ko- 
lanja tvari u biljci. 

Kod zeljastih biljaka ksilemi žila ne tvore jedin- 
stveno drvo u stabljici, a kod drvenastih od ksi- 
lema nastaje drvo. 

KUGA, v. Zarazne bolesti. 

KUKCI (Insecta), najmnogobrojnija (oko 700.000 
vrsta) i najraznovrsnija skupina životinjskog svi- 
jeta uopće. To su jedini beskralježnjaci koji lete. 
Rasprostranjeni su po svim kontinentima, žive na 
kopnu, a samo mali broj u slatkoj vodi. 

Na tijelu kukaca razlikuju se tri dijela: glava, 
prsa i zadak. Tijelo im je obavijeno čvrstim hitin- 
skim ovojem, a sastoji se od različitog broja kolu- 
tića ili segmenata. 

Na glavi je redovno jedan par ticala, antena. 
Usni aparat sastoji se od jednog para gornjih i dva 
para donjih čeljusti, a prilagođen je raznovrsnim 
načinima ishrane: za grizenje (žohari, skakavci 

itd), za sisanje hrane (leptiri), za lizanje (muhe, 
pčele, bumbari), za bođenje (komarci, uši, stjenice). 
Većina kukaca ima mrežaste (facetirane) oči. Svako 
takvo oko sastavljeno je od mnogo pojedinačnih 
očiju, od kojih svako ima svoj mrežični štapić, 
lečani čunj, pigmentne stanice i ogranak vidnog 
živca. Rožnica se raspada na pravilne šesterostrane 
facete. Kroz svaku pojedinu facetu zamjećuje se 
samo jedan dio predmeta, a pojedine dijelove 
promatranog predmeta slažu vidne stanice u cje- 
lovitu sliku. Osim ovih mrežastih očiju, mnogi 
kukci imaju i jednostavne oči (ocele). Osjetilo 
mirisa je jako razvijeno i nalazi se na ticalima. 

Prsa su sastavljena od tri kolutića. Svaki prsni 
kolutić nosi s trbušne strane jedan par nogu. 
Drugi i treći prsni kolutić nosi s leđne strane po 
jedan par krila. Zadak ne nosi ni krila ni noge. 

K. dišu na dišne cijevi (traheje, uzdušnice) čiji 
ogranci zalaze u sve organe i dijelove tijela. Zrak 
prodire u traheje preko otvora (stigma) koji se 
nalaze na površini tijela. 


Probavilo se sastoji od ždrijela, jednjaka, volje, 
želuca i crijeva. Malpighijeve cijevi (v.) predstav- 
ljaju organe za izlučivanje. U vezi s razgranatom 
mrežom dišnih organa krvni sistem je jako redu- 
ciran. S leđne strane pruža se cjevasto srce. Živ- 
čani sistem ima niz živčanih čvorova (gangliia) 
koji su ljestvičavo poređani. 

K. su rastavljena spola. Samo mali broj rađa 
žive mlade. Partonogeneza (v.) je dosta česta pojava 
(trutovi kod pčela). Najveći broj kukaca se pre- 
obražava. Iz jaja se izlegu ličinke (v.), one se raz- 

vijaju u kukuljice (v.), a tek iz kukuljice iziđe 
razvijen oblik (imago). Takva preobrazba, u kojoj 
kukac prolazi kroz stanje ličinke i stanje kukuljice, 
zove se potpuna preobrazba (potpuna metamor- 
foza). Potpunu metamorfozu imaju leptiri, opno- 
krilci i dr. Kod nepotpune preobrazbe iz jajeta se 
izleže ličinka, koja se nakon nekoliko presvlačenja, 
bez stanja kukuljice, preobrazi u kukca (skakavci). 

Trajanje života kukaca je različito. Vodencvijet 
živi nekoliko sati, a njegova ličinka tri godine. 
Matica pčele živi oko pet godina, leptiri nekoliko 
mjeseci, a neki mravi i do 15 godina. 

Među kukcima ima velik broj štetočina, ali i 
veoma korisnih, naročito među vrstama koje opra- 
šuju voće i druge cvjetne biljke. 

Pri klasifikaciji kukaca uzima se u obzir prije 
svega oblik i građa krila i usnog aparata kao i 
način preobrazbe. Prema tim osobinama k. se 
dijele u više redova, od kojih su najpoznatiji: 
beskrilci, vodencvjetovi, vretenca, ravnokrilci, gri- 
zlice, rilčari, opnokrilci, kornjaši, mrežokrilci, tu- 
lari, leptiri, dvokrilci, buhe i dr. 

Ekonomski značaj kukaca. Korisni kukci. Naro- 
čito veliko značenje imaju k. za oprašivanje cvjet- 
nica. Takve bi cvjetnice bez oprašivanja uginule 
jer bi ostale bez sjemena. K. oprašuju oko 80% 
cvjetnica, dok oko 20% oprašuje vjetar. Neki drugi 
kukci opet uništavaju štetne kukce i njihove ličin- 
ke. Takve su ovčica, razne najeznice i druge ose. 
Veliku ekonomsku važnost imaju k. koje čovjek 
neposredno koristi. To je pčela koja mu daje med 

i vosak i dudov svilac iz čijih se svilenih niti 
dobiva svilena tkanina. 

Štetni kukci. Neki k. žive kao nametnici trajno 
ili povremeno na tijelu čovjeka i životinja. Među 
takve kukce ubrajamo buhe, uši, stjenice, muhe, 


kukuljica 
1 
kukoc (hrušt) 


Razvoj hrušta 


obade, komarce i dr. Neki prenose uzročnike zaraz- 
nih bolesti, kao što je komarac malaričar koji pre- 
nosi malariju, komarci koji prenose žutu groznicu, 
uši koje prenose pjegavi tifus, afrička muha ce-ce 
koja prenosi bolest spavanja i dr. Broj štetnih 
kukaca na poljoprivrednim kulturama i na šum- 
skom drveću veoma je velik. Svaka šuma, livada, 
njiva, svaki voćnjak ima svoje neprijatelje među 
kojima prvo mjesto zauzimaju kukci. Oni nanose 
golemu štetu privredi hraneći se lišćem i drugim 
dijelovima šumskog drveća, voćaka i poljskih usje- 
va. Postaju naročito štetni kad se jako namnože. 
Takav štetočina je leptir gubar. Njegove gusjenice 
napadaju razne vrste šumskog drveća, a naročito 
hrastove šume. Sitni tvrdokrilci potkornjaci uništa- 
vaju šume, naročito crnogorične. Među štetočinama 
poljskih kultura prvo mjesto zauzima skakavac. 
Kao veliki štetočina poznata je krumpirova zlatica 

(v.) koja napada mlado lišće krumpira. Lisne i 
štitaste uši žive kao štetočine na voćkama. Opasni 
štetnici u skladištima su razni žišci. U spremištima 
krzna, vune i u kući štetu nanose krzneni i suk- 
neni moljci. 

KUKCOŽDERNE BILJKE, v. Insektivorne biljke. 

KUKULJICA, stadij mirovanja kukaca s pot- 
punom preobrazbom. U ovaj stadij prelazi kukac 
iz stadija ličinke. Za to vrijeme ne uzima nikakvu 
hranu i preživljava niz promjena u tjelesnoj građi, 
koje prethode stadiju imago (v.) ili odraslom kukcu. 

KUPUSNI BIJELAC, leptir bijelih krila s ne- 
koliko tamnih mrlja. Njegova gusjenica hrani se 
lišćem zeljastih biljaka. U pojedinim godinama 
opustoši velike površine zimskog kupusa. 

KUTIKULA, v. Epiderma. 

KVARTAR, posljednja formacija kenozoika (v.) 
Ovu formaciju karakterizira pojava čovjeka, pa se 
zbog toga naziva i antropozojsko doba. Životinjski 
i biljni svijet nalik je na današnji (v. Geološka 
doba). 

KVAŠČEVE GLJIVICE (saharomicetti), gljivice 
iz skupine tzv. mješinarki (gljive, v.), značajne su 
po tome što su jednostanične, a pupanjem često 
stvaraju kolonije; uzročnici su raznih vrenja jer 
izlučuju fermente koji uzrokuju te procese. Tako 
je npr. najobičnije vrenje tzv. alkoholno vrenje, 
koje se odvija po ovoj shemi: 

C;H,,Og.._ > 2CHOH +  2C0, 
grožđani etilni ugljični 
šećer alkohol dioksid 

Takvim procesom k. g. dobivaju energiju potre- 
bnu za razne životne procese, pa je to prema tome 
jedna vrsta anaerobnog disanja, odnosno vrenja. 

Alkoholno vrenje izaziva tzv. vinski kvasac, 
odnosno ferment cimaza, koji izlučuje vinski kva- 
sac. Slično vrenje nastaje i djelovanjem kvasca 
što se dodaje pivu, odnosno u krušno tijesto. 

LABIRINT, v. Uho. 


LABORATORIJSKE ŽIVOTINJE, životinje koje 
čovjek koristi u laboratorijima za naučna istraži- 
vanja (npr. kunići, zamorci, miševi itd.). 

LAJL, Čarls, v. Lyell Charles. 

LAKMUS, boja što se dobiva od nekih lišajeva 
(Roccella tinctoria), a upotrebljava se u kemiji 
kao reagens na baze i kiseline: papir natopljen 
lakmusom u kiselim otopinama pocrveni, a u bazi- 
čnima postaje modar. 

LAMARCK, Jean (1744—1829), osnivač nauke o 
evoluciji organskog svijeta. U svom djelu »Zoološka 
filozofija« iznio je svoju teoriju o porijeklu i raz- 
vitku organskog svijeta (lamarkizam). Po mišljenju 
Lamarcka, organski se svijet u toku dugih perioda 
postepeno i neprestano mijenjao pod vanjskim 
utjecajima te se današnji organizmi potpuno razli- 
kuju od svojih predaka. Prilagođavajući se život- 
nim uvjetima, koji se s vremenom neprestano 
mijenjaju, živa bića neke organe više upotreblja- 
vaju i usavršavaju, a drugi postepeno gube svoju 
prvobitnu funkciju, polagano slabe, zakržljavaju 

i konačno nestaju. Na taj se način mijenja tjelesna 
konstitucija organizma. Tako stečene osobine i 
svojstva organizmi prenose nasljeđem na potomke. 
Prilagođivanje i nasljeđe stečenih osobina prema 
Lamarcku su glavni faktori organske evolucije. 

Kritika Lamarckove teorije. Sputan shvaćanjima 
svoga vremena, L. nije uspio da evolucioni proces 
materijalistički objasni. U njegovoj teoriji ima 
potpuno idealističkih shvaćanja o prilagodbama 
i svrsishodnosti. On smatra da je uzrok prilagod- 
bama viša sila koja je odredila opći poredak u 
prirodi. Sve životinje su u stanju da se po svojoj 
volji svrsishodno mijenjaju i dobijaju baš one or- 
gane koji su im potrebni u novoj sredini. L. je 
vjerovao da su prirodni zakoni izraz božanske 
volje. 

Iako danas Lamarckova teorija ima samo histo- 
rijsko značenje, ne smijemo zaboraviti da je L. 
bio prvi učenjak koji je na temelju rezultata do- 
tadašnje nauke razradio evolucionu teoriju, što 
je za ono vrijeme predstavljalo krupan doprinos 
nauci. 

LAMELA, tanki listić: 

1) unutar stanične membrane biljaka, koja na- 
staje slaganjem velikog broja lamela jednih na 
druge. 

2) u posebnom sloju plodišta kod gljiva klobu- 
čarka, gdje se na lamelama nalaze posebne hife 
(bazidije), na kojima nastaju spore. 

LAPOVI, listići koji sačinjavaju vanjski dio 
ocvijeća kod mnogih dvosupnica (v.). L. su redovno 
zelene boje te zaštićuju unutarnje, nježne dijelove 

cvijeta, naročito dok je cvijet još u pupu. L. mogu 
biti slobodni (kruška), ili međusobno srasli (jaglac). 
LARVA, v. Ličinka, 


LATENTAN ŽIVOT, stanje u kome se nalazi 
neki organizam i gdje nema očitih znakova života 
(npr. biljka u obliku sjemenke, začahurena papu- 
čica). L.Ž. organizmi provode redovno onda kad 
su prilike za njihov razvoj nepovoljne. Nastupom 
povoljnih prilika latentni život prelazi u aktivnu 
fazu (npr. ako sjemenka dospije u vlagu i povoljnu 
temperaturu, odnosno papučica pošto je stavljena 
u vodu). 

LATICE, listići koji sačinjavaju unutarnji, re- 
dovno obojeni dio ocvijeća mnogih dvosupnica (v.). 
L. služe uglavnom primamljivanju kukaca na 
cvijet jer imaju upadljive boje (antocijan, karotin, 
ksantofil i dr.). One mogu biti slobodne (prostolati- 
čnice), ili međusobno srasle (sulatičnice). 

LEĆA, v. Oko. 

LEDENO DOBA, v. Diluvij. 


LEĐNA MOŽDINA, dio centralnog živčanog 
sistema, nastavak mozga, nalazi se u kanalu kra- 
lježnice. Kod sisavaca se pri donjem kraju grana 
u snop živaca koji se naziva konjski rep. Iz vratnog 
i slabinskog dijela izlaze živci za gornje i donje 
udove. L. m. je obavijena sa tri opne kao i mozak. 
Izvana se nalazi tvrda opna (dura mater). Ispod 
nje je dvojna, paučinasta opna (arachnoidea). Uz 
samu leđnu moždinu nalazi se mrežasta opna (pia 
mater) koja je gusto isprepletena krvnim žilama. 
L. m. sastoji se od bijele supstancije, koja se nalazi 

na površini, i sive, koja leži u unutrašnjosti, a na 
poprečnom presjeku daje sliku slova H. Siva sup- 
stancija sastoji se od živčanih stanica, a bijela 
supstancija od živčanih vlakana. Iz sive supstancije 


stražnja izrast kraljes, stražnji roščić 


Stražnji korijen 
osjedajni živci 


siva 7 
živčana 
tvar 
živac leđne 

moždine 


kost kralješka ——<SSn? e 


prednji rošćić 


prednji korijen 


Prerez leđne moždine i kralješka 


izlaze izdanci, prednji i stražnji roščići. Iz prednjih 
rogova izlaze pokretačka živčana vlakna, a u straž- 
nje rogove uviru osjetilna živčana vlakna. Ta se 
dva snopa vlakana sastaju u zajednički živac le- 
dne moždine, koji se na kraju opet grana u pokre- 
tačke i osjetilne ogranke. Glavna funkcija leđne 
moždine je upravljanje refleksnim pokretima. Tu 
funkciju obavlja siva supstancija u leđnoj moždini, 
Osim toga 1. m. prenosi podražaje od periferije 
tijela do mozga i pobude za pokrete od mozga do 
periferije. Pri tome sudjeluje bijela supstancija 
u leđnoj moždini. Iz leđne moždine izlazi 31 par 
živaca. 

LEEUWENHOEK, Antony van (Levenhuk, 1632 
—1723), holandski prirodoslovac, osnivač mikro- 
biologije. U slobodnim časovima bavio se prirod- 
nim naukama i konstrukcijom mikroskopa koji su 
povećavali do 270 puta. Izvodio je bezbrojna mi- 
kroskopska istraživanja, pa je prvi opisao crvena 
krvna tjelešca, bakterije i dr. Time je otkrio put 
istraživanju mikroba (v.), a s njima i uzročnika 
zaraznih bolesti. 

LENTICELE, v. Stabljika. 


LEPIDODENDRON, rod izumrlih crvotočina, 
drveće visoko oko 30 m, a debelo i do 2 m. Takvo 
je drveće živjelo u karbonu, i brzo izumrlo, jer 
je bilo prilagođeno specijalnoj vlažnoj klimi toga 
doba. Dalo je materijal za stvaranje kamenog uglja 
(zbog suhe destilacije do koje je došlo kad su takva 
stabla pala u močvare). 

LEPIRNJAČE, porodica dvosupnica (v.), s cvije- 
tom naročite građe (gornja je latica »zastavica«, 
postrane dvije »krila«, a druge dvije koje su srasle 
zajedno »lađica«) i plodom mahunom. 

Mnoge su 1. važne kao gospodarske biljke (dje- 
telina, grah, grašak, bob, soja i dr.). 

LEUKEMIJA, bolest krvi u kojoj nalazimo manje 
crvenih krvnih stanica nego što je normalno, dok 
je znatno povećan broj bijelih krvnih stanica, 
osobito nezrelih oblika. Razvija se veoma polagano, 
kao izrazito kronična bolest, i traje godinama. 
Izuzetno dolazi u akutnom obliku i traje svega 
nekoliko mjeseci. Prognoza svih vrsta leukemije 
je nepovoljna, jer prije ili kasnije završavaju 

smrću. Pokušaji liječenja još su uvijek u ekspe- 
rimentalnoj fazi i predstavljaju danas jedan od 
najaktuelnijih problema medicinskih nauka. 

LEUKOCITI (grč. leukos bijel, kytos stanica), 
bijela krvna zrnca, stanice s jezgrom. Vrlo su 
raznoliki po obliku i velični. Kako nemaju mem- 
branu, mogu se kretati kao amebe. L. prodiru 
kroz stijenke kapilara u tjelesna tkiva. Svojim 
nastavcima 1. uvlače u sebe i probavljaju ostatke 
propalih stanica i bakterije koje uđu u tijelo. 
Zbog toga se nazivaju i fagociti (grč. phagein jesti), 
a ova pojava fagocitoza. U zaraženim ranama 1 
ostalim dijelovima tijela, u koje su prodrli patogeni 
mikroorganizmi, dolazi nakon nekog vremena do 
gnojenja. Gnoj se sastoji od raspadnutih fagocita 
i uništenih stranih tijela. 

LEUKOPLASTI, bezbojni plastidi (v.), razvijaju 
se redovno u onim stanicama biljke koje nisu izlo- 
žene svjetlu. Njihova je glavna funkcija sudjelo- 
vanje prlikom pretvaranja šećera u škrob: na taj 
način nastaje rezervna hrana biljke, a to se zbiva 
najviše u podzemnim organima (lukovica, gomdlj, 
podanak, korijen). 

LEVNHUK, Antoni van, v. Leeuwenhoek Antony 
van. 

LIČINKA, mladenački oblik mnogih nižih živo- 
tinja koje se po završetku embrionalnog razvitka 
znatno razlikuju od odraslih jedinki svoje vrste. 
Prolaze postepeno kroz niz tjelesnih promjena dok 
ne dobiju građu odrasle životinje. Ove promjene 
u tjelesnoj građi životinje nazivaju se preobrazbe 

ili metamorfoze (v.), a kod kukaca se ova posljed- 
nja faza preobrazbe naziva imago. L. obično živi 
u drugim životnim uvjetima nego u odraslom sta- 
diju, pa su se kod nje razvili larvalni organi koji 
poslije nestaju (punoglavac sa škrgama i repom), 
a nema razvijenih spolnih organa (osim rijetkih 
izuzetaka, v. Neotenija), a često ni drugih organa 
odrasle životinje. 

LIGAMENTI, snopovi čvrstog vezivnog tkiva 
s elastičnim vlaknima, međusobno povezuju poje- 
dine dijelove kostura. Naziv ligament upotrebljava 
se i za takva tkiva koja povezuju pojedine organe 
međusobno ili vežu organe uza zid grudne ili trbu- 
šne šupljine ili zdjelice. 

LIGNIN, složeni organski spojevi što izgrađuju 
drvenaste membrane (v.) biljnih stanica. O ke- 
mijskom sastavu lignina zna se još prilično malo 
(to su pretežno neki derivati benzola i pentozani); na 
1. postoje karakteristične mikrokemijske reakcije 
(npr. s fluoroglucinom i solnom kiselinom pocrve- 
ni, s anilinovim sulfatom požuti itd). Na taj se 
način lako mogu analizirati razne sirovine i pre- 
rađevine (npr. papir i sl). 

LIJANE (penjačice), biljke koje se pomoću raz- 
nih uređaja (trnovi, oštre kukaste dlake, vitice, 
adventivno korijenje (v.) i sl) penju na neku 
podlogu te na taj način dovode svoje listove u 
najpovoljniji položaj za iskorištavanje svjetla 
(bršljan, mnoge ruže, kupina, loze, grašak i dr.). 
Naročito su bujno 1. razvijene u tropima, gdje čine 
tropsku šumu neprohodnom. 

LIKVOR (lat. liquor tekućina), bistra i bezbojna 
tekućina koja ispunjava centralni kanal leđne mo- 
ždine i sve moždane klijetke; štiti centralni živ- 
čani sistem od vanjskih povreda, dovodi mu hra- 
njive tvari i prima produkte tvarne izmjene. 

LIMFA, žućkasta tekućina, sastoji se od krvne 
plazme i bijelih krvnih zrnaca. Kroz tanke stijenke 
kapilara cijedi se jedan dio krvne plazme i bijelih 
krvnih tjelešaca i prodire u međustanične prostore. 
Stanice svih tkiva uzimaju neprekidno iz te teku- 
ćine hranjive materije, a izlučuju u nju produkte 
tvarne izmjene. Iz tkiva dovode suvišnu limfu 
posebne limfne žile koje počinju poput kapilara, 
pa se postepeno sastavljaju i spajaju u sve veće 
žile i napokon se u blizini srca ulijevaju u venu. 
Na nekim su mjestima limfne žile deblje i čine 
manje ili veće čvorove, limfne čvorove (ganglije). 
U njima se razmnažaju bijela krvna zrnca, pa pre- 
ma tome 1. ima važnu ulogu u obrani organizma 
od mikroba. Najveće skupine takvih čvorića nalaze 
se pod pazuhom, u ždrijelu (krajnici), u crvuljku 
slijepog crijeva i drugdje. 

LINNE, Carl (1707—1778), veliki švedski i jedan 
od najpoznatijih prirodoslovaca uopće. Osnovna 
je Linnćova zasluga za nauku u tome što je: 

1) sredio nazivlje za životinje i bljke na taj način 
da je uveo tzv. binarnu nomenklaturu (v.), tj. ozna- 
čio je svaku biljku odnosno životinju s dva latinska 
imena, od kojih je prvo ime roda, a drugo ime 
vrste. Time je sredio potpuno nesređene prilike u 
tom pogledu i omogućio međunarodno sporazu- 
mijevanje. 

2) postavio prvi opće priznati naučni sistem 
biljaka i životinja. Iako je taj sistem bio umjetan 
i kasnije zamijenjen drugima, bio je za napredak 
nauke vrlo značajan. 

LINJANJE, mijenjanje dlake sisavaca. Neki se 
sisavci linjaju godišnje jedanput, a neki dvapui 
u određena godišnja doba. U toplim krajevima 
ima sisavaca koji mijenjaju dlaku pomalo tokom 
čitave godine. 

LIST, osnovni vegetativni organ (v.) papratnjača 
(v.) i cvjetnjača (v.), glavna mu je zadaća u životu 
biljke asimilacija CO., dakle stvaranje organske 
hrane, a zatim transpiracija (v.), tj. izlučivanje 
suvišne vodene pare. 

S obzirom na slijed razvoja i funkciju razlikuje- 
mo: supke, prve listove koji služe prehrani mlade 
biljke, pridankove listove, ljuskave listove koji 
služe najčešće zaštiti mladih izdanaka ili pupova, 
prave listove, što služe asimilaciji i transpiraciji, 
pricvjetne listove, koji služe primamljivanju ku- 
kaca na cvijet, odnosno asimilaciji. 

Na pravom listu razlikujemo, ukoliko je u pot- 
punosti razvijen, peteljku, rukavac i plojku. Po 
obliku i rubu ima vrlo različitih listova, a to re- 
dovno nije ni u kakvoj vezi sa staništem na kome 
biljka živi. Žile u listu (nervatura) mogu također 
biti različito smještene, a na temelju toga razli- 
kujemo npr. dvosupnice (v.), kod kojih su žile 
mrežaste, i jednosupnice (v.), gdje su žile u listu 
paralelne. 

U nekih su biljaka listovi sočni i mesnati (suku- 
lentni), jer služe kao spremište za vodu (čuvarkuća, 

žednjak), dok su u drugih pretvoreni u trnove, da 
bi se transpiracija svela na što manju mjeru 
(kakteje). Ponekad se 1. mogu pretvoriti i u vitice 
za penjanje (grašak). 


Prerez kroz list bukve. ge = gornja epiderma, de = do- 
nja epiderma, pp i sp = središnji dio lista 


Poređaj listova na stablu redovno je pravilan, 
što je u vezi s najefikasnijim korištenjem svjetla 
na staništu; listovi su naime poređani tako da se 
međusobno što manje zasjenjuju. Najčešće je ras- 
pored listova zavojit (po jedan list na čvoru), ili 
pršljenast (dva ili više listova na jednom čvoru). 


LIŠAJI, skupina steljnjača (v.) kod kojih je došlo 
do zajedničkog života (simbioze) gljive i alge. Od 
alga žive u lišaju zelene ili modrozelene alge, a 
od gljiva tzv. mješinarke. L. žive na stijenama, 
pećinama, drveću i sl., a rasprostranjeni su od 
polova pa sve do tropa. Veoma su osjetljivi na 
onečišćenje zraka, pa ih u velikim gradovima nema. 
U takvoj zajednici gljiva pribavlja vodu i mine- 
ralne tvari a alga asimilira. Lišajevi se razmna- 

žaju nespolnim putem, tj. sporama ili malim ras- 
plodnim tjelešcima (sorediji). Najpoznatiji su pred- 
stavnici: sobov lišaj, lakmusovka, islandski lišaj 
i drugi. 

Značenje 1. je u tome što naseljuju staništa 
gdje nikakve druge biljke ne mogu uspijevati, 
te tamo postepeno stvaraju uvjete za naseljavanje 
višeg bilja. Od lakmusovke dobiva se lakmus, a 
sobov lišaj predstavlja glavnu hranu za sobove. 
Neki su lišajevi i jestivi (»mana« na Orijentu). 

LITORAL (lat. litor, litoris obala), obalno podru- 
čje mora i jezera. Većina sesilnih morskih životinja, 
kao što su polipi, korali, spužve, mnoge školjke, 
puževi itd., nastavaju ova područja. 

LITOTAMNIJSKI VAPNENAC, v. Organogene 
stijene. 

LIVADE, biljne zajednice koje se sastoje pretežno 
od raznih vrsta trava. Mogu biti prirodne, ako se s 
njih iskorišćuje samonikli biljni pokrov, odnos- 
no umjetne, ako nastaju sjetvom smjese trava i 
lepirnjača (v.). Njegom i iskorištavanjem livada 
(npr. navodnjavanje, odvodnjavanje, gnojenje i dr.) 
bavi se posebna grana poljoprivrede -— livadar- 
stvo. Među najbolje livadne trave ubrajamo ljulj, 
lisičji repak, ovsik, vlasulju i dr., a od lepirnjača 
djeteline, svindušu, lucernu i dr. U Jugoslaviji se 
pod livadama nalazi više od 1,850.000 ha, a ukupni 
prinos sijena iznosi oko 330.000 vagona. 

LOJNE ŽLIJEZDE, žlijezde u koži koje izlučuju 
loj, štite kožu i obično se nalaze uz korijen dlaka. 

LUKOVICA, vrsta podzemne stabljike (v.) bilja- 
ka, služi kao spremište za hranu. L. se nalazi naj- 
češće kod dvogodišnjih biljaka, pa u drugoj godini 
mlada biljka, koja tada cvate i donosi plod, crpe 
hranu iz lukovice. 

L. se razlikuje od ostalih podzemnih stabljika 
po tome što se kod nje na odebljaloj osi nalazi 
veći broj mesnatih listova s rezervnom hranom 
(škrob). 

LYELL, Charles (Lajel, 1797—1875), engleski 
geolog. U svom djelu »Principi geologije« oborio 
je Cuvierovu (v.) hipotezu o katastrofama i doka- 
zao da su se sve promjene Zemljine kore događale 
postepeno u toku dugih epoha pod utjecajem istih 
faktora koji i danas djeluju i mijenjaju izgled 
njene površine. 

LJEKOVITO BILJE, sve ono bilje što se isko- 
rištava u farmaciji (ljekarstvu) zbog ljekovitih 
sastojina (eterična ulja, alkaloidi, tanini i dr.). Po- 
jedini organi sadrže i razne količine tih tvari, pa 
se od određene biljke sabiru većinom samo odre- 
đeni organi. 

Lj. b. kod nas: kamilica, ljekovita kadulja, odo- 
ljen, vrtni mak i mnoge druge. Mnogo se sabiru 
divlje, ali potrebno ga je uzgajati da se ne bi 
iskorijenilo. 

MAHOVINE, najprimitivnije stablašice (kormo- 
fiti, v.) kojih je tijelo najvećim dijelom — izuzev 
sporogona — steljka. Na tijelu mahovina razliku- 
jemo rizoide (v.), stabalce i listiće. Na vrhu sta- 


Razvoj mahovine (shematski). 1== mahovina, 2 = arhe- 
goni), 2a = anteridij, 3 = jaje, 3a = spermatozoid, £ == 
oplođeno jaje, 5 = sporogon, 6 == spora, 7 == protonema 

Vlasak. Blljka sa spo- 
Togonom (sa i bez po- 
klopca) 

balca nalaze se spolni ras- 
plodni organi, a za oplodnju 
je potrebna voda. Iz oplođe- 
nog jajeta razvija se sporo- 
gon, koji se sastoji od drška 
i tobolca u kome se nalaze 
spore. Iz zrele se spore u 
povoljnim prilikama pono- 
vno razvija mahovina, naj- 
češće na jednoj maloj nita- 
stoj tvorevini, tzv. proklič- 
nici. 

U razvoju mahovina iz- 
mjenjuju se, dakle, spolna 
genracija — gametofit (ma- 
hovina), i nespolna genera- 
cija — sporofit (sporogon). 

Naše najčešće mahovine: 
vlasak, zvjezdičarka, mah 
tresetar, marhancija i druge. 

M. naseljuju mjesta s vr- 
lo nepovoljnim uvjetima ži- 
vota, te tamo postepeno stva- 
raju uvjete za naseljavanje 
cvjetnjača (v). 

MAHOVNJACI (Bryozoa), 
životinje iz skupine Oligo- 
merija (v). Žive sesilnim na- 
činom života. Kolonije od 
više jedinki obrastu poput 
mahovine kamenje ili bilje. 


Mahovnjaci — Majmuni 


Svaka jedinka ima svoje probavilo, svoje lovke 
oko usta i druge organe, a zajednička im je tje- 
lesna šupljina i hitinska cijev koja pokriva cijelu 
zadrugu. Žive pretežno u moru, ali i u slatkim 
vodama. 

MAHUNA, plod mahunarki (lepirnjača, v.), npr. 
graha, graška i sl. Sastoji se od jednog plodnog 
lista koji je s trbušne strane srastao šavom, dok 
se na leđnoj strani nalazi glavna žila, pa prilikom 
dozrijevanja raspucava na obje strane, što daje 
utisak o dva plodna lista. 

MAHUNARKE, v. Lepirnjače. 


MAJMUNI, red viših sisavaca, predstavnici ži- 
votinjskog svijeta čiji je organizam, osobito s obzi- 
rom na građu ruke i mozga, postigao najviši stu- 
panj razvitka. M. imaju na oba para udova po 5 
dugačkih prstiju s pomičnim palcem, tako da su 
šaka i stopalo organi za hvatanje i prihvatanje. Na 
prstima su izrasli nokti. Zubi majmuna posve su 
slični zubima čovjeka. Očne duplje su kao i kod 
čovjeka odvojene od sljepoočnih udubljenja jednom 
koštanom pregradom, dok kod ostalih sisavaca ove 
dvije jame imaju otvorenu vezu. M. gaze cijelim 
stopalom kao i čovjek. Snažno razvijen veliki mo- 
zak jako je naboran te pokriva sve ostale dijelove 
mozga. Ženka ima samo jedan par mliječnih žlije- 
zda koje leže na grudima. M. se dijele na dva pod- 
reda, na dvije velike grupe koje se morfološki raz- 
likuju. 

Širokonosi majmuni, ili majmuni Novoga svijeta. 
Nosne šupljine su im rastavljene širokim nosnim 

Čovjekolikt majmuni. A = čimpanza, B = orangutan, 
C = gorila, D = gibon 

pregradama. Imaju 36 zuba. Na malom tijelu imaju 
okretne udove, s dugačkim repom prihvaćaju se 
za grane šumskog drveća. Žive u toplijim krajevi- 
ma Južne Amerike. Najpoznatiji: urlikavac i pravi 
kapucin. 

Uskonosi majmuni, ili m. Staroga svijeta. Nosne 
šupljine ovih majmuna rastavljene su tankim nos- 
nim pregradama. Zbog toga nozdrve su približene 
jedna drugoj, a nosni otvori su okrenuti nadolje 
kao kod čovjeka. Rep je kod nekih dobro razvijen, 
ali nikada ne služi za prihvaćanje, a kod nekih je 
sasvim zakržljao. Ovi majmuni imaju 32 zuba. Po 
broju i rasporedu zuba uskonosi m. ne razlikuju se 
od čovjeka. 

U Africi žive zamorci s dugim repom i pavijan 
s gubicom kao u psa, a u Aziji makaki, kratkog 
repa. Giboni žive po šumama Indokine i susjednih 
otoka. 

Čovjekoliki majmuni po tjelesnoj su organizaciji 
potpuno slični čovjeku. Krupnog su rasta s dugim 
prednjim udovima i zakržljalim repom. Hodaju us- 
pravno na dvije noge. Po građi mozga i umnim 
sposobnostima ovi m. daleko nadmašuju sve ostale 
životinje.  Čovjekolikim majmunima pripadaju 
orangutan, gorila i čimpanza. 

Čovjek (Homo sapiens). Sa stanovišta sistematske 
zoologije, i čovjek pripada skupini uskonosih maj- 
muna i predstavlja među njima posebnu porodicu 
ljudi (Hominidae), koja je danas zastupana jednim 
rodom (Homo) i jednom vrstom (H. sapiens). (V. 
Čovjek.) 

MAKIJA, šikara u mediteranskim krajevima, vi- 
soka otprilike od 1—>2 m. M. se sastoji od istih 
biljnih vrsta kao i zimzelena šuma hrasta crnike, 
u kojoj najčešće rastu: crnika, crni jasen, planika, 
zelenika, tetivika, mrča, divlja maslina i dr., jer 
nastaje zapravo potiskivanjem takve šume. To se 
zbiva pod utjecajem sječe i paše (koze!), pri čemu 
se iz zimzelene šume vadi drveće, a ostaje grmlje; 
takav razvoj zovemo regresivnim, a on završava 
stvaranjem kamenjara. Poslije oslobođenja zabra- 
njeno je u našim krškim krajevima držanje koza u 
većoj mjeri kao i sječa, pa se m. postepeno opet 
pretvara u zimzelenu šumu (progresivni razvoj). 

MALARIJA, zarazna bolest uzrokovana praživo- 
tinjama iz porodice plazmodija. Uzročnik se prenosi 
ubodom komarca anofelesa u krv čovjeka, a bolest 
se očituje periodičkim napadima temperature i gro- 
znice što veoma iscrpljuje organizam. Napadaji se 
mogu javljati svakog trećeg dana (m. tertiana), 
svakog četvrtog dana (m. kvartana), i kod tropske 
malarije svakodnevno. 

M. je karakteristična za tropska i suptropska 
područja, a u našoj zemlji postojala je niz godina 
endemski (npr. ušće Neretve), te je tek uvođenjem 
energičnih preventivnih sanitarnih mjera gotovo 
potpuno likvidirana. 

MALOČEKINJAŠI (Oligochaeta), razred koluti- 
ćavaca (v.). Tijelo im je sastavljeno od velikog bro- 
ja gotovo jednakih kolutića. Na svakom kolutiću 
nalaze se četiri para čekinja usađenih u kožu. Ne- 
maju parapodija. Po spolu su dvospolci. Žive u 

slatkoj vodi ili vlažnoj zemlji. Među maločekinja- 
šima najpoznatija je gujavica. 

MALPIGHIJEVE CIJEVI, organi za izlučivanje 
kod kukaca (v.), stonoga (v.) i nekih drugih članko- 
nožaca. U njih ulaze proizvodi izmjene tvari, a izli- 
jevaju se u stražnje crijevo. 

MAMUT, izumrli slon ledenog doba. Bio je veći 
od današnjeg slona, pokriven gustom dlakom i 
imao je dugačke kljove. Fosilni ostaci, osobito 
kosti i kljove, dosta se često nalaze i u našim kra- 
jevima (v. Geološka doba). 


MAMUTOVAC (sekvoja), rod crnogoričnog dr- 
veća, zastupan s dvije vrste (golemi m. i obalni m), 
obje rasprostranjene u Kaliforniji. M. je jedno od 
najvećih drveta, jer često dosegne visinu od preko 
100 m, a promjer i do 10 m. Ujedno je to drvo koje 
dosiže najveću starost: sa sigurnošću (brojenjem go- 
dova) utvrđena je starost i do 3000 godina. M. je 
danas zakonom zaštićeno drvo. 


MANDULE, v. Krajnici 

MANGROVE, šume tropskih i suptropskih oba- 
la, najčešće u zaklonjenim, muljevitim zaljevima 
mora gdje su velike razlike između plime i oseke 
(ušća Amazonke, Gangesa i dr.). U takvom tlu ima 
malo kisika, a biljke zbog velike slanosti tla stalno 
oskudijevaju na vodi; biljke stoga razvijaju pose- 
ban tip tzv. zračnog korijenja. To je korijenje koje 
izbija iz stabljike i grana krošnje i poput štaka ide 
koso u tlo te opskrbljuje biljku vodom. 

MASLINA, jedna od najvažnijih gospodarskih 
biljaka u našim sredozemnim krajevima (Dalma- 
cija, Istra), inače rasprostranjena u okolini Sredo- 
zemnog mora. Iz njenih se plodova dobiva tješte- 
njem sočnog usplođa odlično jestivo ulje, a ostatak 
se upotrebljava u industriji. M. čini u nekim kraje- 
vima glavno vrelo prihoda tamošnjeg stanovništva. 

M. je značajna i u biljno-geografskom pogledu, 
jer mnogi smatraju da se granica areala (v.) masli- 
ne može poistovetiti s granicom mediterana. 

MEČNIKOV, Ilija (1845-—1916), ruski biolog, u- 
glavnom je nastavio rad L. Pasteura, te nakon nje- 
ga dao krupne priloge razvoju mikrobiologije. M. 
se posebno bavio istraživanjem tzv. fugocita. 

MEDENICA, v. Nektarij. 


MEDICINA, nauka o postanku bolesti, o njihovim 
karakteristikama te o liječenju i sprečavanju bole- 
sti. Stručno znanje u medicini postiže se dugotraj- 
nim i temeljitim studijem i praksom. Osnov medi- 
cine je poznavanje zdravog organizma (anatomija 

i histologija), njegovog razvoja (embriologija) i nje- 
govih funkcija (biologija i fiziologija). Funkcije 
zdravog organizma mogu se ispravno shvatiti sa- 
mo na osnovu temeljitog poznavanja fizike, kemije 
i biokemije. Promjene koje nastaju u bolesnom ti- 
jelu proučava patologija i patofiziologija, a uzroč- 
nike bolesti mikrobiologija i parazitologija. Upo- 
treba (primjena) lijekova obuhvaćena je farmako- 
logijom, dok pojedine grupe bolesti obrađuju kli- 
ničke discipline, kao interna medicina, kirurgija, 
ginekologija itd. 

M. se dijeli na kurativnu, tj. medicinu koja se ba- 
vi liječenjem bolesti, i na preventivnu, tj. medicinu 
koja sprečava oboljenja. Preventivna m. je neo- 
bično važna jer sprečava razvoj i širenje bolesti te 
realizira u praksi jednu od najvećih maksima 
Svjetske povelje organizacije zdravstva — pravo 
svakog čovjeka na zdravlje, bez obzira na rasu, 
klasni položaj ili ekonomsku situaciju. U našoj ze- 
mlji postoji osam visokih škola: medicinski fakul- 
teti u Zagrebu, Rijeci, Ljubljani, Beogradu, Novom 
Sadu, Nišu, Skopju i Sarajevu. 

MEDUZE, razvojni oblik žarnjaka s radijalno si- 
metričnim tijelom. Žive većinom u moru. M. su 
uglavnom odvojenih spolova. Oplodnja je spolna. 
Iz oplođenih jaja ne razvija se nova meduza, nego 
ličinka koja neko vrijeme pliva. Zatim se spusti na 
dno i razvija u pričvršćeni oblik. To je polip, ne- 
spolna generacija. Polip nema spolnih organa. Iz 
polipa se pupanjem razvija opet spolna generacija 
— meduza koja živi slobodnim životom. Tako se u 

životu mnogih žarnjaka izmjenjuje spolna genera- 
cija — meduza s nespolnom generacijom — poli- 
pom. Većina polipa živi u manjim ili većim kolo- 
nijama, rjeđe pojedinačno. 

MEJOZA, v. Redukcijska dioba. 


MEKUŠCI (Mollusca), životinje iz koljena ameri- 
ja (v.). Tijelo im je mekano s bilateralnom simetri- 
jom koja je kod većine puževa i još nekih meku- 
šaca naknadno poremećena. Tijelo im je djelomič- 
no ili potpuno obavijeno kožnim plaštem. Kod ve- 
ćine mekušaca, plašt izlučuje čvrstu ljušturu koja 
štiti njihovo mekano tijelo. Kod puževa je ljuštura 
(kućica) neparna, a kod školjkaša uvijek parna. 
Tijelo mekušaca proširuje se s donje strane u mi- 
šićav organ, stopalo i služi za kretanje. M. se raz- 
mnažaju spolno. Živčani sistem sastoji se od možda- 
nih, stopalnih i trbušnih ganglija. Većinom žive u 
moru, rjeđe na kopnu ili u slatkoj vodi. Dijele se 
u tri podrazreda: puževi (v.), školjkaši (v.) i glavo- 
nošci (v.). 

MEMBRANA, produkt protoplasta (v.) biljne sta- 
nice. O staničnoj membrani ovisi oblik stanice, a 
m. zaštićuje i učvršćuje protoplast. M. raste u ši- 
rinu (tako nastaje konačni oblik stanice) i u deblji- 
nu, te ima karakterističnu strukturu: sastoji se od 
niza tankih lamela (v.), koje se postepeno talože za 
vrijeme razvitka m. na prvotnu lamelu (tzv. sredi- 
šnja lamela), koja se nalazi između dvije stanice. 
Neodebljala mjesta na staničnoj membrani, koja 
omogućuju komunikaciju sokova između susjednih 
stanica, jesu tzv. jažice (v.). M. je građena najčešće 

od celuloze, a djelomično i od drugih tvari, npr. 
lignin (v.), pluto, hitin kod gljiva i dr., te se mikro- 
kemijskim reakcijama može ustanoviti njen sastav. 

Životinjske stanice, a i stanice čovjeka, u pravilu 
nemaju posebne stanične membrane. 

MENDELOVI ZAKONI, pravilnosti prilikom na- 
sljeđivanja, koje je prvi pobliže opisao G. Mendel 
1865, ali su neko vrijeme pale u zaborav. Tek po- 
četkom XX st. ponovo su ih otkrili biolozi DE 
VRIES, CORRENS i TSCHERMAK. 


M. z. koje je on otkrio na biljkama, vrijede i kod 
životinja i čovjeka, pa su stoga vrlo značajni. 

Bit je tih zakona da se križanjem dviju različitih 
individua dobivaju potomci koji stoje po svojim 
svojstvima između roditelja (npr. biljke bijelog i 
crvenog cvijeta daju potomstvo koje ima ružičaste 
cvjetove, križanci F, generacije su dakle uniform- 
ni). To naravno važi samo u slučaju ako nijedno od 
svojstava roditelja, u ovom slučaju bijela i crvena 
boja, nije dominantno (v.). Ako navedene ružičaste 
križance oprašimo vlastitim polenom, dobit ćemo 
potomstvo (F, generacija) koja će se cijepati, tj. 1/2 
će imati ružičaste cvjetove, 1/4 crvene kao jedan 
roditelj, a 1/4 bijele kao drugi roditelj. Daljnjim 
razmnažanjem davat će crveno potomstvo uvijek 
crvene biljke, bijelo bijele (»čista linija«), dok će 
se ružičasto ponovno cijepati u omjeru 1:2:1. Pri- 
mjenjujući M. zakone, može se, u izvjesnoj mjeri 
unaprijed znati kakvo će biti potomstvo nakon kri- 
žanja. 

Mendelovi zakoni 


Budući da su M. z., zasnovani na eksperimentu, 
bez sumnje su tačni. Neki su biolozi, međutim, uop- 
ćavali te zakone i željeli pomoću njih protumačiti 


roditelji S & 


bijelo Crveno 


F: generacija 


F, generacija 


Križanje zijevalice 


sve pojave promjenljivosti kod organizama, što da- 
kako nije moguće. Ti su biolozi nazvani mendelisti, 
a njihova hipoteza mendelizam, a on je danas već 
preživio. 

U novije se vrijeme vrlo opsežno istražuju bioke- 
mijski procesi koji se odvijaju u kromosomima; us- 

tanovljeno je da su upravo ti procesi neobično zna- 
čajni za pojave izražene Mendelovim zakonima. 
Nauka koja se time bavi zove se fiziološka genetika. 

MENINGE, v. Moždane opne. 

MENINGITIS, upala moždanih ovojnica koje 
obavijaju mozak i kičmenu moždinu. M. je zarazna 
bolest koju mogu uzrokovati posebne klice (menin- 
gokok), ali nastaje i uz neke druge zarazne bolesti 
(tuberkuloza, tifus, upala srednjeg uha itd.) Karak- 
teristični simptomi bolesti su povišenje tempera- 
ture, žestoka glavobolja, ukočenost šije, povraćanje 
i preosjetljivost kože. Kasnije se javlja vrtoglavica, 
delirij, preosjetljivost na dnevnu svjetlost, klje- 
nuti pojedinih moždanih živaca i napokon smrt. 
Liječenje je danas znatno olakšano novim lijekovi- 
ma (antibiotici, tuberkulostatici), no još uvijek 
nakon bolesti katkada ostaju posljedice u obliku 
kljenuti pojedinih mišića ili mišićnih grupa, te 
smetnje u psihičkom razvoju i intelektualnoj sferi. 

MERISTEM, tvorna (embrionalna) tkiva u bilj- 
kama, kojima stanice imaju sposobnost diobe i stva- 
ranja novih stanica. Na taj način nastaju djelova- 
njem meristema i nova tkiva, pa pojedini organi, 
odnosno biljka u cjelini raste. 

Među meristeme možemo ubrojiti kambij, koji 
se nalazi između drva i kore te stvara prema unutra 
novo drvo a prema van nove stanice kore, ili npr. 
vegetacijski vrh stabla, gdje ono neprekidno raste 
u vis i ujedno stvara nove bočne ogranke (odno- 
sno pupove). 

MESOŽDERNE BILJKE, v. Insektovorne biljke. 

METABOLIZAM, osnovni životni procesi nekog 
organizma, u koje naročito ubrajamo ishranu (v. 
Asimilacija), stvaranje energije (disanje), i sintezu 
organskih spojeva. 

METAGENEZA (meta iza, genesis postanak), na- 
čin razmnažanja pri kojem se pravilno izmjenjuje 
spolna i nespolna generacija. Oblici ovih dviju ge- 
neracija obično se razlikuju po obliku i građi. (Kod 
biljaka je tipičan primjer metageneze poznat kod 
papratnjača, v. Sporofit, u životinja kod nekih žar- 
njaka, v. Meduza). 

METAMERIJA (grč. meta iza, meros dio), podije- 
ljenost tijela nekih životinja na manji ili veći broj 
jednakih dijelova, metamera (segmenata), koji se 
nižu jedan za drugim u pravcu uzdužne osi. Ovi 
dijelovi sadrže obično iste organe (gujavica). 

METAMORFOZA, niz promjena kroz koje pro- 
lazi ličinka u svom razvoju do odraslog organizma. 
Mnoge životinje, kao što su vodozemci, kukci, mno- 
gi rakovi, mekušci, itd., u stadiju ličinke nemaju 
još nikakve sličnosti s odraslim jedinkama svoje 
vrste. One nemaju organe koje ima odrasli orga- 
nizam, a imaju često samo organe potrebne za 
život ličinke. Građa njihova tijela znatno se razli- 
kuje od odraslog organizma. 

METAZOA, višestanične životinje. Razvijaju se 
iz oplođene iajne stanice koja brazdanjem (v.) stva- 
ra veći broj stanica. Sve ove nove stanice među- 
sobno su povezane i sačinjavaju tjelesnu organiza- 
ciju nove jedinke. Pri tome se stanice diferenciraju 
u tkiva, a kod viših metazoa i u organe, i preuzi- 

maju specifične funkcije u tijelu životinje. Kod 
najnižih metazoa tijelo je sastavljeno od dva sloja 
stanica ektoderma (v.) i entoderma (v.). Između 
ova dva sloja formira se i treći sloj stanica ili me- 
zoderm (v.). 

METILJAVOST, skup bolesti koje uzrokuju en- 
doparazitski metilji. Dobro poznata vrsta veliki je 
metilj koji živi u jetrima i žučnim kanalima go- 
veda i ovaca i uzrokuje teška oboljenja. M. nanosi 
velike štete stočarstvu. Suzbija se posebnim lijeko- 
vima, uništavanjem puževa kao posrednih domaći- 
na i isušivanjem močvarnih livada na kojima pase 
stoka. 


METILJI (Trematodes), razred 
parazitskih crva, žive na površini 
ili unutrašnjosti tijela raznih ži- 
votinja i čovjeka. Tijelo im je plo- 
snato, slično listu, dugo oko 2 
cm, pokriveno hitinskom  kuti- 
kulom. U vezi s parazitskim na- 
činom života ove životinje imaju 
naročite pijavke za pričvršćivanje 
na koži ili u tijelu svojih doma- 
ćina. Najveći dio tijela zauzimaju 
spolni organi. M. su dvospolci, u 
istoj jedinki su muški i ženski 
spolni organi. M. nanose velike Veliki metilj 
štete stočarstvu jer žive kao na- 
metnici u tijelu različitih domaćih životinja (go- 
veda, ovce, konja, svinje, itd.). 

MEZGRA, v. Limfa. 

MEZODERM (grč. mesos srednji, derma koža), 
treći zametni listić, sloj stanica koje se stvaraju na 
kasnijem stupnju embrionalnog razvitka svih više- 
staničnih životinja između vanjskog sloja — ekto- 
derma i unutarnjeg sloja — entoderma. Iz mezo- 
derma postaje vezivno tkivo, kosti, mišići, srce i 
krvne žile, bubrezi i spolni organi. 

MEZOZOIK (mesos srednji, zoikos životni), treće 
geološko doba, dijeli se u tri formacije: trijas (v.), 
juru (v.), i kredu (v.) (V. Geološka doba.) 

MICELIJ, steljka (v.) kod gljiva, sastoji se od 
tankih niti, tzv. hifa (v.), koje mogu biti cjevaste 
ili pak pregrađene poprečnim stijenkama. 

Kod gljiva na višem stupnju razvoja stvara se na 
miceliju najčešće posebno plodište koje sadrži 
spore (v.). 

MIČURIN, Ivan Vladimirović (1855—1935), ruski 
praktičar-genetičar i selekcionist. Uzgajao je naj- 
više razne vrste voćaka i postigao znatne uspjehe 
unošenjem novih metoda u voćarstvo. Najbolje re- 
zultate dobio je M. metodom tzv. udaljenog kri- 
žanja: križao je dvije geografski veoma udaljene 
vrste, te dobio križance sa svojstvima jedne i dru- 
ge, ili čak vrste dvaju različitih rodova (kruška X 
dunja, višnja X sremza i dr.). M. je uzgojio 43 sorte 
jabuka, 14 krušaka, 25 višanja, 14 šljiva, 8 kajsija 
itd. 

MIJELIN, v. Živčana stanica. 

MIKORIZA, pojava naseljavanja izvjesnih glji- 
vica na korijenu ili u korijenu višeg bilja. Postoje 
dvije vrste mikorize: 

vanjska (ektotrofna) m., izvjesne gljive izvana 
naseljuju korijen. U tom je slučaju korijen gusto 
obavijen hifama (v.) gljiva i najčešće uopće nema 
korijenovih dlačica. Takva je m. česta kod našeg 
šumskog drveća (bukva, breza, jela i dr.), pa se time 
tumači i relativno teški uzgoj takvog drveća u na- 
šim krškim krajevima, gdje u tlu nema tih gljivica; 
unutarnja (endotrofna) m., gljivice se naseljuju 
u stanicama kore korijena. Takvu m. nalazimo npr. 
kod orhiđeja, vrijesova, tise i sl. 
U oba je slučaja riječ o zajedničkom životu glji- 
va s višim biljkama, što nazivamo simbiozom (v.). 
MIKROBI, mikroskopski sitni organizmi (neke 
biljke i neke životinje), čiji su glavni predstavnici 
bakterije (v.). Većina mikroba veoma su značajni 
za život jer su pokretači važnih procesa (razna vre- 
nja, gnjiljenje, raspadanje leševa itd.). 
MIKROBIOLOGIJA, nauka o mikrobima. Iako 
jedna od osnovnih grana biologije, m. se danas naj- 
više razvija kao primijenjena nauka (tehnički, ve- 
terinarski, poljoprivredni i drugi fakulteti). 
MIKROPILA, v. Sjemeni zametak. 
MIKROSPORA, v. Heterosporne papratnjače. 
MIKSEDEM, bolest koja nastaje zbog smanjene 
količine ili nedostatka hormona štitne žlijezde (v.) 
u organizmu. Javljaju se neurastenični simptomi, 
bolesnici postaju tromi i apatični, psihički procesi 
be, mijenja se sastav krvi, tvarna izmjena se sma- 
njuje. 

MIMIKRIJA, osobina nekih životinja i biljaka 
da bojom ili oblikom tijela »oponašaju« druge ži- 
votinje (modele) ili različite predmete okoline u 
kojoj žive. Neke životinje, naročito među kukcima, 
svojim izgledom oponašaju neke druge, sasvim 
nesrodne vrste koje imaju obrambeno oružje, npr. 
otrovni aparat, otrovne ili neugodne sokove u tije- 
lu, pa su sve ove životinje na taj način mnogo 
bolje zaštićene od neprijatelja. U našim krajevima 
mnogi kukci oponašaju bumbare i pčele, a mnogo 
je češća ova pojava u tropskim krajevima gdje je 
i životinjski svijet brojniji i raznovrsniji. M. je va- 
žan oblik prilagođenosti organizama životnoj sre- 
dini. 

MIRMEKOFILIJA (mirmeks mrav i fileo volim), 
posebna vrsta simbioze (v.) između mravi odnosno 
nekih kukaca (lisne uši i dr.) i biljaka. 

MIŠIĆI, sistem organa ili njihovih dijelova koji 
svojim kontrakcijama obavljaju tjelesne pokrete. 
Kontrakcija ovisi o mišićnim vlakancima — finim 
nitima, miofibrilima — koja se stvaraju u mišićnoj 
stanici. M. su sastavljeni od mnogo mišićnih vlaka- 
na koja se spajaju u snopove, a više takvih snopova 
čini jedan mišić. Mišić je izvana obavijen tankom 
poluprozirnom opnom, mišićnom ovojnicom (peri- 
misium). 

Kod čovjeka i ostalih kralježnjaka razlikujemo 
dvije vrste mišića glatke i poprečno-prugaste. Sta- 
nice glatkih mišića vretenasta su oblika s jezgrom 
u sredini. Glatki m. pokreću crijeva, stežu želudac 

i krvne žile. Njihove kon- 
trakcije odvijaju se bez 
naše volje, njima uprav- 
lja vegetativni živčani si- 


il 
29 s 2. | stem. Poprečno-prugasti 
1 po 4 mI mišići kontrahiraju se na- 
/ ia "i šom voljom a podražaj 


dobivaju od centralnog 
, Ih bj I živčanog sistema. Izuze- 

tak je srce. Srčani mišić 
je sastavljen od popreč- 
no-prugastih mišićnih vla- 
kana koja rade nezavisno 
Seana ža g omadaa o našoj volji. Svi mišići 
snopić, 4 = vezivno tkivo kostura sastoje se od po- 

prečno-prugastih vlakana, 
pa se nazivaju i skeletni mišići. Krajevi poprečno- 
-prugastih mišića prelaze u veoma jake žile ili tetive 
koje su vezane s kostima. Glatki m. kreću se vrlo 


sssns 

stanju. Ta se ea naziva tonus. Odmoreni mi- 
šić ima veći tonus nego umorni. Tonus mišića opa- 
da sa starošću. 

MITARENJE (lat. mutare mijenjati), redovito 
godišnje odbacivanje starog perja ptica i izrastanje 
novog na njegovu mjestu. 

MITOZA, vrsta stanične diobe pri kojoj dolazi 
do pomicanja kromosoma i njihovog udvostručenja 
(svaki kromosom dijeli se po polovini). Stariji je 

Stanična dioba (mitoza) 

naziv za mitozu bio kariokineza (grč. karion jezgra 
i kinesis gibanje), ali je odbačen jer nije riječ o »gi- 
banju jezgre«, već o pomicanju kromosoma. M. se 
u bitnim crtama podudara kod biljaka i životinja. 
Čitav proces mitoze sastoji se zapravo od niza pro- 
mjena, koje međutim možemo promatrati samo u 
pojedinim fazama: nije moguće promatrati živu 
stanicu kako se dijeli, već je moguće samo nakon 
fiksacije promatrati pojedine faze, pa je tako i re- 
konstruiran čitav proces u cjelini. 

U prvoj fazi (profaza) mitoze formiraju se u 
jezgri kromosomi udvajaju se, tj. kao da svaki 
kromosom stvara svoju kopiju (ali se polovine još 
ne razdvajaju) i putuju prema centru stanice. Još 
za vrijeme formiranja kromosoma u protoplazmi 
nastaju na dva suprotna pola stanice nitaste mase, 
iz kojih izbijaju tanke niti i spajaju međusobno 
polove (»diobeno vreteno«), a djelomično su pričvr- 
šćene za kromosome. 

U drugoj fazi (metafaza) skupljaju se kromosomi 
u sredini stanice u tzv. ekvatorijalnu ravninu. 

U trećoj fazi (anafaza) obje polovine svakog kro- 
mosoma putuju svaka na suprotni pol, a u to su vri- 
jeme kromosomi svinuti u obliku slova V ili U. 

U posljednjoj fazi (telofaza) skupljaju se kromo- 
somi na polovima i konačno zgusnu u nove jezgre: 
između njih nastaje od plazme nova stanična mem- 
brana, a kromosoma polako nestaje jer u jezgrama 
nastaje opet hromatinska mrežica. 

Uzrok pomicanja kromosoma za vrijeme mitoze 
još nije poznat. Nakon završene mitoze obje stanice- 
-kćeri imaju isti broj kromosoma kao i matična sta- 

nica, a uz to je i kromosom- 
na supstancija jednolično po- 
dijeljena na stanice kćeri 
(svaki se kromosom cijepa 
tačno na polovinu). 

To je dovelo do spoznaje 
da su kromosomi nosioci na- 
sljednih svojstava. 

MJEŠINARKE (gljive), dio 
viših gljiva koje kao karak- 
terističan  rasplodni organ 
stvaraju naročite mješinice 
(askusi), u kojima nastaju 
spore (askospore). Najpozna- 
tiji predstavnici: kvaščeve 
gljivice (saharomiceti), zelene 
plijesni (npr. penicilium ražo- 
va glavnica, smrčak i druge. 

MLIJEČNE CIJEVI, je- 
dnostanične, dugačke, raz- 
granjene cijevi u nekih bi- 
ljaka, koje prolaze kroz ko- 
Presjek kroz plodište — rijen, stablo i list i sadrže 
jedne mješinarke. A = ka > : 
=askusi, B=spore u — naročiti mliječni sok. 
mješinicatei go “e M. cijevi nalazimo npr. kod 

mlječika, mnogih glavočika, 
dudova i dr., od kojih su neke i veoma značajne 
kao industrijske biljke (kaučukovac), jer se od 
mliječnog soka dobiva kaučuk (guma). 

MNOGOČEKINJAŠI (Polychaeta), razred koluti- 
ćavaca (v.). Na tijelu imaju mnogo velikih čekinja. 

One leže na parapodijima od kojih se po jedan par 
nalazi na svakom kolutiću tijela (pjeskulja). Para- 
podiji imaju funkciju organa za pokretanje i pred- 
stavljaju prve početke udova od kojih su se raz- 
vile noge rakova, paukova i kukaca. Na glavi ne- 
koliko pari ticala služi za opip i za primanje dru- 
gih podražaja. M. su rastavljena spola i žive u 
moru. U toku svoga razvoja m. preživljuju meta- 
morfozu. Ličinka (trohofora) ima oblik čunja s dva 
vijenca trepetljika pomoću kojih pliva u moru. Ne- 
ki m. žive sesilnim načinom života (obični cjevaš). 

MODIFIKACIJA, odstupanje u pogledu jednog 
ili više svojstava od tipa vrste kome organizam pri- 
pada. M. se mogu svesti na promjene klime ili na- 
čina ishrane i redovno nisu nasljedne. Tako se npr. 
biljke, ako ih sadimo u nizini odnosno istu vrstu na 
visini od 1500 m, javljaju često u raznim modifika- 
cijama; ako, međutim, »planinsku« modifikaciju 
prenesemo u nizinu, vidjet ćemo da nije nasljedna. 

MOKRAĆA, bistra, žućkasta tekućina naročita 
mirisa i kisele reakcije koju izlučuju bubrezi. M. 
sadrži vodu (oko 95%), različite anorganske soli, a 
od organskih tvari mokraćevinu i mokraćnu kise- 
linu. Normalna količina mokraće iznosi 11/2 — 21 
dnevno. 

MOKRAĆČNI MJEHUR, v. Bubrezi. 

MOKRAĆNI ORGANI, organi koji uklanjaju iz 
tijela mokraću kao nepotreban i štetan produkt iz- 
mjene tvari. Kod jednostaničnih životinja kontrak- 
tilne vakuole obavljaju funkciju organa za izluči- 
vanje. Većina mnogoslaničnih životinja ima više 

ili manje razvijene organe za izlučivanje. Zovu se 
nefridiji. Primitivniji oblici imaju pronefrose (me- 
tilji, trakavice). To su jako razgranate cjevčice 
koje svojim mnogobrojnim ograncima zalaze u sve 
dijelove tijela ovih životinja. Drugi, razvijeniji 
imaju mezonefrose (kolutićavci). Oni se sastoje od 
parnih kanalića koji su jednim krajem u vezi s tje- 
lesnom šupljinom, a drugim se izlijevaju na povr- 
šinu tijela. Kod kralježnjaka se velik broj nefridija 
ili mokraćnih cjevčica skuplja u zajednički organ, 
bubreg (v.). U gmazova, ptica i sisavaca bubrezi su 
najsavrešniji. Kod većine kralježnjaka stječu se iz- 
vodni kanali mokraćnih i spolnih organa u nečisnici 
(kloaka v.). Mokraćovodni kanali izlijevaju se u 
mokraćni mjehur i njihov izvodni kanal. 

MOKRACĆOVOD, v. Bubrezi. 

MONOKOTILEDONE, v. Jednosupnice. 

MORFOLOGIJA (grč. morfe oblik), nauka o iz- 
vanjem obliku organizama (v. Anatomija). Starija 
m. (ime je dao pjesnik Goethe) bavila se uglavnom 
opisivanjem (deskriptivna metoda); međutim ka- 
snije se uvodi metoda komparacije, a u novije vri- 
jeme se povezuje oblik nekog organa s njegovom 
funkcijom (organografija). 

MORGANIZAM, koncepcija genetičke škole čiji 
je osnivač F. Morgan, američki genetičar. Morga- 
nisti se bave istraživanjem nasljednih svojstava 
proučavajući vinsku mušicu koja se brzo razmnaža. 
U svojim su nazorima u velikoj mjeri zadojeni ide- 
alističkim shvaćanjima. 

MORULA, skupina stanica nastala brazdanjem 
jajeta, slična je plodu duda, pa je po tome dobila 
ime morula (lat. morus dud). 

MOŠUS, izlučina jedne žlijezde malog azijskog 
jelena, tvar neobično jaka mirisa pa se upotreblja- 
va za proizvodnju parfema. Može se proizvesti i 
sintetski. 

MOZAK, dio centralnog živčanog sistema koji 
je kod čovjeka i kralježnjaka zatvoren u lubanji. 
Sastoji se od primozga, malog mozga, nižih možda- 
nih centara ili srednjeg mozga i velikog mozga. 
M. je kao i leđna moždina obavijen trima ovojni- 
cama: tvrdom (dura mater), mekom (pia mater) i 
paučinastom (arachnoidea). 

Primozak, nastavak leđne moždine, smješten 
u lubanjskoj šupljini. Kao i leđna moždina izgra- 
đen je od sive i bijele supstancije. Siva supstancija 
je iznutra i sastoji se od živčanih stanica koje su 
skupljene u refleksna središta za upravljanje raz- 
ličitim refleksima. Bijela supstancija je izvana, 
sastoji se od živčanih vlakana koja spajaju mozak 
s leđnom moždinom. Živčana vlakna što dolaze s 
desne strane tijela križaju se tu s onima što dolaze 
s lijeve strane. Zbog toga s desnom stranom tijela 
upravlja lijeva strana mozga i obratno. Osim re- 
ileksima primozak upravlja i mnogim važnim au- 
tomatskim radnjama koje nisu odgovor na vanjski 
podražaj. U njemu su središta za disanje, širenje 
krvnih žila itd. 

Mali mozak, smješten je u zatiljku, iznad primo- 
zga. Sastoji se od desne i lijeve polutke. Živčane 

stanice poređane su obrnuto nego u leđnoj moždini 
i primozgu. One su smještene izvana na površini 
malog mozga, koji je zbog toga siv, dok su ispod 
njega isprepletena živčana vlakna te je stoga unu- 
trašnjost malog mozga bijela. Kora malog mozga 
čovjeka i sisavaca gusto je isprepletena širim i užim 
brazdama. Iz malog mozga vode snopići živčanih 
vlakana u veliki mozak i primozak. Mali m. je po- 
vezan s unutrašnjim dijelovima uha gdje se nalazi 
osjetilo za ravnotežu i osjetilo za prostor. Mali m. 
služi i za reguliranje pokreta, povećava elastičnost i 
energiju mišića i regulira njegove kontrakcije. 

ia MOZAK 


LEĐNA MOŽDINA 


Mozak čovjeka 


Srednji mozak ili niži moždani centri upravljaju 
složenim refleksnim pokretima koji su vezani za 
instinkte napadaja, samoobrane, traženja hrane itd. 

Veliki mozak, jednom uzdužnom pukotinom raz- 
dijeljen je na desnu i lijevu polutku. One se drže 
samo donjim dijelom a, spojene su spojnicom na- 
zvanom žuljevitim tijelom. Sva je površina velikog 
mozga naborana i puna vijuga. Na velikom mozgu 
izvana je siva a iznutra bijela supstancija kao i 
kod malog mozga. Siva supstancija ili moždana ko- 
ra debela je oko 3—4 mm. Ona se sastoji od živča- 
nih stanica, iz kojih izlaze mnogobrojna živčana 
vlakna i povezuju moždanu koru s bijelom sup- 
stancijom a preko nje s cijelim živčanim sistemom, 
cijelim tijelom. Siva kora velikog mozga upravlja 
voljnim pokretima našega tijela. S pomoću nje 
pamtimo i mislimo, pa je prema tome veliki m. 
organ u kome se odvijaju najsloženiji oblici živča- 
ne i misaone djelatnosti. Na osnovu pokusa i pro- 
matranja ustanovljeno je da svakom funkcijom 
mozga upravlja stanoviti dio moždane kore. Takve 
dijelove kore velikog mozga koji upravljaju stano- 
vitim funkcijama zovemo moždanim središtima ili 
centrima. Kod čovjeka su se razvila mnoga središta 
kojih kod životinja nema, npr. za čitanje, pisanje, 
računanje, za glazbu itd. 

MOŽDANE OPNE (meninge), vezivne ovojnice 
čovjeka i ostalih sisavaca koje obavijaju mozak i 
leđnu moždinu. Izvana je tvrda opna (dura mater) 
koja je čvrsto srasla uz kosti lubanje; ispod nje je 
paučinasta opna (arachnoidea). Uz samu leđnu mož- 
dinu i mozak nalazi se unutarnja, meka opna (pia 
mater), koja je isprepletena krvnim žilama i živ- 
cima. Prostor između obiju mekih opna ispunjen je 
likvorom (v.). 

Mravi — Muhe 


MRAVI, kukci iz reda opnokrilaca. U njihovim 
nastambama, mravinjacima, živi u zajednici i po 
100.000 jedinki. Svaka ova zajednica ima više plod- 
nih i krilatih ženki ili matica. Najmnogobrojnije su 
beskrilne i neplodne ženke, radilice. One obavljaju 
sve važnije poslove u zajednici: grade i čiste mravi- 
njak, brane od neprijatelja, hrane i čiste ličinke, 
prenose njihove kukuljice, skupljaju hranu za zi- 
mu. Treći oblik sačinjavaju mužjaci koji su tako- 
đer krilati. Za rojenja izlijeću krilate ženke i muž- 
jaci iz gnijezda i pare se. Mužjaci poslije toga brzo 
uginu, a ženkama otpadnu krila. One se vraćaju 
u isti mravinjak ili osnivaju drugi. Kod nekih vr- 
sta postoji i četvrti oblik individua, vojnici, oni ču- 
vaju i brane cijelu zajednicu. Ženke imaju otrovnu 
žlijezdu čiji sekret sadrži mravlju kiselinu. 

MREŽASTO OKO, v. Kukci. 

MREŽNICA, v. Oko. 


MRIJEST, jaja mnogih riba, vodozemaca i me- 
kušaca. Ženka odlaže jaja u vodu, a mužjak ih 
obaspe i oplodi svojim sjemenom. 

MUHE, najmnogobrojnija skupina među kukci- 
ma dvokrilcima. Na zdepastom tijelu je jedan par 
krila. Donji par krila je zakržljao i pretvorio se 
u dvije male maljice. Na nogama su dvije dlakave 
prianjalke, pa se muha u svakome položaju lako 
pridržava za glatke predmete. Sisalo je samo u ne- 
kih muha bodljikavo, dok su kod ostalih bodlje za- 
kržljale. Ličinke se hrane organskim otpacima ili 
žive parazitski na drugim životinjama. Najpozna- 
tija je kućna muha; hrani se organskim tvarima, 

najprije ih rastvori pljuvačkom, zatim siše. Na svo- 
jim dlačicama prenosi klice različitih zaraznih bo- 
lesti. Uspješno se suzbija kemijskim sredstvima 
kao što su diditi, pantakan i dr., te uklanjanjem ot- 
padaka. Muha mesara polaže žive ličinke u meso 
ili u rane živih životinja. I muha zlatara i modra 
zujara odlažu jaja na meso, a sirna muha na sir. 
U Africi živi muha koja prenosi bolest spavanja. 


MUMES, v. Zarazne bolesti. 


MUTACIJA (lat. mutare mijenjati), v. Varijabil- 
nost. 


MUTIRANJE (lat. mutare mijenjati), promjena 
glasa kod dječaka u vrijeme puberteta. Visina glasa 
ovisi o dužini glasnih žica i veličini grkljana. Kod 
muškaraca je grkljan veći, glasne žice dulje nego 
kod žena, pa je glas muškaraca dublji, a glas žena 
i djece viši. 

NADBUBREŽNE ŽLIJEZDE, žlijezde s unutraš- 
njim izlučivanjem; smještene su nad bubrezima. 
Kad sisavaca i čovjeka to je parni organ. Kod čo- 
vjeka obje su žlijezde teške 5—15 grama. Sastoje 
se od dva sloja: kore i moždine. Moždina izlučuje 
hormon adrenalin a kora kortin. Hormoni nadbu- 
brežne žlijezde reguliraju tvarnu izmjenu ugljič- 
nih hidrata i bjelančevina, utječu na funkciju spol- 
nih žlijezda itd. 

NALAZIŠTE, geografski lokalitet (mjesto) gdje 
je neka biljna vrsta sabrana (npr. Samoborska go- 
ra, Vaganski vrh na Velebitu i sl). 

NARKOZA, v. Anestezija. 


NASLJEĐIVANJE, sposobnost organizma da se 
određena svojstva razviju i u potomstvu, po kojima 
onda potomci sliče svojim roditeljima. Veza između 
roditelja i potomaka su spolne stanice (gamete), u 
kojima su sadržani materijalni uvjeti: ti uvjeti, za- 
jedno s određenim uvjetima okoline određuju raz- 
vojni put organizma koji nastaje iz oplođenog jaje- 
ta, te tako organizam dobiva razne morfološke, 
fiziološke, biokemijske i druge osobine po kojima 

sliči svojim roditeljima. Osobine se, dakle, ne na- 
sljeđuju, nego se razvijaju kod potomaka. 

Proučavanjem nasljeđivanja, kao i svim pravil- 
nostima koje se u toku tih procesa javljaju, bavi se 
danas uglavnom genetika. 

NASTIJE, gibanja pojedinih organa biljaka koja 
ne ovise o smjeru podražaja. Takva su gibanja npr. 
sklapanje lišća mnogih biljaka noću (djetelina), ili 
nakon dodira (sramežljiva mimoza), odnosno praš- 
nika u nekih cvjetova (žutike). U prvom slučaju dje- 
luje kao podražaj svjetlo, u ostalima potres koji je 
izazvan dodirom. 

NAUPLIUS, v. Raci. 

NEANDERTALSKI ČOVJEK, v. Čovjek. 


NEKTARIJI, naročite žlijezde biljaka koje izlu- 
čuju slatki sok (nektar) što ga skupljaju kukci. N. 
su razvijeni najčešće u cvijetu (npr. kukurijek, žab- 
njak, kockavica, štitarke i dr.), ali ponekad i na 
drugim organima, naročito na listu (pajasen, tre- 
šnja) u obliku malih kvržica. 

NEKTON (grč. nektos koji pliva), životinjski or- 
ganizmi sposobni da se samostalno aktivno kreću 
u moru. 

NEOTENIJA, zastoj u razvoju nekih životinja, 
koje se ne preobražavaju u odrastao oblik nego 
ostaju ličinke, ali postaju i u tom stanju spolno 
zrele i razmnažanjem stvaraju isto takve jedinke 
(neoteničke ličinke). (V. Aksolotlo.) 


NERVATURA, sistem žila koje prolaze kroz list 
biljke. Dva osnovna tipa nervature kod kritosje- 
menjača: mrežasta n., glavna žila razgranjuje se, a 

Nervatura lista. Lijevo kod dvosupnica, desno 
kod jednosupnica 


pojedine su žile međusobno povezane tanjim žili- 
cama (većina dvosupnica, npr. bukva, javor, masla- 
čak) i paralelna n., u listu postoji više jednako 
razvijenih, uglavnom paralelnih žila (većina jed- 
nosupnica, npr. tulipan, perunika i dr.). 

NEURIT, v. Živčana stanica. 

NEUROFIBRILI, v. Živčana stanica. 

NEURON, v. Živčana stanica. 

NITRIFIKACIJA, biokemijski procesi kod kojih 
posebne bakterije (dušične bakterije, v.) pretvaraju 
amonijak (NH.) postepno u soli dušične kiseline — 
nitrate. Na taj način tlo se obogaćuje dušikom koji 
biljka može iskorištavati. Amonijak, naime, biljka 
ne bi mogla direktno iskoristiti. 

NOKAT, produkt kože, tvrdi rožnati sloj posljed- 
njeg članka na prstima ruke i noge kod čovjeka i 

majmuna. N. raste iz korijena ispod zanoktice 
gdje se nalaze krvne žilice i živčani ogranci. Nokti 
odgovaraju pandžama ostalih kralježnjaka. 

NOS, dio organa za disanje, organ za miris. Iz- 
nutra je šupalj i podijeljen uzdužnom pregradom 
na dva dijela. Sa svake strane nosne šupljine na- 
laze se po 3 nosne školjke. Unutrašnjost nosa po- 
krivena je sluznicom koja je vlažna i protkana 
krvnim žilama. Površina nosne sluznice obrasla je 
mnogobrojnim trepetljikama koje svojim gibanjem 
pomiču sluz prema nosnim otvorima. U gornjoj no- 
snoj školjki je osjetilo za miris. U prednji dio no- 
snih šupljina ulaze i suzni kanali kroz koje suze 
otječu iz oka u nosnu šupljinu. N. je važan zaštitni 
organ dišnog sistema, jer pri disanju zrak prolazi 
kroz nosne šupljine čija je sluzokoža uvijek topla 
zbog velikog broja krvnih žila. Pri tom se zrak 
ugrije, a mikrobi se u nosnoj šupljini zadržavaju 
na vlažnoj površini sluzokože. Stražnji nosni otvo- 
ri ulaze u ždrijelo, preko kojeg se povezuju s osta- 
lim organima za disanje. 

NUCEL, v. Sjemeni zametak. 

NUCLEUS, v. Jezgra. 


NUKLEOPROTEIDI, složeni organski spojevi ko- 
je nalazimo u jezgri živih stanica, odnosno i u ne- 
kim fermentima, a sastoje se od nukleinskih kise- 
lina i bjelančevina (proteina). U novije je vrijeme 
ustanovljeno da i virusi sadrže nukleoproteide. 

N. su za život stanice od osnovnog značenja, jer 
su bitni sastavni dio stanične jezgre. 

OBLIĆI (Nematodes), crvi, nametnici kod čo- 
vjeka, životinja i biljaka, a manji broj živi slobodno 
u slatkoj i morskoj vođi, na vlažnoj zemlji. Tijelo 
im je oblo i nečlankovito. Ove životinje već imaju 
tjelesnu šupljinu. Probavni sistem počinje usnim, a 
završava izmetnim otvorom. Nemaju krvnih žila ni 
dišnih organa. Oplodnja je unutarnja, većina polaže 
jaja, rjeđe rađaju žive mlade (trihina). U čovjeku 
najčešće parazitiraju: dječja glista, bijela glista i 
trihina. 

OCELE, v. Kukci. 

OCVIJEĆE, vanjski dio cvijeta (v.), sastoji se ili 
od međusobno jednakih listova (perigon, npr. tuli- 
pan) ili listova razlučenih u tzv. čašku i vjenčić 
(npr. cvijet kruške). O. ima funkciju zaštite unu- 
tarnjih dijelova cvijeta (prašnika i tučka), odno- 
sno djelomično i primamljivanja kukaca na cvijet 
(obojeni vjenčić). 

ODLIKA, v. Varijetet. 

OGRC, slatkovodni i morski puž. U geološkim slo- 
jevima Hrvatske nađeni su fosili puža ogrca. Izme- 
đu kućica starijih slojeva i gornjih, mlađih, postoji 

znatna razlika. U srednjim slojevima možemo naći 
niz oblika koji čine postepeni prelaz između kraj- 
njih formi. Ovi fosilni prelazni oblici poređani u 
jedan niz omogućuju praćenje evolucije ove živo- 
tinjske vrste na nizu predaka. 

OKO, organ vida čovjeka i većine životinja. Čo- 
vječje oko sastoji se od očne jabučice smještene u 
očnim šupljinama i pomoćnih dijelova. Očni kapci 
s trepavicama štite oči od prašine, suzne žlijezde 
održavaju vlagu u očnoj šupljini i sprečavaju raz- 
voj bakterija, očni mišići omogućuju pokretanje 
očiju u svim pravcima. 

Očna jabučica je kugla sastavljena od tri ovoj- 
nice. Izvana je omata neprozirna, bijela i tvrda bje- 
loočnica. Sprijeda je ispupčena u vrlo čvrstu i pro- 
zirnu rožnicu koja propušta svjetlo. Ispod bjelo- 
očnice nalazi se druga opna očne jabučice — žilni- 
ca. Ona je puna krvnih žilica koje dovode oku hra- 
njive tvari. U žilnici se nalaze stanice s tamnim 
pigmentom koji priječi da sa strane uđe svjetlo u 
oko. S prednje strane prelazi žilnica u šarenicu. Od 
veće ili manje količine pigmenta šarenica je razli- 
čite boje. U šarenici se nalazi otvor — zjenica, kroz 
koji ulazi u oko svjetlo. Iza šarenice je leća. Splo- 
štavanjem i ispupčavanjem leće postiže se da slika 
promatranog predmeta padne uvijek na mrežnicu 
(akomodacija). Iza leće je veliki prostor ispunjen 
elastičnom i prozirnom tvari, stakleninom, koja je 
obvijena tankom i prozirnom opnom. Staklenina 
propušta svjetlo na mrežnicu. Za funkciju oka ima 
veliko značenje treća, unutrašnja ovojnica, mre- 
žnica. Mrežnica se nastavlja u vidni živac koji izlazi 

iz oka u mozak. Na mjestu gdje vidni živac izlazi 
iz oka nema živčanih stanica, pa je zbog toga to 
mjesto neosjetljivo za vid — to je slijepa pjega. 


očni mišić 


Oko čovjeka 


Tačno nasuprot zjenici nalazi se najosjetljivije mje- 
sto oka — žuta pjega. Zrake svjetla padaju na ro- 
žnicu i kroz otvor šarenice ulaze u leću. U leći nor- 
malnog oka zrake svjetla se skupe i lome te kroz 
stakleninu prodiru do mrežnice. Na mrežnici oka 
nastaje obrnuta i jasna slika. Ipak vidimo pred- 
mete uspravno, jer vidni živac ne prenosi gotovu 
sliku s mrežnice u mozak, nego samo podražaje 
primljene od vidnih stanica. Vidni centar na osno- 
vu iskustva usklađuje primljene podražaje sa 
stvarnošću. Istovremeno u mozgu nastaju podra- 
žaji drugih osjetila, pa na taj način u mozgu na- 
stane slika vanjskog svijeta. Iako gledamo na dva 
oka, ipak vidimo samo jednu sliku. Svako oko pri- 

ma sliku predmeta iz drugog položaja, pa baš zbog 
toga vidimo predmete trodimenzionalno. 

OLIGOMERIJI (grč. meros kolutić, oligoi malo 
njih), koljeno životinja čije je tijelo sastavljeno od 
malog broja članaka. Broj članaka je naročito ma- 
len kod jedinki u odraslom stanju. Neke morske i 
slatkovodne životinje, koje pripadaju ovoj skupini, 
žive slabo pokretnim ili pričvršćenim načinom ži- 
vota (sesilne životinje, v.). O. su podijeljeni u če- 
tiri skupine: ramenonošci (v.), mahovnjaci (v., 
bodljikaši (v.) i žiroglavci (v.). 

OMORIKA, veoma značajna vrsta četinjača (v.j, 
srodna sa smrekom, od koje se razlikuje po naro- 
čito vitkom uzrastu, bijelim prugama na donjoj 
strani igličastih listova i neobično malenim češe- 
rima. 

O. je danas u svome rasprostranjenju ograničena 
na veoma mali areal (v.) i to uglavnom u istočnoj 
Bosni i zapadnoj Srbiji (uz rijeku Drinu). Međutim, 
omorika (i neki njeni srodnici) bila je u prošlosti 
Zemlje, u tercijaru (v.), znatno više rasprostranjena, 
što zaključujemo po fosilnim nalazima. Takve bilj- 
ke, kao što je npr. omorika, koje predstavljaju 
ostatak iz prošlosti Zemlje, i to tercijara, nazivaju 
se tercijarni relikti. Naravno, o. je ujedno i zbog 
svog veoma malog areala endem (v.) Balkanskog 
poluotoka. 

Omoriku je otkrio i opisao naš botaničar J. Pan- 
čić, dugogodišnji profesor botanike na Sveučilištu 
u Beogradu. 

ONTOGENEZA (grč. ontos biće i genesis postn- 
nak), razvoj jedinke od začetka do spolne zrelosti 
(v. Biogeneiski zakon). 

OOGAMIJA, savršeniji način spolnog rasploda, 
gdje su spolne stanice (gamete) razlučene u nepo- 
kretno veliko jaje i malene gibive spermatozoide 
(npr. kod mahovina, papratnjača). 

OOGONIJ, ženski rasplodni organ nižih biljaka, 
tj. alga i mnogih gljiva, sadrži jedno ili više jaja. 
O. se od arhegonija (v.), ženskog rasplodnog organa 
mahovina, papratnjača i golosjemenjača razlikuje 
po tome što je jednostaničan, odnosno ukoliko je 
ponegdje višestaničan, nikad nema izvana ovoj ste- 
rilnih stanica. 

OPLODNJA, spajanje raznospolnih gameta (spol- 
nih stanica) kod životinja i biljaka pri kojem mu- 
ška (spermatozoid) prodire u žensku (jaje). Oplo- 
đena jajna stanica postaje zigota (v.). O. se kod ži- 
votinja obavlja na taj način da se muški spolni 
produkti unose pomoću kopulacionog organa u ti- 
jelo ženke i tamo se spajaju s jajima. To je unutar- 
nja oplodnja. Međutim, kod mnogih nižih životi- 
nja koje žive u vodi, kao što su većina riba i vo- 
dozemaca, zatim morski ježinci i neke druge živo- 
tinje, zbiva se vanjska oplodnja. Mužjaci i ženke 
izbacuju svoje spolne produkte u vodu pa se tamo 
obavlja oplodnja. Kod čovjeka se oplodnja izvrši 
u jajovodu gdje se jaje počinje brazdati. Nakon 
toga dospije u maternicu gdje se nastavlja razvitak 
zametka. 

Kod biljaka je proces oplodnje različit kod razli- 
čitih vrsta (v. Cvijet). 

OPRAŠIVANJE, prenos polena kod cvjetnjača 
s prašnika na njušku tučka (kritosjemenjače, v.), 
odnosno direktno na sjemeni zametak (golosjeme- 
njače, v.). Polen se prenosi vjetrom, životinjama 
(najčešće kukcima) i rijetko kada vodom. 

Kod biljaka postoji čitav niz prilagodbi koje 
onemogućuju samooprašivanje: raznovratnost ili 
heterostilija (v.) npr. kod jaglaca, dozrijevanje pra- 
šnika i tučka istog cvijeta u razno doba, npr. kod 
glavočika (v.), prostorni raspored prašnika i njuške 
u cvijetu, npr. kod perunike i dr. 

OPSTIPACIJA, zakašnjelo ispražnjenje stolice. 

OPTOK KRVI, kretanje krvi u krvnim žilama 
organizama koji imaju krvožilni sistem. Žile koje 
izlaze iz srca zovu se arterije, a one koje dovode 
krv u srce vene. Krv iz jedne žile u drugu prelazi 
kroz kapilare. U kapilarama se izmjenjuju tvari iz- 
među tkiva i krvi. Kod čovjeka i drugih sisavaca 
kola krv u dva osnovna kruga: mali i veliki krvo- 
tok. Veliki krvotok polazi iz lijeve klijetke srca 
glavnom arterijom — aortom, dalje kroz čitav si- 
stem arterija odvodi krv u sve dijelove tijela. Ta 
krv u arterijama donosi tkivima kisik i hranjive 
materije potrebne za život živih stanica. U isto 
vrijeme krv koja je predala tkivima kisik i primila 
produkte tvarne izmjene vraća se venama opet u 
srce, u njegovu desnu pretklijetku. Vene iz gornjih 
dijelova tijela slijevaju se u gornju šuplju venu, 
a iz donjih dijelova tijela u donju šuplju venu. Mali 
krvotok polazi iz desne klijetke plućnom arterijom 
koja odvodi krv u pluća, odakle se oksidirana krv 
plućnom venom vraća u lijevu pretklijetku srca. 

Veliki krvotok, dakle, predstavlja krug od lijeve 
klijetke preko tijela do desne pretklijetke, a mali 
od desne klijetke preko pluća do lijeve pretklijetke. 

Krvne kapilare probavnih organa skupljaju se u 
venu vratarnicu koja ulazi u jetra. Tu se prerađuju 
hranjive materije za potrebe organizma, a zatim 
se optok krvi nastavlja jetrenom venom sve do do- 
nje šuplje vene. Prema tome krv s hranom iz pro- 
bavila ne ulazi u glavni krvotok, nego najprije 
prolazi kroz jetru. To je jetreni sistem. Kruženje 
krvi po tijelu traje oko jednu minutu ako je tijelo 
u mirovanju. 

Krvni sistem kralježnjaka i nekih beskralježnja- 
ka uvijek je zatvoren, jer kroz njihove krvne žile 
kola krv uvijek u određenom smjeru i ne razlijeva 
se po tijelu izvan krvnih žila i njihovih kapilara. 
Naprotiv, kod mnogih beskralježnjaka, kao što su 
npr. mekušci i člankonošci, sistem krvnih žila nije 
izgrađen ili je sasvim nepotpun te se krv po izlasku 
iz srca razlijeva po šupljinama i pukotinama po ti- 
jelu i natapa tkiva i organe. Kod ovih životinja, 
dakle, ne postoji sistem kapilara koji spaja arte- 
rije i vene i dovodi krv tjelesnim tkivima. Ove ži- 
votinje imaju otvoreni krvni sistem. 

ORGANELI, sastavni dijelovi tijela jednostanič- 
nih organizama koji kao organi višestaničnih ži- 
votinja obavljaju pojedine životne radnje. Tako 
se probava odvija u probavnim mjehurićima — 
vakuolama — kretanje pomoću bičeva, lažnih no- 
žica ili trepetljika itd. 

ORGANI, dijelovi organizma sastavljeni od me- 
đusobno povezane skupine tkiva koji obavljaju u 

organizmu određenu funkciju npr. mozak, srce, oko, 
nos, koža itd. Više različitih organa može zajed- 
nički obavljati određene funkcije, tada govorimo o 
organskom sistemu. Tijelo čovjeka i viših životinja 
sastoji se od više takvih sistema (sistem organa za 
disanje, za pokretanje, za probavu, za optok krvi, 
za izlučivanje, živčani sistem, sistem osjetila i si- 
stem žlijezda s unutrašnjom sekrecijom). 

Biljni organi dijele se u vegetativne, koji služe 
prehrani i rastu, i u generativne koji služe održa- 
nju vrste. 

ORGANOGENE STIJENE, taložne stijene na- 
stale djelovanjem biljnih ili životinjskih organiza- 
ma, odnosno njihovim taloženjem na dnu mora ili 
jezera. Tako je npr. litavac (litotamnijski vapne- 
nac), koji je nastao taloženjem kalcijeva karbonata 
u neke crvene alge, tipična organogena stijena: na- 
lazimo ga u tercijarnim naslagama toplijih mora, 
npr. na južnim padinama Zagrebačke gore (nekada- 
nje Panonsko more). Litavac je i često upotreblja- 
vani građevni kamen (npr. Katedrala u Zagrebu). 

ORGANOGRAFIJA, v. Morfologija. 

ORNITOLOGIJA (grč. ornis ptica, logos nauka), 
dio zoologije koji se bavi proučavanjem ptica. 

OSCULUM, široki otvor na tijelu spužve (v.) kroz 
koji izlaze produkti tvarne izmjene i voda. 

OSE, kukci iz reda opnokrilaca. Žive pojedinačno 
ili u manjim zadrugama. Oplođena ženka gradi u 
proljeće gnijezdo, osinjak, u koje odlaže jaja. Iz 
jaja se izlegu radilice i one odmah nastavljaju iz- 
gradnju gnijezda. Potkraj ljeta, kada se broj čla- 

nova gnijezda već povećao, razvijaju se mužjaci 
i ženke koji se pare leteći u zraku. Nakon toga mu- 
žjaci uginu, a početkom jeseni ugibaju i radilice, 
a ostaju samo oplođene matice. One prezimljuju i 
slijedećeg proljeća izgrađuju nova gnijezda i poja- 
vljuju se nove zajednice. O. se hrane cvjetnira pra- 
hom i biljnim sokovima, a za ishranu ličinki love 
razne kukce i pauke. Najpoznatiji su predstavnici 
obična osa i stršljen. 
OSEIN, v. Kosti. 


OSIFIKACIJA, okoštavanje, stvaranje koštanog 
tkiva. Odvija se u hrskavičnom i vezivnom tkivu, 
a širi se iz osifikacionih središta. O. počinje već 
u trećem mjesecu embrionalnog razvoja a završava 
potkraj drugog decenija života (v. Kosti). 

OSJETILA, organi kojima organizmi primaju po- 
dražaje iz vanjskog svijeta i unutrašnjih organa. 
O. su u neposrednom dodiru s vanjskim svijetom: 
primaju iz njega podražaje i sprovode ih preko ži- 
vaca centralnom živčanom sistemu. Pojedina osje- 
tila primaju samo određene podražaje i omogućuju 
samo jednu vrstu osjeta. S obzirom na subjektivni 
osjet koji pobuđuju, razlikujemo: osjet vida, slu- 
ha, mirisa, okusa, opipa, težine, topline, hladnoće, 
boli, osjete položaja glave i osjet kretanja. Osjetilo 
vida i sluha najznačajnije je za upoznavanje vanj- 
skog svijeta. Kod životinja su neki osjetni organi 
razvijeniji nego čovjekovi, npr. njuh kukaca, vid 
ptica grabljivica i dr. 

OSMOZA, fizikalni proces u živim stanicama, 
uvjetovan molekularnim silama dviju otopina ra- 

zličitih koncentracija, odijeljenih tzv. polupropu- 
snom opnom. Kod osmoze uvijek rjeđa otopina pre- 
lazi kroz polupropusnu opnu u gušću otopinu. Žive 
stanice djeluju kao mali osmotski aparati, jer je 
plazmina membrana (periferni dio plazme u sta- 
nici) polupropusna, što znači da izvjesne tvari pro- 
pušta, a izvjesne ne. O. je prema tome veoma važna 
jer uzrokuje prelaženje otopina iz jedne stanice u 
drugu, a isto tako i prodiranje vode s mineralnim 
tvarima iz tla u korijen (voda u tlu je rjeđa oto- 
pina, pa prodire kroz polupropusne opne u stanice 
korijena, gdje se u vakuolama nalazi stanični sok 
koji djeluje kao gušća otopina. 

O. se može izvrsno promatrati ako npr. posolimo 
meso ili narezane biljne dijelove, budući da smo 
na taj način povećali koncentraciju izvana, doći će 
do »puštanja soka« iz mesa ili biljnih dijelova. 

OSRČJE, v. Srce. 

OSTAKLIČNICE, većinom izumrle ribe. U rani- 
jim geološkim dobima bila je to mnogobrojna sku- 
pina, a danas još postoji oko 30 vrsta. Većinom na- 
stavaju slatke vode. Kostur im je hrskavičan a dje- 
lomično i koštan. Koža je pretežno gola, osim što se 
na njoj nalazi pet uzdužnih redova ljusaka prevu- 
čenih ostaklicom. Škržni poklopac postoji i koštan 
je. O. imaju riblji mjehur. Kod nas su najpoznatije 
jesetra i kečiga. U ostakličnica su udružena mnoga 
obilježja prečnousta i koštunjača. 

OSTEOBLASTI, v. Kosti. 

OSTEOKLASTI, v. Kosti. 

Ošit — Ovulacija 


OŠIT, mišićna pregrada koja kod sisavaca dijeli 
prsnu od trbušne šupljine. 

OVARIJ, v. Jajnik. 

OVIPARNE ŽIVOTINJE, životinje koje izbacuju 
neoplođena jaja u vodenu sredinu, pa se tek tamo 
spajaju jaja i spermatozoidi (većina riba i vodoze- 
maca, bodljikaši itd.). 

OVOVIVIPARNE ŽIVOTINJE, životinje kod ko- 
jih se oplodnja provodi u unutrašnjosti tijela žen- 
ke. Jaja ostaju u ženki gdje se razvije zametak. 
Kada odlaže jaja, mlado je već u njima razvijeno. 
(npr. trihina, morski pas, sljepić, poskok i dr.) 

OVULACIJA, proces dozrijevanja jaja u jajniku 
sisavaca. Kod sisavaca se jaja razvijaju u naroči- 
tim mjehurićima u jajniku (Graafov folikul, v). 
Kad jaje dozri, Graafov folikul prsne i jaje padne 
u trbušnu šupljinu, odakle dospijeva u jajovod (v.). 
Događa se uvijek u određenim vremenskim razma- 
cima. Kod čovjeka se ova pojava odigrava perio- 
dično u razmacima od 28 dana. 


P 


PALEONTOLOGIJA (grč. palaios star, on gen. 
ontos biće, logos nauka), nauka o biljnim i životinj- 
skim organizmima ranijih geoloških doba, čiji su 
ostaci i tragovi sačuvani u Zemljinoj kori (v. Geo- 
loška doba). 

PALEOZOIK (grč. palaios star, zoikos životni), 
drugo geološko doba, dijeli se u pet formacija: 
kambrij (v.), silur (v.), devon (v.), karbon (v.) i 
perm (v.). (V. Geološka doba.) 

PALINGENEZA (grč. palin ponovo, opet, genesis 
postanak), pojava ponavljanja osobina predaka u 
razvoju zametka (v. Biogenetski zakon). 

PANDEMIJA, v. Epidemija. 

PANKREAS, v. Gušterača. 

PAPRATI, dio papratnjača (v.) koje se odlikuju 
pojavom velikih listova (za razliku od preslica (v.) 
i crvotočina (v.) s malenim listovima) i sporangi- 
jima (v.) koji se nalaze redovno u nakupinama na 


ix mA: 


obična paprat, oslad, bujad i dr. 

Papratnjače — Papučica 


PAPRATNJAČE, stablašice (kormofiti) u koje 
ubrajamo crvotočine (v.), preslice (v.) i paprati (v.), 
kao i neke izumrle predstavnike. Za razliku od 
mahovina, s kojima pokazuju izvjesne srodnosti, 


Razvoj paprati (shematski). 1= paprat, 2 = sporangij, 

3= spora, 4 = protalij, 5 = arhegonij, 5a =anteridij, 

6 = Jaje, 6a = spermatozoid, 7 = oplođeno jaje, 8 = mla- 
da paprat na ostatku protalija 


p. imaju već pravi korijen, a u stabljici se kod ne- 
kih predstavnika javlja prvi put drvo. Razmnažaju 
se na spolan i nespolan način, a sama biljka je ne- 
spolna generacija (sporofit, v.). 


PAPUČICA (Paramaecium), praživotinja, pri- 
pada skupini trepetljikaša (v.). Često živi u ustaja- 
loj barskoj vodi. Oblik tijela je stalan zbog tanke 

Papućica 


kožice, pelikule, kojom je obavijena. Kreće se po- 
moću trepetljika (cilija). P. ima stanični usni otvor. 
Trepetljike proizvode struju vode koja hranu do- 
vodi kroz usni otvor u unutrašnjost tijela. Oko pro- 
gutane hrane nastane hranidbeni mjehurić (hra- 


C 


Papratnjače. A = crvotočina, B = preslica, € = paprat 


nidbena vakuola). Pomoću kontraktilne vakuole p. 
izbacuje produkte disimilacije a neprobavljene 
ostatke hrane kroz stanični izmetni otvor. P. se 
razmnaža nespolno i spolno. Nespolno razmnažanje 
obavlja se jednostavnom diobom. Od vremena do 
vremena dolazi do spolnog razmnažanja (konjuga- 
cija, v.). 

TREPLJE mii 


KONTRAKTILNA 
VAKUOLA 
PROBAVNA 
VAKUOLA 
STANIČNA 
VELIKA 2 va 
JEZGRA SENJ 
JEZGRA 
\GIŠ STANIČNO 
Ž GR JEZGRO 


KONTRAKTILNA__ A # 
VAKUOLA SA _ STAM. IZMETNI 


A OTVOR 


Papučica 

Paradentoza — Parasimpatički živčani sistem 


PARADENTOZA, kronično oboljenje kod kojeg 
dolazi do razaranja veza koje zub povezuju uz če- 
ljusnu kost, a kao posljedica toga dolazi do raskli- 
mavanja, te napokon do ispadanja zuba. Bolest ima 
izrazito kroničan karakter i nastaje zbog prodira- 
nja ostataka hrane i patogenih klica u kut između 
zubnog mesa i zuba; na tom mjestu počinju upalni 
procesi koji se šire sve dublje, te se najprije ra- 
zara vezivo zubnih veza, a kasnije i koštano tkivo 
u kome je smješten zub. Zbog toga se zubno meso 
povlači te vratovi zubi ogoljuju i zub u cjelini iz- 
gleda duži. Bolest često zahvaća po više zuba od- 
jednom. Ni kirurška ni medikamentozna terapija 
ne pokazuju bitnih uspjeha. 

PARALIZA, uzetost pojedinih mišica ili mišićnih 
skupina. Nastaje zbog najrazličitijih uzroka (upala 
mozga i njegovih ovojnica, moždani tumori, krva- 
renja u području moždane jame, razne zarazne bo- 
lesti). P. se javlja kao spastička kljenut kod koje su 
mišići grčevito stegnuti u određenom položaju, ili 
opušteni te bolesnik ne može njima činiti nikakve 
pokrete. 

Progresivna paraliza, duševno oboljenje, poslje- 
dica sifilisa u kasnijim stadijima. 

PARAPODIJI, mišićaste izrasline na kolutićima 
mnogočekinjaša (v.). Na njima su svežnjevi dugih 
i tankih čekinja. P. predstavljaju prve početke udo- 
va; njima se životinje kreću po dnu ili plivaju. 

PARASIMPATIČKI ŽIVČANI SISTEM, v. Sim- 
patički živčani sistem. 

Paratifus — Partenogeneza 


PARATIFUS, v. Zarazne bolesti. 
PARAZITI (grč. para-sitos onaj koji se hrani za- 


žive na račun drugog organizma i hrane se njego- 
vim tjelesnim sokovima ili drugim tvarima njego- 
va tijela. P. koji žive na površini tijela svoga do- 
maćina, biljke ili životinje, nazivaju se ektopara- 
ziti, a oni koji žive u unutrašnjosti njihova organi- 
zma, u njihovim organima ili tkivima nazivaju se 
entoparaziti. 

Zooparaziti, životinje paraziti. Ima ih mnogo, 
naročito kod praživotinja i mnogostaničnih beskra- 
lježnjaka. Kao ektoparaziti, na površini tijela svo- 
ga domaćina, žive uši, buhe, stjenice, krpelji, pija- 
vice itd. U unutrašnjosti tijela domaćina žive ento- 
paraziti: trakavice, metilji, trihine i mnogi drugi 
parazitski crvi. Ovamo pripada i više vrsta praži- 
votinja, koje uzrokuju različite bolesti čovjeka i 
životinja, kao što su malarija, bolest spavanja, sr- 
dobolja i razne druge. 

Fitoparaziti, biljke koje nemaju sposobnost asi- 
milacije (v.), već od živih domadara primaju go- 
tovu organsku hranu (npr. većina bakterija i glji- 
va, ali i neke više biljke kao potajnica, vilina kosa 
idr). 

PARTENOGENEZA (parthenos djevica, genesis 
postanak), razvitak nove jedinke iz ženske spolne 
stanice (jaje) bez prethodno izvršene oplodnje, spa- 
janja sa spermatozoidom. P. je dosta raširena kod 
člankonožaca (neki niži raci, npr. vodenbuha, i 
kukci, npr. biljna uš). Na taj način postaju trutovi 

Partenogeneza — Pasteur 


kod pčela, dok se matice i radilice razvijaju iz nor- 
malno oplođenih jaja. U svim ovim slučajevima p. 
se održava samo kroz izvjestan broj generacija, a 
zatim opet nastaje jedna generacija s normalno 
diferenciranim mužjacima i ženkama. P. se može 
izazvati i umjetnim putem djelovanjem kemijskih 
i mehaničkih podražaja na neoplođeno jaje. 

PASTERIZACIJA, postupak kojim se zagrijava- 
njem na temperaturu od 58"—90"C uništavaju kva- 
ščeve gljivice i neki drugi mikrobi u hrani (mlije- 
ku, pivu, vinu, mesu itd.). Ovu metodu pronašao je 
Pasteur. 


Louis Pasteur 


PASTEUR, Louis (Paster, 1822—1895), francuski 
biolog i kemičar. Proučavanjem alkoholnog i mli- 
ječnog vrenja ustvrdio je da bakterije i gljivice 
izazivaju truljenje žive materije. Ovim otkrićem 

Pasteur — Paučnjaci 


potpuno je pobio teoriju da se mikroorganizmi ra- 
đaju iz nežive materije. P. je otkrio da se klice mo- 
gu zagrijavanjem uništiti, pa je taj postupak na- 
zvan po njemu pasterizacija. Istražujući uzročnika 
bolesti dudovog svilca i otkriće toga uzročnika na- 
velo ga je na misao da su i zarazne bolesti u čo- 
vjeka povezane s takvim mikroorganizmima, pa je 
istraživao porijeklo raznih zaraznih bolesti kod čo- 
vjeka. Dokazao je da zarazne bolesti uzrokuju mi- 
kroorganizmi i da se oni nalaze u zraku, u zemlji, 
u vodi, u krvi, u organskim otpacima itd., pa je ovo 
njegovo otkriće imalo golemo značenje u antisep- 
tičnoj kirurgiji. P. je otkrio i cjepivo protiv bje- 
snoće. 

PATOLOGIJA (grč. pathos bol, patnja i logos 
nauka), nauka o bolestima biljaka, životinja i čo- 
vjeka (pa se tako i dijeli). Zadaci su patologije da 
pojedine bolesti upozna i razlikuje s obzirom na 
njihove simptome, da otkrije uzročnike bolesti 
(»etiologija«) i da pronađe način i sredstva za bor- 
bu protiv njih. 

PAUČNJACI (Arachnoidea), životinje iz razreda 
člankonožaca. Tijelo se sastoji od glavopršnjaka (v.) 
i zatka. Glavopršnjak nosi 6 pari udova, od kojih 
su 4 para noge a 2 para usni organi. Od 2 para 
usnih organa prvi ili prednji par sačinjavaju čelju- 
sna ticala (chelicere). U pravih pauka ovi organi 
stoje u vezi s otrovnim žlijezdama. Na zatku se na- 
lazi 4—6 pari predljivih bradavica. Organi za di- 
sanje su uzdužnice (traheje, v.), a neki dišu pluć- 


235 


Paučnjaci — Pčela 


nim vrećicama. Raz- 
mnažaju se jajima. Pa- 
učnjake koji imaju če- 
ljusna ticala povezana 
s otrovnom žlijezdom, 
glavopršnjak oštro odi- 
jeljen od zatka i na 
njemu 4—6 predljivih 
bradavica, a zadak im 
nije kolutićav — na- 
zivamo pravim pauci- 
ma. Paučnjake kojima 
je zadak kolutićav i za- 
vršava otrovnom žlije- 
zdom nazivamo  šti- 
pavci, a grinjama na- 
Pauk krstaš zivamo paučnjake ko- 
jima je zadak posve 
srastao s glavopršnjakom. Grinje prenose i zarazne 
bolesti (svrabac). 


PČELA domaća (medarica), kukac iz skupine 
opnokrilaca. U zajednicama od 40—60 tisuća jedin- 
ki živi samo jedna plodna ženka, matica, nekoliko 
stotina mužjaka, trutova, a ostali članovi zajednice 
su neplodne ženke, radilice. Radilice obavljaju u 
košnici sav posao. One sabiru hranu, izgrađuju 
saće, prerađuju nektar u med, odgajaju potomstvo, 
čuvaju gnijezdo. Pčele radilice su prilagođene za 
taj posao. Usnim aparatom ližu i upijaju nektar iz 
cvijeta. Na zadnjim nogama imaju četkicu i kota- 
ricu za sabiranje polena. Vosak, od kojeg radilice 

Bčela — Pelagijal 


grade saće, izlučuju posebne žlijezde na nekoliko 
začanih kolutića s trbušne strane. Matica se samo 
jedanput u životu pari i to za svadbenog leta koji 
izvode trutovi s maticom potkraj maja. Jaja što ih 
leže matica oplođena 
su i neoplođena. Iz 
oplođenih jaja legu se 
matica i radilice, a iz 
neoplođenih — trutovi. 
Poslije obavljenog 
svadbenog leta radili- 
ce izbacuju trutove iz 
košnice ili ih poubijaju, 
Pčela medarica Pčele stvaraju nove 
zadruge rojenjem. Iz 
pojedinih košnica izlazi u jednoj godini i po više 
rojeva. Stara matica sa starijim pčelama napušta 
košnicu i ustupa mjesto mladoj matici. 

Čovjek je učinio pčelu domaćom životinjom i 
uzgaja je radi meda i voska koji ona stvara. Pčele 
prenose i pelud s jednog cvijeta na drugi i tako 
aktivno sudjeluju pri oprašivanju. 

PČELARSTVO, grana privrede koja se bavi uz- 
gojem pčela radi dobijanja meda i voska te radi 
oplodnje raznog poljoprivrednog bilja. Pčele se uz- 
gajaju u košnicama. 

PELAGIJAL (grč. pelagos otvoreno more ili mor- 
ska pučina), životinjski organizmi koji žive u otvo- 
renom moru do dubine od 300 metara. Prema na- 
činu kretanja, životinje ovog morskog područja 
dijele se na dvije grupe: plankton (v.) i nekton (v.). 


231 


Pelagra — Peraje 


PELAGRA, oboljenje koje nastaje zbog pomanj- 
kanja nekih vitamina iz grupe B, kompleksa. Ka- 
rakteriziraju je tri vrste simptoma: 1) smetnje u 
probavnom sistemu (upale usta i jezika, proljevi), 
2) upale živčanog sistema sa smetnjama opipa, kli- 
jenutima i psihičkim promjenama, i 3) promjene 
na koži kod kojih koža postaje gruba, a u kasnijim 
stadijima atrofira i gubi normalnu pigmentaciju. 

Liječi se odgovarajućom prehranom, uzimanjem 
svih vitamina iz grupe koja sačinjava B, kompleks. 

PELIKULA, v. Koža. 

PENICILIN, v. Antibiotici. 

PENJAČICE, v. Lijane. 

PERADARSTVO, grana poljoprivrede, koja se 
bavi uzgojem peradi radi dobijanja jaja i mesa. 
Po brzini razmnažanja, po produktivnosti i jelti- 
nom uzdržavanju, p. se po svojoj ekonomskoj važ- 
nosti ne može usporediti ni s jednim drugim obli- 
kom uzgoja životinja. Od peradi se najviše uzgaja 
kokoš a od vodene peradi guske i patke. Danas se 
perad uzgaja na industrijski način u velikim pera- 
darstvima gdje se leženje peradi izvodi pomoću 
inkubatora (v.). U SFRJ postoji nekoliko peradar- 
skih farmi od kojih je najveća Kokin-grad na po- 
ljoprivredno-industrijskom kombinatu Belje. U na- 
stojanju da se unaprijedi ova privredna grana, 
obilnu pomoć pružaju i odgovarajuće naučne usta- 
nove. 

PERAJE, organi za plivanje u riba i drugih vo- 
denih životinja. P. su parne i neparne. Parne p. su 

Peraje — Perje 


grudne i trbušne, a neparne leđna, repna i podrep- 
na ili analna. 


PERIDERMA, v. Stabljika. 
PERIGON, v. Cvijet. 
PERIJANT, v. Cvijet. 
PERIKAREP, v. Plod. 


PERIPATUS, rod životinja koje u svom primi- 
tivno građenom tijelu ujedinjuju osobine koluti- 
ćavaca, stonoga i kukaca. Obitavaju južnu Afriku, 


pt 


BAKE 


Peripatus 


Južnu Ameriku i Novi Zeland. Žive u trulom drve- 
ću i vlažnim šumama. Rađaju žive mlade. 

PERISTALTIČKO KRETANJE, pomicanje hra- 
ne kroz crijevni kanal kontrakcijama mišićnih vla- 
kana crijevnog kanala viših životinja, u kratkim 
odsječcima, u vertikalnom smjeru. 

PERJE, rožnata tvorevina ptičje kože, porijeklom 
srodna ljuski gmazova. P. na tijelu ptica (v.) nije 
jednako, a nije ni podjednako raspoređeno. Na le- 
đima i trbuhu nalazi se pokrovno perje, a na kri- 
lima i repu letno perje. Mekano perje koje leži uz 
samo tijelo naziva se paperje ili pahuljice. Ono 
štiti tijelo od hladnoće. P. pokriva gotovo cijelo 
tijelo ptica. Raste iz kožne bradavice smještene 
nešto dublje u koži. Svako pero sastoji se od badr- 
ljice i isperaka sa svake strane badrljice. Ploha 

pera čini zastavicu. P. ptica redovno se obnavlja, 
obično jedanput godišnje, a kod nekih i dvaput (v. 
Mitarenje). 

PERM, posljednja formacija paleozoika (v.). Di- 
zanjem i spuštanjem kamene kore mijenja se ra- 
spored kopna i mora. Velike mase kopna se spu- 
štaju, a sve te predjele poplavljuje more u kojem 
se taloži razno kameno kršje od kojeg su nastale 
naslage crvenog pješnjaka, laporastih škriljavaca i 
škriljave gline. Najčešće biljke su paprati i četi- 
njače. Od morskih životinja trilobiti izumiru, a na- 
staju potpuno novi rodovi koralja, brahiopoda i 
amonita. Sve ribe su hrskavične. Na kopnu su zna- 
čajni stegocefali (v.) i gmazovi (v. Geološka doba). 

PERONOSPORE, izvjesni predstavnici vrlo pri- 
mitivne skupine gljiva algašica (fikomiceta), napa- 
daju gospodarski važne biljke, npr. p. krumpira ili 
p. vinove loze. Razmnažaju se sporama (v.) koje 
najčešće prodiru kroz puči (v.) u list biljke-doma- 
dara, te tamo razvijaju micelij (v.) (tijelo gljive) 
koji se hrani iz stanica domadara. P. uzrokuju ve- 
like štete u poljoprivredi i vinogradarstvu ako se 
odlučno ne suzbijaju (prskanje modrom galicom 
i sl.). 

PIA MATER, v. Moždane opne. 

PIGMENT, obojena tvar koja prožima tkiva ži- 
vih organizama, a ima oblik zrnaca, kapljica ili kri- 
stala. P. se stvara u protoplazmi specijalnih stani- 
ca kao endogeni p. (v. Kromoplasti) ili dospijeva u 
organizam iz vanjske sredine kao egzogeni p. 

Pijavice — Placenta 


PIJAVICE (Hirudinea), razred kolutićavaca (v.). 
Žive u slatkim vodama, ali ih ima i u moru. Tijelo 
se sastoji bd velikog broja kolutića. Na prednjem 
i stražnjem kraju tijela imaju prianjalke; prednje 
služe za uzimanje hrane, a stražnje prianjalke za 
pričvršćivanje pri kretanju. P. su većinom paraziti 
na koži drugih životinja i hrane se pretežno krvlju 
raznih kralježnjaka, dok neke od njih proždiru i 


Ljekarska pijavica 


razne sitne životinjice. Dišu kožom koja je puna 
krvnih kapilara. P. su dvospolne životinje. Među 
slatkovodnim pijavicama najpoznatija je liječni- 
čka pijavica (Hirudo medicinalis). Ona se hrani 
krvlju, a pri sisanju izlučuje hirudin (v.) koji spre- 
čava grušanje krvi. Primjenjuje se u medicini. 

PITEKANTROPF, v. Čovjek. 

PJEGAVAC, v. Zarazne bolesti. 

PLACENTA, embrionalni organ koji sačinjavaju 
horion (v.) i sluzokoža maternice. U sisavaca i kra- 
lježnjaka, koji rađaju žive mlade, zametak je po- 
moću placente spojen s krvožilnim sistemom maj- 
ke i prima hranu i kisik iz majčine krvi. U gmi- 
zavaca i ptica ne formira se p., nego zametak do- 
biva hranjive tvari iz žumanjčane vreće. P. kod 
biljaka je mjesto gdje su na plodnim listovima 
cvjetnjača pričvršćeni sjemeni zameci. Ako, pre- 

Placenta — Plastidi 


ma tome, govorimo o placentaliji sjemenih zame- 
taka u cvijetu, mislimo na način smještaja sjemenih 
zametaka unutar plodnice kod kritosjemenjača (v.). 

PLACENTALIA, sisavci koji u embrionalnom 
stanju imaju placentu (v.). Embrioni ovih živo- 
tinja ostaju dugo u tijelu majke gdje pomoću pla- 
cente primaju hranu iz majčine krvi. Placentalni 
sisavci rađaju sasvim razvijeno mlado. Tobolčari 
i kljunaši koji nemaju placentu pripadaju skupini 
aplacentalnih sisavaca. 

PLANKTON, živi biljni i životinjski svijet, koji 
lebdi u morskoj ili jezerskoj vodi. Od biljaka su u 
planktonu najčešće alge kremenjašice i bičaši, a od 
životinja npr. neki račići i razne ličinke. Plank- 
tonski organizmi nemaju sposobnost aktivnog po- 
kretanja u vodi, već su nošeni pasivno strujama 
te lebde u vodi. S tim u vezi imaju njihova, naj- 
češće jednostanična, tijela razne izrasline i nastav- 
ke koji povećavaju trenje između vode i tijela ako 
tijelo počne tonuti. To omogućava duže lebdenje. 

P. je za život u moru (odnosno jezerima) veoma 
važan jer predstavlja glavnu hranu mnogim riba- 
ma i drugim morskim životinjama; o njemu indi- 
rektno ovise ribe i druge životinje. Istraživanjem 
planktona bave se danas oceanografski instituti i 
stanice, kakve imamo i mi u Splitu, Rovinju i Du- 
brovniku. 

PLANULA, v. Koralji. 

PLASTIDI, tjelešca u citoplazmi (v.) biljne sta- 
nice. Mogu biti obojeni (kromatofori, v.) ili bez- 
bojni (leukoplasti, v.). Kromatofori služe ili asimi- 

Plastidi — Plazmoliza 


laciji ugljičnog dioksida (kloroplasti), ili prima- 
mljivanju kukaca na cvijet (kromoplasti). Leuko- 
plasti, naprotiv, sudjeluju pri pretvaranju šećera 
u škrob (»škrobotvori«). 

PLAŠTENJACI (Tunicata), morske životinje iz 
skupine svitkovaca. Mješinasto tijelo je pokriveno 
debelim plaštom od posebne tvari slične biljnoj ce- 
lulozi (tunicin). Prilagodivši se sjedilačkom načinu 
života njihova se građa znatno pojednostavnila. U 
odraslih plaštenjaka nestala su glavna obilježja 
svitkovaca, a ona postoje samo kod njihovih slo- 
bodnih ličinki. Ličinke sjedilačkih plaštenjaka pli- 
vaju po moru repićem, u kojem su svitak i leđna 
moždina. Ličinka neko vrijeme slobodno pliva, a 
u daljem razvoju prihvaća se dna, pa se preobra- 
žava u sjedilačku životinju. Organi ličinke pre- 
obrazbom postaju jednostavniji ili se gube, pa je 
tako životinja u svojem razvoju nazadovala, što 
nazivamo nazadnom preobrazbom (regresivna me- 
tamorfoza). 


PLAZMA, v. Protoplazma. 


PLAZMOLIZA, odvajanje protoplasta (v.) od sta- 
nične membrane (v.) kod biljaka. Do plazmolize 
dolazi redovno onda kada se živoj stanici oduzme 
izvjesna količina vode (npr. pošto smo biljku od- 
rezali, ona isparuje više vode nego što prima, ili 
ako se oko stanice nalazi otopina veće koncentra- 
cije nego što je stanični sok), pa zbog toga popusti 
unutarnji tlak (turgor) u stanici. Ukoliko stanici 
ponovno dodamo vode (što se može učiniti npr. 

Plazmoliza — Plijesni 


ako razrijedimo otopinu koja je okružuje), tada 
dolazi do vraćanja u predašnje stanje (deplazmo- 
liza); u stanici se zbog primanja tekućine poveća 


Plazmoliza. v = vakuola, pl = plazma, j = jezgra 


turgor, protoplast se opet priljubi uz membrane 
stanice i stanica je opet napeta i elastična. Pomoću 
metode plazmolize može se odrediti i jakost priti- 
ska (turgor) u stanici. 

PLIJESNI, relativno primitivne gljive, među ko- 
jima razlikujemo tzv. sive (ili crne) i zelene plijesni. 

Sive plijesni, razvijaju se na ostacima jela, kru- 
hu, koži i sl., pripadaju gljivama algašicama. Ka- 
rakteristično je za njih da stvaraju spore u unu- 
trašnjosti okruglastih, glavičastih, crnih sporangi- 
ja. Iznimno se razmnažaju i spolnim načinom, pri 
čemu dolazi do spajanja vrškova dviju hifa (to su 
zapravo spolni rasplodni organi koji se u cjelini 
stapaju), te tako nastaje zigota (trajna stanica), iz 
koje se u povoljnim prilikama opet razvija gljiva. 

Plijesni — Plivaći mjehur 


Zelene plijesni, razvijaju se najčešće na voću i 
siru: najpoznatiji su predstavnici penicilium i 
aspergilus, pripadaju skupini gljiva mješinarka. 
Značajno je za njih da stvaraju spore izvana na 


Plijesni. Lijevo siva plijesan, u sredini 
aspergilus, desno penicillum 


vršcima hifa (konidije), koje se onda nalaze u nizo- 
vima. Nele su veoma važne jer se od njih dobi- 
vaju poznati antibiotici (penicilin). 

PLIVAĆI MJEHUR, zrakom ispunjeni mjehur u 
tijelu većine riba. P. m. ima ulogu hidrostatskog 
aparata; kod viših riba leži iznad crijeva, a kod ni- 
žih je spojen s jednjakom. Krvne kapilare na sti- 
jenci plivaćeg mjehura izlučuju ili upijaju plinove, 
pa prema tome tijelo ribe tone ili se diže u više 
slojeve vode. Morski pas i neke koštunjače koje 
žive u većim morskim dubinama nemaju ovaj or- 
gan, a nemaju ni neke pučinske ribe, koje su izvr- 
sni plivači, kao što su neke skuše i tuna. 

Plod 


PLOD, karakterističan organ za razmnažanje kod 
tzv. kritosjemenjača (v.). P. nastaje od plodnice 
koja sadrži sjemene zametke tako da se od stijen- 
ke plodnice razvije usplođe (perikarp), a od sjeme- 
nih zametaka nastaju sjemenke. Takve plodove zo- 
vemo pravima, dok se ponekad usplođe razvija i 
od drugih dijelova cvijeta (npr. cvjetišta, kao što 
je to kod kruške ili jabuke), pa govorimo o nepra- 
vom plodu. 


Piod. Razne vrste plodova 


Kod golosjemenjača (v.) ne nastaje plod jer su 
sjemeni zameci smješteni otvoreno na plodnim li- 
stovima, pa nakon oplodnje nastaje samo sjemenka. 

Plod — Plodnica 


Usplođe može biti mesnato (npr. koštunica, bo- 
ba) ili suho (mahuna, komuška), a ima plodova koji 
se otvaraju i rasijavaju sjemenke (tzv. pucavci, 
npr. razni tobolci, mahuna), odnosno drugih gdje 
sjemenke ostaju trajno zatvorene u usplođu, pa 
se p. rasprostranjuje kao cjelina. Upravo zbog tih 
raznih činjenica, koje treba uvažiti, postoje vrlo ra- 
zličite podjele plodova. 

PLODNICA, donji, prošireni dio tučka (v.) kod 
kritosjemenjača (v.) u njoj se nalazi jedan ili više 
sjemenih zametaka (v.). P. može biti po položaju 
podrasla: ako se nalazi u udubljenom cvjetištu i s 
njime je srasla, odnosno nadrasla: ako se nalazi na 
ravnom ili izbočenom cvjetištu. Naročiti je tip 
nadrasle plodnice i tzv. obrasla plodnica, koja se 
npr. ponekad nalazi kod porodice ruža (trešnja, 
šljiva), gdje se plodnica nalazi u udubljenom cvje- 
tištu, ali nije s njim srasla. 


Položaj plodnice u cvijetu. A = nadrasla, 
B «= obrasla, C = podrasla plodnica 


Unutrašnjost plodnica može biti nepregrađena 
(s jednom jedinstvenom šupljinom) ili pomoću pre- 
grada razdijeljena na više šupljina, pa govorimo o 
dvo, tro, četvoro ili višegradnoj plodnici. 


247 


Plodored — Pluća 


PLODORED, redoslijed, kojim se sade biljne 
kulture na obrađenim površinama. P. ima odre- 
đeni smisao, naime, na taj se način najbolje isko- 
rišćuje tlo (razne biljke na različit način iserpljuju 
tlo, kako s obzirom na dubinu tako i na vrstu soli). 
Tipičan je primjer plodoreda sadnja neke mahu- 
narke (djetelina ili sl.) nakon pšenice ili koje dru- 
ge žitarice, na taj se način ponovno obnavlja i po- 
većava količina dušika u tlu, koji je bio istrošen, 
jer mahunarke zbog bakterijskih simbioza na ko- 
rijenu ponovo obogaćuju tlo dušikom. 

PLOJKA, plosnati i tanki dio listova biljaka, 
koji služi prije svega asimilaciji CO, i transpira- 
ciji (v.). P. je češće različita na gornjoj i donjoj 
strani (gornja strana, izložena svjetlu, služi pre- 
težno asimilaciji, donja pretežno transpiraciji), rje- 
đe jednaka na obje strane (većina jednosupnica). 
Po obliku p. može biti jednostavna ili sastavljena 
(perasto ili dlanasto). 

PLUĆA, organi za disanje svih kopnenih kralje- 
žnjaka i nekih vodenih (npr. kitovi). P. čovjeka i 
ostalih kralježnjaka većinom su parna i sastoje se 
od dva plućna krila. Zrak dolazi u pluća kroz no- 
snu šupljinu, ždrijelo, grkljan i dušnik koji se gra- 
na u dvije bronhije, a ove ulaze u plućna krila. 
Bronhije se granaju u sve sitnije ogranke, bronhi- 
ole, koje u sisavaca završavaju sitnim mjehurići- 
ma, plućnim alveolama. Stijenke alveola su tanke, 
elastične i prožete krvnim kapilarama. Kroz posve 
tanke stijenke alveola lako prolaze kisik i CO,. P. 
su obavijena dvostrukom vlažnom opnom. Njezina 

Pluća 


unutrašnja kožica je tijesno priljubljena uz povr- 
šinu pluća i naziva se poplućnica, a vanjska se na- 


ŽDRIJELO. 


GRKLJANI 
POKLOPAC 


GLASNICE 


BRONHIJE 


Bh 


DESNO PLUĆE LIJEVO PLUĆE 


Dišni organi čovjeka 


slanja na stijenku prsne šupljine kao porebrica. 
Kod vodozemaca, gmazova i ptica pluća leže s osta- 
lim unutrašnjim organima u zajedničkoj tjelesnoj 

Pluća — Pneumonija 


šupljini, koja je kod sisavaca jednom poprečnom 
pregradom (ošit) rastavljena na prsnu i trbušnu, 
tako da pluća sa srcem leže u prsnoj šupljini. Plu- 
ća sisavaca podijeljena su brazdama u više režnje- 
va. Kod čovjeka jedna brazda dijeli lijevo krilo 
u dva režnja, a dvije brazde dijele desno krilo u tri 
režnja. 

PLUTO, sekundarno kožno staničje kod višego- 
dišnjih biljaka, razvija se od posebnog tvornog sta- 
ničja (felogen), najčešće odmah ispod epiderme. P. 
nastaje stvaranjem paralelnih nizova pločastih, 
plutastih stanica u smjeru prema rubu stabla, a 
stanice su pluta redovno bez sadržine, dakle mrtve. 
Kemijski se membrane pluta sastoje od složenih 
organskih spojeva na bazi masnih kiselina, a ka- 
rakteristika im je da su nepropusne za vodu i pli- 
nove. 

PNEUMATIČNE KOSTI, v. Ptice. 


PNEUMONIJA, zarazna upala pluća. Katkada 
obuhvaća čitave plućne režnjeve, a katkada samo 
jedan dio pojedinog režnja. Uzročnici su određene 
bakterije (pneumokok) ili izvjesni virusi. Bolest 
počinje naglo tresavicom, povišenom temperatu- 
rom, otežanim disanjem i probadanjem u grudnom 
košu. Bolest je popraćena kašljem te crvenosme- 
đim ili žućkastim ispljuvkom. Češće zahvaća samo 
jedan plućni režanj, a nakon 10—14 dana dolazi do 
pada temperature i ozdravljenja. Opasna je za sta- 
rije ljude, alkoholičare ili srčane bolesnike, kod 
kojih znade završiti smrću. Ako se upala javlja 
oko dišnih cijevi, naziva se bronhopneumonija, a 

Pneumonija — Podanak 


izaziva slične simptome kao i p. Liječenje je znatno 
olakšano antibioticima širokog spektra, koji uspje- 
šno djeluju na različite uzročnike pneumonije. 


PNEUMOTORAKS, nakupljanje zraka u prostor 
između listova pleure (tanke opne koja obavija 
površinu pluća i grudnog koša). To se može dogo- 
diti prilikom povrede grudnog koša, ali pojam 
pneumotoraksa mnogo je više poznat po tzv. tera- 
pijskom ili umjetnom pneumotoraksu, koji se upo- 
trebljava kao metoda liječenja plućne tuberkuloze. 
Efekt liječenja je u tome što uvođenjem zraka u 
pleuralni prostor pritiskuju pluća, pa se mehanički 
istisnu mjesta gdje su postojale tuberkulozne šu- 
pljine (kaverne). Taj dio pluća miruje jer je one- 
mogućen ulazak zraka prilikom disanja, pa se pluć- 
no tkivo ne rasteže, što dovodi do bržeg iscjeljenja 
tuberkuloznih procesa. 

PODANAK (rizom), vrsta podzemnog izdanka 
najčešće kod višegodišnjih zeljastih biljaka (npr. 
perunika, šumarica). Svake godine izbija iz podan- 


Podanak. A = Salamunov pečat, B = pirika 

Podanak — Polarnost 


ka nadzemna stabljika, koja u jesen obamire, pa se 
po ožiljcima na podanku može izračunati starost 
biljke. Podanak redovno nosi ljuskave listove, pa 
se po tome, kao i po tome što nema korijenove ka- 
pe, razlikuje od korijena. P. služi redovno kao spre- 
mište hrane, iz koga se u proljeće hrani mlada 
biljka. 

PODRAŽAJ, fizikalno-kemijski proces u živoj 
stanici (uzroci su mehaničke, kemijske, termičke 
ili slične prirode). On je određene jakosti i trajanja 
te djeluje na stanovite organe čovjeka, životinje 
ili biljke i izaziva određenu reakciju. P. mora 
imati određeni intenzitet odnosno dužinu trajanja, 
jer inače ne izaziva nikakvu reakciju (podražaji 
ispod »praga osjeta«). Kod čovjeka i životinja su 
pojedini organi osjetljivi na određene vrste podra- 
žaja, npr. oko na elektromagnetske valove, uho na 
titrajne podražaje zraka, nos na kemijske podra- 
žaje itd., ali se često iste reakcije mogu izazvati 
i neodgovarajućim podražajima (Mullerov zakon 
o »specifičnim energijama osjetnih organa«). 

Podražljivost (iritabilnost) jedno je od općih 
karakteristika žive tvari, po kojoj se bitno razliku- 
ju živa bića od nežive prirode. 

POIKILOTERMNE ŽIVOTINJE (grč. poikilos 
različan, therme toplota), životinje s promjenljivom 
toplotom tijela, ovise o temperaturi okoline u kojoj 
žive. Sve životinje osim ptica i sisavaca. 

POKOSNICA, v. Kosti. 

POLARNOST, općenita pojava u gotovo svih 
biljaka, osim onih najjednostavnijih (većina bak- 

terija i neke alge), da se na tijelu razlikuju baza 
i vrh. Kod slobodno pokretnih oblika polarne građe 
jedan pol je najčešće nosilac bičeva za pokretanje, 
dok je kod priraslih biljaka baza tijela ili proši- 
rena u ploču (mnoge alge), ili razvijena kao korijen, 
a vrh kao tjemenište gdje biljka raste u vis. 


POLEN, zrnca koja nastaju u prašnicima kod 
cvjetnjača (v.), odgovaraju mikrospori heterospor- 
nih papratnjača (selagina). P. je prema tome za- 
pravo nespolna rasplodna stanica, a unutar nje 
se razvija prije same oplodnje muška spolna ge- 
neracija (gametofit), od svega nekoliko stanica. 


Polenovo zrno (presjek). 
v = vegetativna, g = ge- 
nerativna jezgra 


Polenova zrnca nastaju u polenovnicama od ma- 
tičnih stanica polena redukcijskom diobom, pa 
imaju stoga jednostruki broj kromosoma. Iz svake 
matične stanice nastaju po 4 polenova zrna, a 

ponekad ostaju sva četiri zrna povezana u izv. 
tetrade (npr. kod vrijesova). 

Polenovo zrno ima dvostruku opnu, tzv. vanjsku 
opnu ili eksinu, koja je najčešće na površini bra- 
davičasta (da se lakše prihvati za njušku tučka), 
i unutarnju opnu ili intinu, na kojoj se nalaze 
utanjena mjesta kroz koja probija polenova mje- 
šinica prilikom oplodnje. 

Posve je drukčiji polen biljaka koje se oprašuju 
vjetrom (anemogamija) od onih koje se oprašuju 
kukcima (entomogamija). 

POLIMERIJI, koljeno životinja kojima se tijelo 
sastoji od kolutića ili članaka. To su kolutićavci 
(v.) i člankonošci (v.). Kolutićavost tijela i zajedni- 
čki plan unutrašnje građe ukazuje na srodnost 
i zajedničko porijeklo, iako je organizacija tijela 
mnogo složenija kod člankonožaca nego kod kolu- 
tićavaca. Probavilo se proteže uzdužno, sredinom 
tijela, a živčani sistem je ljestvičav i smješten ispod 
probavila na trbušnoj strani, dok se glavni dio 
krvožilnog sistema nalazi iznad probavila, na leđ- 
noj strani. 

POLIMORFIZAM (grč. poly mnogo, morfe oblik), 
raznolikost u tjelesnoj građi između jedinki iste 
životinjske vrste koje žive zadružnim životom. 
U takvoj zajednici postoji stroga »podjela rada«, 
svaka jedinka obavlja samo neku određenu funk- 
ciju, pa zbog prilagođivanja na raznovrsne funk- 
cije dolazi do poliformizma. Takve zadruge naro- 
čito su razvijene u nekih sisavaca i kukaca (poli- 
formizam u mrava, pčela — radilica, trut, matica). 

POLIOMIJELITIS, akutno zarazno oboljenje 
izazvano specifičnim virusima, prenosi se kontak- 
tom i kapljičnom infekcijom (v.). Javlja se često 
epidemijski, naročito u Sjedinjenim Državama 
Amerike, ali i u Evropi manje epidemije nisu 
rijetke. Oboljenje karakterizira akutna upala leđne 
moždine i moždane kore; u početnom stadiju povi- 
šena temperatura, pospanost, neraspoloženje i 
bolna osjetljivost na dodir i pritisak, osobito u 
području zatiljka. U kasnijem stadiju javljaju se 
kljenuti koje se brzo šire, a zahvaćaju noge i trup, 
rjeđe mišiće ruku i lica. Kljenuti nastaju veoma 
polagano, no često i trajno ostaju zbog dugotrajne 
inaktivnosti čitavih skupina mišića, te mogu uzro- 
kovati razne deformitete i smetnje u rastu. Osobito 
je važna preventivna terapija cijepljenjem, koja se 
u najnovije vrijeme provodi masovno, naročito 
djece i mladeži, dok je kod odraslih i starijih ljudi 
rijetka. Oboljeli se liječe isključivo u bolnicama, 
a važna je izolacija i karantena od najmanje neko- 
liko sedmica. 

POLIPI, v. Meduze. 

POLUKRUŽNI KANALI, v. Uho. 

POLUTKA, v. Prašnik. 

POLJOPRIVREDA, proizvodnja hrane za ljude 
i stoku, a uz to i sirovina za preradbu u industriji. 
Osnovne grane poljoprivrede: ratarstvo, stočarstvo, 
voćarstvo, povrtlarstvo, vinogradarstvo. 

P. se počela razvijati već za prethistorijskog 
čovjeka pripitomljavanjem životinja i uzgojem 
bilja, te se do danas razvila u jedan od osnovnih 

Poljoprivreda 


oblika privredne djelatnosti. Ona iskorištava tie- 
kovine raznih nauka i suvremene tehnike, tako 
da je danas za proizvodnju 1 q pšenice, uz najsu- 
vremeniju agrotehniku (v.) i najpovoljnije uvjete, 
potrebno svega 30 minuta rada, za 1q kukuruza 
oko 1 sat. Najveći prinosi iznose danas na 1 ha 
više od 200 q kukuruza, 100 q pšenice, 1000 q še- 
ćerne repe itd. Unatoč snažnom razvoju poljopri- 
vrede, velik dio čovječanstva još uvijek oskudijeva 
u hrani zato što se ne provodi pravilna raspodjela 
poljoprivrednih viškova. 

Ratarstvo, glavna grana poljoprivrede, a najvaž- 
nije su kulture: žitarice (pšenica, kukuruz, riža, 
raž, zob i dr.), mahunarke (grah, grašak, soja i dr.), 
uljarice (suncokret, repica, gorušica, ricinus i dr), 
tekstilne biljke (pamuk, lan, juta i dr.), industrijsko 
bilje (šećerna repa, duhan, krumpir, šećerna trska), 
ljekovito bilje (kadulja, metvica, kamilica i dr.) 
i krmno bilje (djetelina, lucerna, razne trave). 

Stočarstvo, bavi se uzgojem domaćih životinja 
radi dobivanja prehrambenih proizvoda, odnosno 
sirovina za industrijsku proizvodnju (ovčarstvo, 
govedarstvo i dr.). 

Vinogradarstvo, bavi se uzgojem vinove loze radi 
proizvodnje grožđa (vino, voće, voćni sokovi). 

Voćarstvo, proizvodnja raznog voća. Učinjen je 
veliki napredak uvođenjem metode križanja i se- 
lekcije (Mičurin u SSSR-u i Burbanck u SAD), 
čime su dobivene nove sorte voća i vinove loze. 


Povrtlarstvo, bavi se proizvdnjom povrća prete- 
žno za ljudsku hranu, te pri uzgoju primjenjuje 

Poljoprivreda — Povrilarstvo 


intenzivnu obradu tla, natapanje, mnogo gnojiva 
a i sredstava za zaštitu bilja. Povrće sadrži mnogo 
bjelančevina (grašak, grah), ugljičnih  hidrata 
(krumpir, mrkva, repa, tikva i sl.), vitamina (raj- 
čica, paprika, mrkva, špinat), mineralnih soli (razno 
povrće) i dr. Povrće se upotrebljava u svježem 
stanju kao varivo i sokovi, također se konzervira 
(kupus, krastavci, luk), u najnovije vrijeme smr- 
zava (grašak, mahune). 

POMOĆNICE, porodica kritosjemenjača (sulati- 
čnica), značajna po peteročlanim cvjetovima sraslih 
latica, i ploda koji je boba ili tobolac. Većina 
sadrži žestoke otrove (alkaloiđe, npr. atropin i sl), 
od kojih se neki upotrebljavaju u ljekarstvu. Gla- 
vni su predstavnici: krumpir, rajčica, paprika, du- 
han i otrovne biljke, npr. velebilje i bunika. 

PORIFERA, v. Spužve. 

POSTELJICA, v. Placenta. 


POTRBUŠNICA, tanka, dosta čvrsta opna koja 
prekriva trbušnu šupljinu kralježnjaka i obavija 
gotovo sve trbušne organe. Trbušna maramica 
također je tvorevina potrbušnice. Ona se pruža 
od želuca preko debelog crijeva i prekriva tanko 
crijevo. 

POVIJUŠE, biljke penjačice, povijaju se (lijevo 
ili desno) oko objekta uz koji se penju, npr. hmelj, 
slak i dr. Povijanje je prilagodba u vezi s iskori- 
štavanjem svjetla, jer biljka na taj način dovodi 
listove u najbolji položaj s obzirom na svjetlo. 


POVRTLARSTVO, v. Poljoprivreda. 

Prašnici — Praživotinje 


PRAŠNICI, posebno preobraženi listovi u cvje- 
tovima cvjetnjača (golosjemenjača i kritosjeme- 
njača) u kojima se stvara polen. 

P. su građeni u pojedinostima prilično različito, 
ali su u osnovi jednaki i sastoje se od tzv. praš- 
ničke niti (filamenti) i prašnice (antera), u kojoj 
se stvara polen. U prašnici se nalazi nekoliko šup- 
ljina (kod golosjemenjača promjenjivi broj, kod 
kritosjemenjača redovno 4), a to su polenovice 
(lokuli). One su iznutra opkoljene posebnim slojem 
koji služi ishrani polena (tapetum), a dok su mlade 
nalazi se u njima tkivo od kojeg nastaje polen 
(arhespor). Zrele prašnice otvaraju se na različite 
načine, a najčešće pomoću jednog sloja posebno 
odebljalih stanica, koji se nalazi odmah ispod 
kožnog tkiva (epiderme). 

P. su zapravo preobraženi listovi koji odgovaraju 
mikrosporofilima heterospornih papratnjača (v., 
polenovice su mikrosporangiji, a polen mikrospore. 

PRAŽIVOTINJE, (Protozoa), koljeno mikroskop- 
ski sitnih životinja kojima se tijelo sastoji samo 
od jedne stanice, ali ona obavlja sve životne radnje 
koje kod mnogostaničnih životinja obavljaju poje- 
dini organi. Dijelovi tijela praživotinja koji oba- 
vljaju pojedine životne radnje zovu se organeli 
(v.). Tako se probava obavlja u probavnim mje- 
hurićima, a kretanje pomoću bičeva, lažnih nožica 
ili trepetljika. Razmnažaju se nespolno (diobom 
i stvaranjem spora) i spolno. Žive u vodi, rjeđe 
u vlažnoj zemlji, a mnogi su nametnici. P. su po- 
dijeljene u četiri skupine: bičaši (v.), korjenonošci 
(v.), trepetljikaši (v.) i truskovci (v.). 

Prečnouste — Preslice 


PREČNOUSTE, ribe s hrskavičnim kosturom. U 
toku čitavog života zadržavaju svitak. Koža je 
pokrivena zupčastim ljuskama, a u velikim pera- 
jama imaju samo rožnate niti. Nemaju škržnog 
poklopca, nego 5—7 pari škržnih pukotina. Ispred 
njih je dišni otvor. Na izduženoj glavi usta su 
postavljena poprečno s trbušne strane, pa se p. 
moraju izvrnuti da dohvate plijen. Nemaju rib- 
ljeg mjehura. Sve su morski stanovnici. Oplodnja 
je unutrašnja, a neke p. rađaju žive mlade. Naj- 
poznatiji su predstavnici: morski pas, morska mač- 
ka, raža, kamenica itd. 

PREKAMBRIJ, najsta- 
rije geološko doba, dijeli 
se na arhaik (v.) i algonkij 
(v.) (v. Geološka doba). 

PRESLICE, skupina pa- 
pratnjača (v.), danas pred- 
stavljena samo jednim je- 
dinim rodom (preslica), 
koja je svoje glavno ras- 
prostranjenje postigla u 
karbonu. 

Današnje su p. zeljaste 
biljke člankovite stablji- 
ke na kojoj se nalaze ma- 
leni listovi (mikrofili) po- 
ređani u pršljenima. Na 
vrhu stabljike razvija se 
(kod oblika koji imaju  pPreslice. A = vršak fertilne 
sterilne i plodne stabljike stabljike, B = skupina spo- 


5 rangija, C = presjek kroz 
— samo na plodnima) sporangije, D = spora 

Preslice — Probavni sistem 


skupina listića sa sporangijima koji sadrže jedna- 
ke spore. 

Izumrle preslice bile su značajne što su u kar- 
bonu tvorile čitave šume (bile su često drvenaste), 
a dale su i materijal za stvaranje kamenog ugljena. 

PRETKLIJETKA, v. Srce. 

PROBAVNI SIS- 
TEM, skup organa ko- 
ji probavljaju hranu. 
U jednostaničnih živo- 
tinja proces probavlja- 
nja obavlja se u hra- 
nidbenim  —vakuolama, 
dok u većine višesta- 
ničnih životinja funk- 
ciju probavljanja pre- 
uzima crijevo. Kod 
najnižih višestaničnih 
životinja probava je 
u šupljini koja se na- 
ziva pracrijevo (me- 
duze, polipi). U kra- 
lježnjaka kao u viših 
beskralježnjaka crijev- 
ni kanal sastoji se od 
nekoliko dijelova: us- 
ta (v.), ždrijela (v.), je- 
dnjaka (v.), želuca (v.) 


Probavni organi čovjeka. i crijeva (v.). Pri pro- 
1 = jednjak, 2 = želudac, bavi # djelui 
3 = jetra, 4 = žučni mjehur, avi hrane sudjeluju 
5 = gušterača, 6 = tanko uz žlijezde slinovnice 
crijevo, 7 = debelo crijevo, x“ đ Ž 

8 = zadnje crijevo (v.), želučane i crijev- 

Probavni sistem — Protalij 


ne žlijezde te gušterača (v.) i jetra (v.). 

PROKLIČNICA, malena nitasta tvorevina slična 
steljci, koja se razvija kod većine mahovina kada 
spora proklije. Na prokličnici, koja sliči nekoj ni- 
tastoj zelenoj algi, razvija se sama mahovina koja 
nosi spolne organe. Prema tome je p. dio game- 
tofita. 

PROSTATA, muška spolna žlijezda ispod mo- 
kraćnog mjehura u sisavaca. Njezin sekret izlučuje 
se u sjemenik i zajedno sa spermatozoidima sa- 
činjava spermu. 


PROTALIJ, maleno, višestanično tjelešce slično 


Protalij s rizoidima, anteridijima 1 arhegontjima 

Protalij — Pseudopodiji 


steljci, koje se u papratnjača (v.) razvija iz prokli- 
jale spore. Na protaliju nastaju spolni rasplodni or- 
gani, pa je prema tome p. dio spolne generacije (ga- 
metofita). Po obliku je protalij kod pojedinih sku- 
pina različit (gomoljast, krpast, zeleni srcasti listić). 

PROTOPLAST, sadržaj žive stanice (kod biljaka 
osim stanične membrane) u koji se uključuje sta- 
nična jezgra, citoplazma (v.) i plastidi (v.). U pro- 
toplastu ima i raznih neživih uklopina (anorganske 
soli, ulja, tanini i dr.), koje predstavljaju ili pro- 
dukte tvarne izmjene ili rezervne tvari (v. Cito- 
plazma). 

PROTOPLAZMA, v. Protoplast. 

PROTOZOA, v. Praživotinje. 

PRSNA ŽLIJEZDA (thymus), žlijezda s unutraš- 
njim izlučivanjem kod svih kralježnjaka. U sisava- 
ca leži u gornjem dijelu prsnog koša. Djeluje u 
punoj mjeri samo kod nedoraslog organizma. Po- 
slije spolne zrelosti ova žlijezda znatno smanjuje 
svoju funkciju. Hormoni (v.) prsne žlijezde djeluju 
na rast i izgradnju kostiju, a isto tako i na razvoj 
spolnih žlijezda. 

PRŠLJEN, mjesto na stabljici gdje su prirasli 
listovi (dva ili više). Listovi susjednih pršljenova 
obično su smješteni tako da se ne pokrivaju. Na 
taj način biljka bolje iskorištava svjetlo. 

PSEUDOPODIJI, lažne nožice, nestalni produžeci 
protoplazme neodređena oblika kod nižih praživo- 
tinja (v.). Služe uglavnom za pokretanje i uzimanje 
hrane. 

Psilofiti 


PSILOFITI, izumrle papratnjače (v.), koje su u 
davno doba (paleozoik, i to silur i devon) kao prve 
kopnene zelene biljke prešle iz vode na kopno. 
Stablo im je bilo visoko oko 1 m i viličasto raz- 
granjeno na vrhu, a najprimitivniji predstavnici 


“9. 
MP 
4 

Mk 
VI 
1 
kid 


LEE 


dpi 
Fizi 


Psilojiti. A = Asteroksilon, B= Rinija 


nisu imali ni listova ni pravog korijena. Najnapred- 
niji su oblici već imali male listove (mikrofile). 
Spore su im bile istovrsne. Najpoznatiji su rodovi 
Tinija i asteroksilon. 

P. su važni i jer na neki način povezuju mahovi- 
ne s papratnjačama. 

Pšeno — Ptice 


PŠENO, poseban tip ploda kod trava. P. je za- 
pravo oraščić, za koji je međutim značajno da je 
usplođe sraslo sa sjemenom lupinom. Sličnu pojavu 
nalazimo i kod roške glavočika. 

PTERIDOSPERME, skupina izumrlih golosjeme- 
njača (v.), koje su najbujnije bile razvijene u kar- 
bonu (v.). Vanjskim su izgledom ličile još uvijek 
na papratnjače (naročito po listovima) ali su već 
imale sjeme i treba ih ubrojiti u sjemenjače. P. 
predstavljaju važne prelazne oblike između pa- 
pratnjača i sjemenjača. 

PTICE, (Aves), kopneni kralježnjaci koji su se 
prilagodili životu u zraku. Razvili su se od gmazo- 
va. Tijelo im je pokriveno perjem (v.) rožnatim 
tvorevinama kože karakterističnim za ptice. Pred- 
nji udovi su im pretvoreni u krila, dok samo zad- 
nji služe kao noge. P. nemaju zuba, čeljusti su 
obložene rožnatim navlakama koje sačinjavaju 
kljun. Hrana prolazi iz usne šupljine u jednjak, 
pri dnu proširen u volju, a odatle u žljezdani 
predželudac, pa u mišićni želudac koji je iznutra 
obložen rožnatom prevlakom, gdje se melje i mrvi. 

Kostur ptica je veoma lak i gibak jer je većina 
kostiju pneumatična (ispunjena zrakom). Unatoč 
tome on je dovoljno čvrst da služi kao oslonac za 
mišiće. Prsna kost ima veliki greben za koji su 
pričvršćeni prsni mišići što pokreću krila. Ptice 
bezgrebenke ga nemaju. 

U prsnom košu smješteni su pluća i srce. S 
plućima je u vezi veći broj zračnih kesica ispunje- 
nih zrakom, koje prodiru u različite dijelove tijela 

i u unutrašnjost kosti- 
ju. Kod organa za di- 
sanje = karakteristično 
je i to da dušnik sadrži 
dva grkljana. Prvi leži 
na prelazu iz ždrijela 
u dušnik i odgovara 
grkljanu ostalih kra- 
lježnjaka. Drugi se na- 
Jazi na mjestu gdje se 
dušnik grana u bron- 
hije i postoji samo kod 
ptica. To je mjesto gdje 
se proizvodi  zvonki 
glas ptica (pjevalo). Sr- 
čana klijetka je potpu- 
no pregrađena te se u 
tijelu ne miješaju arte- 
rijska i venozna krv. 
Postoji samo desni aor- 
tin luk. Organi straž- 
njeg dijela trupa za- 
štićeni su u čvrstoj 
zdjelici koja je nastala 
srašćivanjem krstače s 
kukovljem. P. nemaju 
repa od koštanih kra- 
lježnjaka, nego se kra- 
lježnica završava trti- 


Ptice. Galeb, djetao, golub, 

vrabac, čaplja, vjetruša, kli- 

kavac, kukuvija, jarebica, 
patka, kazuar 


Ptice 


Ptice — Puči 


com u kojoj su srasli ostali repni kralješci. 
Mozak ptica je dobro razvijen. P. imaju vlastitu 
toplotu tijela, neovisnu o vanjskoj temperaturi. 
Temperatura iznosi oko 40%—43%._ C. P. ima- 
ju mnogo zajedničkih osobina s gmazovima. 
I pticama i gmazovima zadnje crijevo, mokraćni 
i spolni kanali završavaju zajedničkim izlazom, 
nečisnicom (kloakom, v.). Ljuske na nogama ptica 
slične su ljuskama gmazova. Rasplođuju se jajima 
kao i gmazovi. U toku embrionalnog razvitka imaju 
jednake zametne ovoje kao i zameci gmazova 
(amnion, seroza, alantris). P. se brinu za svoje 
mlade. One ih griju toplinom tijela, leže na njima, 
i zato grade gnijezdo. Zbog klimatskih promjena 
mnoge p. ne mogu živjeti u svom gnjezdištu, već 
putuju u krajeve s toplijom klimom. To su ptice 
selice. 

PUBERTET, biološki i psihološki procesi u doba 
spolnog dozrijevanja čovjeka. Spolni organi postižu 
u pubertetu svoj puni razvitak, što dolazi do izra- 
žaja u pojavi menstruacije kod djevojčica i mogu- 
čnosti ejakulacije kod dječaka. P. počinje kod 
djevojčica obično između 12 i 15 godina, a kod 
dječaka između 13 i 16 godina. 


PUČI, maleni otvori na listu (a i mladoj stabljici) 
kroz koje se izmjenjuju plinovi ( primanje i odva- 
janje CO, i O, kod asimilacije i disanja). P. se 
sastoje od dvije stanice zapornice, koje za razliku 
od ostalih stanica epiderme sadrže kloroplaste, 
a ispod njih se nalazi oveći prostor, tzv. odušak. 
Puči se otvaraju i zatvaraju na osnovu promjene 

Puči — Punoglavac 


pritiska unutar stanica zapornica i njihovih nejed- 
noliko odebljalih membrana. 

Bitno su različite puči biljaka koje žive na suhim 
staništima (kserofiti) od onih s vlažnih staništa 


(higrofiti). P. kserofita su redovno udubljene ispod 
epiderme, te su na taj način zaštićene od gibanja 
zraka i isušenja, a imaju i veoma debelu kutikulu 
(prevlaku na epidermi), koja također ne propušta 
vodenu paru; kod kserofita na mm* nalazi se re- 
lativno mali broj puči (50—100). 

Naprotiv, puči higrofita su izbočene, pa ih i 
najmanji vjetar isušuje (biljka ima suvišak vode!), 
kutikula im je veoma tanka, a na mm? nalazi se 
često i do 1000 puči. 

PULS, v. Bilo. 

PUNOGLAVAC, ličinka žabe. Većina unutraš- 


njih organa punoglavca odgovara organima u riba. 
Srce se sastoji od pretklijetke i klijetke, raspored 

Punoglavac — Puževi 


krvnih žila jednak je kao i u riba, postoje škržni 
lukovi, škrge, na leđnoj strani svitak, na bokovima 
bočna pruga. Nema pluća, ni parne udove, nego 
diše škrgama i kreće se pomoću dugačkoga repa. 
U preobražaju se pojavljuju pluća koja preuzimaju 
funkciju disanja, škrge postepeno nestaju, razvi- 
jaju se parni udovi koji postaju organi za kretanje, 
a rep postepeno nestaje. Tako od vodenog kralje- 
žnjaka nastaje kopneni. 


PUP, mladi, još nepotpuno razvijeni vršak izdan- 
ka kod biljaka. P. se sastoji od tzv. tjemeništa, 
na kome se nalaze lisni zameci i zameci bočnih 
ogranaka, građeni od embrionalnog (tvornog) tkiva. 

Iz vršnog (terminalnog) pupa razvija se vršak 
stabljike, a iz bočnih pupova nastaju bočni ogran- 
ci. 

PUŽEVI, životinje iz razreda mekušaca (v.). 
Tijelo im se sastoji od glave, stopala i plašta. 
Glava je jasno odijeljena od trupa, a na njoj su 
usta i jedan ili dva para ticala. Na drugom paru 
ticala su oči. Drobe hranu posebnim organom, 
rožanom čeljusti polumjesečastog oblika ispod 
koje se nalazi zubasti jezik ili trenica. Kreću se 
mišićastim stopalom. Plašt pokriva probavni dio 
tijela. Njegova vanjska površina izlučuje ljušturu, 
kućicu. U većine puževa trup je asimetričan i 
spiralno savijen. Zbog zakretanja kućice došlo je 
do premještanja unutrašnjih organa, pa su se od 
bilateralno simetričnih životinja razvile životinje 
bez simetrije. Zbog savijanja utrobe zakržljao je 
jedan od većine parnih organa, zbog toga p. imaju 

Puževi — Pužnica 


jednu škrgu, jedan bubreg i jednu srčanu pret- 
klijetku. P. su hermafroditi ili rastavljena spola. 
Pretežno su stanovnici mora, ali naseljavaju slatke 


Puž vinogradnjak 


vode i kopno. Iz plaštane šupljine kopnenih puževa 
razvila su se pluća. 


PUŽNICA, v. Uho. 

RACI, (Crustacea), razred člankonožaca (v.). Tijelo 
im je člankovito sastavljeno od većeg broja seg- 
menata. Svaki segment, osim posljednjeg, nosi par 
nogu. Tijelo je pokriveno oklopom od hitina i va- 
pnenačnih soli. Stari oklop za presvlačenje odba- 
cuje se i zamjenjuje novim. U nižih rakova jasno 


Riječni rak 


su odijeljeni kolutići glave od kolutića prsiju, 
dok su kod viših rakova kolutići glave srasli s 
kolutićima prsiju u tzv. glavopršnjak. Na tijelu 
viših rakova razlikujemo glavopršnjak i zadak. 
Na glavi su dva para ticala, antene, osjetila za opip 

Raci — Rahitis 


i miris, zatim jedan par gornjih i dva para donjih 
vilica, usni otvor i mrežaste oči. Na prsnom su 
dijelu glavopršnjaka ekstremiteti za kretanje. Dišu 
škrgama. Razmnažaju se jajima. Ženke nekih ra- 
kova nose oplođena jaja na začanim nogama. Raz- 
vijaju se većinom preobražajem. Iz jajeta se razvija 
ličinka nauplius, karakterističan stadij razvoja ra- 
kova. R. su vodene životinje, naseljavaju slatke 
vode i mora. Služe za hranu čovjeku. Veliki dio 
nižih rakova je sastavni dio slatkovodnog i mor- 
skog planktona, a ovaj je glavna hrana riba. 

RAHITIS, oboljenje koje nastaje zbog pomanjka- 
nja D vitamina, a karakterizirano je promjenama 
u koštanom sistemu. Kod tih promjena dolazi do 
demineralizacije i omekšanja kostiju, koje se zbog 
toga deformiraju. Oboljenje je najčešće kod djece, 
no može se razviti u svako doba života, te ga kod 
odraslih nazivamo osteomalacijom, a kod staraca 
osteoporozom. 

Kod djece počinje r. između trećeg i šestog 
mjeseca života, a očituje se najprije na lubanjskim 
kostima koje omekšaju (tipični četvrtasti oblik 
lubanje). Kasnije se pridružuju i promjene na 
drugim kostima trupa i ekstremiteta, zadebljavaju 
zglobovi, a na granici rebara i rebranih hrskavica 
javlja se tzv. »rahitična krunica«, Kod težih oblika 
bolesti deformira se grudni koš (»kokošja prsa«, 
rahitična grba), kosti zdjelice, i nastaju tzv. »O« 
ili »X« noge zbog deformacije dugih kostiju donjih 
ekstremiteta. Kod veoma teških oblika deminera- 
lizacije može doći do raspuknuća ili loma kostiju. 
Trbuh je obično izbočen (»žablji trbuh«), a zubi 

pokazuju karakteristične promjene: rijetki su, mali, 
neravnih površina i rado se kvare. 

Kod rahitisa u pubertetu kosti glave ostaju uvi- 
jek pošteđene, kao i kod osteomalacije odraslih i 
žena u trudnoći. 

Rahitis se liječi uzimanjem preparata D vitamina 
u čistom obliku ili ribljeg ulja uz odgovarajuću 
dijetu, te obilnim sunčanjem ili obasijavanjem 
ultravioletnim zrakama. Važna je preventivna 
terapija. 

RAK, v. Karcinom, Raci. 


RAMENONOŠCI (Brachiopoda), životinje iz sku- 
pine oligomerija (v.). Mekani dio tijela pokriven je 
ljušturama, leđnom i trbušnom. Kroz otvor na 
trbušnoj ljušturi izlazi mesnati držak kojim se 
životinja pričvršćuje za podlogu. Na leđnoj lju- 
šturi dva tjelesna izraštaja, tzv. ramena, obrasla 
su trepetljikama kojima ramenonožac stvara struju 
vode. Tako dolazi do hrane i kisika. Žive isklju- 
čivo u moru. 

RAST, povećanje mase žive tvari umnažanjem 
stanica (v.) i uvećanjem njihova volumena. Kao 
i podražljivost (v.), r. je jedna od osnovnih značajki 
živih organizama. R. je uvijek najuže povezan s 
razvitkom nekog organizma. 

R. kod viših biljaka odvija se pomoću posebnih 
tvornih (meristematskih) tkiva, koja se sastoje 
od mladih stanica, sposobnih za razmnažanje i 
povećanje volumena. Takva su tkiva ograničena 
na izvjesne dijelove biljke (vršci stabljike i ko- 
rijena, pupovi, žile). 

R. je kod mnogih životinja ograničen, te se nakon 
određene dobi uglavnom prekida. Ima, međutim, 
životinja koje rastu periodički (školjka bezupka). 
Kod životinja se gotovo uvijek umnožavaju stanice, 
dok je povećanje volumena stanica bez umna- 
žanja kod životinja znatno rjeđi način rasta nego 
kod biljaka. Brzina rasta je obratno proporcio- 
nalna s progresivnom diferencijacijom tkiva, što 
znači da stanice najjače rastu u mladosti, dok su 
još nediferencirane. Izuzetak čine stanice raznih 
tumora (patoloških izraslina), koje zbog gubitka 
diferenciranosti pojačano rastu. 

Za rast su osim hranjivih tvari potrebni kod 
biljaka i neki hormoni (auksini), a kod životinja 
uz hormone i vitamini (A, B, D). Od unutarnjih 
faktora, na rast čovjeka i životinja utječu hormoni 
(v.) žlijezda s unutarnjim lučenjem, naročito hipo- 
fize (luči hormon rasta) i štitne žlijezde, a zatim 
spolnih žlijezda i kore nadbubrežne žlijezde. 

RATARSTVO, v. Poljoprivreda. 

RAZMNAŽANJE, svojstvo svih živih bića da 
stvaraju sebi slična živa bića, potomstvo. Razliku- 
jemo nespolno razmnažanje, pri kojem stvara novi 
individuum samo jedan roditeljski organizam bez 
sudjelovanja spolnih stanica, i spolno razmnažanje 
pri kojem su kod stvaranja novog individua uklju- 
čena oba roditeljska organizma. Jedan oblik ne- 
spolnog razmnažanja je i vegetativno razmnažanje 
(v.) pomoću mnogostaničnih tvorevina. 

Nespolni oblik razmnažanja, vrlo je čest u jedno- 
staničnih organizama. Prilikom najjednostavnijeg 
oblika nespolnog razmnažanja čitavo se tijelo uzduž 

ili poprijeko utegne i podijeli u dva jednaka dijela. 
Stezanju staničnog tijela prethodi dioba jezgre 
(amebe, euglena). Drugi oblik nespolnog razmna- 
žanja je mnogostruko dijeljenje, cijepanje ili spo- 
rulacija (gljive algašice, truskovci). Taj način 
dijeljenja sastoji se od cijepanja roditeljskog orga- 
nizma na više jednakih dijelova ili spora, od kojih 
svaka može formirati novi organizam. 

Jedan oblik stanične diobe je i pupanje: rodi- 
teljski organizam stvara jednu ili više izraslina 
ili pupova. 

Spolno razmnažanje, osnovni oblik razmnažanja 
viših mnogostaničnih životinja i biljaka, povezano 
je uz prethodnu redukcijsku diobu s formiranjem 
muških i ženskih spolnih stanica. One se među 
sobom stapaju pa formiraju zigotu (v.) s normalnim 
brojem hromosoma. Običniji su oblici spolnog raz- 
mnažanja konjugacija (npr. papučica) gdje dolazi 
do povremenog stapanja stanica ali trajnog spa- 
janja jezgara, i kopulacija pri kojoj dolazi do 
trajnog stapanja spolnih stanica. Kad se spajaju 
naizgled jednake stanice, taj način oplodnje zove 
se izogamija (v.), a kad se spajaju različite spolne 
stanice, anizogamija. Kod mnogostaničnih organi- 
zama razvijena je anizogamija a za njihove gamete 
uveđeni su termini: jajna stanica (v.) i spremato- 
zoid (v.) odnosno spermij. Sjemenik (testis) i jajnik 
(ovarij), proizvode spolne stanice kod životinja 
a kod biljaka anteridiji i arhegoniji, odnosno u 
cvjetnica polenovnice prašnika i plodnice tučka 
(v. Spolni organi, Cvijet). 

RĐE, skupina gljiva stapčara, koje žive kao 
paraziti na kulturnom bilju, najčešće na žitaricama. 
U toku razvoja žive na različnim domadarima, te 
stvaraju i više vrsta spora. Tako npr. žitna rđa, 
najpoznatiji predstavnik ove skupine, živi na pše- 
nici i na žutici, te na poljima često pravi velike 
štete (prirod se može smanjiti za 3—5 puta). 

Borba protiv žitne rđe sastoji se od sađenja 
otpornih vrsta pšenice kao i istrebljenja žutike 
(drugog domadara) u okolici polja. 

REBRAŠI (Ctenophora), 
razred životinja iz kolje- 
na amerija. Tijelo im je 
okruglo ili valjkasto s 
dvije duge lIovke kojima 
love hranu. Pokreću se 
pločicama sastavljenim od 
slijepljenih trepalja, koje 
su poređane u osam uzdu- 
tnih rebara, pa su po tome 
dobile i ime. To su nježne 
i prozirne životinje, koje 
lebde na površini mora. ik 

RECESIVNA SVOJ- Obični rebraš 
STVA, nasljedna svojstva 
koja kod potomstva budu često »prekrivena« ne- 
kim drugim (dominantnim, v.) svojstvima, pa ne 
dolaze do izražaja. 

REDUKCIJSKA DIOBA (mejoza), dioba stanične 
jezgre kod koje se kromosomi (v.) ne cijepaju uz- 
dužno kao prilikom mitoze (v.), već nepodijeljeni 


275 


Redukcijska dioba — Regeneracija 


idu na jedan i drugi »pol« stanice. Posljedica toga 
je smanjenje broja kromosoma na polovinu. R. d. 
poznata je npr. prilikom stvaranja spolnih rasplod- 
nih stanica; one, naime, treba da imaju za polovinu 
manje kromosoma nego obične tjelesne stanice, 
jer se spajanjem dviju spolnih stanica prilikom 
oplodnje stvara zigota (v.), koja treba da ima opet 
isti broj kromosoma kao i matična biljka. 


REFLEKS, reakcija živčanog sistema na vanjski 
podražaj. Podražaj stiže s periferije u osjetno živ- 
čano vlakno, prenosi se na leđnu moždinu, odakle 
prelazi na pokretačko vlakno i izaziva stezanje 
mišića. Put kojim tada prelazi podražaj zovemo 
refleksni luk. Najjednostavniji refleksni luk je put 
živčanog podražaja kroz osjetna i pokretačka vlak- 
na preko leđne moždine do mišića koji reagira 
kretnjom. Ovi su refleksi stalni i nasljedni pa ih 
nazivamo prirođenim refleksima. 

Uvjetni refleks, refleks stečen iskustvom. Može 
nestati i ponovo se razviti. Pojavu uvjetnih reflek- 
sa proučavao je ruski fiziolog Pavlov. Sposobnost 
velikog mozga da prema prilikama stvara nove 
uvjetne reflekse omogućuje životinjama da se 
snađu u izmijenjenim prilikama i održe u borbi 
za opstanak u novoj sredini. 

REFLEKSNI LUK, v. Refleks. 


REGENERACIJA, sposobnost organizma da na- 
doknade odstranjene ili izgubljene dijelove svoga 
tijela. Razvijena je u manjem ili većem dijelu 
kod svih životinja. Naročito je izražena u nižih 
životinja. Poznata je velika sposobnost regeneracije 

u gujavice. Hidra i slatkovodni virnjaci mogu se 
isjeći na više sitnih djelića i svaki regenerira 
cijelu životinju. Veliku sposobnost regeneracije 
imaju neki bodljikaši (morske zvjezdače i trpovi), 
rakovi i još neke životinje. U kralježnjaka je spo- 
sobnost regeneracije dosta ograničena, jače je 
izražena kod vodozemaca, od kojih neki mogu 
regenerirati odstranjene ekstremitete. Gušteri rege- 
neriraju izgubljeni rep, kod ptica i sisavaca rege- 
neracija je slabo izražena i ograničena gotovo 
samo na regeneriranje nekih tkiva. 

RELIKTI (lat. reliktus preostao), biljne i živo- 
tinjske vrste sa starim obilježjima, žive u malom 
broju na nekim ograničenim područjima (otoci, 
pojedine planine, stara jezera itd.). R. su zapravo 
preživjeli ostaci nekadanje flore i faune na mje- 
stima gdje se životne prilike dugi niz godina nisu 
bitno promijenile. Tako su npr. kod nas poznati 
relikti velebitska degenija (krstašice, v.) ili hr- 
vatska sibireja (ruže, v.) među biljkama, a čovječja 
ribica (vodozemci) među životinjama. Naročito 
velik broj relikata u našoj zemlji zadržao se još 
iz tercijara (tercijarni relikti). 

RESOPERKE, grupa prastarih slatkovodnih riba, 
mogu se smatrati prelaznim oblikom između riba 
i kopnenih životinja. Pojavljuju se u devonu (v.) 
kada je klima bila suha, pa su vjerojatno izlazile 
na kopno u potrazi za drugom vodom, jer se koli- 
čina vode u rijekama smanjivala ili posve nestala. 
R. su se prilagodile takvim uvjetima života. Nji- 
hove peraje imale su građu sličnu udovima kop- 

nenih kralježnjaka i Služile su kao oslonac 
prilikom kretanja po dnu. Uz škrge imale su riblji 
mjehur prilagođen za udisanje atmosferskog zraka. 
Godine 1938. otkrivena je na istočnoj obali Afrike 
riba nazvana Latimeria chalumnae koja pripada 
ovoj grupi i predstavlja živi fosil. U posljednje 
vrijeme nađeni su još neki primjerci koji pripa- 
daju ovoj grupi riba (v. Geološka doba). 

REUMATIZAM, upalno oboljenje vezivnog tkiva, 
mišića ili zgloba praćeno otokom, bolovima i ogra- 
ničenom gibivošću u zahvaćenom području. Kod 
akutnog reumatizma, tzv. reumatske groznice, 
upalni proces cijelog tkiva zahvaća najčešće srce, 
često porebricu, potrbušnicu, mozgovne opne i 
šarenicu oka. Za ovu reumatsku bolest tipično je 
da se žarišta šire u sve organe vezivnog tkiva i 
tu stvaraju nova žarišta. 

Druga grupa reumatskih oboljenja zahvaća samo 
zglobove i može dovesti do teških deformiteta 
zglobova. Kod reumatske mialgije bol se javlja 
u mišiću ili skupini mišića. Lumbago je najčešći 
oblik mialgije, lokaliziran u području krstiju. 
Uzrok reumatskim bolestima nije poznat. Od lije- 
kova se primjenjuju salicilati, a lokalno koristi 
i toplina, blaga masaža i vježbe. Zbog masovnosti 
r. se smatra socijalnom bolešću. 

RHESUS FAKTOR, jedan od mnogih antigena 
čovječjih eritrocita koji sačinjavaju kompleks in- 
dividualnosti čovječje krvi; njihovim kombina- 
cijama može se danas diferencirati 23616 tipova 
čovječje krvi. 

Nazvan je prema majmunu macacusu rhesusu kod 
koga je prisutan u svim eritrocitima, a kod čovjeka 
dolazi u 85% kod ljudi bijele rase. Otkrili su ga 
1940. Landsteiner i Viner. Osobe čiji eritrociti 
sadrže Rh antigen označavaju se kao Rh +, a one 
koje ga nemaju kao Rh —. 

Rhantigen može u krvotoku organizma Rh nega- 
tivnih osoba izazvati pojavljivanje antitijela, npr. 
prilikom transfuzije, te u slučaju ponovne trans- 
fuzije Rh pozitivne krvi dolazi do otapanja eri- 
trocita (hemoliza), jednako kao i prilikom trans- 
fuzije krvlju neodgovarajuće krvne grupe. 

Rh antigen može uzrokovati oboljenja i smrt 
embrija i novorođenčadi u slučajevima kad su 
eritrociti embrija po ocu nasljedno Rh pozitivni, 
a prodru u krvotok Rh negativne majke, jer će krv 
majke stvarati antitijela koja će razarati eritro- 
cite ploda. 

Važno je zbog toga kod čovjeka prilikom odre- 
đivanja krvnih grupa ispitati krv i na Rh antigene, 
čime se izbjegava uzrok poremećaja pri transfuziji 
krvi i u trudnoći. 

RIBARSTVO, privredna grana. Uz lov na divlje 
životinje r. je već pračovjeku bilo osnovni izvor 
hrane. Ribolovom se i danas bavi velik dio stanov- 
nika svijeta. Najvažnije morske ribe koje čovjek 
lovi jesu haringe, bakalar i lososi. U slatkim voda- 
ma Evrope dolaze na prvo mjesto šaran i pastrve. 
Neracionalni ribolov, promjene toka rijeka ili po- 
toka u vezi s izgradnjom industrijskih objekata, 
razni proizvodi tvornica koji dospijevaju u vodu, 
nanose dosta štete slatkovodnom ribarstvu. Zbog 

toga se često ove vode moraju poribljavati umjetno 
uzgojenim mladim ribama. Tako se Ohridsko jeze- 
ro svake godine poribljuje s nekoliko milijuna 
mladih pastrva. 

Najintenizvniji je oblik korištenja slatkovodne 
ribe kao ljudske hrane njihov uzgoj u ribnjacima. 
Pretežno se uzgajaju šaran i pastrva. U našoj ze- 
mlji ima veći broj ribnjaka u kojima se uzgaja 
šaran. 

Jadran je poznat po bogatstvu nekim vrstama 
riba koje imaju veliku ekonomsku važnost (srdela, 
skuša, tuna). Na temeljima domaćeg ribarstva ra- 
zvila se naša industrija konzerviranja riba. 

RIBE (Pisces), razred kralježnjaka koji su se pri- 
lagodili uvjetima života u vodi. U vezi s načinom 
života riba je obično vretenastog oblika. Taj oblik 
pruža najmanji otpor pri kretanju. Samo ribe koje 
se sporo kreću imaju drugačiji oblik tijela. 

Na tijelu ribe jasno se razlikuju glava, trup i rep. 
Gotovo čitavo tijelo riba pokriveno je ljuskama ili 
koštanim pločicama. Na glavi su dobro razvijene 
oči i mirisne jamice. Na trupu su parne i neparne 
peraje. Duž tijela proteže se bočna pruga (v.) koja 
se sastoji od dva uzdužna bočna kanala u koži u 
kojima se nalaze ogranci živca. Pomoću tog organa 
ribe osjećaju strujanje vode, pa im je to osjetilo 
za snalaženje u prostoru. 

Kostur je građen od hrskavičnog ili koštanog 
tkiva. Od glave do repa proteže se kralježnica. Sa 
svake strane pojedinog kralješka nalaze se rebra. 
Kroz sredinu kralježnice proteže se ostatak svitka. 

Paralelno s kralježnicom, ispod nje, nalazi se riblji 
mjehur. Morski psi, skuše i neke druge ribe nemaju 
mjehura. 

Probavni sistem vrlo je sličan drugim kralježnja- 
cima, a sastoji se od usta, jednjaka, želuca i crije- 
va s izmetnim otvorom. Uz crijevo su vezana jetra 
i gušterača. U ustima zubi služe za hvatanje pli- 
jena, rjeđe za drobljenje. 

R. dišu škrgama (v.) koje su sastavljene od listića 
protkanih krvnim žilama a nalaze se na škržnim 
lukovima. Voda ulazi kroz usta, oblijeva škrge i 


Ribe. Morski pas, jesetra, crvenperka 


donosi kisik. Ribe dvodihalice (v.) imaju uz škržni 
aparat i riblji mjehur koji ima ulogu pluća. Srce 
se sastoji od klijetke i pretklijetke, a smješteno je 
iza stražnjeg para škržnih lukova. Krv riba nema 
stalnu toplinu, ovisi o toploti okoline u kojoj riba 
živi. Nepotrebne i škodljive tvari odlaze u bubrege, 

koji se protežu duž kralježnice, od srca do analnog 
otvora. 

R. su većinom razdijeljenih spolova. Velik broj 
riba mrijesti se u toplo godišnje doba. Ženke legu 
golem broj jajašaca, nekoliko stotina hiljada, neke 
ribe kote žive mlade (morski pas). Riblja mlađ ne- 
zaštićena pliva u vodi, pa velik broj jajašaca i li- 
činki ugiba prije nego odrastu. Neke ribe u doba 
mriještenja započinju velika putovanja u druga 
morska područja (skuše, tune, sardele), ili sele iz 
rijeka u more (jegulje), ili iz mora u rijeke (lososi). 

Riba se upotrebljava za ljudsku hranu. Meso riba 
bogato je bjelančevinama, a jetra vitaminom A i D 
(riblje ulje). 

RIKECIJE, v. Zarazne bolesti. 

RILO, produženje nosa nekih sisavaca. Tako npr. 
rilo služi svinji za rovanje zemlje. Rilo slona obu- 
hvaća i gornju usnu, jako je razvijeno, uglavnom 
je od mišića, pa slon može izvoditi pokrete u svim 
pravcima. Rilo slona dugo je i preko dva m. Azij- 
ski slon ima na vrhu rila jedno produženje kao 
prst kojim može dohvatiti i najsitnije predmete. 
Rilom slon uzima hranu, pije vodu i diše, a i brani 
se od neprijatelja. Kod beskralježnjaka produže- 
nje usnog organa ili prednjeg dijela tijela naziva 
se rilce (kukci rilčari, riblja pijavica, neki puževi, 
neki parazitski crvi). 

RINIJA, v. Psilofiti. 


RIZOIDI, fine, nitaste tvorevine mahovina (v.), 
a zatim i na protaliju papratnjača (v.), koje imaju 

funkciju sličnu korijenovoj, tj. upijanje vođe s mi- 
neralnim tvarima iz tla. 

ROGOVI, izrasline na glavi nekih životinja, na- 
ročito preživača, uglavnom oružje u obrani od ne- 
prijatelja. Punorošci imaju većinom razgranate ro- 
gove. Rogovi jelena i srndaća periodično se obna- 
vljaju svake godine: stari se odbacuju, a novi na- 
rastu i dobivaju po jedan parožak više. Rogovi je- 
lena mogu imati 16—20 parožaka. Rogove imaju 
samo mužjaci (osim kod soba). Šupljorošci (divoko- 
za, koza, ovca, antilopa, goveda) imaju trajne ro- 
gove, a najčešće ih nose i mužjak i ženka. 

ROŽNICA, v. Oko. 

RUDIMENTI, zakržljali organi koji su izgubili 
svoju prvobitnu funkciju. Niz takvih organa imaju 
biljke, životinje i čovjek. Zbog stalne promjene ži- 
votnih uvjeta i prilagođavanja organizma novim 
prilikama, mnogi organi postepeno gube svoju 
funkciju. Najpoznatiji rudimenti su crvuljak slije- 
pog crijeva i zubi umnjaci čovjeka, stražnji prsti 
papkara, oči nekih podzemnih životinja (krtica, čo- 
vječja ribica). 

RUDISTI, školjkaši s produljenom donjom ču- 
njastom školjkom kojom su se držali morskog dna. 
Gornja školjka je pokrivala donju kao poklopac. 
R. se prvi put javljaju u kredi i u toj formaciji 
izumiru. 

SAHAROMICETI, v. Kvaščeve gljivice. 

SAMOOPLODNJA, v. Alogamija. 

SAMOOPRAŠIVANJE, v. Autogamija. 

SAPROFITI, skupina heterotrofnih biljaka koje 
primaju gotovu organsku hranu od uginulih bilja- 
ka ili biljnih dijelova na kojima žive (mnoge glji- 
ve, npr. vrganj, pečurka i dr.). 

SARKOM, v. Karcinom. 

SAVANA, skupni naziv za razne tropske trav- 
njake u kojima su biljke uglavnom kserofitskog 
(v.) karaktera. To su pretežno razne trave, grmovi 
i neko drveće (npr. baobab, čiji opseg iznosi i do 
45 m). Najviše savana ima u istočnoj Africi, Juž- 
noj Americi i Australiji. 

SEDIMENTACIJA, taloženje eritrocita kad se po- 
miješa krv s nekim sredstvom koje sprečava zgru- 
šavanje krvi. Stavi li se krv u staklenu cijev, po- 
slije kraćeg vremena dolazi do polaganog talože- 
nja eritrocita na dnu cijevi. Ta pojava naziva se 
sedimentacijom, a njena brzina ovisi o broju eri- 
trocita i njihovoj sklonosti grupiranja, kao i o fi- 

zikalno-kemijskim promjenama krvne plazme. 
Zbog toga se prilikom raznih oboljenja kod kojih 
je promijenjen normalni broj eritrocita ili sastav 
krvne plazme, mijenja normalna brzina sedimen- 
tacije. Promjene brzine sedimentacije ne označa- 
vaju, prema tome, određeno oboljenje organizma, 
već u medicini služe samo kao jedno od dijagnosti- 
čkih sredstava koje ukazuje na patološko stanje. 

Normalne vrijednosti sedimentacije iznose po 
Westergrenu 2—8 mm u prvom satu za muškarce, 
a 6—12 mm za žene. Osim prilikom raznih obolje- 
nja, brzina sedimentacije normalno je povećana i 
kod žena u trudnoći. 


SEGMENTACIJA, v. Metamerija. 


SELEKCIJA prirodna, prirodno odabiranje, odr- 
žavanje u životu najbolje prilagođenih organizama 
i nestajanje onih koji su slabije prilagođeni život- 
nim uvjetima. Prilagođenije jedinke prenose na- 
sljedstvom na potomke svoje osobine koje ih čine 
prilagođenim, što znači one osobine koje su kori- 
sne za njihov opstanak i za održanje njihove vrste. 
Nagomilavanje korisnih promjena (mutacija) vodi 
postepenom mijenjanju osobina vrste, nestajanju 
starih i razvitku novih osobina. Tako se postepeno 
razvijaju nove osobine i nove vrste organizama. 
Evolucija vrsta rezultat je uzajamnog djelovanja 
evolucionih faktora nasljeđivanja, promjenljivosti 
i prirodne selekcije. U živom svijetu postoje mno- 
gobrojni primjeri prilagođenosti organizama uvje- 
tima života (npr. mimikrija, sličnost životinja po 
boji i po obliku tijela s okolinom u kojoj žive, raz- 

ni oblici kljuna u ptica u vezi s načinom ishrane, 
razni oblici nogu u ptica u vezi s načinom života 
itd.). 


Selekcija umjetna umjetno odabiranje, odabira- 
nje takvih biljnih ili životinjski jedinki čije korisne 
odlike treba daljim razmnažanjem prenijeti na po- 
tomke i poboljšati ih. Umjetnu selekciju čovjek je 
od davnine provodio, ali je ona tek Darwinovom 
teorijom dobila naučnu osnovu. Umjetnom selek- 
cijom dobijaju se nove pasmine domaćih životi- 
nja i nove sorte kulturnog bilja. 


SELENJE PTICA, karakteristična osobina ptica 
(v.). Ptice hladnih i umjerenih klimatskih pojasa 
sele u jesen u toplije krajeve, a vraćaju se u pro- 
ljeće. To su ptice selice: lastavica, roda, čaplja, 
kukavica, slavuj i mnoge druge. Uzrok seobe ptica 
objašnjava se klimatskim promjenama u toku Ile- 
denog doba, kada se životinjski svijet pomicao od 
sjevera prema jugu, i natrag. Te seobe danas za- 
pravo su reakcija na izmjenu godišnjih doba. Mno- 
ge ptice ne poduzimaju tako daleka putovanja, već 
se zimi sele iz sjevernih predjela našeg kontinenta 
malo južnije i traže pogodnije izvore hrane. To su 
ptice poluselice. Ovamo pripadaju drozd, djetlić, 
divlje guske i patke i mnoge druge. 


SEPIA, crna tekućina koju izlučuje jedna žlije- 
zda u tijelu sipe i još nekih glavonožaca. Crnilom 
zamuti životinja vodu oko sebe i na taj način uz- 
makne pred neprijateljem. 

SEPSA, trovanje krvi koje nastaje prodiranjem 
zaraznih mikroorganizama u krvotok. Klice prodi- 
ru obično iz gnojnih rana ili upalnih žarišta u ti- 
jelu. Znakovi sepse: jake tresavice i povišena tem- 
peratura, koja se u toku od 24 sata izmjenjuje s 
periodama normalne temperature. Klice iz krvo- 
toka šire se po čitavom organizmu, te mogu iza- 
zvati upale na bilo kojem dijelu tijela ili organa. 
Unatoč današnjoj upotrebi antibiotika, s. većeg raz- 
mjera završava često smrću. 


SEROZA, vanjska zametna ovojnica. U gmazo- 
va, ptica i nižih sisavaca obavija zametak kao tan- 
ka membrana. U viših sisavaca sudjeluje prilikom 
stvaranja placente (v.) i horiona (v.). 


SERUM, tekući sastavni dio krvi, nastaje talože- 
njem krvnih tjelašaca i fibrina. Naziv s. upotre- 
bljava se i za lijek koji se priprema iz seruma i 
sadrži u sebi antitoksine protiv određene zarazne 
bolesti. U krvnom serumu čovječjeg ili životinj- 
skog organizma koji je prebolio neku zaraznu bo- 
lest stvaraju se zaštitne tvari — antitoksini — kao 
obrambena sredstva protiv te bolesti. Da bi se do- 
bili gotovi antitoksini, uštrcavaju se životinjama 
uzročnici određene bolesti. U krvi životinje stva- 
raju se antitoksini (v.), pa uštrcavanjem krvnog 
seruma dobivenog od takve životinje, organizam 
bolesnika dobiva zajedno sa serumom već gotove 
antitoksine (pasivna imunizacija). 

SESILNE ŽIVOTINJE, životinje sa sjedilačkim 
načinom života; ove životinje žive pričvršćene za 
podlogu (npr. hidra, moruzgva i dr.). 

SFINKTER, kružni mišić koji zatvara prirodne 
otvore na tijelu, npr. otvor na zadnjem crijevu. 

SIJAMSKI BLIZANCI, v. Blizanci. 

SILUR, druga formacija paleozoika (v.). Organ- 
ski svijet pokazuje prema kambrijskom veliki na- 
predak. Biljni ostaci još su rijetki, ali se već po- 
javljuju tragovi prvih kopnenih biljaka. Među 
morskim životinjama ističu se graptoliti. Trilobiti 
i brahiopodi dostižu u to doba vrhunac svog raz- 
vitka. Pojavljuju se prve ribe, hrskavične i oklop- 
ne, a na kopnu člankonošci (v. Geološka doba). 

SIMBIOZA, zajednički život dviju različitih bi- 
ljaka, npr. gljive i alge koje tvore lišaj. Simbioza 
je u slučaju kad izvjesne gljivice ili alge žive u 
korijenu ili drugim dijelovima neke više biljke. U 
takvoj zajednici oba partnera imaju najčešće odre- 
đenu korist od takvog zajedničkog života. O simbi- 
ozi u najširem smislu govorimo i kod uzajamnih 
odnosa između bilja i životinja, npr. alga i hidra, 
cvjetnjače i kukci, odnosno između dviju različi- 
tih vrsta životinja, npr. rak samac i moruzgva, 
krokodil s nekim pticama koje se hrane ostacima 
hrane iz njegovih zuba, u izvjesnom se smislu pod 
simbiozom može razumijevati i parazitizam (v. Pa- 
raziti). 

SIMETRIJA, pravilnost u građi biljnog, odnosno 
životinjskog i čovječjeg tijela; očituje se u tome 
što se tijelo može jednom ili s više ravnina razdi- 
jeliti na jednake (simetrične) polovine. U pogledu 
simetrije razlikujemo: 

asimetrične oblike, nijednom ravninom ne dadu 
se podijeliti na jednake polovine, 

monosimetrične oblike (zigomorfne, dorziven- 
tralne), mogu se samo jednom ravninom podijeliti 
na jednake dijelove (samo kod biljaka), 

bilateralno simetrične oblike: kod biljaka su to 
oblici koji se s dvije međusobno okomite ravnine 
mogu podijeliti na dva jednaka dijela, a kod živo- 
tinja, naprotiv, takvi gdje postoji samo jedna rav- 
nina simetrije, 

radijalno simetrične oblike, mogu se s više rav- 
nina podijeliti na dva jednaka dijela. 

SIMPATIČKI ŽIVČANI SISTEM, dio vegetativ- 
nog živčanog sistema (v.). Sastoji se od dva niza 
ganglija koji se u obliku lanca pružaju ispod kra- 
lježnice. Iz simpatičkih ganglija izlaze mnoga živ- 
čana vlakna, koja se granaju u žlijezde, srce, krv- 
ne žile, pluća, kožu itd. Organi koje podražuju 
simpatički živci potpuno su samostalni i nisu pod 
utjecajem volje. Parasimpatički dio vegetativnog 
živčanog sistema je poseban živčani splet u luba- 
nji i krstima. Od njega također izlaze mnogobrojna 
živčana vlakna u sve organe i tkiva. U sve organe 
koji su pod utjecajem simpatičkog sistema ulaze 
i parasimpatička živčana vlakna, ali sa suprotnim 
djelovanjem. One radnje koje simpatički dio po- 
spješuje, parasimpatički usporava, i obrnuto. 

SINANTROEF, v. Čovjek. 

SINOVIJALNE KESE, v. Zglob. 

SISAVCI (Mammalia), najrazvijeniji kopneni 
kralježnjaci. Tijelo im je pokriveno dlakama, koje 

su najznačajnija karakteristika ovih životinja. Je- 
dino s. imaju mliječne žlijezde za prehranu mladih. 
Kostur sisavaca je koštan i ima istu osnovu kao i 
kostur ostalih kralježnjaka. Šupljine u kostima 
ispunjene su koštanom srži. 

Kralježnica je temeljni oslonac čitavog kostura. 
Mikroskopski ostaci svitka zadržali su se u hrska- 
vičnim pločicama među kralješcima. Na kralježnici 
se razlikuju pet dijelova: vratni, grudni ili leđni, 
slabinski, krštani i repni. Leđni ili grudni dio kra- 
lježnice nosi najčešće 13 pari rebara, od kojih je 7 
prednjih u vezi s prsnom kosti i čine prsni koš u 
kojem su smještena pluća. 

Kostur glave sastoji se od kostiju koje su među- 
sobno spojene i nepokretne. Dvije kosti, koje kod 
ostalih kralježnjaka čine zglob donje čeljusti, izgu- 
bile su tu funkciju i preobrazile se u dvije slušne 
koštice čekić i nakovanj, koje su zajedno s trećom 
košticom — stremenom — koji inače postoji i kod 
ostalih kopnenih kralježnjaka — smještene u sred- 
njem uhu. Donja čeljust je izgradila novi zglob 
koji je neposredno vezan s lubanjom. 

Kostur udova je slično građen kao i u ostalih 
kopnenih kralježnjaka, ali je kod pojedinih skupi- 
na prilagođen raznovrsnim načinima kretanja. Sa- 
mo s. imaju poseban mišić, ošit, koji dijeli prsnu 
šupljinu od trbušne i pomaže pri disanju. Zubi su 
usađeni u čeljusti a diferencirani su u sjekutiće, 
očnjake i kutnjake. S. imaju naročito razvijen ve- 
liki mozak. Uporedo s razvitkom velikog mozga 

razvijena su i osjetila, naročito sluha, mirisa i vi- 
da. Probavilo je građeno uglavnom kao u svih 
kralježnjaka. Biljožderi-preživači imaju složeno 
građen želudac, a crijeva duga, dok je u mesožde- 
ra želudac jednostavniji a crijeva kratka. Nepro- 


Sisavci. Kljunati ježak, voluharica, šišmiš, tuljan, klo- 
kan, kit, hrčak, indijski slon, orangutan 


bavljene tvari izbacuju se iz zadnjeg crijeva kroz 
analni otvor. Najniži s. imaju nečisnicu a ne iz- 
metni otvor kao ostali s. Srce sisavaca je podijelje- 
no na dvije pretklijetke i dvije klijetke, pa se ne 
miješa arteriozna i venozna krv. Stalna toplota 
krvi (oko 39"C) također je karakteristična osobina 

sisavaca. Bubrezi, organi za izlučivanje, nalaze se 
u leđnom dijelu trbušne šupljine. 

Oplodnja je unutrašnja. Zametak se razvija u 
unutrašnjosti tijela ženke. Kod sisavaca se razvi- 
jaju zametni ovoji amnion (v.), seroza (v.) i alantois 
(v.). Ova dva posljednja ovoja srastu sa stijenkama 
maternice i tvore s njom poseban embrionalni or- 
gan, placentu ili posteljicu na kojoj leži zametak. 
U posteljici se granaju krvne žile tako da zametak 
dobiva hranu iz krvi majke. 

Gotovo svi današnji s. pripadaju velikoj skupini 
pravih sisavaca (placentalia), ali oni obuhvaćaju i 
dvije primitivne skupine, kljunaše i tobolčare. Pre- 
ma tome, razred sisavaca obuhvaća tri podrazreda: 
kljunaše, tobolčare i prave sisavce. 

SISTEMATIKA, u biologiji disciplina koja svr- 
stava biljke odnosno životinje u pregledni sistem. 
Nekada su takvi sistemi bili posve umjetni jer su 
počivali na proizvoljno odabranim oznakama koje 
nisu bile odraz međusobnog srodstva (npr. glaso- 
viti Linnćov sistem). Današnji su sistemi prirodni, 
jer počivaju na oznakama koje ukazuju na među- 
sobno srodstvo kao i porijeklo i razvoj (filogenet- 
ski sistemi). 

U sistematici se služimo izvjesnim jedinicama 
(kategorijama), od kojih su najvažnije: vrsta, rod, 
porodica, red, razred i stablo. Ima i nižih katego- 
rija od vrste, a to su podvrste, odlike ili varijeteti 
ili forme. Osnovna je sistematska kategorija sva- 
kako vrsta, pod kojom se misli na skup pokoljenja 
poteklih od zajedničkih predaka koji su se razvi- 

jali pod utjecajem okoline i u borbi za opstanak; 
zbog toga se razlikuju od ostalog svijeta živih bića. 
Vrsta je, dakle, određena etapa u procesu evolu- 
cije. 

SISTOLA, v. Srce. 

SJEMENI ZAMETAK, sitna bjelkasta tjelešca 
koja su smještena kod golosjemenjača (v.) otvore- 
no na plodnim listovima, a kod kritosjemenjača (v.) 
su zatvorena u plodnici. 

Svaki se s. z. sastoji od drška i tzv. nucela koji 
je kod golosjemenjača opkoljen jednim, a kod kri- 
tosjemenjača s dva (rjeđe jednim) ovojem, tzv. in- 
tegumentom. Taj ovoj ostavlja na vrhu sjemenog 
zametka maleni otvor (mikropila), kroz koji prodi- 
re polenova mješinica prilikom oplodnje u unu- 
trašnjost sjemenog zametka. U nucelu sjemenog 
zametka, koji odgovara zapravo makrosporangiju 
heterospornih papratnjača (v.), razvija se embrion- 
ska kesa (makrospora), a u njoj ženska spolna ge- 
neracija (gametofit) s jajnom stanicom. Kod golo- 
sjemenjača sastoji se Žž. gametofit od hranjivog sta- 
ničja (primarni endosperm), koji nastaje već prije 
oplodnje, a na njemu se nalaze najčešće po dva 
arhegonija s jajem; kod kritosjemenjača je ž. ga- 
metofit znatno smanjen i sastoji se od svega 8 je- 
zgara, od kojih se kasnije dvije stapaju u tzv. se- 
kundarnu jezgru zametne (embrionske) kese. Pri- 
likom oplodnje ulaze, s pomoću polenove mješini- 
ce, u embrionsku kesu dvije spermalne jezgre, od 
kojih se jedna stapa s jajetom te nastaje embrio 

(klica), a druga sa sekundarnom jezgrom, te na- 
staje hranjivo staničje (sekundarni endosperm) ko- 
je možemo kasnije naći u sjemenci. 


Sjemeni zametak (uzdužni presjek). e = embri- 
onska kesa, sj = središnja jezgra, 4 = jaje, 1 = 
= integument, m = mikropila, d == držak 


SJEMENIK (testis), muška spolna žlijezda koja 


proizvodi muške spolne stanice, spermatozoide. To 
su većinom parni organi koji obično leže u trbu- 

šnoj šupljini kao i jajnici (v.). U čovjeka i većine 
sisavaca spuštaju se sjemenici još za embrionalnog 
života u kožnu kesicu. Svaki sjemenik čovjeka i 
sisavca obavijen je jednom vezivnom opnom ispod 
koje leži sloj vezivnog tkiva s mrežom krvnih žila. 
SJEMENKA, karakte- 
ristični organ za raspro- 
stranjivanje kod sjeme- 
njača (v.), sastoji se od 
sjemene lupine, embrija 
(klice) i hranjivog staničja 
(endosperma). U obliku 
sjemenke nalazi se biljka 
u latentnom životu, jer su 
životni procesi zamrli, a 
obnavljaju se tek onda 
kada sjemenke dođu u po- 
voljne prilike za klijanje 
Sjemenka graha (uzdužni (dovoljno vlage, povoljna 
presjek). A = sjemena lu- temperatura). 
pina, B = supka s hranjivim 
staničjem, C = stručak s SJEMENOVOD, odvo- 
korjenkom, D = prvi listovi, g ka ž 
E = pupak dni kanal kojim se iz 
muških spolnih žlijezda 
izlijevaju muške spolne stanice, spermatozoidi (v.). 
SJEMENJAČE, biljke na najvišem stupnju raz- 
voja, s karakterističnom tvorevinom (v.) sjeme- 
nom. S. se dijele na golosjemenjače (v.) i kritosje- 
menjače (v.). Sjemenjače se nazivaju još i cvjet- 
njače, ali to ime nije dobro, jer se cvijet javlja već 
i kod nekih primitivnijih papratnjača (selagina). 

Danas poznajemo oko 170.000 vrsta raznih sjeme- 
njača. 

SKLEROZA, otvrdnuće koje se najčešće javlja 
u stijenkama krvnih žila. Nastaje u zrelijoj život- 
noj dobi i to na mjestima gdje su na stijenci žile 
nagomilani lipoidi, a javlja se osobito prilikom po- 
višenja krvnog tlaka. Krvne žile postaju neela- 
stične, nepropusne i tvrde, te pri jačem povišenju 
tlaka lako pucaju. Naročito je opasna s. krvnih 
žila u mozgu i bubregu, jer pri pucanju stijenki 
nastaje tzv. moždana kap odnosno uremija bubre- 
ga: obje radovno završavaju smrću, jer još uvijek 
ne postoji efikasan lijek za sklerozu. 


SKORBUT, bolest koja nastaje kao posljedica 
pomanjkanja C vitamina u hrani (postovi, stroge 
dijete, prehrana isključivo konzervnom hranom), 
ili kao posljedica prevelike potrošnje C vitamina u 
tijelu (pretjerani fizički napori, zarazne bolesti, 
tumori, trudnoća i sl.). Bolest je karakterizirana 
sklonošću krvarenjima u kožu i na sluznicama (zu- 
bno meso). Najćešća je u proljeće kad su rezerve 
C vitamina u organizmu iscrpljene, a u dnevnoj 
ishrani nedostaju dovoljne količine svježeg povrća 
i voća. Uz krvarenja oboljenje prati umor, pomanj- 
kanje apetita, reumatske tegobe i povećana osje- 
tljivost tijela na upale dišnih i mokraćnih puteva. 
Kod djece i dojenčadi poznat je skorbut pod ime- 
nom  Moeller-Barlowljeve bolesti, najčešće kod 
umjetno hranjene dojenčadi. 

Liječi se preparatima C vitamina i prehranom 
koja sadrži veće količine svježeg povrća i voća, kao 
i voćnih sokova, osobito limuna, naranača i rajčica. 

SLEZENA, organ koji je u sisavaca i čovjeka 
smješten u blizini želuca. S. je bogato snabdjevena 
krvlju, od koje jedan dio ostaje u njoj kao rezerva. 
U slezeni se stvaraju leukociti (v.), a raspadaju i 
izumiru eritrociti (v.). 

SLIJEPA PJEGA, v. Oko. 

SLIJEPO CRIJEVO, v. Crijevo. 


SLINOVNICE, žlijezde u usnoj šupljini koje izlu- 
čuju slinu. Slina sisavaca sastoji se pretežno od 


Žlijezde slinovnice. 1 = do- 
ušne, 2 = podjezične, 3 = 
= podvilične žlijezde 


vode, zatim od soli, bjelančevine mucina i ferme- 
nata ptijalina i maltaze, koji pretvaraju škrob u 
šećer. Probava hrane, dakle, započinje već u usti- 

ma, jer se prilikom žvakanja dobro pomiješa sa sli- 
nom. Osim sitnih žlijezda nalaze se u usnoj šu- 
pljini sisavaca i tri para većih pljuvačnih žlijezda: 
doušne, podjezične i podvilične. 

SMOLA, naročita ljepljiva masa koju nalazimo u 
stabljici, korijenu i listovima četinjača (bor, jela i 
dr.), a sastoji se od raznih organskih spojeva oto- 
pljenih u terpenima. S. nastaje u posebnim sekre- 
cijskim stanicama, te poslije bude izlučena kao 
ekskret. 

S. se industrijski iskorištava (dobivanje kolofo- 
nija i terpentina), pa se u crnogoričnim šumama 
često smolari (v.). 

Fosilna smola raznih borova i smreka zove se 
jantar, a u njoj su se često izvanredno sačuvali 
ostaci raznih životinja, najčešće kukaca. 

SMOLARENJE, dobivanje smole na umjetni na- 
čin i to uglavnom zarezivanjem stabala raznih če- 
tinjača (kod nas najviše crni, alepski i šumski bor, 
inače u manjoj mjeri jela, smreka i ariš). Smola 
sadrži kao bitne sastojke kolofonij i terpentinsko 
ulje. Kolofonij se upotrebljava u industriji papira, 
sapuna, boja i lakova, lijekova i dr., a terpentin- 
sko ulje u industriji lijekova, boja, masti i dr. Bu- 
dući da godišnja svjetska proizvodnja kolofonija 
i terpentinskog ulja iznosi oko 1,000.000 tona, smo- 
larenje je veoma važna djelatnost prilikom isko- 
rištavanja šuma. 

SMOLENICE, v. Četinjače. 

SMRT, biološka osobina svih živih organizama 
kojom se razlikuju od anorganske materije i mr- 


298 


smrt — Snijeti 


tvih predmeta. Smrću prestaju sve životne funkcije, 
a organizam se više ne može vratiti u život. Anor- 
ganska materija, naprotiv uvijek se može izgraditi 
od svojih sastavnih dijelova. 


SNIJETI, skupina gljiva stapčara koje žive kao 
paraziti na kulturnom bilju, prije svega na žitari- 
cama. Micelij (v.) im živi najčešće u plodnici, te 
stvara silne količine crnih spora; takve spore pre- 
zimljuju i u proljeće stvaraju drugu vrstu spora 
kojima se gljiva rasprostranjuje. Jedna je od naj- 
poznatijih snijeti kukuruzna snijet, koja čini ve- 


Kukuruzna snijet. A = zaraženi klip, B = pro“ 
klijala spora 

Snijeti — Spolne bolesti 
like štete na kukuruzu. Protiv snijeti najuspješnije 
je čišćenje i dezinfekcija biljnog sjemena. 

SOMATOLOGIJA, v. Antropologija. 

SOREDIJI, v. Lišajevi. 

SORUS, skupina sporangija (v.) koja se nalazi 
na donjoj strani lista pravih paprati. Kod nekih 
su paprati sorusi prekriveni posebnom kožicom, 
tzv. induzijem (npr. kod jelenjaka ili obične pa- 
prati), a kod drugih nisu (oslad). Oblik je i položaj 
sorusa važan za određivanje paprati. 

SPERMACIJ, v. Spermatozoidi. 


SPERMATOZOIDI, muške spolne rasplodne sta- 
nice čija je osnovna karakteristika da su pokretne, 
s pomoću jednog ili više bičeva. S, oplođuju jajnu 
stanicu, a ne dospiju li do nje, sposobni su samo 
kratko vrijeme održati se izvan organa u kome su 
nastali. 

Spermatozoide najčešće privlače jajetu izvjesni 
organski spojevi, čija je koncentracija to veća što 
se s. više približava jajetu. Iznimno nalazimo i ne- 
pokretne muške rasplodne stanice (crvene alge), 
koje zovemo spermaciji. 

SPOLNE BOLESTI, zarazne bolesti koje se pre- 
nose redovno spolnim kontaktom, a samo izuzetno 
mogu nastati direktnim ulaskom zaraznih klica u 
krvotok (povreda, rana). Najčešće su od spolnih bo- 
lesti slijedeće četiri bolesti: meki čir (ulcus molle), 
triper ili kapavac (gonorrhoe»a), sifilis (lues) i »če- 
tvrta spolna bolest« (lymphogranuloma inguinale). 

Meki čir, nastaje u obliku gnojnih ranica uz oti- 
canje preponskih žlijezda, a ranice i žlijezde veoma 


500 


Spolne bolesti 
su bolne. Javlja se katkada u kombinaciji sa sifi- 
lisom (mješoviti čir), a izaziva ga štapićasti bacil. 

Kapavac, uzrokuju gonokoki. Kod muškarca se 
manifestira oticanjem i crvenilom sluznice mokrać- 
nog kanala, pečenjem pri mokrenju i curenjem gu- 
stog gnoja iz mokraćne cijevi. Odavde se bolest 
može proširiti na mokraćni mjehur i spolne žlije- 
zde, a ako se ne liječi, postaje kronična. Kod žene 
prouzrokuje upalu sluznice u rodnici, mokraćnoj 
cijevi, mokraćnom mjehuru, maternici, jajnicima 
pa čak i bubregu. Komplikacije prati visoka tem- 
peratura i jaki bolovi. Bolest s majke može se če- 
sto prenijeti preko rublja i na djecu, što je veoma 
opasno osobito kod novorođenčadi. 

Sifilis, izaziva spiroheta (sp. pallida). U Evropi se 
javlja već u srednjem vijeku, a smatra se da po- 
tječe iz Amerike. Najprije se pojavila u francuskoj 
vojsci potkraj XV stoljeća, pa se zbog toga dugo 
nazivala »francuska bolest«. Najopasnija je od svih 
spolnih bolesti jer zahvaća sve organe i sve siste- 
me čovječjeg tijela, a teško se liječi. Na kraju bo- 
lesti nastaju i duševne promjene — progresivna 
paraliza (v.). 

Četvrta spolna bolest, pojavila se u Evropi tek 
iza prvoga svjetskog rata. Izaziva oticanje i gnoje- 
nje limfnih žlijezda u preponama, koje može trajati 
dugo. 

Spolne bolesti liječe se danas dosta uspješno an- 
tibioticima. Preventivno je potrebna tačna eviden- 
cija svih zaraženih, kontrola prostitucije i što ra- 
niji početak liječenja. 

Spolne žlijezde — Spora 


SPOLNE ŽLIJEZDE, v. Spolni organi. 

SPOLNI ORGANI, organi koji služe razmnaža- 
nju. Ovi organi su kod kralježnjaka u uskoj vezi 
s organima za izlučivanje. S. o. sastoje se od spol- 
nih žlijezda u kojima nastaju spolni produkti (jaja 
i spermatozoidi) i njihovih odvodnih kanala. Mu- 
ške spolne žlijezde proizvode spermatozoide i na- 
zivaju se sjemenici (testis), dok u ženskim spolnim 
žlijezdama ili jajnicima (ovarium) postaju jaja. 
Obje vrste spolnih žlijezda nazivaju se gonade. 
Osim jaja i spermatozoida, koje smatramo vanj- 
skim izlučivanjem, ove žlijezde proizvode i hor- 
mone, koji imaju neobično važnu ulogu u organi- 
zmu. Spolne žlijezde počinju funkcionirati u doba 
spolnog sazrijevanja, pa se pod njihovim utjecajem 
razvijaju i spolna obilježja. Spolni produkti, jaja 
i spermatozoidi postoje samo kod višestaničnih ži- 
votinja. 

U životinjskom svijetu je velik broj vrsta s ra- 
zvijenim i muškim i ženskim spolnim žlijezdama 
(hermafroditi). Među sisavcima su takve pojave ri- 
jetke. 

SPORANGIJ, v. Spore. 

SPORE, nespolne rasplodne stanice biljaka, na- 
stale u posebnim organima (sporangiji), koje imaju 
sposobnost da se neposredno (bez oplodnje) razviju 
u novu biljku. 

Spore nalazimo kod alga, gljiva, lišajeva, maho- 
vina, te papratnjača i sjemenjača: one mogu biti 
jednake ili se mogu lučiti, kao što je to kod nekih 
papratnjača i sjemenjača (mikro- i makrospore). 


302 


Spore — Spužve 


Ako su spore pokretne (pomoću treplji), zovemo ih 
zoospore (mnoge alge). U obliku spore biljka može 
često preživjeti nepovoljne prilike za razvoj. Spore 
nastaju i kod nekih jednostaničnih životinjskih or- 
ganizama (npr. uzročnik malarije). 

SPOROFIT, nespolna generacija kod biljaka, za- 
vršava (za razliku od gametofita, v.) stvaranjem ne- 
spolnih rasplodnih stanica (spora, v.). 

S. se najčešće poklapa s diplofazom, pa je prema 
tome karakteriziran dvostrukim brojem (2x) kro- 
mosoma. Kod papratnjača i sjemenjača sama bilj- 
ka je sporofit, dok je gametofit (spolna generacija) 
neobično reduciran; kod sjemenjača gametofit čak 
nije ni vidljiv (jer se razvija u polenovom zrncu, 
odnosno u sjemenom zametku). 

SPOROGON, sporangij (v.) mahovina koji se na- 
lazi na posebnom dršku (seta). S. mahovina nastaje 
na biljci (gametofitu), a smatramo ga veoma pri- 
mitivnim kormusom (v.), sama je mahovina, naime, 
još uvijek steljka (v.). 

SPUŽVE  (Porifera), koljeno najjednostavnije 
građenih mnogostaničnih životinja, bez pravih or- 
gana i bez tkiva. Tijelo im je pričvršćeno na podlo- 
gu. Na površini njihova tijela nalazi se mnogo sit- 
nih otvora kroz koje ulazi voda za disanje i hrana, 
a produkti probave izlaze kroz jedan veliki otvor 
(osculum, v.). Unutrašnja šupljina obložena je bi- 
častim stanicama. Bičevi tih stanica trepere i tje- 
raju struju morske vode kroz spužvu. S. se razmna- 
žaju spolno i nespolno (pupanjem). Na spužvi poči- 
nju rasti nove jedinke poput pupoljaka i tako na- 

Spužve — Srce 

staje zadruga od nekoliko spužava. Kostur je od 
kremenih ili vapnenih iglica ili od organskih tvari 
(spongin). S. žive u moru, a jedna mala skupina u 
slatkoj vodi. S. su se razvile od praživotinja — za- 
družnih bičaša. 

SRCE, centralni organ krvožilnog sistema koji 
svojim stezanjem — kontrakcijama — omogućava 
kolanje krvi u krvnim žilama. Srce je šupalj mišić 
obavijen dvostrukom opnom koja se naziva osrčje 
ili perikardium. U sisavaca i u čovjeka s. leži u 
grudnoj šupljini i podijeljeno je jednom pregra- 
dom na desnu venoznu i lijevu arterijsku polovinu. 
Svaka od ovih polovina podijeljena je poprečnom 
pregradom u dvije polovine, tako da razlikujemo 
desnu i lijevu pretklijetku (pretkomoru) i desnu i 
lijevu klijetku (komoru). Na pregradi između kli- 
jetke i pretklijetke nalazi se po jedan otvor sa za- 
liscima. Zalisci su okrenuti dolje prema klijetkama 
i sprečavaju da se krv iz klijetke vraća u pretkli- 
jetku. 


D.PRETKULJETKA 


premujena PN, 


Srce: ribe, vodozemci, gmazovi, sisavci 

Rad srca sastoji se od ritmičkog stezanja i šire- 
nja njegovih pretklijetki i klijetki. Kontrakcija 
srca naziva se sistola, a njegovo popuštanje dija- 
stola. Mišićne stijenke pretklijetaka vrlo su tanke 
i slabe jer otpremaju krv samo u susjedne klijetke, 
dok su stijenke klijetaka čvrste i debele. Osobito 
je jaka lijeva klijetka. U pretklijetke ulaze krvne 
žile koje im dovode krv, a iz klijetaka izlaze druge 
koje je odvode. S. riba sastavljeno je samo od jedne 
pretklijetke i jedne klijetke. Kod vodozemaca je 
sastavljeno od dvije pretklijetke i jedne klijetke, 
kod gmazova se klijetka počela pregrađivati, pa se 
kod ovih životinja miješa u srcu arterijska i veno- 
zna krv. Jedino kod krokodila je potpuno pregra- 
đena. U ptica i sisavaca taj je proces pregrađivanja 
srca na lijevu i desnu polovinu završen, pa se ar- 
terijska i venozna krv u srcu ne miješaju. 

SRČIKA, središnji dio osnovnog tkiva koji se na- 
lazi unutar žila u stabljici kod biljaka. Od srčike 
prolaze kroz drvo sržni traci sve do kore, a oni su 
značajni za transport izvjesnih spojeva u stabljici. 
Sržnih traka nema ako su žile u stabljici nepravilno 
porazbacane (npr. kod jednosupnica). 

STABALCE, dio tijela (steljke) kod mnogih ma- 
hovina, na kome se nalaze listići. Kroz stabalce 
prolazi redovno veoma primitivna žila. 

STABLAŠICE (kormofiti), biljke na najvišem 
stupnju razvoja, kod kojih na tijelu redovno ra- 
zlikujemo tri osnovna vegetativna (prehrambena) 
organa: korijen, stablo i list. 

U stablašice ubrajamo mahovine, papratnjače i 
sjemenjače (cvjetnjače). 

Stabljika — Stanica 


STABLJIKA, jedan od osnovnih vegetativnih 
(prehrambenih) organa papratnjača i sjemenjača 
(v.), čije su osnovne zadaće u životu biljke da nosi 
listove i rasplodne organe te da provodi sokove. 
Stoga se s. sastoji i od različitih tkiva (provodno, 
mehaničko, kožno itd.). 

S. može biti zeljasta i drvenasta, te nadzemna i 
podzemna (lukovica, gomolj, pođanak). Na stabljici 
razlikujemo redovno čvorove (mjesta gdje su pri- 
čvršćeni listovi) i članke (dijelovi između čvorova). 
S. raste u visinu iz tjemenog pupa, a razgranjuje 
se iz bočnih pupova. Izmjena plinova obavlja se na 
stabljici na posebnim mjestima (lenticele), gdje je 
njeno tkivo naročito rahlo: lenticele se stvaraju u 
trajnom, višestaničnom, plutastom, kožnom tkivu 
na stabljici, koje zovemo periderma. 

STAKLENINA, v. Oko. 

STANICA, mikroskopski malena jedinica od ka- 
kvih je građeno tijelo biljaka, životinja i čovjeka. 
Stanice su prema tome strukturne, ali ujedno i 
fiziološke jedinice tijela svih živih bića. 

Iako je s. biljaka, životinja i čovjeka u biti gra- 
đena jednako, ipak se ona u izvjesnoj mjeri razli- 
kuje kod biljaka i životinja: biljne stanice imaju 
redovno staničnu membranu koja je najčešće od 
celuloze (v.), te osim toga često sadrži i kloroplaste 
(v.), koji omogućuju asimilaciju CO, (v.), čega kod 
životinjskih stanica nema. 

Citologija, posebna grana biologije, bavi se pro- 
učavanjem stanice. Na temelju citoloških istraži- 
vanja znamo da stanica sadrži: 

staničnu membranu (biljne stanice), citoplazmu, 
jezgru s jezgricom, plastide (biljne stanice), proto- 
plast. 

U stanici izvjesnih praživotinja ima dvije ili više 
jezgara (v. Konjugacija). 

Kod najprimitivnijih biljaka (bakterije i modro- 
zelene alge) nema posebno formirane stanične je- 
zgre, a kod gljiva nema plastida. U životinjskim 


a 


Razvoj biljne stanice (a—c) 


stanicama nađena su u blizini jezgre malena tje- 
lešca, tzv. centrioli (centrosomi); oni se pojavljuju 
samo kod nekih nižih biljaka, a njihova Je funkcija 
nedovoljno poznata. Čini se da kod biljaka sudje- 
luju na neki način prilikom stvaranja »diobenog 

vretena« (v. Mitoza), i to u slučajevima kada se u 
stanici stvaraju bičevi kao organi za pokretanje, 
npr. kod spermatozoida. 

Mlade (embrionalne) stanice, tj. stanice koje su 
sposobne da se dijele, razlikuju se donekle od sta- 
rijih, naročito kod biljaka. One su relativno velike, 
s tankim membranama i potpuno ispunjene proto- 
plastom (turgescentne). Prilikom daljeg razvoja sta- 


Mala stanica iz vrška korijena. 
m = membrana, j =jezgra, c = ci- 
toplazma, p = plastidi (leukoplasti) 


nična membrana (biljne stanice) raste brže od pro- 
toplasta, pa unutar stanice nastaju šupljine (va- 
kuole), koje se međutim odmah ispunjaju tzv. sta- 
ničnim sokom; isprva ih ima više u stanici, a ka- 
snije se stapaju u jednu, jedinstvenu centralnu va- 
kuolu. Stanični sok sadrži razne uklopine (anor- 
ganske soli, organske kiseline, ugljične hidrate, 
bjelančevine, alkaloide, glikozide i tanine). Često 

je, naročito u plodovima i laticama cvijeća, obojen 
antocijanom: to su glikozidi bez dušika koji daju 
stanici crvenu (kod kisele reakcije staničnog soka), 
modru, zelenu ili čak žutu boju (kod bazične reak- 
cije). 

STANIČNI SOK, v. Stanica. 

STANIŠTE (biotop), skup svih faktora okoline 
(svjetlo, voda, tlo itd.) koji djeluju na mjestu gdje 
biljka raste. S. može u tom pogledu biti veoma ra- 
zličito, pa se biljke najčešće u velikoj mjeri prila- 
gođuju raznim staništima (vodene biljke, biljke sje- 
ne, stanovnici stijena itd.). 

STAPČARE, skupina gljiva na najvišem stupnju 
organizacije. U stapčare ubrajamo tzv. klobučar- 
ke (v.), rđe (v.) i snijeti (v.), a za njih je karakteri- 
stično da se spore nalaze na tzv. bazidijama; to su 
hife (v.), u kojima nastaju spore, ali se kasnije od- 


Građa i razvoj pečurke 

Stapčare — Steljnjače 


vajaju te se nalaze na dršcima izvana. Takve spore 
zovemo bazidiospore, a stapčare još i bazidiomiceti 
(»gljive stapčare«). 

STARENJE, biološki proces u živim organizmima 
u kojem dolazi do opadanja snage i do postepene 
atrofije svih organa. Kod beskralježnjaka i nižih 
kralježnjaka (ribe i gmazovi) pojave starosti su 
slabo vidljive i slabo poznate. Kod ptica i sisavaca, 
naprotiv, starost i staračka atrofija padaju u oči. 
Stara životinja razlikuje se od mlade svojim vanj- 
skim izgledom, svojim pokretima. I kod čovjeka je 
starost jako izražena. Mišićna aktivnost staraca je 
vrlo slaba, pokreti su spori, stas pognut, koža lica 
ja naborana, a kosa sijeda. Većina organa i tjele- 
snih funkcija u čovjeka počinje slabiti oko 45. go- 
dine života. Nauka o biološkim procesima starenja 
živih organizama naziva se gerontologija (geron 
starac, logos nauka). 

STEGOCEFALI, v. Štitolubanjci. 


STELJNJAČE, biljke na nižem razvojnom stup- 
nju, tijelo je jednostavne građe, a zovemo ga stelj- 
ka: na njemu ne možemo razlikovati pojedine ve- 
getativne organe (v.). Steljku nalazimo kod bakte- 
rija, alga, gljiva i lišajeva, a djelomično (gameto- 
fit) i kod mahovina. 

Steljnjače su nekada predstavljale sistematsku 
skupinu: danas znamo da su se bakterije, razne 
alge, gljive i dr. razvijale posve neovisno jedne o 
drugima, pa pojam »steljnjače« ima samo morfo- 
loško značenje. 

Stepe — Stočarstvo 


STEPE, biljne zajednice u kojima pretežu trave, 
jednogodišnje biljke, trajnice te izvjesni polugr- 
movi, rjeđe grmovi. S. se razvijaju u polusušnim 
predjelima gdje se izmjenjuju duga, topla ljeta s 
kratkim, ali oštrim zimama: južna Rusija, Mađar- 
ska (puste), Argentina, Brazil (pampas), Meksiko, 
Sudan. S. su sjedišta tzv. nomadskog stočarstva 
(stočari koji sele). 

STERILAN, neplodan, tj. takvi organi (ili čitave 
jedinke) koji ne stvaraju nikakve rasplodne sta- 
nice ili tjelešca, te prema tome ne sudjeluju prili- 
kom razmnažanja. 

STERILIZACIJA, postupak kojim se na rublju, 
predmetima ili liječničkim instrumentima uništa- 
vaju klice koje se nalaze na njihovim površinama, 
S. se može vršiti kuhanjem zaraznog materijala, 
dezinfekcijom kemikalijama (alkohol, karbol, for- 
malin i sl), suhom sterilizacijom u vrućoj pari i 
direktnim paljenjem na vatri (samo za metalne in- 
strumente). Prilikom operacija potrebno je potpuno 
sterilizirati sav instrumentarij koji se upotrebljava, 
sav zavojni materijal i materijal za šivanje, odjeću 
operatera, rukavice, po mogućnosti i ruke. Neke 
klice ne mogu se uništiti uobičajenim metodama 
sterilizacije (spore, virus zarazne žutice), već treba 
primijeniti posebne metode ili potpuno uništiti za- 
raženi materijal. 

S. je pojam koji također označuje stvaranje ne- 
plodnosti muškarca ili žene operativnim putem. 


STOČARSTVO, grana poljoprivrede koja se bavi 
uzgojem domaćih sisavaca radi iskorištavanja 
njihovih produkata. Proizvodi stočarstva — meso, 

Stočarstvo — Sukulente 
mlijeko, mast — osnovna su ljudska hrana, a 
sirovine od stoke — koža, vuna, čekinje, kosti — 
potrebne su drugim industrijskim granama. Gnoj 
goveda i konja sadrži mnogo vrijednih sastojina 
koje povećavaju plodnost zemlje. Glavni domaći 
sisavci jesu kopitari. Tako su od divljih predaka 
uzgojene pasmine goveda, ovaca, koza, svinja, 
konja i magaraca, pa deva, lama i sobova. 
STONOGE (Myriapoda), životinje iz skupine 
člankonožaca (v.). Tijelo im je duguljasto, jednoliko 
kolutićavo, a sastoji se samo od glave i trupa 
(kamenjarka). Svaki kolutić ima 1—2 para nogu, 
pa su po tome dobili ime stonoge. Na glavi im 
je po jedan par ticala i više jednostavnih očiju. 


Dišu uzdušnicama: to su cijevi presvučene iznutra 
tankom hitinskom kožicom. Vanjski otvori uzduš- 
nica zovu se odušci. Razmnažaju se jajima. 
STRUČAK, v. Klobučarke. 
SUKULENTE, biljke kojih su listovi, a često i 
stablo, mesnati i sočni, te imaju sposobnost da 
dugo (često i mjesecima) sačuvaju vodu. Takve 

Sukulente — Svitkovci 


su npr. kakteje, čuvarkuće, tustike i dr.: pojava 
je u vezi sa sušnim staništem na kome biljke rastu. 

SULATIČNICE, dio dvosupnica (v.) kod kojih 
su latice u cvijetu međusobno srasle (npr. jaglaci, 
vrijesovi, usnače i dr.). Nekada se smatralo da su 
s. jedinstvena razvojna skupina; danas znamo da 
je do pojave sraštavanja latica (koja važi kao 
filogenetski napredna oznaka) došlo na nekoliko 
različitih razvojnih linija. 

SUPKE, v. Kotiledoni. 

SVITAK, elastični prutić od vezivnog tkiva u 
unutrašnjosti tijela svitkovaca, koji su po njemu 
i dobili svoje ime. S. se pruža duž leđne strane 
i daje potporu čitavom tijelu. Kod najnižih pred- 
stavnika ove skupine s. ostaje cijelog života sre- 
dišnja osovina njihova tijela, dok se kod svih viših 
predstavnika pojavljuje samo u embrionalnom 
stanju, a zatim ga potiskuje hrskavičava ili koštana 
kralježnica. 

SVITKOVCI (Chordonia), koljeno životinja koje 
imaju, doživotno ili u embrionalnom razvitku, na 
leđnoj strani tijela elastični potporni prutić — 
— svitak, a škržne pukotine na prednjem dijelu 
tijela. Svitak je središnja os i potpora tijela ovih 
životinja i njihovo bitno obilježje. Upravo po 
njemu nazivamo ove životinje svitkovcima. S. 
imaju i cjevasti živčani sistem smješten na leđnoj 
strani — leđnu moždinu. Ispod svitka proteže se 
probavilo, kojemu je prednji dio razvijen za di- 
sanje u vodi — škrge, a na zraku pluća; s trbušne 
strane nalazi se i srce. S. se dijele u tri skupine: 
plaštenjaci (v.), bezlubanjci (v.) i kralježnjaci (v.). 

ŠARENICA, v. Oko. 
SARLAH, v. Zarazne bolesti. 


ŠKOLJKAŠI, životinje iz razreda mekušaca (v.). 
Tijelo je bilateralno simetrično, a sastoji se od 
trupa i stopala; obavijeno je plaštem koji sa svake 
strane izlučuje ljušturu (školjke). Ljušture su me- 
đusobno spojene elastičnim vezama, a na hrptu 
se drže zupčastom bravom. Ljušture se zatvaraju 
pomoću naročitih mišića. U 
* prostranoj plaštanoj šupljini 
# nalaze se škrge. Kroz otvore, 
..* na mjestima gdje plašt nije 
:; spojen, školjka komunicira 
s okolnom vodom. Neki mor- 
ski š. žive pričvršćeni za 
podlogu pomoću jednog svje- 
žnjića finih vlakana u obliku 
. svile ili paučine koji se na- 
školjka Zivaju bisus. Š. su isključivo 

stanovnici voda. Najviše ih 
živi u moru, ali ih ima i u slatkim vodama. Služe 
kao hrana ljudima i drugim životinjama. 


Riječna 

Skrge — Štitac 


ŠKRGE, dišni organi mnogih životinja koje žive 
u vodi i koje uzimaju kisik iz vode. Š. su tanke 
kožne izrasline protkane gustom mrežom kapilara 
u kojima se provodi izmjena plinova između krvi 
i vode. 

ŠKROB, polisaharid (visokomolekularni ugljični 
hidrat) formule (C;H,,O;)n, nastaje kao produkt 
asimilacije CO, (v.) u zelenoj biljci. Š. se stvara 
samo u prisustvu svjetla i klorofila, pa ga nalazimo 
u kloroplastima: odatle on tek naknadno dospijeva 
u ostale dijelove biljke, služi izgradnji stanica, 
a preostali se dio često taloži u podzemnim organi- 
ma, spremištima (lukovica, gomolj, podanak, ko- 
rijen). Po biljci š. ne putuje u takvom obliku, 
već se pretvara u šećere (pomoću encima dijastaze), 
da bi mogao u formi šećerne otopine proći kroz 
polupropusnu opnu plazme. 

U spremišnim organima taloži se škrob u obliku 
zrnaca karakteristične strukture za pojedine biljne 
vrste i to uz sudjelovanje bezbojnih plastida, tzv. 
leukoplasta. Tako npr. gomolj krumpira sadrži oko 
20% škroba od svoje ukupne težine, a zrno pšenice 
i do 700%. 

Š. se pod mikroskopom lako prepoznaje nakon 
reakcije jodom jer pomodri. U vrućoj vodi (60—80" 
C) pretvara se u ljepilo, a prženjem bez vode 
prelazi u dekstrin (kora na kruhu). 

ŠTITAC, vrsta grozdastog cvata s većim brojem 
bočnih osi (koje se razvijaju ispod glavne osi) jed- 
nako razvijenih kao i glavna os (npr. cvat bršljana, 
nekih jaglaca, drijena, nekih štitarki). 

Štitarke — Štitna žlijezda 


ŠTITARKE, biljna porodica dvosupnica (v.), kod 
koje se peteročlani cvjetovi nalaze u jednostavnim 
ili, češće, u sastavljenim štitnicima. Plod im je 
kalavac i raspada se redovno na dva dijela. Neke 
su š. poznate kao biljke za začin (peršin, celer, 


Dtvija mrkva s cvijetom i plodom 


kopar, kumin i dr.), dok su neke veoma otrovne 
(trubeljika, kukuta, divlji peršin). 

ŠTITNA ŽLIJEZDA, žlijezda s unutrašnjim izlu- 
čivanjem; nalazi se na prednjoj strani grklja- 
na. Š. ž. čovjeka teška je oko 2!/2z — 3 dkg. Njezin 
hormon (v.) sadrži više jodnih bjelančevina, a od 
njih najjače djeluje tiroksin. Ova žlijezda održava 
normalnu tvarnu izmejnu, pojačava rad srca itd. 
Hormoni štitne žlijezde utječu na rast i razvitak 
organizma. Svaki poremećaj u radu štitne žlijezde 

Štitna žlijezda — Štitolubanjci 
odrazuje se i na vanjskom izgledu. Kada š. ž. kod 
djece ne izlučuje hormone, takva djeca zaostaju 
tjelesno i duševno u razvoju, ona postaju kreteni. 
Kod bolesnih promjena može se š. ž. jako povećati, 
pa se njezino tkivo izboči na vratu u veliku kvrgu, 
gušu. Smatra se da nestašica joda u vodi pogoduje 
ovom oboljenju štitne žlijezde, pa se suzbija uno- 
šenjem u tijelo malih količina joda. Povećano izlu- 
čivanje hormona dovodi do povećane tvarne izmje- 
ne (v. Bazedovljeva bolest). Nedovoljno izlučiva- 
nje hormona kod odraslih ljudi također dovodi do 
poremećaja tvarne izmjene (v. Miksedem). 

Nuzštitne žlijezde, također izlučuju hormone va- 
žne za izmjenu kalcija i fosfora uz sudjelovanje 
D vitamina. Zbog nedostatka ovog hormona dolazi 
do grčevite ukočenosti tijela. 


ŠTITOLUBANJCI, izumrla skupina pravodoze- 
maca, živjela je u gornjem karbonu i donjem devo- 
nu i bila prilično prilagođena na kopneni život 
Njihova lubanja bila je pokrivena koštanim plo- 
čama koje su imale oblik krova. Imali su kratke 
noge i kretali su se polako. Mnogi su puzali po 
tlu i bili zaštićeni čvrstim trbušnim oklopom. Š. 
su posjedovali mnogo zajedničkih osobina s ribama 
i to resoperkama. Kožu im je pokrivala neka 
vrsta ljusaka. Cijeli život su imali svitak. Posjedo- 
vali su i treće (tjemeno) oko, kao što su ga imale 
i resoperke. Sve to potvrđuje da su se š. razvili 
od resoperki. Međutim, oni su imali i neka svojstva 
gmazova. Njihova evolucija je tekla u nekoliko 


317 


SŠtitolubanjci — Suma 


pravaca, zato za njih kažemo da čine skupni ili 
zbirni oblik. 

ŠUMA, je zajednica organizama, u kojoj — za 
razliku od drugih biljnih zajednica (npr. livade, 
šikare i dr.) — najveće značenje ima drveće. Ono 
daje izgled šumi i najviše utječe na razvitak žive 
i nežive okoline. 

U šumi i biljke i životinje, koje sve zajedno 
sačinjavaju zajednicu živih bića (biocenoza, v.), 
žive zajedničkim životom, jer svaka od njih utječe 
na šumu, ali ujedno i ovisi o njoj. Međusobni odnosi 
drveća u šumi dolaze do izražaja naročito u borbi 
za iskorištavanje svjetla i topline u atmosferi 
(krošnjom) te vode i hrane u tlu (korijenjem). 
S tim u vezi drveće se posve drugačije oblikuje 
i razvija u šumi nego ako raste na osami. 

Š. se može razviti na dva načina: iz sjemena 
(generativno) i iz panjeva i poleglih grana (vege- 
tativno). Prašume se obnavljaju uglavnom samo iz 
sjemena, a gospodarske šume na oba spomenuta 
načina a i kombinirano (šume panjače odnosno sje- 
menjače). 

Značenje šume za čovjeka je golemo: osim 
neposrednog iskorištavanja (drvo, smola, žir itd.), 
šume trajno zaštićuju tlo, vodotoke, naselja, kultu- 
re, saobraćajne veze i dr. od štetnih utjecaja obo- 
rina, odnosno kamenja, snježnih lavina i dr. Zato 
su mnoge šume i zakonom, odnosno posebnim pro- 
pisima zaštićene. Prevelikim (prebrzim) iskorišta- 
vanjem šume se mogu uništiti, pa nastaju šikare, 
zatim šibljaci, kamenjare i napokon potpuna golet 
(krš). 

Šuma 


Da bi se poboljšala dobra svojstva šume i poje- 
dinih njenih članova, a suzbila ili barem ograničila 
loša, u šumama se gospodari: uklanja se štetno 
i nekorisno drveće, njeguje tlo, suzbijaju štetnici, 


NE > = 
Kamenjara 


Šuma crnike makija razgranjene 
Kostrike 


| 1 naslaga zemlja, 2 Kamenita vapnenačka podloga 


Profil tla u šumi, makiji i kamenjari 

Šuma — $vanov ovoj 


a potpomaže se razvoj svega što je korisno. Gospo- 
darenje je u raznim krajevima veoma različito, 
jer priroda šume ovisi o geografskoj širini, nad- 
morskoj visini, vrsti staništa (v.), vrstama drveća 
i dr. 

Jugoslavija je po šumskom bogatstvu jedna od 
prvih država u Evropi, a njene su šume i naj- 
raznovrsnije. 

ŠVANOV OVOJ, v. Živčana stanica. 


320 


T 


TAKSIJE, vrsta biljnih gibanja slobodno pokret- 
ljivih biljaka u smjeru ili od smjera nekog podra- 
žaja. 

Fototaksija, svjetlo djeluje kao podražaj gibanja. 

Kemotaksija, kemijski spojevi kao izvor podra- 
žaja gibanja. Vrlo je poznata npr. kemotaksija: 
pokretanje spermatozoida kroz vodu prema jajetu, 
i to na temelju raznih spojeva čija je koncentracija 
to veća što se više približavaju jajnoj stanici. 

TALOFITI, v. Steljnjače. 


TERCIJAR, starija kenozojska formacija. Orga- 
nizmi tercijarne formacije pokazuju mnogo slič- 
nosti s današnjim organizmima. Naročito su zna- 
čajni ostaci tercijarnih sisavaca, predaka današ- 
njih sisavaca. Po ostacima kostiju može se pratiti 
postepeni razvitak današnjeg konja. Od ostalih 
sisavaca najznačajniji su slonovi, nosorozi i antro- 
poidni majmuni. Dosta se razlikuju od svojih 
današnjih potomaka. Od bilja nalazimo najsavr- 
šenije cvjetnice (v. Geološka doba). 

TERCIJARNI RELIKTI, v. Relikti. 

Teriodonti — Thorax 


TERIODONTI, naročita grupa gmazova koji su 
živjeli potkraj paleozoika i na početku mezozoika, 
od kojih su se razvili najstariji preci sisavaca. 
To su bile vrlo sitne životinje, veličine miša. Oso- 
binama svoga tijela one su mnogo naličile na pra- 
vodozemce, ali su imale i neke osobine sisavaca. 
Udovi i lubanja sliče udovima i lubanji sisavaca. 
Naročito je velika sličnost sa sisavcima u zubima. 
I oni kao i sisavci imaju tri vrste zuba: sjekutiće, 
očnjake i kutnjake. I po nekim drugim osobinama 
može se zaključiti da t. predstavljaju prelazni 
oblik između gmazova i sisavaca (v. Geološka doba). 

TERMITI, zadružni kukci; žive u zajednicama 
koje se obično sastoje od mnogo hiljada jedinki. 
To su sitni kukci, većinom bijele boje, žive obično 
pod zemljom i grade termitnjake, koji često do- 
sižu visinu od nekoliko metara. Uz krilate muž- 
jake i ženke, čija krila otpadaju nakon parenja, 
postoje i beskrilni radnici i vojnici koji imaju 
nerazvijene spolne organe. Vojnici brane zadrugu, 
a radnici obavljaju sve ostale poslove. Radnici i 
vojnici obično su slijepi. Poslije oplodnje trbuh 
ženke jako nabubri jer je ispunjen hiljadama jaja. 
Kod nekih vrsta termita ženka odlaže po 80.000 
jaja na dan. Rasprostranjeni su po svim tropskim 
i suptropskim krajevima. Kod nas su poznate dvije 
vrste termita, obadvije u Dalmaciji i Makedoniji. 

TESTIS, v. Sjemenik. 

TETANUS, v. Zarazne bolesti. 


THORAX, prsni koš. Kod kukaca prsa. 

Ticala — Traheide 


TICALA, v. Antene. 

TIFUS, v. Zarazne bolesti. 

TIGROID, v. Živčana stanica. 

TIMIRJAZEV, Kliment Arkadijević (1843—1920,) 
poznati ruski biolog, koji se posebno bavio pro- 
učavanjem asimilacije CO, (v.). Dokazao je da 
svjetlosne, a ne toplinske zrake predstavljaju izvor 
energije pomoću koje u kloroplastima nastaje od 
uglj. dioksida i vode škrob. 'T. je također pokazao 
da među svjetlosnim zrakama crvene najjače dje- 
luju. 

TJEMENI ORGAN, rudiment trećeg oka kralje- 
žnjaka, a kod nekih je životinja, naročito kod 
haterije (v.), to još dobro očuvani organ vida. 

TKIVO, v. Histologija. 

TOBOLČARI, primitivni sisavci. Ženke imaju na 
trbuhu kesu, tobolac. U tobolcu su mliječne žli- 
jezde. Ženka nema posteljicu. T. rađaju žive ali 
nedovoljno razvijene mlade, koji ostaju u tobolcu 
dok ne postanu sposobni za samostalan život. Ove 
životinje nastavaju Australiju i susjedne otoke, 
a samo neki oblici žive u Americi, pretežno u 
Južnoj. Prilagođavajući se na iste životne uvjete, 
t. su postali slični mnogim skupinama viših sisa- 
vaca iz ostalih dijelova svijeta. 

TOKSINI, otrovi koje izlučuju u krv različiti 
mikrobi. 

TONUS, v. Mišići. 

TONZILE, v. Krajnici. 

TRAHEIDE, produžene stanice u drvetu golo- 
sjemenjača (v.) i kritosjemenjača (v.) redovno s 

Traheide — Traheje 


ograđenim jažicama (v.), čija je membrana odrve- 
njela. T. provode vodu i mineralne tvari od kori- 
jena do lista (uzlazni tok). 


TRAHEJE, u botanici: cijevi nastale stapanjem 
(fuzijom) produženih stanica u drvenom dijelu 
žile, u stabljici ili listu kritosjemenjača (v.). T. 
imaju na membrani (v.) karakteristična odebljanja 
u obliku prstena, spirala, ljestvičastih ili mrežastih 
oblika itd., a služe kao i traheide (v.) provođenju 
vode i mineralnih tvari iz korijena u list (uzlazni 
tok). 

U zoologiji: dišni organi mnogih kopnenih bes- 
kralježnjaka, prije svega kukaca, zatim stonoga 
i dr. T. su razgranate cijevi koje počinju na povr- 

Traheje (razni tipovi) 


šini tijela s naročitim otvorima koji se nazivaju 
stigme i koji se prema unutrašnjosti sve više gra- 
naju i zalaze u sve dijelove tijela. Krajevi ovih 
cjevčica prelaze u kapilare koje prodiru u tkiva 
i opskrbljuju ga kisikom. 

Trahom — Trakavice 


TRAHOM, zarazno oboljenje poznato već odavna 
zbog svoje raširenosti u Egiptu kao »egipatska 
očna bolest«. Prenosi se i u Evropu, proširuje na 
Balkanu i u Poljskoj, a u našoj zemlji postojao je 
t. u formi endema u Međimurju. 

Bolest počinje upalnim procesima na spojnici 
oka, gdje se pored upala razvijaju i veoma karak- 
teristične kvržice. Veoma je opasno širenje bolesti 
na rožnicu oka, gdje izaziva čireve koji često 
uzrokuju u kasnijim stadijima djelomičnu ili pot- 
punu sljepoću. Kao posljedica upale spojnica mogu 
zaostati teške deformacije kapaka. 

T. je bolest koja se veoma lako prenosi zamaza- 
nim rukama, prljavim rubljem, maramicom itd., 
pa je glavni uvjet za njeno suzbijanje održavanje 
čistoće. Uzročnik ove teške očne bolesti nije još 
uvijek potpuno poznat (postoje mišljenja da je to 
virus, drugi smatraju da je jedna vrsta rikecije, 
i sl.). 

TRAKAVICE (Cestodes), razred parazitskih ame- 
rija. Odrasli oblici žive isključivo kao nametnici 
u tijelu čovjeka i raznih kralježnjaka. Tijelo 
trakavice sastoji se od glave (scolex) i članaka 
(proglotidi). Glava sadrži pijavke za pričvršćivanje 
na stijenku crijevnog kanala domaćina, a kod 
nekih i vijenac hitinskih kukica. Na glavu se 
nastavlja lanac članaka, kojih može biti i do 800. 
T. su obično duge do dva metra, ali narastu i do 
dvanaest m, a ima i manjih od pola centimetra. 
Naročito su im dobro razvijeni organi za razmna- 
žanje, pa odlažu veoma mnogo jaja. U svakom 
su u članku i muški i ženski spolni organi. Oplo- 

đuju se obično između 
različitih članaka. Zbog 
parazitskog načina ži- 
vota, crijevni kanal 
ovih životinja potpuno 
je reduciran. One upi- 
jaju tjelesne sokove 
svojih domaćina cije- 
lom površinom tijela. 
Svaka vrsta ima obično 
dva domaćina: u jed- 
Goveđa trakavica. 1 = tra- -— nom živi kao ličinka, 
kao? g vreo dištak. ou drugom kao spolno 
zrela trakavica. 


TRANSFORMIZAM, v. Descendentna tecrija. 


TRANSFUZIJA, uštrcavanje određene količine 
svježe ili konzervirane krvi u žilu bolesnika. Po- 
stoje 4 krvne grupe : A, B, AB, 0 i istoimene pod- 
grupe. Nosioci grupe A i B mogu primati samo krv 
tih istih grupa, krv grupe 0 može se dati svakom 
primaocu, a grupa AB može primati svaku krv. 
Kad se u krvnu plazmu bilo koje krvne grupe spusti 
kapljica krvi neke druge grupe, krv se odmah 
zgruša, a ne zgruša se ako pripada istoj ili 0 grupi. 

TRANSPIRACIJA, isparivanje vode (u obliku 
vodene pare) iz biljke prije svega kroz list, a 
ponekad i kroz druge organe. Vodena para izlučuje 
se prilikom transpiracije kroz tzv. puči (v.), ili 
kod starijih organa kroz koru, i to kroz tzv. len- 

ticele (v.); biljka transpirira i kroz epidermu, jer 
ona nije posve nepropusna za plinove. Zato biljke 
suhih staništa (kserofiti, v.) imaju debelu kutikulu 
(kožnu prevlaku na epidermi gotovo nepropusnu 
za plinove) na površini lista, pa su na taj način 
bolje zaštićene od suvišnog gubitka vode. 

TRANSPLANTACIJA, presađivanje dijelova tki- 
va jednog organizma na drugi, ili s jednog mjesta 
tijela na drugo. 

TRAVE, biljna porodica jednosupnica koje su 
predstavnici zeljaste biljke neuglednih, anemoga- 
mnih (v.) cvjetova, redovno u posebnim cvatovima 
(metlica, klas, klip). T. su krajnji član jednog 
razvojnog niza unutar jednosupnica, koji je išao 
od ljiljana kao tipičnih entomogamnih (v.) biljaka 
pa do trava kao tipičnih anemogamnih (v.) pred- 
stavnika. 

Velik broj trava važne su gospodarske biljke 
(žitarice). Uz glavočike t. su jedna od najbrojnijih 
porodica (oko 15.000 vrsta). 

TREPETLJIKAŠI (Ciliata), praživotinje s najslo- 
ženijom tjelesnom građom. Tijelo im ima stalan 
oblik i pokriveno je mnogobrojnim trepetljikama 
ili cilijama kojima se pokreću. U sredini su dvije 
ili više jezgri koje imaju različite fiziološke uloge. 
Razmnažaju se jednostavnom diobom. Poslije više 
uzastopnih dioba obično dolazi do spolnog raz- 
mnažanja (konjugacija, v.). Pri tome se po dvije 
jedinke tijesno priljube jedna uz drugu, međusobno 
izmijene sadržaj jezgre i odvoje se. 

Kad nastupe nepovoljne prilike t. se začahuruju. 
Žive u slatkim vodama i u moru. T. se slobodno 

kreću, a jedan dio živi kao paraziti. Možemo 
ih naći nalijevajući vodu na sijeno. Po takvim 
naljevima (infuzum) dobili su ime naljevnici (in- 
fuzorij, v.). Naljevnjacima pripadaju i neki pri- 
čvršćeni trepetljikašima srodni oblici. 

TRESET, najmlađa vrsta ugljena, koja još i danas 
nastaje na tzv. tresetištima ili cretovima (v. Cret). 

TRIJAS, najstarija mezozojska formacija. U tri- 
jaskim naslagama jasno se vidi da su postale u tri 
različita vremenska odsjeka (donji, srednji, gornji 
trijas) po čemu je ova formacija dobila ime. Amo- 
niti (v) su najznačajnije životinje u trijaskom 
moru. Uz njih nalazimo u velikom mnoštvu ko- 
ralje, školjkaše, brahiopode, morske ljiljane. U 
moru žive i golemi gmazovi. U trijasu žive teri- 
odonti. Potkraj trijasa poja- 
vljuju se i najstariji dosad 
poznati sisavci. Od bilja su 
zanimljive gorostasne pre- 
slice i četinjače (v. Geološka 
doba). 

TRIJEM, v. Uho. 

TRILOBITI, najstariji izu- 
mrli raci. Nalazimo ih u na- 
slagama kambrija. Ime su 
dobili po tome što im se 
tijelo može uzdužno i po- 
prečno podijeliti u tri dijela. 
Trilobiti su bili stanovnici 
mora (v. Geološka doba). 

TRN, bodljaste izrasline 
Trilobit na mnogim biljkama, nastale 

preobrazbom lista (npr. kod kakteja), ili dijelova 
stabljike (npr. kod gloga). Ranije mišljenje 
da trnovi nastaju kao zaštita biljci protiv 
biljoždera pokazalo se kao posve netačno: trnovi 
nastaju ili kao prilagodba na sušno stanište (kakte- 
je), jer se tako smanjuje isparivanje vode iz biljke, 
ili kao organi za penjanje (npr. malina, ruža i dr), 
koji biljci pomažu da dođe u povoljniji položaj s 
obzirom na iskorištavanje svjetla. 
TROHOFORA, v. Mnogočekinjaši. 


TROMBOCITI (grč. thrombos loptica), krvne 
pločice; vrlo sitna zrnca pločastog oblika. Brzo 
se množe, ali se raspadaju čim dođu na zrak. 
Tada nastaje ferment trombokinaza koji djeluje 
na fibrinogen u krvnoj plazmi da se ovaj zgruša. 
Na taj način nastaje pri ozljedama krvnih žila 
onaj ugrušak koji začepi žilu, pa se krvarenje 
zaustavi. Sposobnost grušanja je važno svojstvo 
krvi jer se tako zatvaraju rane i sprečava otjecanje 
krvi. 


TROMBOZA, proces zgrušavanja krvi unutar 
srca ili sistema krvnih žila, osobito vena. Nastaje 
najčešće kao posljedica promjena kemijskih svoj- 
stava krvi, a njenom razvitku pogoduju upale i 
oštećenja stijenki krvožilnog sistema, kao i uspo- 
reno strujanje krvi u nekim dijelovima tijela 
(zbog toga je veoma česta u venama donjih eks- 
tremiteta, kao i u žena poslije poroda). Veoma je 
opasna posljedica tromboze embolija, kada krvni 
ugrušak putuje kroz krvotok. Takav ugrušak može 

potpuno začepiti krvne žile koje opskrbljuju po- 
jedine organe, što dovodi do teških oboljenja tih 
organa koja mogu biti i smrtonosna (embolija 
arterija koje opskrbljuju srce i pluća). 
TROPIZMI, gibanje kod biljaka prilikom kojih 
se pojedini organi gibaju ovisno o smjeru podra- 
žaja (kod pozitivnih tropizama u smjeru podražaja, 
kod negativnih protivno od smjera podražaja). 
S obzirom na karakter podražaja razlikujemo npr. 
fototropizam (svjetlo kao podražaj), geotropizam 
(sila teža) itd. Tako je npr. list pozitivno fototropan 


Fototropizam 


jer se giba prema svjetlu, a korijen negativno 
fototropan (giba se od svjetla); stabljika je npr. 

negativno geotropna, a korijen je pozitivno geo- 
tropan itd. 

U životinjskom svijetu pod tropizmom razumije- 
vamo gibanje čitave životinje prema svjetlu ili 
od svjetla (ili koje druge vrste podražaja). 

TROPOFITI, v. Kserofiti. 

TRUSKOVCI (Sporozoa), razred praživotinja (v.), 
žive kao paraziti u raznim organima životinja i 
čovjeka. Nemaju organele (v.) za kretanje. Tijelo 
im je golo, hranu upijaju njegovom površinom. 
Razmnažaju se sporama ili truskama, te se zbog 
toga nazivaju truskovci. Uz nespolan način raz- 
mnažanja imaju i spolni. Najpoznatiji je truskovac 
uzročnik malarije. To je malarični plazmodij. 

TUBERKULOZA, zarazna bolest uzrokovana 
Kochovim bacilom, koji može napasti gotovo sve 
organe čovječjeg tijela, najčešće pluća. Uzročnik 
se prenosi kapljičnom infekcijom. Kod plućne 
tuberkuloze stvaraju se u plućima specifični čvo- 
rići (tuberculum) po kojima je bolest dobila svoj 
naziv. U centru čvorića dolazi nakon nekog vreme- 
na do raspadanja tkiva, te nastaju šupljine, tzv. 
kaverne, iz kojih se zarazni materijal lako dalje 
širi. Dolazi li do nagrizanja krvnih žila, bolesnici 
iskašljavaju i izbacuju krv, a klice ulaze u krvotok, 
te tako mogu izazvati tuberkulozno oboljenje bilo 
kojeg organa. Ograničena žarišta u tkivu, izazvana 
bacilom tuberkuloze, zovemo infiltrat. Važno je 
poznavati početne simptome tuberkuloze pluća: 
lagano povišena temperatura, gubitak apetita i 
tjelesne težine, noćno znojenje i suhi kašalj. 

Razvitku bolesti pogoduju loša ishrana, veliki 
tjelesni napori i nehigijenske stambene prilike. 
Na infekciju su osobito osjetljiva djeca, mladež 
u pubertetu, starci i ljudi čiji je organizam oslab- 
ljen drugim bolestima i naporima. 

U liječenju tuberkuloze doživjela je moderna 
terapija antibioticima (v.) jedan od svojih velikih 
trijumfa (streptomicin). Danas postoji preventivno 
cijepljenje protiv tuberkuloze (»be-se-že«, prema 
francuskom BCG, tj. bacillus Calmette—Guerin), 
kojim su postignuti veliki uspjesi. Cjepivo sadrži 
oslabljele klice koje u organizmu omogućuju stva- 
ranje relativnog imuniteta, koji se inače stiče tek 
u toku života u kontaktu sa tbc-klicama. U SFRJ 
je takvo cijepljenje obavezno, a provodi se već 
kod novorođenčadi. 

TUČAEK, v. Cvijet. 


TUNDRA, karakteristična biljna zajednica sje- 
vernih močvarnih predjela u Sibiriji, Kanadi, 
Grenlandu i sl. T. je razvijena na golemim povr- 
šinama, a vrlo je siromašna biljnim vrstama: to 
su uglavnom razni kržljavi grmići (neke vrbe, 
breze i sl.), a zatim najviše lišajevi (sobov lišaj). 

TURBELLARIA, v. Virnjaci. 

TURGOR, v. Plazmoliza, 

UHO, organ osjeta sluha. U. čovjeka obuhvaća 
zanjsko, srednje i unutarnje uho. Zvučni valovi 
dopiru najprije do ušne školjke i ulaze u slušni 
kanal. Na njegovu kraju nalazi se jako zategnuta 
opna — bubnjić (v.). Ona zatitra od zvučnih valova 
i prenosi to titranje u srednje uho. Srednje i 
unutarnje u. nalaze se u sljepoočnoj kosti. U sred- 
njem uhu nalaze se tri košćice koje zatitraju čim 
zatitra bubnjić. Ove košćice su najmanje kosti 
našeg tijela. Najveća među njima, čekić, dotiče se 
jednim krajem manje košćice nakovnja. Za na- 
kovanj je vezana košćica stremen koja dopire do 
unutarnjeg uha i svojim pokretima izaziva titranje 
tekućine kojom je ispunjeno unutarnje u. Srednje 
u. je spojeno sa ždrijelom 4 cm dugom cjevčicom, 
Eustahijevom cijevi. Ona je u ždrijelu zatvorena, 
a otvara se samo prilikom gutanja. Uloga je Eu- 
stahijeve cijevi da se pomoću nje izjednači tlak 
zraka s vanjske i unutarnje strane bubnjića. 

Unutarnje u. dijeli se na trijem, tri polukružna 
kanala i pužnicu. Zbog komplicirane građe unu- 
tarnje uho zovemo labirint. Svi dijelovi unutarnjeg 

uha imaju svoje opnene zidove ispunjene rijetkom 
tekućinom, tzv. endolimfom. Oni se ne dotiču kosti 
nego su okruženi vanjskom tekućinom perilimfom 
i na taj način dobro zaštićeni od trešnje. 


POLUKRUŽNI KANAL 


EUSTAHIJEVA 
CIJEV 


Uho čovjeka 


Trijem se sastoji od dvije malene kesice. Kugla- 
sta kesica ima samo tri mm i nje se drži pužnica. 
Jajasta kesica ima 6—6 mm i iz nje izlaze tri polu- 
kružna kanala. 

U unutarnjem uhu su tri osjetila za mehaničke 
podražaje. Slušni organ smješten je u pužnici, 
osjetilo za statičku ravnotežu tijela u kesicama, 
a osjetilo za prostor u polukružnim kanalima. 

Pužnica je svinuti nastavak kuglaste kesice, a 
ima oblik puževljeve kućice. Pužnički kanal na- 
stavlja se na kuglastu kesicu i ispunjen je endo- 
limfom. Šupljina pužnice pregrađena je osnovnom 
(bazalnom) opnom u dva kata. Osnovna opna tvori 

s mnogobrojnim elastičnim vlakancima osnovicu 
slušnog organa. Na osnovnoj opni pužnice nalazi 
se Kortijev organ. Osnovna opna i Kortijev organ 
glavni su dijelovi uha koji sudjeluju prilikom pre- 
tvaranja valova endolimfe u živčane podražaje 
potrebne za stvaranje osjeta sluha. 

ULJARICE, biljke čije sjemenke (ili ponekad 
vanjski, sočni dio usplođa, npr. kod masline) sadrže 
veće količine ulja, pa se ono industrijski iskoriš- 
tava. Poznate su npr. uljarice: repa, repica, goruši- 
ca, suncokret, lan, konoplja, ricinus, maslina itd. 
Ulje uljarica djelomično je jestivo, a djelomično 
industrijsko (za podmazivanje strojeva i sl.). 

URIN, v. Mokraća. 

USNA ŠUPLJINA, ulaz u crijevni kanal kralje- 
žnjaka. Kod sisavaca njezin vanjski dio predsta- 
vljaju usne. Kao pomoćni organi za probavu u 
njoj su zubi (v.) i žlijezde slinovnice (v.). U usnoj 
šupljini hrana se usitnjava, a zbog djelovanja 
žlijezda slinovnica počinje rastvaranje i probava 
hrane. 

USNAČE, biljna porodica dvosupnica (v.), s una- 
krsno nasuprotnim listovima,četverobridom  stab- 
ljikom, jednosimetričnim cvjetovima s gornjom 
i donjom usnom te najčešće sa četiri prašnika, od 
kojih su dva duža. Plod je cjepavac koji se raspada 
na četiri plodića. U. često sadrže mnogo eteričnih 
ulja i sluzi, pa su neke od njih poznate ljekovite 
biljke (kadulja ili žalfija, majčina dušica i dr.). 

USPLOĐE, v. Plod. 

UTERUS (maternica), proširenje jajovoda (v.) 
u kojem se embrio razvija i u kojem je zaštićen 
u svom razvitku. U. je po veličini sličan kruški. 
Unutrašnji sloj građen je od debele sluznice s 
mnogo žlijezda. Pokriven je trbušnom opnom koja 
s njega prelazi i na jajovode, jajnike i veze kojima 
je u. pričvršćen sa strane na dno zdjelice. Smješten 
je između mokraćnog mjehura i stražnjeg crijeva. 


UZDUŠNICE, v. Traheje. 

VAKCINACIJA, v. Cijepljenje. 

VAKUOLA, v. Stanica. 

VARIJABILNOST, promjenjivost s obzirom na 
vanjski oblik i izgled pojedinih organa srodnih 
organizama. Tako je npr. jedan od najvarijabil- 
nijih organa kod biljaka list: njegov oblik često 
ovisi o prilikama staništa (npr. igličasti list četi- 
njača kao prilagodba na suho stanište), odnosno 
bez veze s bilo kojim faktorom (npr. rezani ili 
cjeloviti rub lista itd.). 

Pod varijabilnošću mislimo, dakle, na sposob- 
nost organizama da se na njemu razviju razne 
promjene, a to svojstvo pogoduje evoluciji (za 
razliku od sposobnosti nasljeđivanja, koja je u 
biti konzervativno svojstvo). U stvari svaka oso- 
bina organizma, a to znači i svaka promjena, 
temelji se s jedne strane na genotipu (v.), a s druge 
strane na odnosu genotipa prema svojoj okolini 
(»interakcija«). 

Faktori koji uvjetuju pojavu varijabilnosti mogu 
se podijeliti na dvije osnovne grupe: 

promjene uvjetovane sredinom, ili tzv. modiji- 
kacije i 

promjene uvjetovane promjenom u genotipu, 
ili tzv. genotipske varijacije. Kod ovih možemo 
razlikovati dva osnovna tipa: 

mutacije, koje mogu biti kromosomske (promjene 
s obzirom na kromosome) i genske (promjene u 
genima) i 

rekombinacije, koje nastaju (»ponovnom kom- 
binacijom«) kromosoma. 

Mutacije se u prirodi pojavljuju odjednom, ali 
se onda trajno zadržavaju i karakteriziraju fenotip 
organizma. Međutim mutacije se mogu izazvati 
i umjetnim putem (npr. zračenjem, utjecajem izvje- 
snih otrova i sl.). Čime su se mnogo bavili geneti- 
čari dr Vries, Weissman, Morgan (idealisti), Lisenko 
i drugi. 

VEGETACIJA, skup svih biljnih zajednica nekog 
područja (šuma, livada itd.). Može se govoriti o 
vegetaciji neke planine, otoka, države, kontinenta. 
Istraživanjem vegetacije bavi se geobotanika (v.). 

VEGETATIVNA STANICA, stanica u polenovu 
zrnu cvjetnjača (v.), nastala nakon diobe polenove 
jezgre neposredno prije oplodnje. Uz vegetativnu 
stanicu nastaje nakon diobe još i generativna sta- 
nica (v.); od vegetativne stanice stvara se tzv. 
polenova mješinica, koja služi prenosu muških 
spolnih stanica do jajeta. Od generativne stanice 
nastaju redovno po dvije muške spolne stanice 
(gamete), tj. spermalne stanice (odnosno kod nekih 

golosjemenjača, kao što je ginkgo i cikadine, gi- 
bivi spermatozoidi). 

VEGETATIVNI ORGANI, organi višeg bilja koji 
imaju prehrambenu funkciju: korijen, stablo i list. 
Biljno tijelo, na kome možemo razlikovati spome- 
nute organe, označujemo kao Kormus. 

VEGETATIVNI ŽIVČANI SISTEM, dio životnog 
sistema koji upravlja radom unutrašnjih organa 
(probavni organi, srce); on je autonoman u svojim 
funkcijama i nije pod direktnim uijecajem cen- 
tralnog živčanog sistema. Taj dio živčanog sistema 
podražuje sve dijelove tijela, ali upravlja prije 
svega onim dijelovima organizma čije su funkcije 
neophodne za održanje života (vegetativne fun- 
kcije). 

V. ž. s. dijeli se prema svojoj ulozi i smještaju 
na simpatički i parasimpatički živčani sistem. 

VEGETATIVNO RAZMNAŽANJE, razmnažanje 
nespolnim putem kod biljaka, i to ne nespolnim sta- 
nicama (sporama), već vegetativnim organima (v.). 
(kratkim izdancima s pupovima, npr. kod vrbe) 
ili tzv. grebenicama (povaljivanjem izdanaka i 
zakapanjem u zemlju) iz kojih se razvijaju nove 
biljke. V. r. često se primjenjuje u vrtlarstvu i 
voćarstvu, ali se mnoge biljke i u prirodi vegeta- 
tivno razmnažaju (npr. vriježama kao kod jagode, 
pirike, ili posebnim rasplodnim pupovima, npr. 
kod zlatice, raznih vrsta luka itd.) 

VENE, krvne žile koje dovode krv iz tijela u 
srce. One su tanke i mlohave s vrlo malo elastičnih 


339 


Vene — Virnjaci 


vlakanaca. U mnogim venama nalaze se u odre- 
đenim razmacima vrećasti zalisci, okrenuti zasvo- 
đenom stranom u smjeru kojim krv teče, i tako 
sprečavaju vraćanje krvi. Glavne vene nalaze se 
u unutrašnjosti tijela u blizini arterija i usporedno 
s njima, a manje ispod površine kože. Osim plućne 
vene, koja dovodi arterioznu krv iz pluća u srce, 
u svim ostalim venama kola venozna krv koja je 
bogata sa CO,. 

VETERINARSKA MEDICINA, bavi se upozna- 
vanjem, liječenjem i sprečavanjem bolesti životinja. 
Veoma je važna jer pomaže liječenje i masovnu 
reprodukciju niza domaćih životinja koje su važne 
kao prehrambeni i industrijski artikli. V. m. obu- 
hvaća iste discipline kao i ljudska (humana) medi- 
cina, a naučni rezultati koje postiže vrlo su značaj- 
ni zbog toga što ih kao komparativne podatke 
koristi humana medicina, koja ne može eksperi- 
mentirati na živom čovjeku. Podaci iz veterinarske 
medicine korisni su osim toga prilikom kauzalnog 
tumačenja genetike i patofiziologije čovjeka u 
njegovu filogenetskom razvoju. 

VIBRIONI, v. Bakterije. 

VINOGRADARSTVO, v. Poljoprivreda. 

VIRNJACI (Turbellaria), najjednostvnije višesta- 
nične životinje iz koljena amerija (v.). Naseljavaju 
slatke vode i mora kao i vlažna mjesta na kopnu. 
Površina tijela im je gusto obrasla pokretljivim 
trepljama. Između virnjaka i trepetljikaša ima 
mnogo sličnosti. Tako građa trepalja i njihova ulo- 
ga, probavni sistem, dvospolni aparat i druge 0so- 

bine pokazuju da između tih dviju 
skupina postoji srodnost. Sličnost vir- 
njaka s trepetljikašima proučavao je 
naš prirodoslovac Hadži (v.) i došao 
do zaključka da su se prastari jedno- 
stavni virnjaci razvili iz praživotinja 
i to od trepetljikaša (v.) koji su 
imali više jezgara. 

VIRUSI, submikropske, bestanične 
čestice, koje se sastoje u unutrašnjo- 
sti od dezoksiribonukleinske kiseline 
i jednog proteinskog omotača. V. su 
paraziti, a značajno je da se izvan 

Bianinski domadara ne mogu ni razmnažati ni 

virnjak mijenjati, 

Mnogi virusi uzrokuju bolesti čo- 
vjeka (dječja paraliza, gripa, hunjavica, bjesnoća, 
žutica i dr.), neke bolesti životinja i biljaka (moza- 
ična bolest duhana, rajčice i sl.). Najveći i najbolje 
organizirani virusi su tzv. fagi, koji gotovo dosežu 
veličinu najmanjih bakterija. Oni napadaju bak- 
terije i uništavaju ih, a pri tom se razmnažaju. 

Najveći broj istraživača smatra da se v. nalaze 
na granici živog i neživog. 


VITALIZAM, životni nazor koji je tumačio pri- 
rodne pojave s pomoću natprirodnih nematerijalnih 
sila. V. je dobio svoje osnove još u najstarijim poče- 
cima biologije za vrijeme Aristotela (grč. filozof, 
384—322 pr. n. €.) koji većinu svojih hipoteza nije 
provjerio iskustvom; v. se naročito razvio u sred- 
njem vijeku, jer je odgovarao nazorima tadanje fe- 

udalne klase, misticizmu. Razvojem dijalektičkog 
materijalizma oboren je v. kao nenaučno shvatanje. 

VITAMINI, organski spojevi biljnog porijekla. 
Pomanjkanje vitamina u hrani uzrokuje teške 
smetnje u organizmu. V. su slični hormonima po 
tome što djeluju već u minimalnim količinama, a 
razlikuju se po tome što hormone stvara sam orga- 
nizam, a vitamine primamo u hrani. Bolest koja 
nastaje zbog pomanjkanja nekog vitamina naziva 
se avitaminozom (v.), djelomično pomanjkanje vi- 
tamina naziva se hipovitaminozom. Dosada je otkri- 
ven niz vitamina koji su prema redu otkrivanja 
dobili imena po slovima alfabeta. Od vitamina su 
za normalno funkcioniranje našeg organizma oso- 
bito važna četiri vitamina, A, B, CiD. 

VITICE, preobraženi dijelovi 
stabljike ili listova, služe pe- 
njanju biljke (npr. vinova loza, 
gdje su vitice nastale preobraz- 
bom stabljike, ili grašak, gdje 
su to preobraženi dijelovi li- 
sta). 

VIVIPARNE ŽIVOTINJE, ži- 
votinje koje rađaju žive mlade. 
Ove se životinje embrionalno 
razvijaju u tijelu ženke (si- 
savci). 

VJENČIĆ, v. Cvijet. 

VOĆARSTVO, v. Poljopri- 
vreda. 

VODOZEMCI (Amphibia), ra- 


Preobrazba lišća z KR NLje 
u vitice (grahorica) zred kopnenih kralježnjaka (v.). 

ribica, vodenjak, da- 

ždevnjak, gatalinka, 
velika gubavica 


Vodozemci 


To su prvi kralježnjaci koji 
su napustili vodenu sredinu i 
prešli na kopno. Oni su 
sačuvali mnoga svojstva svo- 
jih predaka. Jaja ovih živo- 
tinja još se uvijek razvijaju 
u vodi, gdje i mladi ostaju 
duže vremena kao ličinke i 
dišu škrgama. Mlade ličinke 
pokazuju veliku sličnost s 
ribama. One nemaju pluća 
i parne udove, nego dišu škr- 
gama i kreću se pomoću ši- 
rokog repa. U toku preobra- 
zbe razvijaju se u prave ko- 
pnene kralježnjake koji dišu 
plućima. V. imaju kralježni- 
cu s različitim brojem kra- 
lježaka. Broj kralježaka kre- 
će se od 100 do 300 kod re- 
patih vodozemaca, dok ža- 
be imaju samo 9 kralježaka. 
V. su prvi kralježnjaci koji 
imaju razvijene udove za 
kreianje na kopnu. Njihove 
noge sadrže sve kosti koje 
izgrađuju udove ostalih ko- 
pnenih kralježnjaka. Tijelo 
ovih životinja pokriveno je 
glatkom i sluzavom kožom, 
te je površina tijela uvijek 

vlažna, što omogućuje intenzivno kožno disanje. 
Pluća vodozemaca još su slabo razvijena, pa mora- 
ju disati kožom. Srce se sastoji od dvije pretkli- 
jetke i jedne klijeike, te se arterijska i veno- 
zna krv miješaju. Mozak je relativno malen. Od 
osjetila imaju oči s očnim kapcima. Prelaskom na 
kopno slušni aparat se također usavršio. Iza oka na- 
lazi se bubnjić koji zatvara srednje uho. Između 
bubnjića i unutarnjeg uha nalazi se slušna košćica. 
Kao organi za izlučivanje služe dva bubrega, mo- 
kraćovodne cijevi, mokraćni mjehur iz kojeg se iz- 
lijevaju produkti u nečisnicu (kloaku). Probavni 
sistem sastoji se od usta, jednjaka i želuca te tankog 
i debelog crijeva. V. žive uvijek na vlažnim mje- 
stima, jer tanka koža ne štiti dovoljno tjelesne so- 
kove od isušenja. 

Fosilni ostaci pokazuju da su pravodozemci ži- 
vjeli u karbonu i da su srodni davno izumrlim ri- 
bama resoperkama. 

VOLES, Alfred, v. Wallace Alfred. 

VOLVOKS, poznati rod biljnih bičaša (alge, v.), 
nalazimo ga u barama i sličnim vodama. To je ku- 
glasta alga koja se sastoji od velikog broja stanica 
koje sačinjavaju koloniju. Unutar kolonije postoji 
već i dioba rada: neke stanice služe asimilaciji CO, 
(v.), druge stvaraju jaja, treće spermatozoide. Či- 
tava je kugla pokretna jer pojedine stanice imaju 
bičeve za pokretanje. 

Budući da među stanicama volvoksa nema čvršće 
međusobne fiziološke veze, volvoks smatramo ko- 
lonijom, a pretke volvoksa (njemu slične) prelaznim 
oblikom između jedno- i višestaničnih biljaka. 


2 ZR LU 
g 


VES 
SP 


Volvoks 


VRENJE, v. Disanje. 

VRIJEŽE, puzavi izdanci biljaka koji mogu biti 
podzemni (npr. kod pirike), ili nadzemni (npr. kod 
jagode). V. služe vegetativnom razmnažanju (v.) 
biljaka, jer na izvjesnim mjestima zakorjenjuju, a 
iz pupova izbija novi izdanak: nakon toga se suši 

i obamire vriježa između matične biljke i novog 
izdanka, pa se na taj način mlada biljka osamo- 
staljuje. 


Vriježe jagode 


VRIŠTINE, naročite biljne zajednice koje se kod 
nas javljaju u krškim predjelima gdje je iskrčena 
šuma (naročito Lika, Dalmatinska zagora, Gorski 
kotar, Kordun i dr.). Uz vrijes, koji je najčešća 
biljka ove zajednice, veoma je česta bujad (ako ona 
posve preteže često se govori o »bujadnicama«) i 
neke žutilovke. Tlo vriština zapravo je od vapnen- 
ca, ali su v. ipak zajednice veoma kiselog tla: vap- 
nenac se, naime, u krškim krajevima lako topi u 
vodi koja sadrži dosta CO,, pa tako bude ispran 
iz površinskih slojeva i tlo postaje kiselo. V. služe 
najčešće kao pašnjaci, ali se oranjem i gnojenjem 
mogu pretvoriti u plodno tlo. 

WALLACE, Alfred (Voles 1822—1913), mlađi 
Darwinov suvremenik. Mnogo je putovao po trop- 
skim krajevima, gdje je sakupio velike i veoma vri- 
jedne zbirke raznih životinja. Smatra se jednim od 
osnivača zoogeografije. U svojim djelima »Postanak 
čovjeka« i »Prirodno odabiranje« iznio je svoju 
teoriju evolucije koja je veoma slična Darwinovoj, 
ali je nije tako potpuno i temljito razradio ni pot- 
krijepio s tako mnogo dokaza. 

ZADAK, v. Abdomen. 


ZARAZNE BOLESTI (infektivne ili priljepčive) 
bolesti koje izazivaju bakterije, virusi, praživotinje 
(v.), a shvaćeno u širem smislu i neki crvi. Šire se 
sa čovjeka na čovjeka na razne načine (kontakt, ka- 
šalj, kihanje, disanje, spolni odnosi), neke od njih 
sa životinja na čovjeka (malarija, ehinokok, bje- 
snoća, pjegavac). Z. b. mogu se javljati pojedinačno, 
no mnogo češće nastaju u obliku epidemija koje 
zahvaćaju velike skupine ljudi i naglo se šire, oso- 
bito u lošim higijenskim prilikama i u zemljama 
s niskim ekonomskim standardom (smanjena tjele- 
sna otpornost zbog slabe prehrane, loša stambena 
situacija, nemogućnost izolacije). Neke epidemije 
šire se naročito u određenim godišnjim dobima 
(gripa). 

Z. b. mogu se lokalizirati na svim dijelovima čo- 
vječjeg organizma, ili samo na pojedinim organi- 
ma ili dijelovima tkiva, dok neke pokazuju posebnu 
sklonost za određene organske sisteme. Tako se npr. 
javljaju neke isključivo u crijevu (tifus u tankom 
crijevu, dizenterija u debelom crijevu, kolera duž 

čitavog crijeva, paratifus u tankom crijevu), neke 
na velikoj slinovnici (zaušnjaci). Neke su od njih 
karakteristične za dišne organe (difterija, pneumo- 
nija, šarlah, kuga), dok ostale pokazuju izričiti afi- 
nitet za nervni sistem (bjesnoća, tetanus) i osjetne 
organe (botulizam), a neke su opet značajne po ka- 
rakterističnim osipima na koži (pjegavac, guba i 
kuga). U posljednjim decnijima veoma je proširena 
tzv. zarazna ili infektivna žutica, koju izaziva po- 
sebni virus; on pokazuje naročiti afinitet prema je- 
trenom tkivu. 

Z. b. karakterizirane su nizom zajedničkih sim- 
ptoma koji se javljaju nakon zaraze. Najčešći za- 
jednički simptomi: povišena temperatura, glavo- 
bolja, povraćanje i mučnina, malaksalost, slabljenje 
apetita. Osim ovih simptoma pokazuju se i tzv. 
specifični simptomi, koji proizlaze iz povrede i osla- 
bljenja funkcije određenog organa koji je napadnut 
zaraznim oboljenjem (proljevi, otekline, grčevi, de- 
lirij, psihičke promjene itd.). Vrijeme koje prođe 
od ulaska klica u organizam do prvih pojava bole- 
sti naziva se inkubacija. Njezino je trajanje veoma 
različito (od nekoliko sati do nekoliko decenija, npr. 
kod gube). Poznavanje trajanja inkubacije veoma 
je važno jer omogućava otkrivanje izvora zaraze 
(čovjeka ili životinje); na taj se način liječi ili ukla- 
nja sam izvor zaraze i onemogućuje širenje epi- 
demije. 

Zarazne klice mogu dospjeti u čovječji organizam 
na različite načine: kapljičnom infekcijom putem 
dišnih organa (tuberkuloza, diiterija, gripa, menin- 

gitis, v.), putem probavnih organa, zaražene hrane 
i vođe (tifus, paratifus, botulizam, kolera), ubodom 
ili ugrizom životinja (bjesnoća, malarija, pjegavac), 
zaraženim instrumentima (zarazna žutica, sepsa), 
kontaktom rane sa zemljom ili rđom (tetanus), spol- 
nim općenjem (spolne bolesti) i kontaktom (za- 
ušnjaci, kapavac, guba, kuga). 

Većina bolesnika ozdravljuje nakon zaraznih bo- 
lesti i stječe duži ili kraći imunitet prema uzročniku 
te bolesti. Međutim, neki bolesnici zadržavaju u 
sebi klice i nakon oboljenja, te ih izlučuje putem 
mokraće ili izmetinama (tifus). To su tzv. kliconoše, 
veoma opasni za okolinu jer predstavljaju trajni 
izvor zaraze. Zbog toga je potrebna detaljna kon- 
trola svakog bolesnika koji preboli zaraznu bolest, 
a kliconoše treba izolirati od rada u prehrambenoj 
industriji ili ugostiteljstvu i nametnuti im pojačane 
higijensko-zaštitne mjere. 

ZGLOB, pokretna veza među kostima. U zglob- 
noj vezi jedna kost ima uvijek udubljenu zglobnu 
čašicu, a druga ispupčenu zglobnu glavicu. Oba 
kraja kostiju koji zajedno čine zglob glatki su i 
pokriveni tankim slojem čvrste zglobne hrskavice, 
koja smanjuje trenje među njima. Istoj svrsi služe 
i zglobne kesice (sinovijalne kese) ispunjene zglob- 
nim mazom. Z. je zatvoren u zglobnu čahuricu, u 
ovoju od čvrstog vezivnog tkiva koje je sraslo s po- 
kosnicom jedne i druge kosti. Kosti u zglobovima 
čvrsto su povezane zglobnim vezama (ligamen- 
tima) koje su čvršće od kostiju. 

Rameni zglob (u presje- 

ku). 1 = glavica rame- 

ne kosti, 2 = čašica lo- 

patice, 3 = zglobna ča- 
hura 


ZIGOTA, stanica nastala spajanjem (kopulaci- 
jom) dviju različitih spolnih stanica (gameta). Pre- 
ma tome, zigotom zovemo i oplođeno jaje. 

Z. se može dalje razvijati u novi organizam od- 
mah ili nakon izvjesnog perioda mirovanja. 

ZIMSKI SAN, način prezimljavanja nekih živo- 
tinja, sisavaca, u širem smislu i vodozemaca, gma- 
zova, kukaca i raznih drugih životinja. Tjelesna 
temperatura u životinja sa stalnom temperaturom 
tijela (sisavci) u tom stanju pada vrlo nisko (oko 
10" C i niže). Kod snižene temperature fiziološke 
manifestacije su usporene. Tako npr. životinje po- 
laganije dišu, kucanje srca je usporeno, probavni 
i svi ostali organi svode svoje funkcije na najmanju 

mjeru. U našim krajevima provodi izvjestan dio 
vremena u zimskom snu nekoliko vrsta sisavaca 
(šišmiš, hrčak, puh, tekunica, jež a povremeno i ja- 
zavac). U sličnom stanju zimu probave razni gma- 
zovi, vodozemci, mnogi kukci i dr. 

ZJENICA, v. Oko. 

ZMIJE, gmazovi duguljasta tijela pokrivenog 
rožnatim ljuskama. Nemaju udova. U nekih zmija 
sačuvali su se ipak rudimenti (v.) nekadašnjih no- 
gu (udav, piton). Z. nemaju prsne kosti. Svi kra- 
lješci trupa imaju pokretna rebra što im omogućuje 
vješto i zmijoliko kretanje. Lijevo pluće zmija mno- 
go je manje od desnog. Otvor grkljana je pomaknut 
posve naprijed pred donju čeljust. To joj olakšava 
disanje za vrijeme gutanja. Između čeljusti i luba- 
nje imaju posebnu kvadratnu kost pomoću koje 
mogu jako otvoriti usta. Čeljusti zmije spojene su 
elastičnim vezama, pa im se mala usta mogu jako 
proširiti i obuhvatiti velike životinje. Neke z. gu- 
taju živi plijen (bjelouška), druge uguše plijen 
(udav), ovijajući se oko njega, a otrovnice ga usmr- 
ćuju svojim otrovom (poskok). U ustima otrovnica 
nalaze se otrovne žlijezde koje su u vezi sa zubom. 
Većina zmija polaže krupna oplođena jaja, a mali 
broj rađa žive mlade (poskok). Z. većinom žive na 
kopnu i skrivaju se po grmlju, šumarcima, među 
kamenjem itd. Neke z. žive isključivo u moru. Kao 
i svi gmazovi, i z. su najrasprostranjenije u vrućim 
krajevima. 

ZNOJNE ŽLIJEZDE, žlijezde u koži koje izlučuju 
znoj. Z. ž. su cjevastog oblika, donji dio im je u us- 
mini, obavijen mrežom krvnih kapilara i živčanim 

ograncima, a gornji izlazi na površinu kože. Z. ž. 
su raširene po cijelom tijelu, najviše ih ima na čelu, 
na nosu, pod pazuhom, na dlanovima i tabanima. 
Znoj je bezbojna, slankasta tekućina koja sadrži 
oko 96%/, vode. U vodi su otopljene kuhinjska sol, 
mokraćevina, nešto amonijaka i dr. Znoj se stvara 
filtracijom vode i soli i produkata raspadanja iz 
kapilara u cijevi žlijezda znojnica, a izlazi na povr- 
šinu kad se stegnu glatki mišići u koži. Znoj ima 
veliko značenje za regulaciju tjelesne topline. 

ZOOHORNI PLODOVI, plodovi koji se raspro- 
stranjuju pomoću životinja te u vezi s time imaju 
i razne prilagodbe. To su npr. plod dvozuba, dikice 
ili čička (glavočike), koji imaju posebne kukice za 
prihvaćanje za životinju koja raznosi plod. 

ZOOLOGIJA (grč. zoon životinja, logos nauka), 
grana biologije, bavi se proučavanjem životinja. Di- 
jeli se na opću zoologiju i sistematiku. 

Opća zoologija, proučava sve pojave u životinj- 
skom svijetu koje su zajedničke svim životinjskim 
vrstama. 

Sistematika, razvrstava životinje u razrede, re- 
dove, porodice, itd. prema njihovim karakteristič- 
nim tjelesnim osobinama. 

ZOOSPORA, v. Spora. 

ZOOSPORANGIJ, v. Sporangij. 

ZUB, veoma čvrsta tvorevina, slična kosti. Nalazi 
se u usnoj šupljini kralježnjaka. Na svakom zubu 
razlikujemo tri dijela: krunu, vrat i korijen. Kruna 
je dio zuba koji strši slobodno u usnoj šupljini, ko- 
rijen je usađen u čeljust, a dio zuba koji se nalazi 

između korijena i krune, pokriven desnima, a nije 
u čeljusti, zove se vrat. Kod sisavaca korijen zuba 
leži u zubnim jamicama koje se nazivaju alveole. 
Unutrašnjost zuba ispunjena je mekanim tkivom 
protkanim kapilarama i živcima. Taj dio naziva se 
zubna sredina ili pulpa. Kapilare i živci ulaze u 
zubnu šupljinu kroz uske kanale koji prolaze kroz 
korijen zuba. Oko mekog tkiva nalazi se vrlo čvrsto 
tkivo koje se naziva dentin (zubna kost). Kruna 
zuba je presvučena izvana caklinom, najtvrđim tki- 
vom životinjskog i čovječjeg tijela. Vrat i korijen 
zuba obloženi su cementom. 

Broj i oblik zuba kod 
različitih životinja različit 
jeiovisi o vrsti hrane ko- 
jom se dotična vrsta živo- 
tinje hrani. Čovjek ima 32 
zuba, koji se prema svojoj 
funkciji nazivaju sjeku- 
tići, očnjaci i kutnjaci. 
Krajnji kutnjaci izrastu 
obično poslije 20. godine, 
a nazivaju se umnjaci. 
Kod većine se kraljež- 
njaka istrošeni i oštećeni 
zubi zamjenjuju novima. 
Kod sisavaca ovo mijenja- 
nje nastupa jedanput u 
Životu i zubi mliječnjaci 
zamjenjuju se trajnim 
Građa zuba zubima. 

ŽABNJACI, biljna porodica dvosupnica (v.), obu- 
hvaća najprimitivnije predstavnike te skupine; oz- 
nake primitivnosti (po kojima podsjećaju donekle 
i na golosjemenjače) jesu velik broj prašnika i plod- 
nih listova koji su zavojito poređani. Najpoznatiji 
su predstavnici: žabnjak, zlatica, šumarica, kuku- 
rijek, kaljužnica i drugi. 

Od žabnjaka i njihovih 
srodnika (lopoči, magno- 
lije, žutike i dr.) razvila 
se dalje većina dvosup- 
nica, pa i jednosupnice. 
Oni prema tome imaju 
centralan položaj unutar 
kritosjemenjača (v.). 

ŽARNIK, v. Hidra. 

ŽARNJACI (Onidaria), 
razred iz koljena amerija 
(v.). Tijelo je radijalno si- 
metrično. Usni otvor služi 
i kao izmetni i opkoljen 
je vijencem lovki koje su žamljati 

oboružane žarnicima. Pojedinačne jedinke ili više 
njih zajedno pričvršćene su za podlogu; to su polipi. 
Pokretne jedinke nazivamo meduze. Osim nekoliko 
slatkovodnih vrsta, svi žarnjaci žive u moru. 

ŽDRIJELO, prostor koji je nepčanim lukovima 
odijeljen od usta. U njega ulaze s gornje strane 
nosni otvori i Eustahijeve cijevi, a odozdo grkljan 
s dunšikom i jednjak. Kroz ždrijelo prolazi zrak 
iz nosa ili usta u dušnik, a prožvakana hrana u 
jednjak. 

ŽELUDAC, prošireni dio crijevnog kanala u ve- 
ćine kralježnjaka. U želucu nastaje prva faza pro- 
bave i zadržava se hrana da bi odatle prešla u ostali 
dio crijeva. Stijenka želuca obložena je sluzokožom 
s mnogobrojnim žlijezdama koje luče želučani sok. 
Osim solne kiseline glavni sadržaj želučanog soka 
je ferment (v.) pepsin. Ovaj ferment rastvara bje- 
lančevine. Želučani sok sadrži sirišni ferment koji 
izaziva grušanje mlijeka i 
lipazu koja rastvara mli- 
ječnu mast. Izvana je ž. 
obložen tankom opnom 
Ž : koja je dio potrbušnice. 
Kardija < N SUE K Kod čovjeka i ostalih si- 
vjaik savaca ulaz iz jednjaka u 
3 h želudac naziva se kardi- 
Pilorus — MEL LZAJ ja, a prelaz želuca u cri- 

a jevo pilorus. 
5 Najveći ž. imaju biljo- 
? Sluzokoža = žderi, naročito preživači, 
sžijezdama dok je Žž. mesoždera re- 
Želudac čovjeka lativno malen. U želucu 


Jednjak 


Mišici. 


Želudac — žile 
manjih sisavaca, osobito preživača, nalaze se mno- 
gobrojne bakterije i praživotinje koje rastvaraju 
celulozu i time ubrzavaju probavu. 

ŽILE, provodni elementi biljaka i životinja. Kod 
biljaka nalazimo žile samo kod tzv. višeg bilja, tj. 
papratnjača i sjemenjača (v.), dok su one kod ma- 
hovina tek naznačene. 

Žila se kod višeg bilja redovno sastoji od pro- 
vodnih, mehaničkih i rezervnih elemenata, a unutar 
nje razlikujemo dva dijela: kroz drveni dio (ksilem) 
ide uzlazni tok vode i mineralnih tvari iz korijena 
do lista, a kroz sitasti dio (floem) kolaju asimilati u 


glavna žila lista 


površina 


korjenove > + 


(1 
dlačice Jr Ha 
LO 


Kolanje sokova kroz žilu 


razne dijelove biljke, gdje budu upotrijebljeni za 
izgradnju tkiva ili istaloženi kao rezervni materijal. 

Žile — Žiroglavci 

U životinjskom svijetu žile postoje kod većine 
višestaničnih životinja. To su naročite cijevi kojima 
kola krv (v. Arterije, Vene). 


Žila (presjek) s kambijem 


ŽILNICA, v. Oko. 

ŽIROGLAVCI (Enteropneusta), malobrojna sku- 
pina morskih životinja crvolika tijela. Na prednjem 
kraju imaju rilce u obliku žira, pa su po tome dobile 
ime žiroglavci. U rilcu se kao njegov potporanj na- 
lazi tvrda crijevna izraslina koja podsjeća na pru- 
tić svitka, karakterističan za sve svitkovce. I škržne 

pukotine koje se nalaze na počet- 
nom dijelu trupa nastaju iz pred- 
njeg dijela crijeva kao kod svitko- 
vaca. 
ŽITARICE, v. Poljoprivreda. 
ŽIVČANA STANICA, bitni sa- 
stavni dio živčanog sistema. Ž. s. 
ima po nekoliko kratkih ogranaka 
— dendrita i jedan dugi ogranak 
— neurit ili živčano vlakno. On 
se na kraju razgranjuje u male 
ogranke kojima se dotiče drugog 
neurita ili mišića. Ž. s. ima jezgru 
s jezgricom i mnogobrojna živčana 
Žiroglavac vlakanca — neurofibrile. Neurofi- 
brili prolaze kroz središnji dio sta- 
nice i ulaze u sve dendrite i neurit. 
U citoplazmi živčane stanice jesu zrnasta tjelašca 
koja se zovu tigroid, jer su slična krznu tigra. Sma- 
tra se da je tigroid rezervna hranjiva tvar koja se za 
rada istroši. Neurit se sastoji od živčanih vlakanaca 
skupljenih u svežnjiće. Taj je svežnjić najčešće oba- 
vijen jednim slojem naročitih stanica koje izlučuju 
neku masnu tvar — mijelin. Izvana je neurit oba- 
vijen tankom i providnom — Švanovom opnom. Ti- 
jelo živčane stanice ima sivu boju, a neuriti, koji su 
obavijeni samo mijelinskom ovojnicom, imaju bijelu 
boju. Više živčanih vlakana (neurita) omotano je 
u veće ili manje svežnjiće koje zovemo živci (nervi). 
Oni mogu biti različite duljine i debljine. Živci pro- 

Građa živčana 
stanice. 1 = 
= dendriti, i 


neurit, 3 = 
jezgra,h 4 = 
mijelin 


diru u sve dijelove organizma i po- 
vezuju ih u jedinstvenu cjelinu. 

ŽIVOT. Rezultati istraživanja na 
području prirodnih nauka omo- 
gućili su suvremenoj nauci da 
odgovori na pitanje o postanku 
Života. Već je Friedrich Ingels 
(1820—-1895), jedan od osnivača 
naučnog socijalizma, tvrdio je da 
stvaranje života samo etapa u raz- 
voju materije i da je u određenim 
uvjetima život mogao nastati iz 
nežive materije postepenom i du- 
gotrajnom evolucijom. Pošavši tim 
putem, sovjetski biokemičar Alek- 
sandar Oparin (1894), čiju ćemo 
teoriju ovdje ukratko izložiti, obja- 
snio je na temelju naučnih činje- 
nica iz astronomije, kemije, geo- 
logije i biologije postanak života 
postepenom evolucijom jednostav- 
ne organske materije koja je 


do kvalitetno novog oblika postojanja materije — 
do pojave najjednostavnijih živih biča na Zemlji. 

U periodu Zemljinog plinovitog stanja materija 
se sastojala od slobodnih atoma raznih elemenata. 
Međutim, Zemlja se postepeno hladila, i kad su se 
vodene pare njene atmosfere pretvorile u kišu, ma- 
terije iz atmosfere prešle su u vode oceana. Još u 
toku hlađenja Zemlje, u toku stvaranja njezine kore 
i atmosfere, nastale su povoljne prilike za spajanje 

atoma istih i različitih elemenata u molekulu. Tako 
su nastale jednostavne, sitne molekule prvobitnih 
organskih materija. Najprije su nastale organske 
materije, spojevi ugljika s vodikom, zatim spojevi 
ovih s kisikom, dušikom i sumporom kao i s dru- 
gim elementima. U vodi prvobitnog oceana ove su 
se molekule međusobno spajale i stvarale sve krup- 
nije i složenije molekule. Tako su raznim kemij- 
skim preobražajima nastale od spojeva jednostav- 
nijeg sastava veoma složeni organski spojevi, uglji- 
kohidrati, masti i bjelančevine. U vodi su se počele 
stvarati putem kemijskih procesa kapljice bjelan- 
čevinaste prirode (koacervati). Ove bjelančevinaste 
kapljice pokazivale su niz novih svojstava koje do 
tada materija nije posjedovala. One su bile spo- 
sobne da iz vode u kojoj su se nalazile upijaju razne 
materije, a neke druge materije da izbacuju iz sebe 
Tako se obavljala neka primitivna izmjena mate- 
rije između koacervata i vanjske okoline. Upija- 
njem raznih materija kapljice su se povećavale, a 
kad bi dostigle izvjesnu veličinu, one bi se dijelile 
na manje kapljice (koacervate). I ove kapljice su 
rasle i opet se dijelile na manje kapljice koje su 
imale svojstva kapljice od koje su nastale. Među 
koacervatima je došlo do prirodnog odabiranja, pa 
su ostajali samo oni koacervati koji su bili sposobni 
da rastu brže. 

Koacervatni sistemi predstavljaju začetke orga- 
nizacije, doduše primitivne, ali već slične živim sta- 
nicama organizma. U toku mnogih hiljada godina, 
prirodnim odabiranjem, kao osnovnim faktorom 
dalje evolucije koacervatnog sistema, izgrađivali 

su se sve savršeniji koacervati. Postepno usavrša- 
vanje njihove strukture dovelo je do stvaranja kva- 
litetno novog oblika postojanja materije. To su bile 
bjelančevinaste kapljice s osobinama živih bića. Ta- 
ko se dogodio onaj dijalektički skok koji je doveo 
do stvaranja najjednostavnijih živih bića na Zemlji. 

ŽIVOTINJE, živa bića koja se po određenim 
osobinama razlikuju od biljaka. Iako obje skupine 
organizama imaju zajedničke osobine karakteristič- 
ne za sva živa bića (prehrana, disanje, rast, razmna- 
žanje, gibanje itd.), biljke i životinje u najvećem 
se broju slučaja međusobno znatno razlikuju. 

Osnovna razlika između zelenih biljaka i živo- 
tinjskih organizama sastoji se u tome što biljke 
pomoću klorofila iz anorganskih materija stvaraju 
organske spojeve koji im služe kao hrana, dok ži- 
votinje ne posjeduju klorofil pa se hrane isključivo 
organskim materijama koje proizvode zelene bilj- 
ke. S tom osnovnom razlikom stoje u vezi mnoge 
druge razlike u građi i načinu života. Ž. imaju spo- 
sobnost slobodnog kretanja, pa organsku hranu 
koja im je potrebna mogu aktivno dobavljati iz 
vanjske sredine. Biljka usisava vodu i mineralne 
soli iz tla. S tim u vezi biljke imaju razgranato 
tijelo s velikom vanjskom površinom koja im osi- 
gurava primanje dovoljne količine vode, ugljičnog 
dioksida i kisika iz atmosfere kao i dovoljnu koli- 
činu Sunčeve energije. Ž. pak imaju razmjerno 
malu vanjsku površinu i veći broj bolje diferenci- 
ranih organa, što je opet u skladu s načinom nji- 
hova života. 


Uz sve ove i druge razlike ipak nije moguće uvi- 

jek povući jasnu granicu između te dvije grupe 
živih bića. I danas postoje vrlo jednostavna živa 
bića, kao što su mnogi bičaši, za koje je nemoguće 
reći da li su biljke ili životinje, jer u sebi sjedinjuju 
karakteristične osobine i životinja i biljaka. Razlike 
između biljaka i životinja sve su manje što su biljni 
i životinjski organizmi jednostavniji, a posve ne- 
staju kod najednostavnijih organizama. To poka- 
zuje da su prva bića na Zemlji posjedovala i svoj- 
stva biljaka i životinja te da su tek tokom razvoja 
te razlike postajale sve izrazitije. Danas poznajemo 
već oko milijun različitih vrsta životinja koje žive 
u moru, slatkim vodama i na kopnu. 

ŽLIJEZDE S UNUTRAŠNJIM IZLUČIVANJEM, 
v. Hormoni. 

ŽUČ, izlučina jetre (v.), skuplja se u žučnom mje- 
huru, odakle se kroz žučni kanal izlučuje u dva- 
naesnika. Jetra čovjeka izlučuje dnevno do 1 litru 
žuči. Ž. sadrži najviše vode, zatim soli, žučnih kise- 
lina i holesterina. Holesterin se lako taloži, te u žuč- 
nim kanalima i u žučnom mjehuru stvara žučne ka- 
menčiće. Žučni pigmenti također su sastavni dio 
žuči, a postaju razaranjem starih crvenih krvnih 
zrnaca u jetri. Uloga žuči je vrlo važna jer raspr- 
šava masti u sitne kapljice i time olakšava rad gu- 
šteračinog soka. Ž. podražuje osjetne stanice crije- 
va, pa tako sudjeluje u peristaltici crijeva; njezini 
sokovi sprečavaju preveliko množenje bakterija 
truljenja. 

ŽUTA PJEGA, v. Oko. 

ŽUTICA, v. Zarazne bolesti. 


ŽUTO TIJELO, v. Graafov folikul. 

